
tForord. 

Denne Prædikensamling er først og fremmest 
bestemt til Opbyggelse og Oplysning for Trosfæl- 
ler omkring i Ijindet. Men ved Siden heraf vil 
det formentlig også have sin Betydning netop under 
de nuværende kirkelige Forhold, at enhver, som 
måtte ønske det, kan gøre sig bekendt med den 

Forkyndelse, der lyder i Det fri Kirkesamfund. 

U. S. 
Marts 1906, 



lste Søndag i Advent 

Jesu „Jomfrutale". 

(Luk. 4, 16- 30.) 

Hvor jeg kan se ham, som han står dér i sin 
Hjembys Synagoge, den unge Rabbi, i sin 
folderige Klædning og med Turbanen slynget 
om Hovedet. Han lader sig af Synagogetjene- 
ren række Pergamentsrullen med Jesajas Pro- 
fetier. Hans Øje falder på Stedet i Bogens 
Slutning om „Nådeåret fra Herren". Det er 
som en Tekst, givet ham af Himlen selv. Og 
så sætter han sig ned, som Skik var, når Op- 
læsningen var endt, og taler — taler, så Hjær- 
terne banker i hans Tilhøreres Bryst, og deres 
Øjne lyser og hænger ved hans Mund. Hvor 
har dog Bygmestersønnen den Visdom og Aand 
og Veltalenhed fra? 

Det er den første Tale, hvorom vi hører no- 
get nærmere. Han kom fra Jordansfloden, hvor 
ban var døbt af Johannes, han kom fra Ør- 
kenen med den vældige Sjælekamp i de 40 
Dage, hvor han afviste de fristende Tanker 
om at blive en jordisk Messias og lærte at for- 
stå sig selv og sit Kald som den, hvis Rige 
ikke er af denne Verden, og han kom fra det 

åndelige Sejerstog gennem Galilæa, hvor han 
havde erfaret, hvad Magt i Ord og Gærning 
der var ham skænket. Men nu først får vi at 
høre nærmere om hans Prædiken. Det er så at 
sige hans „Jomfrutale", hans Programtale. Han 
anslår Grundtonen i hele sin Forkyndelse ud 
fra det gamle profetiske Ord. Det er for at det 
kan opfyldes, han træder frem for sit Folk. 
Og det er, som om hele hans Livsløb og Livs- 
gærningogDød er forudspejlet deri: Beundring 
og Henrykkelse, der går over til Forargelse og 
Forbitrelse, da han vil noget andet og mere 
end blot Beundring og Henrykkelse, vil kalde 
på Samvittighederne og mane til Alvor, Selv- 
prøvelse og Inderlighed i Gudsforholdet, og stil- 
ler Hedningerne, — Enken fra Sarepta, Elias's 
Værtinde, og Syreren, den spedalske Naman, 
der på Elias Ord overvandt sig selv og badede 
sig i Jordansfloden, — stiller dem frem til 
Ydmygelse for de selvkloge og selvretfærdige 
„Abrahams Børn". Og så ender det med, at 
de, der nys beundrede ham, vil ombringe ham, 
så det kun er hans mægtige Personlighed, der 
holder dem tilbage fra at styrte ham ned fra 
Skrænten, hvorpå Byen lå. 

Den store, ubekendte Profet, der er For- 
fatter til de sidste 27 Kapitler af den Bog, 
der under ét kaldes „Jesajas Profeti", skønt 
han levede under Landflygtigheden over 100 
Aar efter den „rigtige" Jesaja, påberåber sig 
sit guddommelige Kald til at forkynde Fred 
og Frelse for det landflygtige Folk, hvis Ud- 
lændighedsdage snart er forbi. Han har hen- 
vist til Perserkongen Kyros, hvem han nævner 
ved Navn og i hvem han ser Befrieren fra 
Babyionernes Aag. Han er saa nøje kendt med 

alle Tidsforholdene i Asien (midt i det 6te Aar- 
hundrede før vor Tidsreguing), at han åbenbart 
har levet med under selve Begivenhederne. Thi 
Profeterne har altid deres egen Tid og den 
nærmeste Fremtid for Øje, ikke en langt bort- 
liggende Eftertid. De slutter af det nærværende 
til det, som snart skal komme. De er Mænd 
med et skarpt og åndfuldt Blik på Verdens- 
lobet og med glødende Tro på, at den sande ? 
levende Gud vil skaffe sin Sag Sejr. Fordi 
denne „anden Jesaja", som den ubekendte Pro- 
fet fra Landflygtighedsdagene tidt kaldes, i 
Aand og Tro minder om den gamle, velkendte 
Jesaja (fra Slutningen af det 8de og Begyn- 
delsen af det 7de Aarh. f. Kr.), havde de skrift- 
kyndige stillet hans Værk ved Siden af den 
berømte Forgængers, så det føjedes umiddel- 
bart til Jesajas Profeti. 

Det er altså dette gamle profetiske Håbets 
og Trøstens Ord, hvorfra Jesus går ud i sin 
„Jomfrutale" og Programtale. Og det kunde 
ikke passe bedre. Jesajas Profeti er med Føje 
bleven kaldt „Evangeliet før Evangeliet", og 
her lyder det fuldtonende. I Landflygtigheds- 
dagene var det endnu kun — hvor stort det 
også var — et timeligt Grlædesbudskab, Bud- 
skabet om den nære Udfrielse fra Babylon og 
om Hjemkomst til Fædrelandet. Jesus griber 
det .som et Varsel om noget endnu langt større, 
— om Udfrielse og Hjemkomst i åndelig og 
evig Forstand. Hans Rige er jo ikke af denne 
Verden. Profeten har mindet om det gamle 
„Nådeår", „Herrens Velbehags Aar u , da efter 
syv G-ange syv Aar det 50de Aar oprandt, 
hvor de, der for G-æld var bortsolgte som Trælle, 
fik Friheden igen og Jorden faldt tilbage til 

den oprindelige Ejermand eller hans Arvinger. 
Det var et Glædesbud for de fattige, når det 
lød: nu er Nådeåret oprundet! Således følte 
hele Folket det ved sin Udfrielse af Trældom- 
men og den ny Bosættelse i det Land, Gud 
Herren havde skænket det. Men, vil Jesus sige, 
således er i allerhøjeste Betydning nu den Tid 
forhånden, da det åndelige Trældomsåg skal 
brydes og Herrens Folk tage det himmelske 
Fædreland i Besiddelse. Guds Bige er ved at 
bryde frem ved ham, der gav den gamle Pro- 
feti den dybeste Forklaring og rigeste Opfyl- 
delse. At dette har været Indholdet af hans 
Tale kan vi ikke tvivle om. Det er allerede 
Bjærgprækenens Toner, der har lydt i den 
Stund under Nasaretsynagogens Tag, fuld af 
hellig Alvor og Kærlighed. 

„Et Glædesbudskab for de fattige u , dermed 
begynder hans Tekst. „Et Nådesår fra Herren u , 
dermed ender den. Det er kun to Udtryk for 
det samme, for Grundemnet i det Billede, der 
oprulles i det gamle Prof etord og nærmere ud- 
føres. Hvor dette Billede ikke i nogen Måde 
lyser frem i Kristendomsforkyndelsen, er det 
ikke Evangeliet, som forkyndes. 

Som Profeten fra de længst henrundne Dage 
vidste Jesus sig sendt „for at helbrede dem, der 
har et \wust Hjerte." 

Et knust Hjerte! hvor få er der ikke, på 
hvem det åbenbart kendes, at de går med et 
knust Hjerte, men hvor mange er der ikke, 
om hvem det alligevel gælder, at Hjertet er 
knust eller i Færd med at knuses, langsomt 
dø hen. Vi krænger jo ikke vort Indre således 
ud for hverandre, de dybeste og finest mær- 
kende Naturer mindst. Der er det, vi må bære 

for os selv og ikke lader nogen få et Indblik 
i — Skuffelser, Sorger og Savn, som Livet har 
bragt og bringer. Det er sandt, hvad den ame- 
rikanske Digterinde synger til sit Barn i Vug- 
gen: 

— Jo større et Hjærte, 

des dybere vil også det føle Livets Smærte; 
jo rigere og gladere et Sind, des mere brænder 
de Sår, som Livet, altid vil give før det ender. 
O, mit Barn! skaJ du lide? 

og det er sandt, hvad en af vore egne Digtere 
lægger Domsbasunens Engel i Munden på den 
yderste Dag: 

„Op, op af Graven, alle blege Minder 
om gamle Synder og forgrædte Kinder!" 

Og det er ikke blot dette, at den jordiske 
Lykke går tabt, som kan knuse et Menneske- 
hjerte, men tillige og allermest Følelsen af den 
uhyre Afstand mellem hvad vi vilde og hvad 
vi nåede, hvad vi skulde være, og hvad vi er. 
Der lyder en Anklageisens Stemme herinde i 
vort Bryst. Thi vi er Syndere for Gud. 

Men der er en himmelsk Lægedomskraft i 
„det glade Budskab til de fattige" om „Nåde- 
året fra Herren". Der er Bod for alle Savn, 
når Livets strenge Skole gennemgås, uden at 
Hjærtet forhærdes og lukker sig til. Og der er 
en Gud, der ikke vil træde det knækkede Rør 
ned eller slukke den rygende Tande, men som 
elsker netop de sønderbrudte og sønderknuste 
Hjærter, som søger Hvile hos ham. Og det er 
dog sandt, hvad vor gamle Salmedigter siger 
i sm Julesalme, at 

„knuste Hjærter føler bedst, 
hvad denne store Frydefest 
for Glæde har at bringe." 

Og som den gamle Profet foler Jesu« sig 
kaldet til „at forkynde, ut Fanqerne skal få rives 
Frilud i f/en". 

Der sidder ikke blot Fanger rundt i Fængs- 
lerne med de tykke Mure og tilgitrede Vin- 
duer. Men der går Fanger i titusindvis rundt 
iblandt os, — n fri u , o: fri til at lide Armod og 
Elendighed og alt, hvad deraf følger af Sin- 
dets Forkuelse og Forhærdelse og Råhed, der 
alt er som tykke Mure og stængede Vinduer 
og Døre med Bolt og Slå, så de ikke kan 
glæde sig ved Guds bla Himmel og Jordens . 
Skønhed. For der skal et vist Lavmål af men- 
neskeværdige Vilkår til, for at det indre Men- 
neske, Mennesket i Mennesket, kan holdes i 
Live og udfolde sine Muligheder. Det tør vi 
allermindst glemme i vore Dage, når vi vil 
have Eet til Kristennavnet. Tænker vi kun pa 
at straffe med den hårde Hånd, og ikke tillige 
og langt, langt mere på at oprejse og hjælpe 
på Fode og redde vore Medmennesker fra de 
onde Veje, da har vi forspildt vor Ret overfor 
dem — og til Kristennavnet. 

Thi Kristendommen, Glædesbudet, ejer en 
Befrielsesmagt for de dybest sunkne, så Hjær- 
tet smælter hos Toldere og Syndere og Skøger 
og selv hos Røveren på Korset. Tro på det 
adelige i Menneskenaturen, frigør det, plej og 
styrk det, — og vi kan lukke mangt et Fæng- 
sel og spare Rottingslagene! 

„De blinde skal Jå deres Syn igen" — I den 
hebraiske Grundtekst, som Jesus har læst op, 
står der, at „Fængslerne skal åbnes for de 
lænkebundne u , altså det samme som i» den 
foregående Sætning efter almindelig bibelsk 
Skik, hvor samme Tanke udtrykkes dobbelt. Den 

græske Oversættelse (de 70 Fortolkeres) har 
imidlertid gengivet det således som hos Evan- 
gelisten. Jesus har rimeligvis oversat sin Tekst 
på Folkesproget, det ararnaiske, da det he- 
braiske forlængst var et dødt Sprog, men over- 
sat det efter „de 70 u , der var den almindelige 
„Folkebibel u , og således har Evangelisten atter 
optegnet det. De blindo skal genvinde Synet, 
— det er endelig det Budskab, Profeten skal 
bære ud til sit Folk, og det er også Jesu Bud- 
skab. Der er vel næppe nogen tungere Lod 
end den, at sidde i den øde Nat, omspændt af 
et ubrydeligt Mulm. Også det er som at være 
i et Fængsel. Men sådan er der jo mangfoldige 
Mennesker, der under Livets Modgang har til- 
lukket og forhærdet, deres Hjærter, er bleven 
Menneskeforagtere og Spottere, — er bleven 
blinde for alt himmelsk, for alt godt, skønt og 
sandt på Jorden. De vandrer i Mørket, om 
end de ikke véd deraf og netop mener, at de 
har det rette Lys, har set Verdens Usselhed 
tilbunds, Vrangsiden af Kulisserne, og at der 
er intet ægte, alt er Skin, Skygge, Bedrag og 
Komediespil, alt er Selviskhed, hvor pæne 
Navne man så end til Stadsbrug tager i sin 
Mund. 

,,Enhver kun tænker på sig selv, 
den Sandhed er os givet." 

Men dette er Blindhed. Det er dog sandt, at 

„der går en Kærlighedens Elv 
igennem Jordelivet". 

Og der er en lysbringende Kraft i Glædes- 
budskabet til de fattige — disse de allerfattigste, 
dem med den sorte Armod på Tro, på Kærlig- 
hed og Renhed. Se på Jesus af Nasaret som 
Menneskenes Søn, os lig i alt menneskeligt! 

Med ham har den strålende Drøm om et Liv 
i Sandhed, Kærlighed og Renhed fået Kød og 
Blod. Han er Aabenbarelse af den inderste 
Menneskenatur. Men Jesus skal ikke blot præ- 
kes, det er det mindste af det. Han skal leve?, 
hans Aand skal fylde os, så det kendes, at 
der er selvforglemmende Offervilje, frygtløst 
Mod, Tilgivelse og Forbarmelse og Retfærdig- 
hed at finde her i Verden. 

Jesu „ Jomfrutale a skal gennemtone vort 
daglige Liv, at „Nådeåret fra Herren" må op- 
rinde på den gamle, syndefulde og ilde plagede 
Jord! 



2. Søndag i Advent. 

Gå Brudgommen i Møde! 

(Math. 25, 1-13.) 

Uenne Lignelse om Brudepigerne regnes jo 
til dem, der varsler „Verdens Ende u , sagtens 
fordi den findes optegnet lige efter den store 
Dommedagstale (Math. 24) og lige før Lignelsen 
om de betroede Talenter og Profetien om 
Menneskesønnen, der kommer i Himlens Skyer 
for at holde Dom. Der er ikke i denne Lig- 
nelse Tale om Verdensdommen. Der er heller 
ikke føjet noget Ord til i Lighed med de be- 
kendte Ord om Gråd og Tænders Gnidsel, 
eller om en „Revselse hinsides" (end sige „evig 
Pine u , som Jesus aldrig har lært). 

Vi, for vor Del, er, tænker jeg, færdige med 
Forestillingen om en Verdensdom i den gængse 
Betydning: en Rettergang på en „yderste Dag", 
hvormed så endelig Afgørelsen er truffen, og 

hvorefter alt er evindelig Salighed forde„frelste u 
og uophørlig Kval for de „fordømte". Det er en 
i Bund og Grund åndløs og derfor umulig Fore- 
stilling, i Strid med alle de Livslove, vi kender, 
og med selve voit Gudsbegreb. En Dom ved 
et udvortes guddommeligt Magtsprog, udvortes 
afsagt, vilde ikke være den Gud værdig, vi tror 
på og bekender som Sandhedens, Retfærdig- 
hedens, Visdommens og Nådens Gud, og da 
allermindst, når dertil knyttes den ligefrem 
gudsbespottelige Tale om endeløs Pine for nogle, 
ja for de allerfleste af den Menneskeslægt, der 
er skabt i Guds Billed „Skulde noget være ulæ- 
geligt for sin Skaber ? u siger gamle Origenes. 

Nej, således kan vi ikke tænke os „Dommen", 
skønt vi véd fuldt vel, at der er en Dom. Der 
er en Dom, der holdes hver Dag og Time over 
den hele Slægt og hver Tidsalder og de enkelte. 
„Verdenshistorien er Verdensdommen u , sagde 
den store tyske Digter, og vi kan tilføje, at 
dette kan overføres på den enkelte, når vi ved 
et Menneskes Livshistorie forstår noget andet 
og dybere, end den rent udvortes Kæde af Be- 
givenheder, — og ser på det indvortes, hvad 
et Menneske er bleven til i Sjæl og Sind, Vilje 
og Samvittighed. Thi det svarer til, hvad 
ethvert Slægtled er bleven til, når det går bort, 
og hvad den hele Menneskeslægt er bleven til 
ved den Afslutning, som en Gang må og vil 
komme af rent naturlige Aarsager. Verdens- 
historiens Hovedsum er med det samme Dom- 
men over den hele Menneskeslægt. Som Høsten 
viser sig var Udsæden. 

Det er ud fra denne Betragtning, vi skal 
se på denne Lignelse. Det er „Guds Riges u 
Grundlov, der fremstilles. Historien selv fælder 

Dom, mens Tiderne rinder; mon den enkelte 
har sit Ansvar i sin Tid, overfor denno Histo- 
riens Domstol, der er ét med den guddomme- 
lige. Der er ingen anden guddommelig Retter- 
gang end denne: „Hvo, som har Øren at høre 
med, han høre!" Thi Livet or en Skole, og vi 
er anlagte til i Frihed at lære ad Erfaringens 
og Erkendelsens Vej. Som Aarsagen så Følgen. 

Her er Tale om Brudgommen, som er i Vente 
for at føre Bruden hjem, og om Brudepigerne, 
der må sørge for at være rode med deres Lam- 
per, når Anskriget sker ved Midnat. Det er 
Bryllupsskikken i Østerland, som på Jesu Tid, 
så den Dag i Dag. 

Brudgommen kommer fra sit Hjem for at 
hente Bruden fra hendes Faders Hus. Så 
kan det trække længe ud, blive både Aften 
og Nat, Brudepigerne kan trænge til at hvile 
sx 8> °S — »Ole Lukøje" er på Færde alle 
Vegne. Men de aftaler med Hyrderne på Mar- 
ken ved Vejen, at de dog skal holde Udkig og 
gøre Anskrig, når Stunden er der. Så stikker 
de Lamperne — lange Træstænger med en 
Blikbeholder, hvori er Olie, Beg og Væge — 
i Jorden og tager et Blund. Lamperne må ikke 
gå ud, det var en ubodelig Skam, og derfor 
må de også have Forsyning med af Olie. 

„Brudgommen", „Menneskesønnen" — det be- 
tyder Grundtanken, Gudstanken med Menneske- 
slægten. 

Det siges her under Billedformen, at vort 
Livs Mening er at gå denne guddommelige 
Grundtanke i Møde, enhver i sin Tidsalder. 
„Brudgommen", „Menneskesønnen", er under- 
vejs for at hente „Bruden", og Bruden er, hvad 
jeg vil kalde „de ædles Æt", som et Samfund, 

Samfundet af de skiftende Slægter, de mange 
enkelte „Menigheder", for at bruge Kirkespro- 
get, kun at jeg dermed mener alle „bra Folk" 
under alle Himmelegno og i alle Religioner. 
Thi så stor en Gud har vi, at der er Plads hos 
ham til alle, som „er af Sandhed". „Brude- 
pigerne" er de enkelte til enhver Tid, som 
endnu står i Udviklingen. Vil „Lampen", Be- 
gejstringen, brænde til Livets Ende? vil „Ol- 
ien", Viljen, holde ud? 

I Kirkesproget kaldes Menneskehedens gud- 
dommelige Grundtanke „Ordet fra Begyndel- 
sen", „Kristus i os", den Kristus som fandt sit 
Udtryk i Tiden, så helt og fuldt som ingen 
Sinde, før eller siden i Jesus af Nasaret. Han 
udtrykker Menneskenaturens Forløsning fra 
Selviskheden, Drifterne, det lavere, som vi 
har fælles med Dyrene. Det er Menneskeslæg- 
tens Menneskeliggørelse. Den kommer som et 
Evighodskald i forskellig Dragt og med særlig 
Opgave fra Aarhundrede til Aarhundrede, men 
er og bliver én og den samme. 

Så gælder det da for enhver især at holde 
sig vågen, eller dog aldrig sove fastere, end at 
„Anskriget" ved Midnat kan vække ham af Søvne. 
Jeg sagde, at Lampen med det klare Blus er 
Begejstringen, som Olien er Viljen, og det er 
den, det kommer an på Og nu skal det nok 
slå til, at skal Viljen retvendes og hærdes, da 
gælder det om „Kærligheden i det små", Tro- 
skaben i de små Ting. Intet går sporløst hen, 
ingen Gærning, intet Ord, end ikke den skjulteste 
Tanke og det dulgtoste Begær. Vær tro og 
våg! Begejstringens Ild vil snart slukkes uden 
Opøvelse i Viljen Dag for Dag i den lille Kres, 
og det er ét med Styrkelse og Adling af Sam- 

vittigheden, så den taler klart og mærker fint. 

Dette er det personligste personlige. Kim 
sådan blivev en Livsanshielse til, der har Bære- 
kraft, Indenfra udad! glem aldrig det! al blot 
tillært Livsanskuelse er som skør Is eller 
vigende Byggegrund. Det udtrykker Lignelsen 
ved det mageløst slående Træk, at ingen kan 
låne andre Olje. Det må købes i dyre Domme, 
og mens Tid er. „Køber den belejlige Tid ! u 

Udenfor Døren er det ikke godt at stå. Det er: 
det er det bitreste bitre, at lade Tiden løbe 
fra sig, forsømme af Dovenskab, Sløvhed eller 
Fejghed at være med i Toget, som går Brud- 

§ ommen i Møde — går med i Kampen for 
rundtanken, Gudstanken, den ideale Menne- 
sketanke, „Guds Søn u , i Samfundet med Jesus 
og alle trofaste Vidner og Stridsmænd. For så 
vidt kan der tales om et „forspildt Liv", en 
forspildt Nåde- og Arbejdstid. „Jeg kender Eder 
ikke!" — ikke endnu! Om igen, her eller hisset! 



3die Søndag i Advent. 

„Lyset fra det Høje." 

>jj (Luk. 1,67 ud.) 

»Jijyset fra det Høje har besøgt os, for at skinne 
for dem, som sidthr i Møike og Dødens Skygge, 
at styre vore l'ødder på Fredens Vej." 

Sådan jubler den gamle Zacharias med sin 
spæde Søn på sit Skød. Det er det gamle Israel, 
der i Evangelistens digteriske Iklædning hilser 
det ny, som er i Frembrud, med „det brændende 

og skinnende Lys", som Jesus kalder sin store 
Frænde (Joh. 5,35), som Morgenstjærnen, der 
går foran Solen, thi dette er Forholdet mellem 
de to, „Brudgommens Ven u og „Brudgommen" 
selv. 

„Solopgangen fra det Høje har besøgt os u , 
således står der egentlig. Det er Lyset når 
det oprinder, følger på Mørket og derfor dob- 
belt kært, som Julen, der kommer midt i den 
mørke Tid, kommer med Solhvervet, og med 
Lys i Hjemmene, hvor Menneskebørnene byg- 
ger. 

Lyset fra Østen, når Solen, den røde, flam- 
mende Kugle løfter sig, og „sin Stråleglans 
udskyder, så at Mulm og Mørke må fly tt , det 
er ret egentlig en himmelsk Gave. Alle Dig- 
tere til alle Tider har priset „det himmelske 
Lys a , og vi undres ikke over, at et ædelt Hed- 
ningefolk som Perserne tilbad Lyset. Kendte jeg 
ikke den Gud, fra hvem Lyset udgår, vilde 
jeg gøre det samme. Også vore Digtere har 
sunget derom, verdslige og religiøse Digtere 
i Fællig. — sunget om „Lysets Engel, der går 
med Glans gennem Himmelporte 44 og som 
„maler hver Morgenstund den hele Himmelegn 
i Øster rød". Bibelbogen højlover Solen, der 
går frem „som Brudgommen af sit Brudekam- 
mer", og den kalder Guds Børn for „Lysets 
Børn". Lyset, der i Tidernes Morgen på Guds 
Bud bryder sig Vej gennem Mulmet, som ruger 
over Afgrunden, er en så vældig opløftende 
Tanke, at vi forstår den store engelske, blinde 
Digter Milton, der lader sin Samson, — den 
blinde Samson — mægtig betages deraf: 

.,0, du ferstskabte Stråle, store Ord: 
Der vorde Lys! og overalt blev Lys". 

Det udvortes Naturlys fra Solen deroppe på 
det blå Hvælv er et Billede på de naturlige 
Aandslys, som gør Menneskelivet, timeligt set, 
rigt og fyldigt, Billede på alt, hvad der hører 
til Skønhedens, Sandhedens og Godhedens Rige 
under denne Sol. Vitaler om „Oplysningen", og 
der er som en Afglans af det evige Lys i al 
ægte Kundskab og Videnskab, i Poesi og i de 
Kunstarter, som henvender sig til Øjet. 

„Lys over Landet, det er det vi vV !* sang den 
store ulykkelige Digter i min Ungdom, og 
dermed tænkte han på disse naturlige Aands- 
lys. Og han har Ret i at ønske sit Folk og 
Land at bestråles deraf. Og dog — det 
store sidste Mørke og „Dødens Skygge u kan 
de ikke gennemtrænge og Freden kan de ikke 
skænke. Derfor sukker han: 

„Så standsed og dér den Blodets Strøm, 

som før var vant at rinde. 

Så dirred også de Nerver til Ro, 

og Sanserne alle blev blinde. 

Og Hjærte og Hjærne virker ej mer, 

du er kun Støv nu og livløst Ler. 

Lad længes, lad grædes med Evigheds Savn, 

der er kun en Stof hob, en Dåd og et Navn." 

Kun det? — Nej, der er mer, for der er Kærlig- 
hed, der i Sandhed er Livets Lys. Kærligheden 
i Menneskebryst, — hvor kommer den fra? 
Den, der „er stærk som Døden!" ja stærkere 
end Døden, den, som mange Vande ikke kan 
slukke ? den, som kan give og give, hengive. og 
ofre Livet? Er også den menneskelige Kærlig- 
hed endnu kun en Afglans af den guddomme- 
lige, så er den dog den stærkeste Afglans og 
nærmest den guddommelige Lyskilde, nærmest 
den Gud, som selv „er Kærlighed 44 . Det er den 

Flod, som har sin Kilde og kan kan have sin 
Kilde heroventil. Den er Spejlbilledet af den 
evige, uforgængelige Virkelighed. 

„I Kærlighed er der stor Glæde". Sad du 
nogen Sinde i den mørke Vinteraften alene dg 
i tunge Tanker, og der kom én til dig, én 
med en Kærlighedsstråle i sit Øje og en Kær- 
lighedsklang i sin Stemme, da var det som 
Lyset, der skinner i Mørket.. 

Og kom der en til dig i dit Livs tungeste 
Nat, mens Tilværelsens Gåde og al den Smærte, 
som ruger over Tilværelsen under denne Sol knu- 
gede dig, — kom der én til dig og forkyndte dig: 
„Gud elsker os Mennesker", han vil ikke, at vi skal 
sørge og dø, men leve og frydes; forkyndte 
det sådan, at det gik varmt og smæltende 
gennem Sjæl og Sinde, da var det som det 
himmelske Lys, Lyset over alle, brød frem. 
„Der vorde Lys! a sagt med usvigolig Tilfor- 
ladelighed, det er „det store Ord", Ordet større 
ond alle andre. 

Og det var dette Ord, hvormed Jesus Kristus 
kom for de mange Aarhundreder siden. Lovet 
og priset være hans Navn over alle andre 
Navne! Han forkyndte den guddommelige 
Faderkærlighed for alle de trætte, kæmpende 
Menneskebørn. Dér står han, ikke blot i Mar- 
mor i Frue Kirke blandt Marmorapostlene, men 
varm og levende som Menneskenes Søn blandt 
sine Brødre, står der med udbredte Arme: 
„Kommer hid til mig, alle I, som har Tyngsel 
og Møje og jeg vil give eder Hvile, Hvile for 
eders Sjæle". Den Hvile er i hans Budskab: 
„Gud er eders Fader! frygt ikke\ u 

„Frygt ikke!" det er Julebudet i korteste 
Korthed, fra Bethlehemsmarken med Englerøst 

°S gennem Aartusinder. I Julesagnene om ham 
er mere Sandhed end der er i al den Klog- 
skab, som går ud på, at der er ingen kærlig 
Gud og Fader. Thi Mørket og Dødens Skygger 
viger som Natten for Dagen og Fødderne finder 
sig på Fredens Vej med ham til Mester og 
Bannerfører. 

Priset være Julen med „Solopgangen fra det 
Heje!" 



4de Søndag i Advent 

Vejbryderen, 



j 



(Joh. 1, 19—28.) 
ohannes Døberen kalder sig selv en Stemme, 
som råber i Ørkenen: jævn Herrens Vej! det 
er efter et Ord af Jesaja, som dermed sigter 
til den gamle østerlandske Skik ved Konge- 
rejser. Da udsendtes der nemlig en Herold, 
som råbte overalt, hvor han kom frem: jævn 
Herrens Vej ! da måtte Folk på de Egne bane 
en Vej over Bjærg og Dal, at Kongen kunde 
komme let frem. 

Herren, om hvem Johannes taler, det er den 
forjættede Messias, til hvem hele Israels For- 
ventning stod. Også Johannes ventede ham af 
hele sin Sjæl. 

Hvordan skal vi opfatte Forholdet mellem 
Jesus af Nasaret og Johannes Døberen? Den 
almindelige Forståelse er jo den, at Johannes 
står som det levende Vidensbyrd om, hvad et 
Menneske, et syndigt Menneske, kan drive det 
til. Man mindes så om, at Jesus jo ogsaa selv 
siger, at blandt kvindefødte er der ingen større 
end Døberen. Og dog, føjer han til, er den 
mindste i Himmerig større end han. Derfor 

måtte Jesu Forsoningsdød til for at Slægten 
kunde frelses. — Det er det fjerde Evange- 
lium, som man især beråber sig på for at slå 
denne Opfattelse fast. Johannes er fra Jorden, 
Jesus er fra Himlen. 

Når vi holder os til de tre første Evange- 
lier, Jesu egenlige Levnedsbeskrivelser og ikke 
lægger noget ind deri, som ikke findes, så ser 
vi, at Johannes Døberen ventede Messias, og 
at hans Messiashåb har været som det, de 
stille i Landet, de fromme i Israel i Aarhundre- 
der havde næret. Johannes har tænkt, at Mes- 
sias skulde fremstå, mægtig i Ord og G-ærning. 
samle Folket om sig og slå Hedningerne med 
dyb Eædsel, så de bøjede sig for Kougen af 
Davids Hus. Han har opfattet Jesus af Nasa- 
ret således, det ses jo klart af hans Spørgs- 
mål fra Fængslet: er du den, som skal komme, 
eller skal vi vente en anden? Men Johannes 
tog dog Messiashåbet renere og dybere end 
nogen anden; hele hans Liv var gennembævet 
af den mægtige Forventning; han satte selve 
Livet ind på sin Grærning som Vejbryder. Der- 
for kunde Jesus prise ham som den største, 
født at en Kvinde^ men dog lægge til, at den 
mindste i Himmerige var større, thi dermed 
mente han jo, at end ikke Johannes havde 
forstået, at Jesu Rige i ingen Henseende var 
et Rige af denne Verden. Johannes har ikke 
tilfulde kunnet frigøre sig for de jødisk-natio- 
nale Tanker og fra hele Udvortesheden i Mose- 
loven. Det var Jesus, ikke Johannes, hvem det 
var givet at fortælle en Lignelse- som den om 
den fortabte Søn eller den barmhjærtige Sam- 
aritan. Således kan vi også forstå det dejlige 

Ord, som tillægges' ham i fjerde Evangelium 
„jeg er ikke Brudgommen, men kun Brudgom- 
mens Ven, der glæder sig ved at høre hans 
Bøst. Han må stige, jeg må dale!" 

Johannes var Vejbryder og det er hans Stor- 
hed. Han følte det inde i det inderste af sin 
flammende Sjæl, at skulde Messias's Komme 
blive til Frelse for Folket, så måtte Folket 
omvende sig, rent menneskelig talt; det måtte 

ffå i sig selv, aflægge sin Dårskab og sin Uret 
or at blive værdigt til at modtage sin Herre. 
Det er det, Johannes kalder at jævne Bjærgene 
og fylde Dalene. Det er en Betingelse, som går 
forud for Frelsen fra Grud. Og Jesus godken- 
der det helt og fuldt. Han kalder Johannes et 
brændende og skinnende Lys, den Elias, som 
akulde gå forud for ham selv. 

Lad os agte på dette! den almindelige kriste- 
lige Tale er jo den, at først må man tro på 
Jesus, så først kan man omvende sig fra sine 
Synder. Ja, det udråbes som særligt evangelisk- 
luthersk, at al Omvendelse uden Tro på Jesus 
som G-uds Søn i Kirkens Forstand er intet 
værd, så at det er værre at være „vantro 44 end 
at være fortabt i alle Synder. Det er intet 
værd at beflitte sig på Ædruelighed, Kyskhed, 
Redelighed. Barmhjærtighed — uden Tro på 
Jesus og nans Forsoning vejer det ikke det 
allermindste; der er overhovedet ingen Om- 
vendelse uden Troen, Kirketroen. 

Men her får vi noget ganske andet at vide! 
her hører vi. at der er en Omvendelse, som 
er Vilkåret tor at kunne modtage Jesus som 
Herre og Mester, at der er et Vejarbejde, der 
må gøres, før Kongen kan drage ind i Landet. 

„Bereder Herrens Vej! u en Omvendelse altså, 
som er noget værd, ja slet ikke kan undværes, 
hvis er Menneske vil fortrøste sig til den gud- 
dommelige Nåde, som Jesus forkyndte. 

Og vi føler, at dette er sandt, det siger vor 
Samvittighed os, og når vi lytter til Johannes 
Døberens Prædiken, forstår vi, at den har slået 
ned i Tilhørene, og ramt, hvor den skulde. 

Han taler ikke om Omvendelse hen i det 
Blå. 

Han vender sig til Folket i dets Helhed, og 
revsede den farisæiske Hovmod, denne For- 
trøstning til Afstamningen fra Abraham og til 
Udvælgelsen. Med alt dette, siger Døberen, er 
Folket dog som et Træ, mærket af Øksen. 

Og han vendte sig til de enkelte Samfunds- 
krese. Han formaner Rigmanden til Gavmild- 
hed, Tolderen til Redelighed og Soldaterne til 
at afholde sig fra Udsugelse og Undertrykkelse 
af Befolkningen. 

Alle de Synder, der gik i Svang i Folket, 
var Bjærgene og Dalene, hvor der skulde gøres 
banet Vej, før Guds Forjættelser til Fædrene 
om ham, som skulde komme, kunde gå i Op- 
fyldelse. Og han så' sig selv som Herolden, 
der løftede sin Røst i Ørkenen for at kalde 
Folk sammen til Arbejdet. 

Hvad Betydning har nu Døberens Prædiken 
for os? vi er jo dog „et kristent Folk u og 
skulde være nået videre end selve Johannes, 
hvor små vi så er* 

Ja, skulde, men jeg er bange for, at „Kri- 
stenheden" endnu lige så fuldt som Jødefolket 
for henved 2000 Aar siden trænger til at høre 
Johannes's Alvorsrøst. Vi må ikke i åndeligt 

Hovmod mene, at den har intet Bud til os. 
Tvært imod skal vi betænke, at dersom de 
åbenbare Synder, der går i Svang blandt de 
såkaldte kristne Folk, ikke angres og aflægges, 
så kan det kun lidet nytte med al officiel 
Kristelighed, så er det snarere Hykleri og 
Bespottelse end Gudsdyrkelse. 

Der er det sociale Spørgsmål. Johannes talte 
om Godgørenhed, vi må kræve Retfærdighed, 
der gør så megen Godgørenhed overflødig. 

Vi må som kristne kunne mødes i dette, at 
det er Guds Mening, at enhver, som er født 
til Verden, også er kaldet til Arbejde og har 
et retfærdigt Krav på en menneskeværdig Til- 
værelse som Løn for ærligt Arbejde. Det synes 
klart, at når nogle enkelte har bemægtiget sig 
Jorden og lukker andre ude derfra, så er det 
et Indgreb i Guds Vilje, thi Gud har givet 
Menneskeslægten i dens Helhed denne Jord 
som et fælles Hjem, og ingen har Ret til at 
fortrænge sin Næste fra hans Plads på Jorden. 
Det hører med til at jævne Herrens Vej, slette 
Bjærgene og fylde Dalene, at arbejde på en 
Samfundsorden, hvor Arbejderen får sin hele 
og fulde Løn og dermed Midlerne til et men- 
neskeværdigt Liv. 

Johannes Døberen tilholdt Toldbetjenten om 
at nøjes med de forordnede Satser. Også her 
er noget, der minder os om en Samfundsskade. 
Hvorfor hører vi ideligt, også hos os, om 
Overgreb på fremmed Gods? „Det er Nydelses- 
sygen", hedder det ovenfra. Ja vel, — men 
hvem fører an? mon ikke de „bedre" Klasser? 
hvor kan man da forundres, at sådan Høst 
følger på sådan Sæd? Thi naturligvis tager de 

„lavere" Klasser efter „bedre Folks" For- 
billede. Det hjælper derfor kun lidet, at man 
ovenfra råber Ak og Ve over „Mængdens" 
Hang til Fornøjelser og Adspredelser, over de 
hyppige Tyverier og Underslæb. Nej, skal der 
udrettes noget, så må man selv gå i Spidsen. 
Magthaverne og Overklassen må føle deres 
Ansvar ganske anderledes stærkt end hidtil. 
Den „kristelige" Stats Tjenere må gå foran 
med et godt Eksemnel på Pligttroskab, Rede- 
lighed og Uegennyttighed. 

Og endelig sagde Johannes et Formanings- 
ord til Soldaterne. „Nøjes med eders Sold." 
Det er jo et lidet lysteligt Skuespil, det nu- 
værende kristne Evropa fører op i Hedninge- 
landene med „den pansrede Næve". Hvor tæn- 
ker man dog, at en kristen Mission kan frem- 
mes på den Vis? ved at plyndre og mishandle 
andre Folk, som ikke er så vidt i Kulturen 
som vi Fvropæere! og de kristne Folk ind- 
byrdes er som vilde Dyr, der ligger på Spring 
eiter hverandre. Denne Synd skal råbes ud, 
til det bliver hørt. 

Vi kan være uenig i mangt og meget, hvad 
de borgerlige Forhold angår, men i selve 
Grundsætningerne må vi dog som Jesu Disciple 
kunne enes. En „Kristendom", som lader sig 
forlige med tankeløs Selvvidskhed, skamløst 
Udbytteri og hjærteløs Blodsudgydelse er værre 
end ingen; thi det er at tage Guds og Jesu 
og den kirkelige Kulturs Navne forfængeligt. 

Derfor trænger vi til at høre Johannes Dø- 
berens Omvendelsesprædiken og lægge os den 
på Hjærte, trænger dertil langt mere end til 
al den Travlhed med indenlandsk og udenlandsk 

Mission, Kirkebyggeri o. s. w Thi hvis vi ikke 
er omvendte fra de åbenbare og grove For- 
syndelser mod Guds hellige Lov, hvordan vil 
vi da mene, at vi har Ret til at bære Kristen- 
navnet? Først i Skole hos Johannes — så til 
Jesus! Først Menneske, så Kristen! og så et 
endnu gladere og dygtigere Menneske! 



J 



1ste Juledag. 

Tabt og vundet. 

(Luk. 2, 1— 14.) 

eg kunde tale til Jer i Dag således, at jeg 
helt gik uden om Spørgsmålet om Sandheden, 
den historiske Sandhed i de evangeliske For- 
tællinger om Jesu Fødsel og spæde Barndom. 
Disse Fortællinger har vi sikkert alle inderligt 
kære fra Barneårene. Der ligger en ganske egen 
Glans over dem, en Glans, som smælter sam- 
men med Mindet om Juletræets Lys og vore 
dejlige Julesalmer. Måske der også er mange 
af mine Tilhørere, der vilde finde det rimeligt, 
om vi i det mindste for i Dag lod alle Ind- 
vendinger mod Juleevangeliets udvortes histo- 
riske Virkelighed, om ikke fare — thi det lader 
sig dog ikke gøre --så uudtalte og blot hen- 
gav os i den almindelige Stemning. Det er jo 
vitterligt, at således fejres Julen af de aller-, 
allerfleste i Kristenheden. De har med større 
eller mindre Bevidsthed opgivet Troen på det 
historiske i, hvad Evangelierne melder om Jesu 
Komme til Verden og hvad dertil knytter sig. 
Men de fleste holder det tilbage hos sig selv. 
Julen er jo også en Kirkehøjtid, der var helt 

ukendt i de første Aarhundreder. I Heden- 
skabets Tider fejredes Solhværvsfesten, og da 
mange Udskejelser, usømmelige for Kristne, 
var forbunden dermed, mente Kirken, at det 
var bedst at give den et kristeligt Tilsnit, — 
og således blev Julen indfølt. Den Skik at give 
Graver, der jo snart er Hovedsagen for Folk 
som de er flest, er en Arv fra Hedenskabets 
Dage. Om Jesus Fødselsdag vides aldeles in- 
tet, og selv Aaret er mindst tre Aar for sent 
beregnet. Det er Solens Vending på Himmel- 
buen, der er det egentlige Ophav til Højtiden, 
og langt være det fra mig at kaste Sten på 
den rent menneskelige Glæde, der kommer 
som en kær, buden Gæst midt i den mørke 
Tid. 

Men vi vil jo Sandheden i Kristendommen 
i det hele, og kan ikke gå uden om dette, 
netop allermindst om Julen. Den Usandhed, 
der er i dette, at man fejrer Jesu Fødselsdag, 
som den skildres i Evangelierne, uden at tro 
derpå og uden at holde et redeligt Opgør med 
sig selv om sin Mangel på Tro derpå, er for- 
dærvelig for det ægte religiøse Liv, for et op- 
rigtigt Gudsforhold og strækker sig over hele 
Linien. Hvad Jesu Historie kunde blive, redeligt 
overvejet, kan den umuligt blive i al den Ure- 
delighed, som enten skriver sig fra åndelig 
Dovenskab eller Fejghed. 

Når vi ikke tror paa Barndomsfortællingerne, 
så er 'det, i al Korthed sagt, fordi vi over- 
hovedet ikke tror på en guddommelig Ind- 
griben i Naturens Orden. For os er den 
eneste guddommelige Aabenbaring den, som 
foregår i Historiens Løb, i Naturen og i Sam- 
vittigheden. Derigennem opdrages vi under 

Udviklingens Lov. Det mirakuløse vilde være 
en Hemmen og ikke en Fremmen af Guds 
Vilje med os. 

Når vi nu, med personlig Sandhed, skal fejre 
Julen, så er der altså noget, noget gammelt 
og dyrebart, vi må tilstå, at vi har opgivet: 
hele denne vidunderlige Tildragelse med Jom- 
fru Maria, med Hyrdernes Oplevelse ved Bethle- 
hem, de østerlandske Vismænds Besøg og Flug- 
ten til Ægypten. Jeg véd nok selv, hvad det 
kan koste. Thi det er som at miste det skøn- 
neste Arvegods fra Barnehjemmet. Man vil i 
sin første Smærte efter et redeligt Opgør synes, 
at der i Fortællingerne med den nimmelske 
Glans aldrig kan blive noget for en mere. 

Ja, dette véd jeg. Men så véd jeg også, at 
det tabte kan genvindes — i en anden Skik- 
kelse. Også her gælder Salmeordet: „alt, hvad 
for hans Skyld jeg mister, får igen jeg på 
hans Ord u . Og det er jo for hans, for Sand- 
hedskongens Skyld, at vi tilstår Tabet og tager 
Smærten. 

Hvorledes er disse Fortællinger opståede? 
de var slet ikke til i Jesu egen Livstid eller 
i den nærmeste Tid efter hans Bortgang fra 
Verden. I Markusevangeliet, som sikkert er det 
ældste Evangelium, hedder det, at Maria mente, 
at hendes Søn var ude af sig selv, så han talte 
i Begejstring om de himmelske Ting. Markus 
har intet som helst om den overnaturlige Fød- 
sel, og heller ikke har det 4de Evangelium det, 
Lukas var ikke — så lidt som for Resten Mar- 
kus — Apostel, og Mathæusevangeliet har vi 
ikke i den Form, hvori det oprindelig blev 
skreven. Og heller ikke beråber Jesus eller 
hans Disciple sig i selve disse Evangelier no- 

gen Sinde på det overnaturlige ved hans Fød- 
sel. Endelig er det to helt forskellige Over- 
leveringer, der findes hos Mathæus og Lukas, 
og de kan ikke bringes til at passe sammen. 
Paulus og de øvrige af Skribenterne i det ny 
Testamente nævner aldrig Barndomsfortællin- 
gerne, hvad de dog åbenbart vilde have gjort, 
dersom de kendte dem og tro'de på deres 
Virkelighed. Men Tiden gik og Sagnene voksede 
frodigt op om den mægtige Personlighed. Den 
poetiske Indbildningskraft forherligede Jesus 
i Hymner og Salmer. Endnu var det kun Sind- 
billeder og Lignelser, men Udviklingen førte 
nødvendigvis hos Oldtidens Folk, især hos Jø- 
derne og Grækerne til, at Sindbillederne fast- 
sloges som Historie. Et Sidestykke har vi i 
Fristelseshistorien, der fortælles som ydre Vir- 
kelighed og dog kun kan være en Lignelses- 
tale til Anskueliggørelse af en indre Oplevelse. 
De Jødekristne måtte drives til at søge alle 
messianske Spådomme og Varsler opfyldte på 
og ved Jesus, han skulde være jomfrufødt som 
„Immanuel" (Jes. 7) og skulde fødes i Davids 
By og være af Davids Slægt. Der var ingen 
bedragerisk Hensigt deri, det var simpelthen 
en religiøs Fornødenhed, der af sig selv skabte 
„Historie". Sagde ikke den gamle skikkelige 
Pave Pius d. IX: „Dogmet overvinder Histo- 
rien ! a Paven skulde være ufejlbar. 

Men der er en anden og dybere Art Sand- 
hed end den historiske. De evangeliske Barn- 
domsfortællinger er Udslag af et religiøst rigt 
begavet Folks barnlige Naturanskuelse, af Tran- 
gen til så at sige at iklæde de højeste sædelige 
Grundlove Kød og Blod, og af Længslen efter 
det fuldkomne Menneske og det ideale Liv, 



' 

Her er vi ved Sandheden, og ved at gribe 
denne Sandhed vinder vi det tabte i langt 
rigere Fylde tilbage. Her har vi fast Bund 
under Fødderne. Vor Barndoms elskede Evan- 
geliefortællinger om Jesusbarnet får en ny, en 
dybere Betydning for os. Lad os anstille en 
Sammenligning. 

Ingen tror på Bogstaveligheden af et græsk 
Sagn som det om Ødipus og Antigone eller 
om et nordisk Sagn som det om Baldur og 
Nanna. 

Men vi tror på den opofrende Kærlighed, 
som disse Sagn udtrykker. Det er historisk, 
at således jølte Grækere og Nordboere i den 
fjærne Old, — og derved knyttes Båndet mel- 
lem dem og os, thi således kan også vi føle. 
Det almén-menneskelige er den gyldne Bro 
mellem Slægterne tværs over Tidernes Svælg. 
Derfor kan også Digtere og Kunstnere stadigt 
øse af Oldsagnenes Væld og blive forståede, 
mens Aartusinder rinder. Men tages der med 
plump Hånd derpå er deres underfulde Magt 
straks forbi. Nu Kan vi ikke tro på Historisk- 
heden af slige Myther. Virkeligheden i dem er 
ene og alene den, at de er den farverige Iklæd- 
ning for Livets bærende Grundtanker, det fine 
Støv på Sommerfuglens Vinger. 

Således også med Jesu Barndom efter Evan- 
gelierne. Den håndgribelige Sandhed kan vi 
lkkeKfastholde. Men er vi redelige og tilstår 
det trit for os selv og vor Gud, og på given 
Foranledning for alle, der spørger os derom, 
så kommer vi ned til Kildevældet, hvorfra 
Juleevangeliet er udsprunget^ og dette Kilde- 
væld rinder i os selv des friskere og klarere, 
jo ærligere vi holder Opgør med os selv. Vi 

ser Jesu Barndom indhyllet i Sagn og Legen- 
der, hvoraf kun det ene synes at fremgå, at 
han fødtes i Nasaret af fattige Forældre. Men 
i* Legenderne spejler sig Israels og Alverdens 
og vort eget Håb om og vor egen Længsel 
efter Menneskeslægtens endelige Sejr over 
Selviskhed og Dyriskhed til et Liv i Kærlig- 
hed og Renhed. Det er Sandheden, klædt i 
en Dragt, der stråler af Poesi. Således måtte 
Sandheden udtales i Østerland for to Aartusin- 
der siden. 

Erkender vi dette, da er den historiske Sam- 
menhæng bevaret mellem det første og det 
tyvende Aarhundrede. Da står vi på Virkelig- 
hedens Grund, da forholder vi os i Oprigtighed 
til Julen. Vi kan synge vore Julesalmer og høre 
Juleevangeliet med barnligt Sind og voksne 
Tanker. Da er vi fri for at slås med Tvivlen, 
som lurer i os, når vi* skal anstrenge os for at 
blive i Bogstaveligheden. Det vilde sikkert ende 
med, at vi vendte os bort, ikke blot fra Troen 
på det underfulde i Jesu Liv, men fra Troen 
på en levende Gud og dermed på en Mening i 
Tilværelsen. Den rette Barnlighed består ikke 
i, at vi klamrer os til de Forestillingsformer, 
som er naturlige for Barndommen, men i at 
vi forener Barnets Sanddruhed og Sundhjærtet- 
hed med de modnere Aars Erkendelse og Kund- 
skab. Hvad vi nu elsker i Juleevangeliet, det 
er det fælles menneskelige deri. Sandheden 
har frigjort os fra Trældommen under det 
gamle Bogstavåg, men i fuld Frihed elsker vi 
det gamle Svøb for den Tro, som aldrig ældes, 
at Gud har Velbehag i Menneskene og at Fred 
er hans alkærlige Vilje, Hjærtets Fred, Sam- 
fundets Fred og Folkenes Fred! Jeg vilde ikke 

undvære en Stavelse af Julefortællingen i mit 
nye Testamente, elsker den langt højere end 
den Gang, jeg sloges med Tvivlen og vilde 
dølge den for mig selv, elsker det så højt som 
i min Barndom, men nu som Mand, der er 
vokset fra det for mig barnagtige. Den Glæde 
og den Kærlighed skal ingen tage fra os, thi 
den hviler på Oprigtighedens Klippegrund. 

Så glædelig Jul da, mine kære Tilhørere, og 
Tak for de Aar, som er gået, hvori vi dog har 
erfaret det med hverandre, at det lader sig 
gøre at dyrke vor Gud og Fader som Jesu 
Kristi Disciple, selv om vi ikke kan tage de 
skønne Julefortællinger for andet end Sagn. 
Hvad vi måske en Gang mente at have tabt, 
da Tvivlen vågnede og måtte gennemkæmpes, 
det har vi rigelig vundet tilbage, også vor 
Juleglæde. Gud Fader være lovet derfor! — 



2den Juledag. 

Stefan. 



"er er et dejligt Digt af den tyske Digter 
Schiller — „ Klokkesangen u hedder det. Deri 
skildres det så vidunderlig skønt, hvordan 
Kirkeklokken med sin snart dybe, alvorlige, 
snart festlig glade Røst ledsager „Livets veks- 
lende Spil." Men der er et Par Linier, som 
særlig i Dag er faldne mig på Sinde, disse: 
„thi hvor det stærke og det ømme, 
hvor Kraft og Mildhed sammen strømme, 
— dér giver det en liflig Klang." 

To af vore egne Storskjalde har sagt det samme 
med lidt andre Ord, Øhlenschlåger således: 

„kun den er stærk, som ret er blød, 
Grundtvig således: 

„ som Ungdomsvenner vandre 

Magt og Mildhed med hverandre." 

Og jeg tvivler ikke på, at når vi ledte efter, 
fandt vi den Tanke mangfoldigt udtalt både 
hos vore egne og andre Landes Digtere. 

De to hører sammen, Styrken og Mildheden, 
hører sammen som Mand og Hustru i et lyk- 
keligt Ægteskab, og det skal vist ikke slå 
fejl, at alt, hvad der er i Vejen med et Adams- 
barn, kommer af, at de to ikke vil forliges, 
men den ene tage Magten fra den anden. Hvor 
det er sådan med Mand og Kone, står det ikke 
godt til i Huset. Jo mere „det stærke og det 
ømme" kan forliges og hjælpe hinanden fra at 
komme på Afveje, des bedre, des lifligere en 
Klang giver det. 

Nu kan vi godt sige, at det er netop det, 
Kristendommen skal hjælpe os til, denne liflige 
Klang. „Sandheden tro i Kærlighed", siger 
Apostlen Paulus, og det er i kærnefuld Kort- 
hed et Skjoldmærke for dem, der som Paulus 
træder i Jesu Fodspor. 

Det er jo ham, denne Jesus, der er og bli- 
ver det store Forbillede. Jeg véd nok, at der 
er mange fromme Mennesker, der ligesom er 
lidt ængstelige ved at tale om Jesus som vort 
Forbillede. Det klinger dem så „rationalistisk". 
Alligevel skal vi ikke være bange for at tage 
ham som Forbillede, ganske simpelt fordi han 
dog er cg bliver det og selv har sagt, at vi 
„skal lære af ham, thi han er ydmyg og sagt- 
modig af Hjærtet," ligesom vi også skal lære 

af ham, ikke at „frygte for Mennesker" — 
netop altså det „stærke og det ømme". Han 
var selv helt igennem „stærk som Helten, kær- 
lig som en Kvinde" (Grundtvig i „Påskelilien"). 
Det lille Barn i Bethlehem, svøbt i Klude, 
leende og grædende på Moders Skød, den kors- 
fæstede i Dødens Bitterhed, trofast til det sidste; 
den dybeste Deltagelse for Menneskers Vel og 
Ve, den mest glødende Harme mod al Egen- 
godhed, Hovmod og Hykleri, — disse Modsæt- 
ninger smæltede sammen til „en liflig Klang" 
i ham. 

Et skønt Forbillede, siger én eller anden, ja 
vist, for skønt og stort. Hvem kan nå det? 
nej, hvem kan nå det! men så igen, hvem kan 
ikke tilstræbe det, og hvor mango har ikke til- 
stræbt og nærmet sig det, så der er gået ly- 
sende Minde deraf, endnu flere, der ikke mindes 
her på Jord. Har Du hans Aand, så tilstræber 
Du det og — nærmer dig, måske allermest da, 
når Du synes, Du er længst borte, og ikke selv 
kan høre „den liflige Klang". 

Da er det godt at se på hans Venner fra do 
henfarne Dage, som nu på en Mand som Steftw! 
hos ham hører vi En klangen af det stærke og 
ømme, Magt og Mildhed, Sandhed og Kærlig- 
hed, det mandige og det kvindelige. 

Der var ingen, fortæller Lukas om ham, der 
kunde modstå den „Visdom og Aand", hvoraf 
han talte til sine Modstandere. Og det er Synd 
at sige, at han lagde Fingrene imellem over- 
for det høje Råd! „Hårde Halse, uomskårno 
på Hjærtet og Ørerne!" Det er, hvad man 
kalder rent ud af Posen, mindst af alt høfligt 
og hensynsfuldt, endda han vidste, dot gjaldt 
Livet. 

Sagen er jo den; at Stefan, han tro'de, tro'de 
med én sådan Inderlighed, en så brændende 
Overbevisning, så der var i Grunden ingen 
Ting til for ham uden dette ene, at Jesus 
Kristus var den forjættede Messias og død og 
opstanden. Ham gjaldt det at være tro uden alle 
Hensyn, af hvad Art nævnes kan. Sådan Tro 
har der været i Kristendommens store Tider, 
allermest i Morgentimerne for de 1900 Aar 
siden. 

Der er, véd vi af Erfaring, en vidunderlig 
Magt i dette, at £ro, selv rent almenmenneske- 
ligt taget, „tro på u et Menneske o: stole på 
ham; „tro på" en Sag o: være vis på dens 
Sandhed og endelige Sejr. Det kan løfte og 
bære vidt. Men så at tro på Jesus af Nasaret 

— udsendt af den levende Gud! Tro det således, 
at det er Aandedrættet, Hjærteslaget, ja som Mad 
og Drikke for dem, der tror! Har vi for Alvor gi- 
vet en stor Sag vort Hjærte, lægger den os Ord på 
Tungen til at forsvare den med, så vi opdager, 
vi er helt veltalende, hvad vi måske aldrig før 
havde tænkt. Det blev os givet af Sagen selv. 
Sådan blev det også Stefan givet. Han så* denne 
Tillukkethed, denne Selvgodhed og Afstumpet- 
hed hos dem, han kom i Ordstrid med, og han 
så det åbenbare Fjendskab mod den Sandhed, 
der havde grebet ham, lyse ud af det jødiske 
Råds Øjne. Så slænger han dem i Ansigtet: 
„I hårde Halse! I uomskårne på Hjærter og 
Ører! u 

Lad mig nu sige ligefrem: Stefan var vist- 
nok af den Slags Naturer, hvoraf der let bliver 
„Fanatikere". En Fanatiker, det er jo én, der 
er så behersket af en Tanke — sand eller falsk 

— at han mister Selvbesindelsen og ikke holr 

der sig indenfor den rette »Grænse i Brug af 
Midlerne. Det er netop et af de Skær, hvorpå 
så mange nidkære Mennesker strander. Vi kan 
se det den Dag i Dag — i Politiken så vel 
som på det religiøseOmråde. Det er det „stærke", 
der er bleven for stærkt, eller rettere: har for- 
vildet sig. Middelalderens Kættermestre, vore 
Dages Ild- og Svovlprædikanter — det er Fa- 
natisme, der har ødelagt Folk, der kan kaldes 
Stefansnaturer, når de ellers virkelig, oprigtigt 
mente og mener at vise Gud en Dyrkelse ved 
at brænde Medmennesker, ligefrem eller i bil- 
ledlig Forstand ved deres Ord. Og den Trang, 
mange Mennesker har til at „sige hinanden 
Sandheden" — Sandheden, „om den så skal ud 
gennem Sidebenene", er af samme Art. — Men 
hos Stefan var der en Modvægt; der var en 
anden Stræng end den hæftigt lidenskabelige; 
— . der var „det ømme" ved Siden af det stærke; 
og det er jo sådan, det skal være. 

Det kan vi allerede slutte deraf, at han var 
Fattigforstander, valgt af Menigheden netop 
til det Stykke Arbejde og på en vanskelig 
Tid. Der hører opofrende Tålmod og Kærlig- 
hed til at røgte en frivillig Fattigpleje. Med 
den offenlige er det jo en anden Sag. Dér har 
man sine visse Love og Anordninger at gå 
efter. Men som nu her ved den Lejlighed, hvor 
Stefan var bleven valgt. .Det har sandelig ikke 
været så helt let at finde Mænd, som både 
kunde og vilde tage sig den Ting på. De græsk- 
talende Menighedsmedlemmer klagede over, at 
deres trængende blev sat til Side for de he- 
braisktalendes. Der er, snart sagt, intet, 
der kan skille Folk ad mere end sådan noget. 
Altså: de rette Mænd! og Stefan blev én af 

de syv rette Mænd, sikkert ikke mindst fordi 
han har haft et varmt, kærligt Hjærte for de 
trængende og det Kendskab til disses Kår, som 
hører til. Så kan vi også vide, at det virkelig 
var Guds Aand, der drev ham, ikke hans egen 
når han talte de flammende, harmglødende Ord 
at det var „Nidkærhed for Guds Hus, der' 
fortærede ham tt , ikke Fanatismens uhyggelige 
Brand. 

Vi kan fremfor alt vide det af hans Bøn for 
dem, der stenede ham. En så fuld Efterklang 
af Jesu Korsord: „Fader, forlad dem, for de 
véd ikke, hvad de gør ! u har vist aldrig siden lydt 
— det skulde da være fra det Bål, hvor Johan 
Huss 1400 Aar senere blev brændt. Stefan og 
Johan Huss, de så' i deres Dødsstund det 
samme, som Jesus Kristus så' — Mennesker i 
deres Drabsmænd, forvildede, åndeligt formør- 
kede, men stadigt Mennesker, der også var 
bestemt til at lade sig forløse og frigøre af 
Guds Sandhed, udfri af „Mørkets Bånd". „Stærk 
som Helten, kærlig som en Kvinde ! u 

Se, det er nu dette — tror også jeg at have 
erfaret — der tilsidst vinder Mennesker, at 
man sér på dem som Mennesker, selv når de 
forsynder sig grovest. Den unge Saul sad også 
og så' til og «gfbttede sig ved at se Stefan 
synke i sit Blod. Men han blev vundet tilsidst. 
Stefans blodige Skikkelse og Stefans strålende 
Øje og Stefans bristende Røst med dens Sejrs- 
klang, — han så' jo Himlen åbnet og Jesus 
stående ved Guds højre Hånd — og hans sidste 
Suk: „Herre Jesus, tag mod min Aand 44 ! det 
vilde ikke ud af unge Sauls Øjne og Øren og 
Tanke. Og Saulus blev Paulus. Hvor mange, 
der desuden er bleven vundne, véd vi ikke, 

3» 

toeri Mindet om Stefan var sikkert med i hvert 
Ord om Guds Rige, Paulus siden talte, bevidst 
eller ubevidst med. Alt, hvad vi oplever, bund- 
fælder og virker godt eller ondt, eftersom dot 
oplevede var godt eller ondt. 

Vi er jo Småfolk. Det er små Tider nu mod 
da. Store Tider skaber store Mennesker — eller 
rettere: kalder på det store, der er overalt og 
al Tid i denne Menneskenes Slægt. Det er 
ikke stort eller småt, det kommer an på, men 
Troskaben i stort og småt. Om Du dør som 
Blodvidne eller ganske rolig i din Seng, det or 
ikke derom det gælder, men kun om at være 
tro. 

Gid så Stefans Minde må hjælpe til at oppe 
os små, at vi træder al Tid bedre i Jesu Fod- 
spor. 

„Thi hvor det stærke og det ømme, 
hvor Kraft og Mildhed sammen strømme, 
dér giver det en liflig Klang." 



Søndag efter Jul. 

Lyset udgår fra Barnet. 



(Luk. 2, 25-32.) 

„-Eit Lys til at oplyse Hedningerne u , siger gamle 
Simeon om Barnet. 

Hvem kender ikke Correggios Maleri „Nat- 
ten**? Der sidder den unge, lykkelige Moder og 
ser på Barnet, hun nylig har bragt til Verden. 
Det er dyb Nat, men fra Barnet udgår en Lys- 
glans, som kaster sit Skær over det fattige 

Rum. Hyrderne står og betragter med undrende 
Ærbødighed den spæde, hvis Fødsel Engle- 
skaren derude på Marken har udsunget over 
Verden, og Lyset falder over de vejrbidte An- 
sigter og giver deres Træk en uforlignelig Adel 
og Højhed. Lyset udgår fra Barnet! — Det er 
den store Kunstners dybe og sande Juleprædi- 
ken, og den er vel værd at agte på. Erfarer 
vi det ikke selv mangen Gang, at Lyset ud- 
går fra Barnet? Et Barneord kan tit lyse for- 
underligt op i Mørket. Herodot, de gamle Græ- 
keres navnkundige Historieskriver, fortæller om 
en spartansk Konge, der vår lige ved at lade 
sig bestikke til en Handling, hans Samvittighed 
fordømte. Da sagde hans lille fireårige Datter, 
som gik og legede på Gulvet: „skynd dig og 
gå bort, Fader! ellers overtaler den fremmede 
Mand dig tilsidst. u Kongen hørte Himlens egen 
Røst i den umyndiges Mund og afviste Friste- 
ren. Lyset udgik fra Barnet. 

Der fortælles om Luthers Ven og Medarbej- 
der, Filip Melankton, at han, såvel som den 
store Reformator selv, en Gang var såre mis- 
trøstig over al den Modstand, de havde at 
kæmpe med. De havde netop samtalet derom 
og nedslagen var Mester Filip gået hjem. Men 
lidt efter trådte han igen ind til Luther med 
et så oplivet Aasyn, at denne måtte forundre 
sig over den pludselige Forandring. Melankton 
sagde: „Da jeg kom hjem, hørte jeg mine 
Børn synge og bede med Frimodighed til 
deres himmelske Fader. Nu véd jeg, at 
vor Sag skal sejre!" Lyset udgik fra Bar- 
net! — Jeg har kendt en gammel, gæv 
Præstemand, der kunde sidde længe og glæde 
sig, når han havde fået at se et fuldt, åbent 

og troskyldigt Barneøje. Da fik han ligesom 
ny Forvisning fra det høje om, at der trods 
al Løgnen og Falskheden på Jord, dog er 
Sandhed og Renhed til. Lyset udgik fra Barnet. 
Ja, han har Ret, Digteren, som synger: 

Hvad stort på Jord blev funden, 
det Barnet altid i os fandt, 
hvad varmt i Sjæl er runden, 
af Barnets Gråd det randt. 
Hvad skent som Leg i Tanken steg, 
gav Barnet i vor Sjæl i Leg — 
al Verdens Kløgt er siden 
for liden. 

Men fra Barnet, som fødtes for de 1900 Aar 
siden, er det største Lys udgået, som nogen 
Sinde har strålet ind i Verden. Det var en dyb 
Nat, der rugede over Jorden i Kejser Augusts 
strålende Tidsalder, da al Verden blev skreven 
i Mandtal. Det var en glimrende Kultur, men 
den var som den kalkede Grav, der gemmer 
på Dødningeben og alskens Urenlighed. Umen- 
neskeligheden var bleven stor indtil Himlene. 
Kun et lille Mindretal solede sig med Kejseren 
i Lykkens Glans. Resten, det unyre ejendoms- 
løse Proletariat, og de talløse Slaver og Slav- 
inder havde ikke så megen Ret som et al- 
mindeligt Husdyr nu. Ægteskabets Hellighed 
ringeagtedes, Børneudsættelser hørte til Da- 
gens Orden, de fattige og de gamle overlodes 
til deres Elendighed, og Fanger og Forbry- 
dere behandledes med den mest oprørende 
Grusomhed. Al Tro på en højere, guddomme- 
lig Verdensstvrelse var forsvunden, og selve 
de hedenske Offerpræster smilte forstående til 
hverandre, når de mødtes på Gaden. De vidste 
om sig selv og om deres Kaldsfæller, at de 
alle var Gøglere og Bedragere. Da strålede 

Stjærnen frem over Betlehem midt i den tunge, 
sorte Nat. Lyset udgik fra Barnet i Krybben! 
Det udvortes og håndgribelige i de skønne, 
evangeliske Fortællinger kommer det ikke an 
på. Man kan være Jesu Kristi oprigtige Disci- 
pel, selv om man lader Udvortesheden deraf 
stå ved sit Værd. Men derom kan der ikke 
tvivles, at den store, italienske Kunstner har 
set ret, når han i sit uforlignelige skønne Bil- 
lede lader Lyset udgå fra Barnet. 
Vi synger i Julesalmen: 

„Julen er kommen med Solhværv for Hj ærterne 

bange." 

Ja, Solhværv! Som Julen hvert Aar kommer 
i den mørkeste Tid med sit Lys og sin Glæde, 
og just derfor er dobbelt kær, så kom den 
første Jul som et Solhværv i Menneskeslægtens 
Historie, et Tidehværv uden Mage før eller 
siden. Det vir Menneskeslægtens uendelige Værdi, 
der med Evangeliet udråbtes over Verden, det 
var Menneskeligheden og Menneskeretten, der lys- 
tes i Kuld og Køn midt i Umenneskelighedens 
og Uretfærdighedens Dage. Og vistnok er Kam- 
pen mod de onde Magter fremdeles stående og 
vil så vedblive, så længe Verden står, men 
der er Fremgang at kende, hvor langsom den 
så er. Mørket har ikke vundet Sejren. Lyset, 
som udgik fra hint Barn, brænder endnu, om 
end som igennem Glar, dunkle af Støv og 
Spindelvæv. Hvor forskellige Tanker vi så 
end kan have om Jesus af Nasaret (og hvad 
nytter det at nægte, at Tankerne er såre for- 
skellige?) så kan dog alle de, der mødes i 
dette ene, at han visselig er Verdens Lys, 
fejre en god og glædelig Jul i hans Navn. 
Julens glade Budskab følges da af Julens al- 

vorsmilde Formaning om, at Lyset, som udgik 
fra Betlehemsbarnet skal fordrive Mørket, der 
i' så mange Måder omlejrer vor Sjæl, at Ren- 
hed og Kærlighed må få Magten over vor Be- 
smittelse og Selviskhed, alt til Guds Ære. Thi 
Lyset udgår fra Barnet, som selv er den store 
Barneven, der søger Barnet i enhver af os. 



Nytaarsdag. 

„Visdom i Hjærtet". 



Endnu en Milepæl! er det den sidste 
fer Mødet med det tavse Sendebud, 
som gik usynligt fra vor Vugge ud 
og nærmer sig usynligt med vor Kiste? 
vi véd det ej, men kan dog gå vorfc Skud 
med trøstigt £ind, i hvad vi end skal friste. 
Lad Lykken svige og lad Hjærtet briste, 
når kun vi er på Vejen hjem til Gud, 
— hjem til den Gud, som ejer Livets Magt. 

Og derfor kan vi hilse Nytårsmorgen 
med Smil om Mund, og vandre uforsagt 
og sige Tak for Glæden, Tak for Sorgen, 
til vi skal lægge Støvets tunge Dragt 
og g& fra Hytten ind i Kongeborgen! 



Jbc 



ær os at tælle vore Dage således, at vi »får 
Visdom i Hjærtet u y hedder det i den berømte 
„Mose Sang". (Ps. 90). 

Om ellers nogen Sinde, så langt Aaret er, 
må der på Nytårsdagen være Sangbund for et 
Ord som dette. Hvert Aarsskifte minder os på 
sin egen stille Måde om Forkrænkeligheden, 
hvisker til os sit: kom i Hu, at du skal dø! 

Den er som en Milepæl, der kun siger os, hvor 
langt vi har gået, men ikke hvor langt vi har 
tilbage. Kun det er sikkert, at 

„et lidet Aandefang 

kan ende al vor Gang, 

så vi i Evigheden står — 

vi går til Døden, hvor vi går. u 

Uvilkårligt tæller vi vore Dage for hver 
Nytårsdag, vi ser, men Spørgsmålet er: hvor- 
dan tæller vi dem? Udvortes er det jo let nok 
at regne ud — men ellers! 

„Lær os at tælle vore Dage, så vijår Visdom 
i Hjærtet" beder Moses sin Gud, idet han ser 
tilbage på sit Folks og sine egne henrundne 
Livsår med al deres Kamp og Møje. Ikke slet 
og ret, hvad man kalder „Levevisdom", men 
„Visdom i Hjærtet!" en Visdom, der i Sandhed 
er en Livets Visdom, en Visdom, som går i 
det Høje og det Dybe. 

Thi der er en Visdom, en Levevisdom, som 
kun går ud på, at alt er Forfængelighed og 
mener, at alt som går ud derover, er Dårskab. 
Når et Menneske er kommen dertil, da er det 
gammelt selv i sin Ungdoms og sine „bedste 
Aars u naturlige Kraft. Det kan komme af et 
medfødt Anlæg til Selviskhed, som er næret 
ved Livsforhold, ved Opdragelse og Samfunds- 
stilling. Man ser på Livet som et Skuespil, 
hvor alle spiller Komedie for. alle og det kun 
kommer an på at gøre det godt for sin egen 
Part, som lun romerske Kejser, ham, i hvis 
Tid Jesus fødtes til Verden, ham, som sagde 
på sin Dødsseng: „har jeg ikke spillet^min 
Rolle godt? lad mig nu se, at I Klapper ! a 
eller som den engelske Konge, der havde det 
Mundheld: „enhver har sin Pris, hvorfor han 

eller hun er tilfals, og enhver pynter sin Egen- 
kærlighed med et eller andet smukt og vel- 
klingende Navn, så som Fædrelandskærlighed, 
Troskab, Dyd o. s. v. a Det er en Levevisdom, 
men ikke en Livsvisdom, ikke en Visdom for 
Livet, det Liv, som alene fortjener Navn af 
Liv, Menneskeliv. Det er en Dødsvisdom, thi 
alle levende, frugtbare Spirer er visnede her 
inde i „Hjærtet". — Og det kan komme af, 
at et oprindeligt Naturanlæg til at glæde sig 
ved og øve det ædle og gode er bleven overt 
vældet af alt det skønne og herlige, Jordlive- 
byder, har beruset sig deri og det ender med 
Overmættelse og Slappelse. Det er i sin gro- 
veste Form den „Visdom", som Paulus sam- 
menfatter i Ordsproget: lad os æde og drikke, 
thi i Morgen skal vi dø! u Det er Dødens 
Levevisdom, hvor alle Livets Blomster har 
mistet Glans og Duft. Det siges i finere Ord 
af den livstrætte „Prædiker": „Jeg priste dem, 
som for længst er døde, frem for dem, som 
lever nu, og lykkeligere end dem begge er 
den, som endnu ikke er bleven til, ikke har 
set alt det onde, som bedrives under Solen. u 
— Og denne Levevisdom kan endelig være 
Frugten af bitre Skuffelser, der omsider virke 
som Gift for al god Tro til Menneskene og 
hvad Menneskers er, og for alt frejdigt Håb 
om Retfærdighedens Sejr. Således skildrer en 
af vore Digtere 1 ) den mægtige Sultan, som i 
Tillid til sin retfærdige Sag er dragen i Kam- 
pen mod sin Medbejler, et Umenneske, hvis 
Navn Historien har brændemærket. Men han 
taber Slaget og spærres inde i et Bur som et 



') Hauch: „Bajazet". 

vildt Dyr, og nu siger han til en tro Tjener, 

som kommer for at trøste ham: 

„Alt, hvad der leveres nedrigt! 

Det bedste dødt. Og Allah, hvor er han? 

Sig, er han også død? 

Sig, har han givet Eblis al sin Magt? 

Jeg skulde have vidst det, Kalaf, jeg 

de^ skulde have vidst! har jeg ej levet 

nu til mit Hår blev gråt, jeg gamle Dåre! 

Så går det jo, jeg skulde have kendt 

til Verden. Ja, jeg bedre var end Timur. 

Så måtte jeg jo gå til Grunde — det var 

jo Verdens Orden fra den ældste Tid, 

— men ingen ssr det, før det er jo for silde." 

Den Levevisdom kan til Tider som en svi- 
dende Frost gå hen selv over deres Hjærter, 
som dog tror på den levende Gud. Sådan 
hændte det en dansk Statsmand og Kirke- 
mand, som i Danmarks Midnatstime for 40 
siden mødtes med en Ungdomsven på Tinge, 
hvor Afgørelsen skulde træffes om Kampens 
Genoptagelse. Vennen sagde til ham : „nu står 
vi som Israel ved det røde Hav. Foran de 
brusende Bølger, bagved de fnysende Fjender. 
Kun opad er Udsigten fri. u Men Svaret lød: 
„I slige timelige Ting kan vi ikke stole på så- 
dant, 44 og siden: „det danske Folk er et rådent 
Folk, jeg vil ryste Støvet af mine Fødder og 
gå i Landflygtighed! 44 Det er en Dødens Vis- 
dom, der lamslår alle gode Kræfter. Har vi 
ikke alle erfaret noget af dette, ja måske netop 
i det Aar, som er rundet bort! 

„Lad os tælle vore Dage, så vi får Visdom 
i Hjærtet!* beder Moses. „Fra Hjærtet udgår 
Livet 44 , hedder det gamle Ordsprog af Salo- 
mon. Og når vi, som er gamle eller ældre, ser 
tilbage over Livet, kan vi da ikke få Øje på 
den bærende Grundlov, som gør sig selv gæl- 



— 44 — 

dende, stræng og barmhjærtig på én Gang, 
den bærende Grundlov, der udtrykkes således 
i et andet Ordsprog af Salomon : „Gudsfrygt er 
Visdoms Begyndelse." Dermed er at forstå noget 
andet og mere end dette at gå i Kirke, læse 
gudelige Bøger, holde Husandagt, hvor uund- 
værligt det end kan være for mange til at 
vedligeholde og styrke deres Gudsforhold. Mere 
end dette kommer det dog an på at erkende 
de guddommelige Bud, som Verdensløbet, vore 
egne Oplevelser og vor Samvittighed lægger 
os på Sinde. Det er „Visdommen i Hjærtet u , 
som Paulus udtrykker på sin Måde: „farer 
ikke vild, Gud lader sig ikke spotte! Hvad 
et Menneske sår, skal han også høste. a Hvor 
mange Gange har vi ikke høstet Smærte af 
vore Dårskaber — af, at vi handlede mod 
bedre Vidende, eller af, at vi overvurderede 
os selv og vore Ævner og ikke kendte vor 
Begrænsning! 

Det er „Straffen, 14 Moses taler om, dog ikke 
en vilkårlig Straf, som Gud pålægger os i 
Harme. Sådan skal vi ikke se det, men" som 
det uundgåelige Tilbageslag af en krænket 
guddommelig Lov. Det er strængt, kan være 
så strængt, at det svider til Marv og Ben — 
og dog er det barmhjærtigt, thi alene således 
kan vi „lære Visdom i Hjærtet u , Livsvisdom, 
Visdom for Livet her og til Livet hist, lære 
denne Visdom i Alvor og Ydmyghed, men 
derfor også til Trøst og Oprejsning, til oprig- 
tig Selvprøvelse og til Mildhed mod andre, 
fordi vi erkender vor egen store Skrøbelighed, 
Visdom til at tie og tale i rette Tid, til at 
lide og til at handle i rette Øjeblik, Visdom 
til Fred og til Kamp, ikke for vor egen Æres 

Skyld, men for G-uds Riges Skyld — og G-uds 
Rige omfatter alt, hvad der er menneskeligt, 
alt skønt, sandt og godt i Hus og Hjem, i F # olk 
og Fædreland. 

„Visdommen i Hjærtet" — ja måtte vi lære 
den, idet vi træder i hans Fodspor, hvis Navn 
gør det lille Nytårsevangelium så stort — 
Jesus, „Troens Begynder og Fuldender". 

Så et glædeligt Nytår til gamle og unge. 
Des mere Hjærtet oplader sig for den rette 
Visdom, des glædelige i dybeste Forstand vil 
Nytåret blive, thi hvad er „ mere glædeligt end 
at vi modnes til det evige Liv i al dets Fylde ! 



Helligtrekongersdag. 

Jesu Fødestjærne. 

Mth. 2, 1—12. 

-tLvad Glans der dog hviler over Jesu Barn- 
domshistorie, sammensmæltet som den tillige 
er med Minderne fra vor egen Barnejuls lyk- 
kelige Dage, hvor de strålende Lys i det gav- 
milde Træ og i hele Hjemmet kappedes med 
de milde Øjne og kærlige Ord om at gøre Fes- 
ten til den skønneste af alle dem, Aaret bragte . 
Den åbnede Himmel og den syngende Engle- 
skare, Hyrderne hos Maria og Josef i Stalden, 
hvor Barnet lå kludesvøbt i Krybben — hvor 
gives der vel Mage til de Billeder, som her- 
med førtes fremfor Barnets indre Øje! Ingen, 
hos hvem Barnligheden endnu risler som den 
friske Kilde under alt Hverdagslivets golde 

Grus og visne Græs, kan eller vil tillukke 
sig for Julens vidunderlige Stemme. 

Ja, siges der — og siges der tit med et 
stille Suk, der med Flid søges skjult — ja, det 
er visselig skønt. Sødere Vuggevise er ikke 
sunget for den lidende og stridende Menneske- 
slægt. Men — det er dog kun Sagn. Den Tids- 
alder, hvortil vi hører, ejer ikke mere, og kan 
efter Udviklingens urokkelige Love ikke mere 
uden ved lykkelige Undtagelser eje den 
Umiddelbarhedelis Ævne, den rige Barnlig- 
hedens Skat, som tidligere, troskyldige Aar- 
hundreder sad inde med. Det vilde være Usand- 
hed, for ikke at sige Hykleri, om vi vedkendte 
os den barnlige Tro på Evangelisternes For- 
tællinger om, hvad der tildrog sig i Betlehem 
og Nasaret, — og siden. Alt dette underfulde 
er vi ude af Stand til at tro, hvor gærne vi end 
vilde! 

Jeg gentager, hvad jeg tit før har sagt, at 
mange fromme Mennesker med fuld Sandhed 
kan sige dette: Vi kan ikke, og de kan give 
Grunde for deres Uformuenhed til at tro, 
Grunde, der vidner om religiøs Alvor såvel 
som om en udviklet Tankeævne. Det er ingen- 
lunde altid den snusfornuftige og fladbundede 
Påstand, at „det underfulde strider mod For- 
nuften 14 , Mirakkelnægterne sætter sig fast i, men 
tit Overbevisningen om, at Mirakler er Gud 
uværdige. 

Og lad det atter og atter være sagt, at det 
ikke er Ævnen til at tro på Mirakler, hvorpå 
det kommer an, da denne Ævne beror på et 
medfødt Naturanlæg. Det er det inderlige, 
oprigtige Samliv med Gud. Det er Modtagelsen 
at Jesu Kristi Aand og Sindelag, „alt efter 

Hjærtets Ævne u , det gælder om. Overfor alt 
andet står vi frit, kun Villigheden spørges 
der om i Evighedens Sag. Hvor blev ellers 
Evangeliet om det glade Budskab af? 

Og hvad nu selve Anlægget til at tro på 
det underfulde angår, da er det jo en almin- 
delig Erfaring, at som Barnet alle Vegne har 
let ved at tro det underfulde, ja, lever som i 
Underværkernes Land, så er det og har det 
altid været med Folk på et barnlig, uudviklet 
Stade. 

Når der er bleven sagt, at i gamle Dage, da 
Folk stod på deres Barndoms Trin, da viste Grud 
dem gennem Undernes håndgribelige Billed- 
sprog sin Vilje, fordi de bedst forstod den 
således, da er det vist langt bedre og kommer 
Sandheden langt nærmere at sige, at det var 
Øjnene og Ørerne, Opfattelsesansen, som den 
G-ang gjorde det usæ vanlige til Undere o: til 
umiddelbare Indgreb af Guddomsmagten. Væ- 
sentlig har Undertroen sin Rigtighed, for så 
vidt som Tilværelsen er et eneste stort Under, 
kun at der råder en ufravigelig Lovbundethea 
anordnet af Ham, der „bærer alle Ting ved 
sit Magtord". 

I Fortællingen om „de hellige tre Konger", 

— en historisk Kærne overhovedet forudsat 

— har vi et lærerigt Eksempel på, at over- 
alt hvor det barnlige Sind er, der er også 
Underet. 

For 300 Aar siden udregnede den verdens- 
berømte Astronom Keppler, en samtidig og 
Medarbejder af vor Tycho Brahe, at der netop 
i det Aar, hvori Jesus i Virkeligheden må være 
født, fandt en Kostellation af Planeterne Sa- 
turn, Jupiter og Mars og endnu en stor Stjærne 

Sted; disse Himmellegemer har en viss, kort 
Tid overfor hverandre indtaget en Stilling, 
hvorved de, sete fra Jorden, er smæltede sam- 
men for Øjet til en eneste stor, mægtig Stjærne. 
Da en Konstellation som den nævnte indtraf 
Aar 1825, tog Sjællands stjærnekyndige Biskop, 
Mynter, sig for at prøve Kepplers Beregninger 
— og de viste sig at have deres Rigtighed. 

Altså her har ikke været noget „Under 4 *. Der- 
som Vismændene fra Øster havde været så vidt 
i Astronomi, som man halvandet Aartusinder 
efter blev, kunde de forud have beregnet den 
Fremtoning på Himmelbuen, der satte dem i 
så stor Bevægelse. 

Sagen forholder sig ganske simpelt således: 
Stjærnedyrkelse og Stjærne varselkunst har 
fra ældgammel Tid hjemme i Landene Øst for 
Jødeland, i Kaldæa, Babylon og Persien. Fra 
sidstnævnte Land har rimeligvis de omtalte 
„Magere" været. De har tilbedet Ilden og alt, 
hvad der lyser, efter den store Religionsstifter 
Zoroasters Lære, der en rum Tid før Kristi 
Fødsel var udbredt over hele For-Asien. Persien 
håbede på en Frelser, som de kaldte Sosiosch, 
og det lå nær at forbinde denne Tanke med 
det jødiske Messiashåb. Det lader sig nu en 
Grang ikke nægte, at Jøderne har mange reli- 
giøse Forestillinger tilfælles med Perserne, og 
at en stærk Vekselvirkning af åndelig Art 
fandt Sted mellem de to Folk. Da Magerne 
ser Stjærnetegnet forstår de det straks som et 
Budskab om, at „Jødernes Konge 44 , der også 
skulde være deres Sosiosch, er født til Verden. 
Det var i det hele en vidt udbredt Tanke i 
den første romerske Kejsertid, at en mægtig 
Verdenshersker skulde komme fra Jødefolket. 

Israels stærke, klare og rene Tro på „den eneste 
sande Ghid" stod i en så lysende Modsætning 
til det døende Hedenskabs vanvittige Mange- 
guderi, at alle dybere Sjæle måtte blive dragne 
deraf. Der findes også Spor af, at romerske 
Digtere og Filosofer har kendt til Israels gamle 
Profeter, især til Jesaja med hans jublende 
Varsler om Davidssønnen på Verdenstronen. 
Således forstås det let, at de persiske Stjærne- 
tydere har vendt deres Fjed mod Jerusalem. 

Når det i Fortællingen om Vismændene fra 
Østerland hedder, at Stjærnen gik foran og 
viste dem Vej, til den stod stille over Huset, 
hvor Jesusbarnet var at finde, da er dermed 
slet ikke andet sagt, end at det himmelske 
Tegn styrkede dem i deres Håb og Udholden- 
hed på den lange Vej, indtil de, ved at spørge 
sig for, først i Jerusalem og siden videre til 
Betlehem, nåede Målet for deres Rejse. Der 
er vel også hentydet til det almindelige Synsbe- 
drag, som vi alle kender fra Barndommen, når vi 
{>røvede at løbe omkap med Månen, og den 
øb og stansede med os. Det er åndløst at op- 
fatte det som andet end et barnligt eller dig- 
terisk Udtryk. 

— Det er en fin og træffende Bemærkning 
af en af Olkirkens Bibelfortolkere: „Da Ma- 
gerne var Stjærnetydere, henledede Gud Herren 
dem til Kristus ved det, som var dem sædvan- 
ligt, ligesom han vakte Peter, der var Fisker 2 
ved den Mængde Fisk, han fangede i Kristi 
Navn. u 

Således er det netop, vi skal se „Guds Finger", 
hans lysende Stjærner, kun, at det ikke længer 
er på den Nathimmel, der hvælver sig over 
vort Hoved, men på Historiens dagklare Him- 

4 

inelbue, vi skal rette vort Blik og skue Tider- 
nes Tegn. Verdensløbet går sin Gfang som Na- 
turen sin, kun, at der er Plads for den men- 
neskelige Frihed og dermed også for Ansvaret. 

Det var ikke i Jerusalems Kongeborg, Barne- 
kongen var at finde. Dér pønsedes kun på at 
ombringe ham. Det var i Betlehem, så ringe 
og uanselig, det end var. Didhen pegede de 
gamle Forjættelser. Over Josef Bygmesters Hus 
„stod Stjærnen stille u . 

Det er ikke i Alverdens Slotte og Paladser 
at han, som også er vor Tidsalders og hele 
Slægtens Frelser, er at finde. Der er han fred- 
løs, og der står de ham efter Livet midt i al 
den Dyrkelse, der vises håm. Den Kunst er 
velkendt fra hans Majestæt Kong Herodes' 
Dage. Talløse uskyldige Børn har måttet og 
må lade Livet i Sult og Savn, for at Jordens 
Mægtige og deres håndgangne Svende kan 
holde sig ved Magten — „af Guds Nåde u , som 
de kalder det og lader deres Skriftkloge kalde 
det: leve højt på Folkenes Bekostning, holde 
Hære og Flåder og sikre, deres Afkom „Arve- 
retten 14 til Land og Folk. 

Det er i Betlehem, den lille Hyrdedreng 
Davids By, — dér er det, Frelseren er at finde. 
Det er hos dem, „der arbejder og er besværede", 
og kun har lidt af Skriftklogskab. Det er fra 
Josef og Maria, fra Arbejderen og Kvinden, 
at Hjælpen skal komme ; thi der springer endnu 
Livets Kilde sundt, trods al Armod og Elen- 
dighed. Det er dér, Samfundsfølelsen, Eetfær- 
dighedssansen og Brodersindet spirer frem, og 
det er og bliver Kristendommens Ædelsten, 
dens Kærne og Krone ! — Derfor, hvo som har 
Øjne at se med, agte på Jesu Fødselstjærne! 

1ste Søndag efter Helligtrekonger. 

Før Barnet og de unge til Templet! 

• Luk. 2, 42 -ud. 

i: ortællingen om Jesu Tempelfærd har jo intet 
usandsynligt ved sig. Det var i Loven foreskre- 
vet som Pligt for alle Mandspersoner, at de 
hvert Aar på de tre store Fester skulde „ind- 
stille sig for Herrens Aasyn". Og når den unge 
Jøde var tolv Aar indførtes han af sin Fader 
i det borgerlige Liv og blev en „Lovens Søn u . 
Sådan er det den Dag i Dag i den rettroende 
Jødedom. Det er en Slags Konfirmation. At nu 
en så udviklet og åndelig opvakt Dreng, som 
Jesus har været, er bleven helt betagen af 
alt ; hvad han så' og hørte af de hellige 
Skikke, der foregik med ham, er der hel- 
ler intet utroligt i. Og det kunde vel hænde 
en sådan Dreng endnu, også her hos os, at han 
glemte alt andet og lod sit Rejsefølge drage 
af Sted mens han selv blev tilbage. At blive 
beundret af de gamle hvidskæggede Skrift- 
kloge var ikke ret godt at „stå for u , selv for 
det elskeligste og ydmygste unge Menneske. 
Men hvis det altså er en Tildragelse, som har 
historisk Grund, så lyder rigtignok Marias Ord 
mer end mærkeligt. Ikke blot, at hun irette- 
sætter Jesus, men at hun kalder Josef hans 
Fader. At irettesætte Guds enbårne Søn og 
kalde Josef hans Fader, det skulde man tænke 
var helt umuligt for Maria, hvis ellers Beret- 
ningerne om Jesu Fødsel kan tages på almin- 
delig Vis, bogstaveligt. — Det er da et af de 
mange Vidensbyrd om, hvorledes Jesusf orgudel- 
»sen tidligt er begyndt, når Jesu Svar: „vidste 

4* 

I ikke, at jeg må være i min Faders Gærning u ? 
forklaredes allerede i den gamle Kirke som en 
Tilkendegivelse af, at Jesus nu var bleven sig 
sin guddommelige Byrd bevidst. Svaret er jo 
ganske naturligt, forsåvidt som det unge Men- 
neske godt vidste, at Guds Kald går forud for 
ethvert andet Kald. Det har han lært i sit 
fromme Hjem og nemmet bedre end nogen 
anden, og det minder han nu Forældrene om 
som fuldgyldig Forklaring på sin Efterbliven 
i Templet. 

Men der er heller intet i Vejen for, at det 
er en sindbilledlig Fortælling, hvori udtrykkes 
det første kristelige Samfunds høje Forestil- 
linger om Jesu tidlige Aandsmodenhed, og 
hvori tillige afspejler sig den tilvoksende Kri- 
stendoms friske Kraft og jublende Frihedsfø- 
lelse. Skrankerne er nu gennembrudte, hvori 
Jødeloven og alle Buddene og Skikkene havde 
indsnævret Livet. Ned med Aandstyranniet 
og „den dødbringende Bogstavtjeneste ! a Det 
er Lukas, der har denne Fortælling, og han 
var jo Paulus's håndgangne Mand, der især 
skrev for Hedningekristne. Det er allerede Tem- 
pelforhænget, der „splittes fra øverst til nederst". 

Det være nu som det vil, så har vi i denne 
Fortælling, der sætter Skel mellem Jesu Barn- 
doms- og Ungdomsliv i den evangeliske Be- 
retning, en Opdragelseslære i korteste Korthed, 

Almindeligvis vil man i Prækener over denne 
Tekst høre, at hvad der hos et Menneskebarn 
ellers vilde have været dadelværdigt: at han 
ikke følger sine Forældre pænt hjem, det er 
netop i sin fulde Orden hos Jesus. Selvfølgeligt. ! 
Jeg vover nu at sige, at den Slags Træk spår 
godt om Fremtiden. I Øjeblikket skænder FaV 

og Mo'r, — siden, når deres Barn er bleven et 
dygtigt, fuldvoksent Menneske, så mindes de 
det med Smil og Stolthed og finder, at det var 
Fingerpeg om det, der senere har vist sig. Bør- 
nene får Klaps for det, de voksne får Klap for, 
Ja, Bagklogskab er en almindelig Slags Klog- 
skab. 

Goethe, den store tyske Digter, var ikke bag- 
klog, da han skrev, at den fremtidige Vilje- 
styrke allerede ligger gemt i Barnets Egensind 
og Selvrådighed, og at enhver „Fejl" hos Bar- 
net indeholder en fuld og frisk Spire til noget 
godt. „Jeg gentager stedse hine gyldne Ord af 
Menneskenes Lærer: Uden at I bliver som Børn! 
disse Væsner, der er vore Lige og som burde 
være vore Forbilleder, behandler vi som Under- 
såtter. De må ikke have nogen Vilje! — har 
vi voksne da ingen? og hvorfor skal vi have 
vor Forret? fordi vi er ældre og klogere? Gode 
Gud! fra din Himmel ser du gamle og unge 
Børn og intet andet, og hvem af dem, der volder 
dig mest Glæde, det har din Søn alt for længe 
siden forkyndt. Men Menneskene tro'r på ham 
— og adlyder ham ikke. Det er allerede en 
gammel Historie, — og de danner deres Børn 
efter dem selv! u 

Ja der har vi det. Forældre „elsker deres 
Børn! u dettro'r de i det mindste. Men de fleste 
elsker frem for alt sig selv og vil, at Børnene 
skal dannes efter deres egen Lignelse og i 
deres eget Billed, og rette sig efter deres, For- 
ældrenes, Planer med dem. 

Og dog er den simple Sandhed jo den, at 
der med hvert Barn tommer noget nyt til 
Verden, som netop er det værdifulde og som skal 
bringe Slægten et lille Skridt videre frem. Mange 

Forældre vil imidlertid — selv mange af dem, 
der taler om Udviklingslæren som deres Reli- 
gion — have Kopier af sig selv i deres Børn i Ste- 
det for at lade det ejendommelige udfolde sig 
Derfor har man Ordsproget om at „krøge. Gre- 
nen u , og desværre er der derfor også så mange 
åndligt krogede Mennesker. 

Men skal Børn da ikke opdrages? jo vel skal 
de det, det er just det, man som Forældre 
skal betænke. De skal drage* op, men det sker 
kun ved at det gode, hvortil man vil opdrage 
dem, går ind i deres hele Væsen som deres 
eget Kød og Blod i fuld Frihed. Og det eneste 
Opdragelsesmiddel, som da du'r, er dette, at 
Børnene ubønhørligt skal finde Skranken for 
deres Frihed i andres Frihed, det eneste, men 
også fuldt tilstrækkelige, hvor da Talen er om 
Børn uden særligt sygelige Anlæg, så de er 
berøvede Viljens frie Brug. Barnet, der skriger 
og forstyrrer andre, skal have Lov til at skrige 
ud — nemlig i et Kammer for sig selv. Har 
det uvorne Manerer ved Bordet, — lad det da 
få et lille Bord for sig selv til det retter sig. 
Er det usandfærdigt, — lad det så mærke først 
Forundringen, så Foragten og endelig Mistroen, 
indtil det lærer at tale Sandhed. Men banlyst 
være legemlig Revselse, der bare er en Fallit- 
erklæring af Forældre og Lærere og fremmer 
Løgnagtighed og berøver Barnet Tilliden. Lad 
Naturgrunden i Barnet i Fred og sørg kun for, 
som dygtige Gartnere og Læger at understøtte 
Naturen. Lad os omgås Børn aldeles som det, 
de er: små Mennesker, hvis Tanker og Fore- 
stillinger for dem har samme Betydning som 
vore har det for os. „Opir ikke Eders Børn", 
formaner Paulus, og det er en Formaning, som 

har Ærinde til os den Dag i Dag som for Aar- 
tusinder siden ? og en mangfoldig Anvendelse. 
Lad mig endnu advare imod at tvinge Bornene 
til at bede om Forladelse. En lille Dreng havde 
skældt sin ældre Broder ud for „Asen". Så 
blev Synderen sat hen i Skammekrogen for at 
„fortryde". Da så Moderen efter en passende 
Tids Forløb spurgte ham: „Nå, angrer du så? u 
lød Svaret med Eftetryk, ganske påfaldende 
Eftertryk: „Ja!" så Moderen fik Mistanke om, 
at det just ikke var den rette Anger. Derfor 
spurgte hun? „men hvad er det så, du angrer!" 
— „At jeg ikke også kaldte ham en Skurk!" 
Så havde den Moder lært noget, som alt for 
mange Fædre, Mødre og Lærere ikke har For- 
stand på. 

Læs Ellen Keys Bog: „Barnets Aarhundrede", 
og man vil ikke undgå at få mangen Tilskyn- 
delse til bedre Begreber om Opdragelse* 

Kommer vi nu særligt til det religiøse Felt, 
så er der sagt det hårde Ord om Religions- 
undervisningen, at det bedste Bevis for Reli- 
gionens Sandhed er den, at selv Religionsunder- 
visningen ikke endnu har kunnet få Bugt med 
Religionen. Jeg vil ikke uden videre gøre dette 
Ord til mit, men det vil jeg sige, at Religionen 
som et Fag i Skolerne, med Eksamen, er et 
uhyre Fejlgreb, der kun røber manglende For- 
stand på, hvad „Religion" er. 

Religion er Livsforhold, Liv med og i Gud, 
og det er alene ved Livets Magt, ved at få 
Lov til at bruge sine egne Øjne og Øren, 
tænke sine egne Tanker, og så gennem Eksemp- 
let, — kun derigennnm er det, at der — for 
at bruge et Seminarist-Udtryk fra Frederik den 

6tes Dage kan „bibringes" den opvoksende 
Ungdoms Religion. 

Men hvordan står det sig til med Livet og 
Eksemplet i et kristelig Samfund som vort? 
således står det til, at Barnet nu både i Hjem- 
met og i hele det offentlige Liv ser det stik 
modsatte af, hvad der lærer som „Fag". For 
der leves jo ikke efter Grundsætningen: elsk 
din Næste som dig selv! men efter den: enhver 
er sig selv nærmest, og jeg véd en lille Dreng 
der ved Prygl blev vænnet af med at dele sine 
Klæder og andre Ting med fattige Børn. 

Så, er der det fuldstændig ufattelige i de 
L&rdomme, som Barnet får, og som de aller- 
fleste Forældre selv fik som Børn for senere 
som voksne at kaste bort og foragte. En lille 
Pige kaldte i al Uskyldighed Jomfru Maria 
for „Fru Gud" ; en lille Dreng, som kom hjem 
fra Skolen, sagde, at han havde hørt om Gud og 
„to andre Herrer". Og der er den Vold, der øves 
mod et sundt Barnehjærte ved at fremstille 
Israliternes råeste Gudsbegreb som uomtvistlig 
fuldkomment, forsvare Jødernes Grusomheder 
mod Kananiterne osv. For ikke at tale ojn 
Helvedslæren. Og den Vold, der øves mod 
deres Hjærne ved at fortælle dem Skabel- 
seshistorien som en historisk Kendsgærning i 
Religionstimen, mens i Naturlæren en hel 
anden Forklaring gives! Følgen bliver Lede og 
Foragt, må blive det, hvor Misforholdet mellem 
Lære og Liv er så skrigende stort som det nu, 
vitterligt og bevidst, er bleven. Det er altid Natur- 
erkendelsen, den sikre, tilforladelige Kunskab, 
som tilsidst går af med Sejren hos et sundt 
Menneske, og efterhånden hos hele Slægten, 
og når Religionen er lænkebunden til udlevede 

Læresætninger, Forestillinger, fra en under- 
gået Verdensbetragtning, drages den uafhjæl- 
pelig med i Undergangen. Men Forblindelsen 
er stadig tyk og tæt, selv hos vore øverste 
Skolemyndigheder. 

Nej, lad Barnet aldeles frit og uhæmmet 
vokse sig til sin Tro og Livsanskuelse. Som 
enhver har Lov til at have sit eget Ansigt, 
så skal enhver også have Lov til at have sin 
egen Tro. Den vil ikke blive ringere for det. 

Jesus „hørte, spurgte og svarede". 

Det er i en Nøddeskal den bedste religiøse 
Opdragervisdom. 

De opvoksende Børn og Ungdommen skal, 
aldeles som vi ældre, have Lov til at samle ind, 
hvad de kan bruge, ligesom Bien samler Hon- 
ning til Kuben af alskens Blomster. Det er kun 
således dygtige Karakterer, åndeligt selvhjulpne 
Mennesker, bliver til. Lad ingen, selv i nok så 
god Mening, herske over andres Tro! 

Og det er i Vireligheden også kun således, 
at et Menneske kommer ind i Templet og får 
Forståelse af, at det „hør være i sin Faders 
Oæmingl* 

„Vor Faders Gærning u er alt, hvad der til 
enhver Tid er Menneskelighedens Sag. Lad os 
gå foran med det gode Eksempel i al Menne- 
skelighed, i Retfærdighedsfølelse, Deltagelse 
for alle lidende, i Sandhed, Mod og Retskaffen- 
hed! 

Da vil vi aflægge et Vidnesbyrd i Livet, som 
kan give Vidnesbyrdet i Ordet Eftertryk, når 
den unge Slægt afkræver os et sådant Vidnes- 
byrd. 

Da har vi ført de unge ind i Templet på den 
eneste rette Vis! 

2den Søndag efter Helligtrekonger. 

Af sig selv. 



"er er og bliver dog intet Billede på Guds- 
livet og dets stille, store Historie, der på en 
Gang er så dybt og så jævnt som det, der 
møder os på Mark og Eng. Den, der har Øren 
at høre med, han høre! Atter og atter vendte 
Jesus tilbage til Naturens tavse Prædiken. Ja, 
det lader sig vel sige, at her i Grunden er 
mere end et Billede. Lovene for Livet ytrer 
sig på Tusinde Måder og på alle Områder, og 
finder deres Udslag snart i det lønlige Arbejde, 
som uophørligt foregår i Altilværelsens Hus- 
holdning med dens underfulde Kresløb. Og 
hvad enten vi færdes i den udvortes, hånd- 
gribelige Verden, eller i Aandens, Hjærtets og 
Tankens indre Eige, finder vi de samme maje- 
stætiske, enfoldige Kræfter, hvis Kilde er Al- 
magtens, Alvisdommens og Alkærlighedens 
Gud selv. 

I Lignelsen i Dag er en af disse ubrydelige 
Livslove udtalt i det simple Ord: „Jorden bæ- 
rer Frugt af sig selv ! a Dette er en Erfaring 
så dagligdags, at vi er fortrolige med den fra 
vor første Barndom. Det er af sig selv, Sæ- 
den vokser op. Vistnok skal der pløjes og har- 
ves, gødes og drænes, — men i Jorden selv 
er Ævnen nedlagt til at lade Usæden gro: 
„Først Strå, så Aks, så fuldmodent Korn i 
Akset". Alt menneskeligt Snille og al menne- 
skelig Flid vilde være unyttig om det ikke 
var så. Ja, selve Sædekornets Spirekraft vilde 
ikke kunne gøre det ud. Mulden måtte give 
den uomgængeligt fornødne Betingelse. Som 

det er i sin fulge Orden at fremhæve Spire- 
kraften i Kornet som Grundbetingelsen, så er 
det lige så berettiget at lægge Eftertryk på 
dette, at „Jorden bærer Frugt af sig selv" un- 
der Solens Smil og Skyens Tårer. Det er fra 
denne Side, jeg her gærne vilde se Sagen, 
netop fordi det just nu synes mig særligt be- 
timeligt. Den krampagtige „Vækkelsesprædi- 
ken", der nu fører det store Ord, har glemt 
dette stilfærdige „af sig selv a , ja lægger det 
for Had som Tegn på „Verdslighed" og „Van- 
tro", skønt Mesteren selv så indtrængende og 
alvorligt lægger os det på Sinde. Det hører 
så nøje med til Evangeliets glade Budskab, 
at det uden dette slet ikke var Evangelium, 
men kun Trusel og Forfærdelse, — som det 
også ganske rigtigt er bleven til i Vækkelses- 
prædikanternes Mund. 

Denne velsignede Lærdom, som Sædemar- 
ken Aar for Aar indskærper os, får sin Be- 
kræftelse alle Vegne i Menneskelivet. „Af sig 
selv" må alt det ske, som der skal være Grøde 
i og have en Fremtid. Det må komme „af sig 
selv", i selv samme Betydning som Afgrøden 
derude på Ageren, hvor der ganske vist skal 
arbejdes med Flid og Forstand, men hvor der 
frem for alt må gives Tid og bies tålmodigt, 
mens de stille Kræfter i Muldets Skød gør de- 
res Gærning. 

„Af sig selv" må Barnets Udvikling, den 
legemlige som den åndelige, gå for sig. Af 
alt sørgeligt her i Verden er Synet af såkaldte 
„Vidunderbørn" noget nær det allersørgeligste. 
Der sidder sådan et blegt og nervøst Barn 
og giver Bravurnumre på Klaver til Bedste 
for et lige så højtæret som uforstandigt Pub- 

likum, der ved selve sin Nærværelse begår en 
måske uoprettelig Forsyndelse mod den lille 
Stakkel. Hvor skal der blive en moden Kunst- 
ner af den, der aldrig får Lov at være Barn? 
Eller der sidder et lille forlæst Eksamensuhyre 
og hænger over sine Bøger fra Morgen til Af- 
ten, til Fryd for kærlige Forældre, Onkler og 
Tanter og nidkære Lærere — og er visnet i 
Sjæl og Sind før Ungdomsårene, udygtig til 
et virksomt Liv. I den berømte Roman „Dom- 
bey og Søn" har Charles Dickens på sin lune- 
fulde, gribende Måde vist os, hvordan denne 
Synd hævner sig. Han taler om Dr. Blimbers 
Skole. „Alle Drengene blomstrede før Tiden. 
Aandelige Grønærter avledes ved Juletid og 
Forstandsasparges hele Aaret om. Matematiske 
Slåenbær (nogle meget sure) var almindelige 
på de usædvanligste Aarstider, og det på nogle 
Persilletoppe af Buske. a — Hvor dette store 
Bud: „af sig selv u , overtrædes, må der bødes 
tungt derfor, og mangen Gang af de uskyldige. 
Tænk så på Kærlighedslivet som det kan 
udfolde sig mellem Mand og Kvinde. Hvor 
store Ulykker afstedkommer dog ikke her 
Utålmodigheden! Hvor travlt har dog ikke 
Ungdommen med at få givet sit Hjærte bort 
— jeg havde nær sagt: smide det i Grams. 
Og det var kun en flygtig Stemning, vakt ved 
et udvortes Velbehag. Når så Båndet brydes 
er det smærteligt nok, men usigelig smærte- 
ligere er det, når det holdt, til det blev for 
sent at løse det. Mangen Gang beredte man 
sig selv denne Smærte ved idelig at fordre 
Kærlighedsbevisning i Ord og Gærning før 
Kærligheden endnu havde vokset sig selv stor 
og stærk nok. „Elsk mig lidt og elsk mig 

længe"! lyder det gode gamle Ord. Og hvor 
megen Ulykke anstiftes der ikke af de usalige 
Kirsten Gifteknive af Han- eller Hunkøn. De 
to, der ad Livets stille Vej nok vilde have 
fundet hinanden, bliver nu ved den ubetime- 
lige Indblanding stødte fra hinanden. Intet er 
sikrere, end at i alle Hjærteforhold af denne 
eller anden Art er det „af sig selv", Frugten 
skal modnes. 

Og vender vi Øjet mod de store, almene 
Forhold, står dette samme Ord fremdeles sin 
Prøve. I et Folks borgerlige Forfatning må alt 
Fremskridt komme „af sig selv u . Der må gen- 
nem Menneskealdere vokse en Folkesamvittig- 
hed op, som lig en mægtig Bølge bærer Frem- 
skridtet med sig på sin brede Ryg. Den 
offentlige, oplyste Mening må så at sige være 
mættet med Overbevisningen om, hvad der 
tjener til Samfundets Vel, så at Egennytten 
og Magtsygen har mistet Fodfæstet, når Timen 
til at lade de ny Tanker træde ud i Livet er 
kommen. Frihedens og Retfærdighedens Krav 
må være gået Folk således over i Blodet, at 
den skrevne Forfatning har sit bedste og 
ubrydelige Værn i de „uskrevne Love u . Det 
kan være slemt nok at nemme denne simple 
Sandhed og bøje sig derfor, men det er dog 
den eneste sikre Vej, som fører fremad. Hvad 
der i det borgerlige Liv skal vinde og vare, 
må kæmpe sig frem som Sædekornet af Jord- 
bunden, så at Foregangsmændene egentlig kun 
har den samme Opgave som Jordemødrene c: 
den at hjælpe til ved Forløsningen af det fuld- 
bårne Barn, som ellers nok vilde komme — 
„af sig selv". 

Så også med det nationale. Vort Folk har 

betalt drøje Lærepenge, før det har forstået, 
at et „folkeligt" Sindelag kun trives i Frihed 
„af sig selv tt . Jeg skønner ikke rettere, end at 
afdøde Biskop Martensen har Eet, når han 
som en af Hovedgrundene til Danmarks Ulykke 
i forrige Aarhundrede, udtaler, at „Utålmo- 
dighed og Hidsighed var et Særpræg for 
vore Foretagender" i Aarene mellem de to 
Krige. Man holdt sig til den historiske og ju- 
ridiske Eet, men glemte den Hjærtets fri Eet, 
som vi nu selv med fuld Føje gør gældende 
overfor Voldsregimentet dernede. 

Livets Grundlove, — det være sagt endnu 
en Gang — er overalt de samme. Det er godt 
og gavnligt at se dem i Virksomhed på alle 
de andre Felter af Menneskelivet, før vi be- 
giver os ind på det særligt religiøse. Det re- 
ligiøse danner ingen Undtagelse, — det skulde 
da være den, at her, på det alleråndeligste 
Område, gælder det så fuldt som vel på intet 
andet, at „Jorden bærer Frugt af sig selv. u 

Det er jo dette, Jesus så rent ud og utve- 
tydigt siger i Lignelsen, at kun sådan fremmes 
Guds Eige, være sig i det enkelte Menneske- 
hjærte, være sig i Menneskeslægten i det hele. 
Ingen kan sige, hvordan det sker o: forklare 
Livets egen inderste Hemmelighed. Man kan 
jo nok sige, at sådan og sådan må Landman- 
den bære sig ad for at forberede en god Høst. 
Og man kan også sige, at sådan og sådan må 
et Menneskebarn indlemmes og opvokse i den 
kristne Menighed. Men det er den urandsage- 
lige, gudgivne Ævne i Menneskets Væsensdyb, 
der må virke, og som er lige så forskellig i 
sin Styrke som Jorden i sin Bonitet. At drive 
på med Anger, Bod og lynsnar Omvendelse, 

er som at ville trække Afgrøden op af Jorden 
med Vognreb. 

Vi herhjemme har, som bekendt, nogen Er- 
faring om den Fordærvelse, denne Dårskab 
medfører, og Sporene skræmmer. Det er som 
med dem, der vil vække Livsånderne ved 
Hjælp af stærk Drik. Man tager op af den 
naturlige Livskraft, der skulde holde ud for 
en rum Tid. Og som Drankerne ikke forstår, 
at der ikke kan være Livsglæde uden Rus- 
drikke, så forstår mange „vakte" ikke, at der 
kan være kristeligt Alvor uden Dommedags- 
prædikener og Veråb og Fordømmelse over 
aen „vantro" Verden. 

Dette er i sin Grund Hedenskab, og over- 
alt, hvor dette Hedenskab i kristelig Forklæd- 
ning har omtåget Hjærterne, vil det store, 
milde, himmelske Ord om Gudslivet, der kom- 
mer „af sig selv", være som Lyset under 
Skæppen, „Omvend dig nu" — tordnes der — , 
„nu, Hge i dette Øjeblik! Du går til Helvedes 
evige Luer, hvis Du ikke straks hører Guds 
egen Røst lyde til Dig fra min Mund!" Hvor 
bespottelig en sådan Tale er, aner Prædikan- 
terne næppe selv. 

Også dette Uvejr må have sin Tid, hvor 
svært det end er at vente, til det har raset 
ud. At der på Rusen vil følge en kendelig re- 
ligiøs Slappelse, er udenfor al Tvivl. Det er 
en Livets Grundlov, som nok skal bevise sin 
uforandrede Gyldighed. 

Den Jesus Kristus, vi bekender os til, er 
den, Profeten maler os livsaligt for Øje (Jes. 
42): „Se, min Tjener, ved hvem jeg holder 
fast, min udkårne, hvem min Sjæl har kær. 
Jeg har meddelt ham min Aand, Retten brin- 

ger han ud til Folkene. Ikke råber han, ikke 
opløfter han Bøsten eller lader han sin Stemme 
gjalde. Det knækkede Rør sønderbryder han 
ikke, trofast udbreder han Retten. u 

Det er denne, den eneste sande Frelser og 
Forløser, vi i Ord og Færd vil forkynde i vort 
Folk. Det er ham, der ved sin Aand vil lade 
alle Dyder gro frem i vore Hjærters Jordbund 
— n af sig 8clv. u 



3die Søndag efter Helligtrekonger. 

Forvandlingsunderet. 



l/er kan jo ikke være mindste Tvivl om, at 
her fortælles en Undergærning. Det er både 
uredeligt og barnagtigt at ville bortforklare 
det underfulde som noget, der kun beror på 
en Ubehjælpsomhed i Beretningen. Jesus skulde, 
siger man, nave haft en Overraskelse for ved 
det muntre Bryllup og ved Aftale med Tje- 
nerne givet det Udseende af, at noget over- 
naturligt var sket uden at dog nogen virkelig 
troede det. Det var en „ behagelig Spøg u og 
intet andet, men er så bleven misforstået se- 
nere hen. — Således at skaffe det underfulde 
bort af Jesu Historie er ganske vist forsøgt 
over hele Linien, men er både urimeligt og 
uærligt, og her tillige uværdigt for ham, der 
er den kristne Menigheds Stifter. Tillige er det 
fuldstændigt overflødigt, da Sagn om under- 
fulde G-ærninger aldeles uundgåeligt for 1900 
Aar siden måtte knytte sig til en mægtig reli- 
giøs Personligheds Liv. 

Men er her da sket et Under? er Vandet i 
de seks Stenkar bleven „forvandlet til Vin?" 

Mine Tilhørere kender mine Tanker om „det 
underfulde", og disse Tanker kan sammenfat- 
tes i den Sætning: Under er Natur og Natur 
er Under. Forsåvidt havde Oldtidsfolkene og 
mange Nutidskristne Ret, som det overordent- 
lige og hverdagslige, det synlige og usynlige, 
det timelige og evige glider over i hinanden 
uden at nogen kan pege på Grænselinien. 
Hvem jorstår f. Eks. Forbindelsen mellem Sjæl 
og Legeme? og flytter den Grænselinie, man til 
én Tidsalder mente at have fundet, sig ikke 
ligesom Synskresen, efterhånden som man be- 
væger sig frem? 

Forskellen mellem Oldtidsfolkene og de un- 
dertroende Kristne på den ene Side og os 
Nutidsmennesker, som bekender Kristendom- 
men, på den anden Side, er den, at vi overalt 
vil se Sammenhæng og Mening og søge Tilknyt- 
ning i d**t, vi kender, for at antage noget, vi 
ikke kender, mens hine andre ganske barnligt 
og umiddelbart og uden videre Prøvelse troede 
og tror alt, hvad der fortælles og holder sig 
til den bogstavelige Opfattelse. De reflekterer 
ikke, vi reflekterer. De sondrer ikke mellem 
Bogstav og Aand. Det gør vi. 

I Fortællingen om „Underet" i Kana, er det 
straks stødende for den åndelige Sans, at det 
står som en blot og bar Magthandling uden no- 
gen højere Betydning. Jesus „åbenbarer sin 
Herlighed" ved at gøre Vand til Vin — det 
er alt. Det står aldeles på Række med så 
mange hedenske og muhamedanske Mirakler. 
Det har intet Tilknytningspunkt med vor dy- 
bere religiøse Trang. Naturligvis kan man 

5 



lægge allehånde sindrige Betydninger ind deri, 
bruge det som Grundlag for mange åndrige 
Betragtninger, der kan være gode og frugt- 
bare nok i sig selv. Men det er en Sag for 
sig, — og dertil behøves heller ikke den bog- 
stavelige Forståelse. 

Tag til Sammenligning f. Eks. Fortællingen 
om Jairi Datters Opvækkelse. Her er der en 
Tilknytning i det, vi kender. Hvad „Døden" 
er, ved vi ikke, men vor religiøse Trang dri- 
ver os til at tro på et Liv bag „Døden", en 
Tilværelse af en højere Orden. Og det er ikke 
udelukket, at der er en Overgang mellem Li- 
vet i denne Legemlighed og Livet i det hin- 
sidige. Derfor er der heller intet umuligt i, 
at der er en dødlignende Dvale, almindeligvis 
kaldet „Døden" hvorefter først den endelige 
Adskillelse mellem dette Legeme og Aanden 
finder Sted, og at en Personlighed, udrustet 
med overordentlige Kræfter ligesom kunde 
kalde Aanden tilbage fra dens Flugt fra Le- 
gemet, inden den endnu uigenkaldigt havde 
Forladt det. — Her er der derfor en vis og 
kærlig Aabenbarelse af „den himmelske Ver- 
dens Kræfter", mens Forvandlingsunderet i 
Kana står som et vilkårligt Udslag af den 
guddommelige Magt. Og da den guddomme- 
lige Magt for kristentroende aldrig er vilkår- 
lig, men altid dybt begrundet i vort Væsens 
Tarv og Trang, så er dette „Under" aldrig 
sket. - Dette er Slutningen. 

Hvordan er da Fortællingen opstået, og hvor- 
ledes kan vi få Udbytte deraf? 

Ved at antage, at den har dannet sig af en 
Lignelsestale af Jesus, ligesom , andre Under- 
beretninger, f. Eks. om Fristelsen i Ørkenen, 

Jesu Vandring på Søen, Bespisningen i Ør- 
kenen, det visnede Figentræ og Pengestykket 
i Fiskens Mund. Han kan have brugt et Bil- 
lede for at udtrykke sin Forkyndelses og Gær- 
nings højere Art i Forhold til den gamle Jøde- 
dom, måske særligt til Johannes Døberens 
Optræden. Det er som Vin mod Vand, og dog 
— det er Vandet, som bliver til, forsvandles 
til Vin. Det ny er det gamle i forklaret Skik- 
kelse. J„Ikke |en Tøddel af Loven skal forgå u , 
thi den skal opfvldes efter sin inderste Mening 
i det store Kærlighedsbud, hvoraf hele Loven 
og Profetien afhænger. — Driften til Under- 
tro har så siden håndgribeliggjort Billedet til 
ydre Begivenhed. Skulde Jesus være ringere 
end Moses, der løftede sin Stav over Nilfloden, 
og Vandet blev til Blod, og som ved Mara i 
Ørkenen kastede Træ i det [bitre Vand, så det 
blev drikkeligt? 

Det er jo i „Johannesevangeliet 44 , vi har 
denne Fortælling. Her er alt Sindbillede, også 
det historiske Stof, som findes deri. Alt er lagt 
an på at tjene den religiøse Grundtanke om 
„Ordet, som blev Kød u i Skikkelse al Jesus 
fra Nasaret, denne Grundtanke, som med sin 
østerlandske og græske Iklædning har sin dybe, 
uforgængelige Sandhed. Thi i Jesu Liv åben- 
barede sig Menneskelivets „Herlighed", „Men- 
nesket, som han af Guds Tanke sprang frem, 
med Bestemmelsens Mærkejpå sin Pande". 1 ) 

Således, og — såvidt jeg skønner — alene 
således bliver „Forvandhngsunderet u i Kana 
Jesus og Evangelisten værdigt, ja bliver en 



') Henrik Ibsen: Per Gynt. 

Fortælling af uforgængelig Højhed og Skøn- 
hed. 

Og kun således mener jeg også, at der bli- 
ver ret Hold i Anvendelsen. Et vilkårligt Magt- 
under er kun bestemt til dette ene: at Til- 
skuerne skal undre sig — og så at sige ånde- 
ligt voldføres. Alle Udlægninger deraf er kun 
Fantasispil, en Leg med Ord, thi „Underet" 
står tcden for os, har ikke Bud til vort indre 
Menneske, vort gudskabte, evige Væsen. Men 
forstået som en Billedtale, der afspejler Jesu 
Evangelium om Guds Kærlighed som „Lovens 
Fylde u , kastes der et klart og strålende Lys 
over hele vort Menneskeliv. Denne ene Grund- 
sandhed åbenbarer sig i Tilværelsens Mang- 
foldighed; det er det jordiske og menneskelige, 
som danner så at sige Råstoffet for det him- 
melske og guddommelige. Det skal og må ikke 
kues og knuses, som var det noget ondt, og 
ikke ringeagtes som noget uvæsentligt, men 
det skal løftes og forædles op i en højere 
Livsform. Det er denne enkle, store Sammen- 
hæng, der afbildes i Kanaunderet. 

Først så får Anvendelserne fast Bund i Ste- 
det for at svæve i Luften. Og der er mange 
Anvendelser. Almindeligst høres vel den om 
Ægteskabet som et Naturforhold, der skal for- 
vandles til et Aandsforhold. Og det har sin 
fulde Sandhed. Hvor den sidste Kærlighed 
ikke bliver bedre end den første er det for- 
fejlet. Vandet skal blive til Vin. Men der er 
også rig Anvendelse på andre Områder. For- 
vandlingens Lov må også fuldbyrde sig i Ven- 
skabet, hvor det skal have ægte Værd. Det må 
blive til en Sjælens Fortrolighed og Sandheden 
i Kærlighed må råde. Der er Fcedrelandsfølelsen. 

Den skal fra et blot Naturinstinkt og en barn- 
lig, tit barnagtigt Forgudelse af ens egen 
Nationalitet adles til en Forståelse af, at Men- 
neskelighedens fælles, altomfattende Sag, Ret- 
færdigheden og Deltagelsen for alle de Folke- 
slag, der bor på Jordens Kres af ét Blod, 
aldrig må lide Skår ved Forkærligheden for 
det særlige Folk og Fædreland, hvortil man 
hører, og hvor man har sit nærmeste Kald, 
og som man netop kun derfor „skylder alt, 
hvad man kan udrette", fordi det er Led af 
den hele Slægt. Forvandlingens Lov, Vand til 
Vin! Og der er endelig Livskaldet, den beskik- 
kede Grærning, stor eller lille, men altid med 
Evighedsbetydning fordi det gælder ikke om 
„stor" eller „lille" i udvortes Forstand, men 
om Troskab som gode Husholdere. 

*Der er Anvendelser nok, og enhver sand 
Anvendelse har sin Eet i den ene Sandhed, 
at Himlen, som i Menneskets Bryst har ned- 
ladt sig til Jorden og har talt til os i ethvert 
gudbeåndet Vidne og herligst og klarest og 
inderligst i Jesus Kristus, vil drage Mennesket 
med alt, hvad der er menneskeligt, op til sig. 
„Vi er alle Guder og den Højestes Børn", 
sagde den gamle Salmist, og Jesus efter ham. 

Men der er et Ord i denne Fortælling, som 
særligt har påtrængt sig mig hver Grang jeg 
vendte tilbage til det. Det er det Ord ; Jesus 
siger til Maria: endnu ikkel Hans Time er 
„endnu ikke kommen". 

Endnu ikkel — der ligger vidunderlig meget 
i de to små Ord, stillede sammen. Der ligger 
først den lange Ventetid med sin Tyngsel, sin 
Sorg og sit Savn. Endnu ikke! siger den, der 

ved Forår kun ser Is o£ Sne, nøgne Marker 
og skallede Skove. Endnu ikke! sukker den 
årlange syge, der fra Dag til Dag venter på, 
at det skal blive bedre, men det bliver ikke 
bedre. Endnu ikkel hvisker Fangen, som i 
lange Tider har siddet i sit Fængsel og for- 
gæves længtes efter Frihed. Og der er jo så 
mange Fængsler. — Endnu ikke! — hvor 
mange Hjærter blev ikke syge og trætte til 
Døden mens de gentog de to små Ord. 

Men der ligger også Håb og Forjættelse 
deri. Fn berømt Hærfører, der levede for et 
Par Aarhundreder siden, havde sat den Ind- 
skrift „Nondum", det latinske Ord for „endnu 
ikke u på sit Hovedbanner. Det mane,de ikke 
blot til Tålmod, men også til Kampmod. Ja, 
Kampmod. Der er også ligesom en Kamp i 
Ordskiftet mellem Jesus og Maria. Hun træn- 
ger ind på ham, indtil han opfylder hendes 
Bøn. Det er en Billedtale. Det er Menneske- 
hjærtet, som beder om Glæden fra Gud. Og 
Gud under os Glæden, kun, at der må kæm- 
pes derfor, kæmpes i Bønnen og kæmpes i 
Gærning, og Øjeblikket skal gribes med modig 
Hånd. Jeg siger ikke, at vi får alt, hvad vi 
kæmper for i Bøn og Gærning. Der kan være 
Grunde, som vi ikke ser, til at vi må undvære 
og savne. Men jeg siger, at uden en sådan 
Kamp får vi ikke, hvad vi trænger til for at 
leve med Fred i Hjærtet, og få Glæde af Li- 
vet. Og jeg føjer til, idet jeg både tænker på 
vort eget lille Samfunds Fremtid og på, hvad 
godt og rent og smukt menneskeligt Håb en- 
hver især af os har, at Digteren taler sandt, 
når han synger: 

Giv Tid! og Livets Træ bli'r grønt, 
må Frosten det end kue; 
giv Tid, og hvad du drømte skønt 
du skal i Sandhed skue! 



3die Søndag efter Helligtrekonger. 

Et stærkt og et svagt Ord. 

Mth. 8, 1—13. 

JJer er to Ord i denne Fortælling, der gør 
den så værdifuld, et stærkt og et svagt. Selve 
Helbredelsen er ikke „underfuld". Men disse 
to Ord, det stærke og det svage, er Perlerne 
deri. „Dersom, du tror! — alle Ting er mulige 
for dm, som kan tro" 

Det er et stærkt Ord, og mange, også af 
Jesu Disciple, vil mer eller mindre bevidst 
føje til i deres stille Sind: for stærkt, mens 
alle, som står udenfor Discipelforholdet til ham, 
vil se det rene Sværmeri deri. 

Der er jo dog Ting, som selv den stærkeste 
Tro er afmægtig overfor, og Skuffelsen bliver 
da så meget des bitrere. Der er så mange 
Bjærge, der ikke lader sig flytte, og så mange 
Træer, der ikke lader sig plante i det vildene 
Hav, hvor inderlig end Troen, og hvor ind- 
trængende end Bønnen er. Ulykken, som truede, 
afvendtes ikke, den kære døde fra os, det skøn- 
neste Håb brast, Miraklet udeblev. Hvor sikkert 
det end er, at en levende Tro, — Tro taget i 
sin videste Betydning, — indenfor bestemte 
Grænser kan udrette store Ting, så er det dog 
også vist, at der er Grænser. Og med Miraklet 
faldt tit også Troen. Det er det, en af Nor- 

dens store Digtere har skildret på gribende 
Vis i „Over Evne u . Jeg mindes fra Dane- 
virkedagene for 40 Aar siden, hvorledes vi 
Børn, der hørte de ældres Tale, bad om Tø- 
vejr (endda vi vilde gærne ud på Dammen og 
løbe på Skøjter) og tro'de fuldt og fast derpå, 
og Troen syntes et Par Dage at gå i Opfyl- 
delse, — men så kom Frosten igen, og Ken- 
derne i Slien vilde trods al Isning fryse* til. 
Vi talte om det bag efter og forstod det ikke. 
For vi havde troet så inderligt. Og jeg véd 
både fra min egen og andres Erfaring, at den 
varmeste og dybeste Tro på „det vidunderlige" 
er bleven til Skamme, så Tvivlen kom frem, 
som det nødvendigvis må gå, når man bygger 
sin Tro på Lykken med dens „lunefulde Spil u . 
Fristes vi da ikke til at sige, selv vi, der i 
Jesus ser vor Mester og Vejleder til Sand- 
heden, — fristes vi ikke til at sige, som en 
Mand, en højtbegavet og ædel Mand, sagde 

Eå sit Dødsleje til min Fader, der talte om 
ivet bag Døden: det er smukt, men det er ikke 
sandt! 

Den Slægt ? hvortil vi hører, forlanger klar 
Besked og vil ikke nøjes med selv nok så vel- 
ment uklar Tale. Og vi, efter vor Forståelse 
af Kristendommen, vil ikke med al vor Ære- 
frygt for „Menneskenes Søn a samstemme i, 
hvad der ikke er sandt for os. Vi anerkender 
på Aandens Område ikke nogen som helst 
ydre Myndighed, intet: således står skrevet, 
eller: således har han sagt. Hans Myndighed 
er ene og alene den, der ligger i vort Hjærtes 
og vor Samvittigheds fri Samstemning med 
og Samtykke til hans | Ord, som vidste mer 

end nogen anden, hvad der bor i et Men- 
neske. 

Skal nu dette stærke Ord om, hvad „Troen u 
formår, kunne holde Stik, så må vi selvsagt 
først bestemme dets lovlige Grænser for ikke 
at komme ud i alskens Overtro og fantastisk 
Sværmeri. Således skønner vi med den umid- 
delbare åndelige Sans straks, at bogstaveligt 
flytter Troen ikke Bjærge eller planter Træer 
i Havet, Sandhedens Gud, den Gud, som er 
Aand, gør ikke Kunster. Det kendte Jesus ham 
for godt til ikke at vide. Derfor var Muha- 
med meget forstandigere end så mange Kristne, 
der venter Mirakler. Da Bjærget på hans Til- 
råb ikke vilde gå til ham, så gik han til Bjær- 
get. Der er aldrig sket og vil aldrig ske Mi- 
rakler i dette Ords sædvanlige Betydning, men 
vel er der hemmelighedsfulde Dybder i Til- 
værelsen, vi endnu ikke har loddet, men som 
glimtvis åbenbarer sig, og hvorfra de særligt 
udrustede henter overordentlige Kræfter. Der 
er Naturlove, vi kun kender lidet eller slet 
intet til. Det „overnaturlige" er altid naturligt 
o: lovbundet fra Tilværelsens Begyndelse. Så- 
ledes lovligt begrænset er Jesu Ord til den 
bedrøvede Fader ikke for stærkt. 

Men dernæst, — der er en anden og større 
og helligere Betydning af Ordet Tro, — den 
Tro, som fra de mange Gaver, der bedes om, 
vender sig til den ene Giver: „Har jeg kun 
dig, da spørger jeg om intet i Himlen og på 
Jorden." Det er det, Jesus udtrykker i For- 
maningen: „Søg først Guds Rige og hans Ret- 
færdighed, så skal alle disse Ting tillægges 
eder. u Fra de mange Bønner om Lykken, der 
skal vindes, og om Ulykken, der skal undgås, 

til den ene Bøn om at gøre Guds Vilje og så 
tage, hvad Livet bringer, med Ydmyghed i 
Glæden over hver lille Lykkeblomst og Fri- 
modighed i Trængslen, når Tornene river Hånd 
og Fod. Det er at rette Blikket opad, fra Ti- 
den til Evigheden, fra det, som forgår, til det, 
der består. Der er en Erfaring, vi vil gøre des 
mere, jo mere vi således „vandrer med Gud", 
har vort Liv i ham, den Erfaring, at „Troen" 
således forstået ejer en vidunderlig rensende 
Magt, så at selve vore Tanker om Lykke og 
Ulykke, Sorg og Glæde bliver andre. 

Der er i en af Bjørnsons Ungdomsfortællin- 
ger indlagt en lille Historie, hvor dette lægges 
os på Sinde. Præstesønnen har fået Sind til 
en ung Pige der i Byen, men han er et vildt 
og udsvævende Menneske, der svirer og svær- 
mer med dårlige Kammerater, endda Menin- 
gen er, han skal være Præst. Han bejler, og 
hun siger: ja, kunde du endda lade være med 
at drikke! Og han forbedrer sig og skyr det 
slemme Selskab. Han kommer så igen og si- 
ger: tror du mig nu? Hun svarer: gør dig 
først færdig til at blive Præst! Og han kom- 
mer efter en Stund igen og siger : tror du mig 
så? og han havde endda Kjole og Krave på. 
„Nu vil jeg først høre dig forkynde Guds Ord 
på Søndag," siger hun. Og han talte varmt og 
indtrængende om Søndagen om Guds Kærlig- 
hed moa Syndere og Kærlighedens underfulde 
Magt. For sidste Gang spørger han hende så: 
tror du mig nu? Ja, siger hun, og nu vil jeg 
fortælle dig, for nu kan du tåle det, at jeg er 
trolovet med en anden. Du skal lyse for os på 
Søndag ! 

Meningen er jo den: alle Sorger og Skuffel- 
ser kan bæres af den, der går Guds Veje. 

Og dermed følger også dette at kunne 
glemme sig selv for andre, — og så netop få 
Livets bedste Glæde derved! Det er, som det 
hedder i det lille Vers: 

Så tidt jeg sagde: Glæden vil jeg eje, 
den ftygted bort fra alle mine Veje. 
Så tit jeg sagde: Glæden vil jeg bringe, 
da kom den til mig på sin Englevinge. 

Det er også dette, som ligger bagved Fa- 
derens Udråb i Dagens Tekst: Herre, jeg tror, 
hjælp min Vanfro l Jesu Ord: alle Ting; er mu- 
lige for den, som tror, er et stærkt Ord. Dette 
er et svagt Ord. Men det kommer fra en ær- 
lig Sjæl og er sandt, sandere og dybere, end 
vel Manden forstod selv. For det, han mente, 
var inderst inde dette, at han havde så svært 
ved at tro på Gud, når han betænkte sin 
Ulykke, og dog ikke kunde slippe Troen på 
Gud. Han fristedes, som vi alle, til at" bygge 
sin Tro på sin Lykke, i Stedet for omvendt 
at bygge sin Lykke på sin Tro, „Troen u , taget 
i den eneste rette Betydning, den Betydning, 
hvori Jesus altid brugte dette lille, store Ord: 
Tro på Gud, Tillid og Fortrøstning til den Al- 
magtshånd, der dog tilsidst fører os til vort 
Mål og har lagt Livslovene så for os, at vi 
kan „lære Lydighed af det, vi lider u , opdrages 
i Livets Skole. Hvor vantro er vi ikke atter 
og atter overfor dette og „formørker Guds 
Råd a med dårlige Tanker og med dårlig Tale, 
som Jobs Venner og hans Hustru. Og dog kan 
vi ikke undvære den levende Gud, og inderst 
inde tror vi dog på ham midt i vor Vantro. 
Og så gælder dog det stærke Ord: alt er mu- 

ligt for den, som tror, også os. Thi i Samlivet 
med Gud og Hjemgangen til Gud er ah inde- 
sluttet, hvor lidet vi end forstår det, som det 
hedder i Miltons „Samson": 

„Alt til det bedste kun sker 

efter den Højestes alvise Råd, 

skønt vort tvivlende Øje ej ser 

den lønlige Tråd. 

Tit synes han os 

at skjule sit Aasyn, men kommer igen 

som den nådige Gud 

til sin trofaste, kæmpende Ven! u 

Så lad kun det stærke Ord og det svage 
Ord klinge sammen i vor Sjæl her i Stridens 
Land. Guds Øre lytter til de oprigtige af 
Hjærtet, og vi kan dog opleve noget af dette 
underfulde: „når jeg er skrøbelig, da er jeg 
stærk! 44 



4de Søndag efter Helligtrekonger. 

Stormen på Søen. 



1/a Cæsar var i Havsnød på Adriaterhavet 
satte han Mod i Skipperen ved de Ord : „frygt 
ikke! du har Cæsar og hans Lykke om Bord! 44 
.Med et lignende Tilråb opmuntrede Czar 
Peter sine forsagte Mænd, da han under sit 
Besøg i Holland var ved at kuldsejle på Zuider- 
søen. „Var nogen Sinde en russisk Kejser druk- 
net i en hollandsk Pyt Vand! 44 

Således forstår jeg denne Fortælling. Det 
var Jesu mægtige Personlighed, der stillede 
Angstens Storm i Disciplenes og de andre 
Passagerers Sjæle. „Og der blev et stort Blik- 

stille." Fortrøstningen blev vakt og Besindig- 
heden vendte tilbage, og da havde det ingen 
Fare. Dette er eller kan være den historiske 
Kærne i denne Beretning, der jo iøvrigt også 
kan være et blot og bart Sagn, bygget måske 
på et billedligt Ord af Jesus om Troens Magt 
til at stille Vejr og Vind ligesom dens Magt 
til at flytte Bjærge fra et til et andet Sted og 
river Træer op med Rode og plante dem i 
Havet. Bogstaveligt er dette ikke sket, så sandt 
som Troen er en fri Sag, men det vilde være 
at bruge åndelig Vold, når Gud lod nogen af 
sine Tjenere gøre „Mirakler". Det er imod Guds 
Visdom, Jesu Værdighed og Troens Væsen. 
Derfor er det ikke sket: Men Personlighedens 
Magt er også „Mirakel" nok og det eneste 
Slags Mirakel, der svarer til Menneskets Adel 
og til den guddommelige Opdragelseskunst. 

Vi har vel alle erfaret noget af dette, hvor- 
ledes det enkelte Menneske ved den åndelige 
Overlegenhed, Karakterens Renhed og Viljens 
Styrke, kan vække Håb og Tillid, kalde alle 
Sjæls- og Legemskræfter frem, så vi kunde 
smile ad Faren. Der er jo noget underfuldt i 
dette, kun at Underet er forlagt til den indre 
Verden og består i, at der sættes Love i Virk- 
somhed, som til Dagligbrug, i Døgnets Små- 
lighed og gråt i gråt, når „Filisteriet" råder i 
os, ligger i Søvn og Dvale. 

I Søvn og Dvale som efter Fortællingen om 
Jesus, der lå og sov i Skibets Bagstavn. 

„Livet en Sejlads" hedder et af Ambrosius 
Stubs berømte Digte. 

„Hvad vindes på Verdens vidtløftige Hav, 
ak, tusinde Farer i skummende Trav. 

Man véd kun to Havne, 
bekendte af Navne, 
den ene vor Vugge, den anden vor Grav, 

og, synger han med fuld Føje 

„snart vippe vi oppe 
pa Bølgernes Toppe, 
snart nærmes vi Grunden i flyvende Spring." 

I Biblen træffer vi atter og atter dette Bil- 
lede, ligefra Israels Oldtid, da Folket gik tør- 
skoet over det røde Hav, hvis Vande stod som 
en Mur på begge Sider efter at Moses havde 
svunget sin mægtige Stav, og indtil den un- 
derligt hemmelighedsfulde Fortælling om den 
opstandne, der viste sig ved Tiberias Sø — 
denne selv samme „Galilæer sø a som i Dagens 
Tekst — og talte med Simon Peter. 

„Livet en Sejlads!" Fra Kirkens første Tid 
er Sejladsen med den sovende Jesus om Bord 
bleven set som et Billede på selve Kirkens, 
Guds Menigheds, Livsførelse gennem de rin- 
dende Tidsaldre. Den er som et Skib, der er 
stedt i stor Havsnød, men altid, når Nøden 
var størst, er bleven ført frelst i Land ved 
sin Herres og Mesters myndige Bud over Storm 
og Sø. Det er Menighedens verdenshistoriske 
Kampe og Jesu åndelige Sejre, der viser sig 
for os, når vi ser pi „den liden Flydébåd u der 
ude på de oprørte Vande ved Tiberias. 

Og hvor træffende er ikke Billedet. „Jesus 
sover u når Aanden i hans Ord kvæles under 
Menneskepåfund, Menneskeskikke og Menneske- 
bud. Thi Jesus Kristus, — det er det iri, 
fuldtonende Evangelium fra hans og vor Gud 
og Fader i det Høje. „Aanden er Herre u , som 
Paulus siger, og det var i Guds Aands Tjene- 
ste, til Guds Ære, ikke for selv at forgudes, 

at Jesus af Nasaret kom til Verden. Han „sov u , 
da Menighedens Styrer med Paven i Spidsen 
i de mange Aarhundreder lod ham sove og 
selv tumlede med Takkel og Tov og fulgte 
deres eget selvgjorte Bestik, idet de lagde den 
fri Tro i Bånd og Lænker. „Gud er Kærlig- 
hed!" og „hvor Herrens Aand er, dér er Fri- 
hed!" — det var glemt. De vise og forstandige 
glemte i deres Dårskab, hvad der er åben- 
baret for de små og enfoldige, og Kirkesnæk- 
ken kom til at ligne mere et Sørøverskib end 
den Ark, der bærer Menneskebørnene frelst 
over Tidens Vande. Og så kom den Stund, da 
Forlis og Undergang synes nær. Men da lød 
der som af „Dybdens Nød, den Gang da „Van- 
dene trængte ind til Sjælen", et Nødråb : „frels 
os Herre! vi forgår!" — Det havde lydt i Aar- 
hundreder, men havde ikke kunnet trænge 
igennem de egenrådige, forblindede Styrmænds 
Råb og Skrig om mere Magt og flere Penge. 
Nu lød det fra Morten Luther, og det skal stå 
som hans uvisnelige Ære i Kirkens Historie. 
Det var Samvittighedens Angstskrig, det var 
Bønnen fra et dybt bevæget Hjærte: „frels os 
Herre ! ellers forgår vi i alle disse Løgnens og 
Urettens og Aandstyranniets Storme!" 

Og da „vågnede Jesus" og „truede ad Vej- 
rene", og det blev et stort Blikstille i alle de 
mange kæmpende og sukkende Hj ærter. — 

— Når vi vil lukke Øjnene op og se med 
uhildet, forstående Blik på Kirkeskibets Fart 
over Tidsvandene, lade vore protestantiske og 
indenfor Protestantismen atter vore Særanskuel- 
ser træde til Side, og søger vi den dybe, ån- 
delige Naturlov, som vækker Stormen og Søen, 
der truer med at opsluge den gamle Snække 

med Korsflaget i Toppen, så er det altid dette, 
at Samvittighedens Jri Ret til at tro, tænke og 
tale bliver krænket Menneskeånden er nu én 
Gang som den fangne Kongedatter, der står 
som Trælkvinde ved Tvættestedet og lader alle 
de store Lagen og de Duge små svømme ud 
på Havet og synger i Håbet om den nære 
Frelse: 

„I skal det alle vide, 
en Dronning er jeg lig, 
I skal det alle mærke, 
at fri jeg føler mig. 

Med Frihed vil jeg kåre 
at leve og at de, 
Gud unde mig at lande 
på Kærlighedens 0". 

Det var både den stive lutherske Rettroen- 
heds og siden Pietismens og den gamle Ra- 
tionalismes Forsyndelse. Denne sidste Aands- 
retning var en fuldberettiget Indsigelse mod 
Aandstvangen og mod den kvalme Gudelighed, 
hvori Kirkesnækken vilde have forgået, så jeg 
vover at sige, at da den i sin Tid kom til 
Orde med „Oplysningen" var det også da Je- 
sus, der vågnede af Søvnen i Bagstavnen. 
Men dens Fejl var, at den ikke vilde aner- 
kende andet og mere end det håndgribelige, 
og forklarede Gudsforholdet som idel Moral, 
og derfor — fordi den trådte Samvittighedens 
Ret for nær, ja brugte udvortes Våben, Tvangs- 
love og Politi, til at sætte sin Vilje igennem, 
blev den vejet og fundet for let, og en mæg- 
tig „Vækkelse" gik hen over Kristenheden, 
også her hjemme. Thi Gudsforholdet, forkyndt 
ved Jesus Kristus, kan nu en Gang ikke rum- 

mes i Birchs Bibelhistorie, Balles Lærebog- og 
den lille Tabel. 

Jesus har været vågen siden da, men skal 
han ikke lægge sig til at sove igen i Bag- 
stavnen af Skibet, sa er det højt pA Tide, at 
det ny „Vækkelsens" Aaridstyranni bliver imøde- 
gået og det fri Evangelium uden al menneske- 
lig Tilsætning forkyndt, Evangeliet som Jesus 
selv forkyndte det i al dets Enfold, men også i al 
dets Alvor og Dybde. 

Men over Stormene på Verdens og Tidernes 
store og vidtløftige Hav må vi ikke glemme 
det lille Hav herinde i vort Bryst, der også 
kan være såre „vidtløftigt". Hvad hjælper det 
os med de store Udsigter og Syner, når vi 
ikke er nogenledes helbefarne herinde på vor egen 
lille Galilæersø? Jesus skal være vågen og stå 
for Styret på Hjærternes og Tankernes Snække. 
Men har vi dog ikke også erfaret noget af 
dette, at når Bekymringernes, Lidenskabernes 
og Fristelsernes Storme med Regn og Hagl- 
byger rasede, da dreves vi til at råbe : „frels 
os Herre! vi forgår!" det var Gudsmennesket 
herinde, der vågnede, thi Jesus er det indre, 
det guddommelige Menneske, vi alle bærer i 
Løn i vor inderste Aand, Guds Kærligheds og 
Sandheds Ord i vor Samvittighed. Og det skat 
og må vi lyde. 

„Og han truede Vejrene og Søen, og der 
blev et stort Blikstille!" 

Der forestår os alle en Sejlads over det ube- 
kendte Hav, som ruller sine mørke Bølger 
mellem denne Verden og den, der kommer. I 
Grundtvigs Svanesang hedder det: 

Gammel nok jeg nu er blevet 
mellem Vugge min og Grav, 

nu jeg står ved Falderebet 

til det store, dybe Hav, 

hvor Magneten er Guds Ordet 

og Guds Aand står selv ved Roret 

Stormene er frygtelige, 
stille står her Mandevid, 
nærmest er de dødes Rige, 
nemt det er at stævne did, 
— men o vé for Uglesangen: 
bundløs dér er Undergangen! 

Ja, vé for Uglesangen om Udslettelsen af de 
levendes Rækker! men Gud være evigt lovet 
for Håbets Frydesang om det evige Liv med 
sin Vækst fra Herlighed til Herlighed og Bod 
for alle Savn, efter alle Stormene derude og 
herinde. 

„Og der blev et stort Blikstille ! u 



V 



Septuagesima Søndag. 

Fordi ingen lejede os! 

Mth. 20, 1-16. 



ingården er hele Guds grønne Jord, ikke 
særligt ^Kirken". Og vi er alle Arbejdere. Vi 
føres midt ind i Arbejderspørgsmålet. Det er 
den samme gamle Samfundssygdom, vi møder: 
Overflod på Arbejdskraft og for lidt Arbejde. 
Mens Statsmænd, Økonomer og Politikere før 
tog dette som noget, der ikke kunde være 
anderledes og talte om den „jærnhårde u Lov 
om Tilbud og Efterspørgsel omtrent som om 
Ebbe og Flod og andre Naturfremtoninger, så 
er vi i de sidste Menneskealdre kommen til at 
se, at den Tale er en Dårskab, hvis det ellers 

er Meningen at bevare Samfundsordenen. Vi 
ser hos os selv, f. Eks. netop nu, de forskel- 
lige Partier overbyde hverandre for at vinde 
den arbejdende Stand. Fra alle Sider erkendes 
det nu, at her er et Spørgsmål, der skal og 
må løses ad den rolige Udviklings og Lovens 
Vej, hvis det ikke skal ende med alles Krig 
mod alle og voldsomme Rystelser. Folk vil nu 
en Gang ikke sulte eller lide Nød og er ble- 
ven sig deres Eet til et menneskeværdigt Liv 
bevidst sotio. et retfærdigt Krav. Selv en så 
gennemkonservativ Mand som vor Adam Oeh. 
lenslåger skriver i Junidagene 1848 fra Paris 
hvor han netop da opholdt sig, at det syntes' 
ham, at når Folk vil arbejde og ikke kan leve 
uden Arbejde og dog ikke kan få Arbejde, så 
er det ganske forståeligt, at de tager sig selv 
til Rette. Det går mere og mere op for alle 
tænkende Mennesker, at denne Sag gælder Liv 
pg Død for de civiliserede Samfund, og at in- 
gen Opgave kan komme op i Betydning ved 
Siden af den. 

* Hvordan — det er et Spørgsmål for sig. Om 
Arbejdets Organisation, som der nu peges på 
som det eneste og tilstrækkelige Middel, vil 
råde Bod på Ulykken, får stå hen. Derom vil 
jeg ikke tale. Jeg tror, at den berømte Ame- 
rikaner, Henry Georges, har Ret, når Han me- 
ner, at Jorden, som er Guds og Naturens 
F.ællesgave til os alle, må frigøres fra Privat- 
eje og blive Samfundsej endom. I det mindste 
tror jeg, at uden dette vil „Arbejdets Orga- 
nisation" kun lidet nytte og alting blive ved 
det gamle, da Jorden er den eneste Rigdoms- 
kilde, så når den stoppes til af Pengemagten, 

hjælper dog intet, men når den befries, vil 
den værste Hindring være overvunden. 

Dette være nu som det vil. I Spørgsmålet 
hvordan? må de fleste af os „stå ledige på 
Torvet", kun at vi altid som dem, der frygter 
Gud og vil gå i Jesu Fodspor, drager os vel 
til Minde, at „Jorden og dens Fylde tilhører 
Herren", så hvordan vi så for Resten ser på 
de borgerlige Ting, må det altid ligge bagved 
som det afgørende, at „Guds Rige" med Sand- 
hed, Retfærdighed og Kærlighed kån fremmes, 
og det kan kun ske, når vi agter Menneske- 
retten, Retten til Livet, og virker derfor efter 
Ævne, om end kun i det mindre. Og — då 
finder vi os alligevel med et „lejede" og ikke 
ledige, finder os midt i Vingården med alle de 
mange Træer, som venter på Røgt og Pleje, 
ti dertil er vi kaldede. 

Vi har ikke Lov til at sige dette: „ingen 
har lejet os, og derfor står vi ledige;" vil hel- 
ler ikke sige det, om det rette Sindelag i nogen 
Måde er i os. Det er dog fra Sindelaget; 
Sindelaget hos alle de mange enkelte og hver 
for sig helt ringe Arbejdere, at Samarbejde 
til Genfødelse af Samfundet skal gå ud. Det 
er de mange små Bække, der skal samle 
sig i den store Aa. „Opløft Eders Øjne, thi se, 
Markerne hvidner til Høsten"! Og den, som 
kun fik ét „Talent" skal ågre med det så flit- 
tigt som den med de fem eller to, og skal få 
samme Velsignelse deraf. Enhver tage et ær- 
ligt Tag med, eftersom det ligger ham nær- 
mest og passer bedst for hans Ævner. Vi hører 
jo ikke alene til et „kristent" Folk, men også 
til et Folk, som i stort Mål har sin egen Lykke 
i sin Hånd. Det er de Vilkår, hvorunder vi nu 

kan og må være „Arbejdere i Vingården", når 
det gælder Menneskeretten, Menneskelighedens 
Sag som en Samfundssag, hvor der skal „løf- 
tes i Flok u . Det er jo netop også G-uds Sag. 

Vintræet kræver den kærligste og utrætte- 
ligste Omhu for at kunne trives. Rankerne 
skal bindes op, beskæres for Vildskud og Van- 
skud, Druerne skal have Solens Lys og Varme 
for at modnes. Den kostelige Frugt har så 
mange Fjender — svidende Nattefrost og 
Fylloxeraen, for ikke at tale om alskens 
Skadedyr. 

Men netop sådan er det jo med os Mennesker. 
Livsvilkårene har en overvældende Magt, som 
det ikke nytter at snakke sig fra med gude- 
lige Talemåder. Der skal et vist Lavmål af 
ydre Goder til, for at et Menneskebarn kan 
udfolde sine Muligheder og leve et sundt og 
glædeligt Liv. 

Og så er der et Ord, som hedder: „det er 
bedre at forebygge end at helbrede 11 , — bedre, 
at Mennesker bevares fra at komme ind på de 
onde Veje end at drage dem bort derfra, når 
de først er komne ind på disse Veje. Særligt 
i en Storby som vor gør vi vel i at erindre 
dette. 

Der er straks Børnene. Mon egentlig de fleste 
nogenledes velstillede Københavnere gør sig 
nogen Forestilling om, hvad uhyre Elendighed 
der er mellem Børnene i Arbejderkvartererne ? 
Jeg vidste det ikke selv, før jeg begyndte at 
holde et lille Blad, der udgives af Virksom- 
heden for de forsømte og mishandlede Børn. 
Der findes gærne i hvert Nr. nogle Fotografier 
af Børn, tagne lige ved Optagelsen og så en 
Tid efter. Hvad Forskel dog! Den blege, hul- 

kindede Elendighed på den ene Side og så det 
barnligt glade og trygge Smil på den anden 
Side. Og så de Beretninger, der følger med! Der 
leves et Liv i Tusindtal her i København, der 
er værre end noget dyrisk Liv. Der er Hel- 
vede midt iblandt os. — Men det er alligevel 
den „Vingård", hvori vi er sat til at arbejde. 
Og dersom vi slet ikke føler os „lejede", så 
er det ikke den kære Guds, men vor egen 
Skyld. Tænk for det første lidt på dette! 

Og der er Kvinderne, både gifte og ugifte. 
Kvindespørgsmålet spænder vidt, lige fra Valg- 
ret i Stat og Kommune til Spørgsmålet om 
den offentlige Utugt. Og der er en Sammen- 
hæng. Kvinderne jævnbyrdige med Mændene 
i Rettigheder og Pligter! det må være Løse- 
net. Der er også Spørgsmålene om Kvinde- 
arbejde. Se, hvor det brutale Mandskrav stik- 
ker frem midt iblandt selve Arbejderne, som 
jævnlig råber på, at Manden vil være fri for 
Kvindekonkurrence ! Og tænk på al den unævne- 
lige Elendighed, hvor en dygtig og arbejdsom 
Hustru er lænket til et Dyr af en Mand og 
ikke kan blive ham kvit, fordi „det hellige 
Ægteskab" skal holdes i Ære! Og tænk på, 
hvor mange unge Piger, der bliver drevne til 
et Liv i Skam og Fornedrelse, i Drukkenskab 
og Råhed, drevne dertil af det „kristelige" 
Samfund, ja ligefrem befalede dertil! — Jeg 
siger igen, at hvis vi ikke her føler os „lejede" 
til Arbejde i Vingården, så er det, fordi vi 
ikke vil føle vort Ansvar, ikke fordi dette An- 
svar kan være skjult for vore Øjne. 

Så er der ^Bøllerne" og Forbryderne i Fængs- 
lerne. Også her må det slå enhver, som har 

sund Sans og almindelig Retfærdighedsfølelse, 
at det er bedre at forhindre og forebygge end 
at helbrede eller straffe. — og endnu er vi 
kun nået lidt frem på Vejen i vort offentlige 
Liv. Dog — vi er begyndt. Men det kan bl. a. 
vore Skolers Forstandere og Lærere tale med 
om, hvad overmægtige onde Kræfter Tusinder 
og Titusinder af vor opvoksende Ungdom har 
at kæmpe med, og det netop i den farligste 
Alder. De kan ikke få Arbejde, alle Vegne 
overfyldt, og kan ikke være i det fattige Hjem. 
Så tilbunds med dem! Den friske, lovende 
Dreng synker ned i Mudderstrømmen og duk- 
ker kun op nu og da for Almenheden som den 
„Bølle", han ved „gode" Kammeraters Hjælp 
er bleven, og når han sendes til Fængsel eller 
Tugthus. Altsammen fordi der ikke var nogen 
hjælpende Hånd tilrede i Øjeblikket. Han 
bliver smidt i Rendestenen af Samfundet og 
får så sin „retfærdige" Straf af Samfundet, 
fordi han er blevet sølet til! 

Vi er begyndt at forstå dette, Gud ske Lov, 
— forstå denne bundløst farisæiske Samfunds- 
moral, der er bleven os overleveret fra gam- 
melt. „Betinget Benådning", Opdragelsesan- 
stalter i Stedet for Rotting, og Fangekolonier 
på Heden — det peger altsammen i den rig- 
tige Retning. Men så må ingen af os stå ledige 
Så Torvet. Jeg tænker ikke blot og ikke en 
■ang især på den private Godgørenhed, som 
dog ikke strækker til, men på dette, at vi er 
et selvstyrende Folk og skal føle vort Ansvar, 
og at de af os, der tror på den levende Gud 
og holder deres Kristennavn i Ære, må gå i 
Spidsen i Borgerlivet og altid findes på Men- 

neskelighedens og Retfærdighedens Side, som 
også er den sunde Sans's Side. 

Thi hvilket vældigt Krajtspild joregår dsr ikke 
jor vore Øjnel Hvilken rædsom Udsæd sår vi 
dog ikke for den Slægt, som kommer! „Efter 
os Syndfloden!" sagde den usle og forvorpne, 
franske Konge, der så', hvor det bar hen, men 
trøstede sig med, at det holdt nok i hans Tid. 
— Lad ikke et „frit a Folk, og især ikke den 
kristne Menighed, tænke end sige tale så! 

Vi rr „lejede", om vi ellers har Ører at høre 
med, — de indre Ører. Her i vort Folk og 
Fædreland er vor Del af Arbejdsmarken, Gud 
Herrens Vingård. 

Og det gælder først og sidst den gode Vilje, 
den at „kaste af i de nærmeste Krav u , hvad 
vi ævner. Og Lønnen skal være en god Sam- 
vittigheds Fred i Bevidstheden om, at vi har 
brugt vort lille Pund til Guds Ære. Så er der 
også foregået samtidigt et Arbejde i det stille 
herinde i os selv. Vi er blevne opdragne til 
Arbejdet i en anden og større Vingård, Vin- 
gården hinsides Timeligheden! — Er det ikke 
„Løn u nok? 



Sexagestma. 

Skellet 



Der er en Tale, som lyder meget højrøstet 
herhjemme nu om Dage og som går ud på, at 
der nu ret skal sættes Skel mellem Gud og 
Verden, godt og ondt, Lys og Mørke — eller 
med ét Ord mellem Tro og Vantro. Og jeg vil 

nødig være med til at slette dette Skel, — 
kun at det bliver sat rigtigt. At sætte Skel 
inde på Naboens Mark hører ikke til det 
bedste, man kan tage sig for, og er man i sin 
Iver efter al få Skellet sat kommen for 
Skade i det Stykke, kan det få de slemmeste 
Følger. 

Det Ord „Tro" hører til de mindste i vort 
Sprog, men både på vort og Alverdens andre 
Sprog betyder det det største for os Menne- 
sker. Vi véd det allerede af vor egen timelige 
Erfaring, thi der er jo også en rent menneske- 
lig Tro, der kan flytte Bjærge. At have Tro 
til sine Ævner og sin gode Lykke er allerede 
Sejren halv vundet. „Ti! Sejr og Lykke blev 
Volmer født, i Stjærnerne står det skrevet", 
hedder det i den gamle Vise. Den store Na- 
poleons Soldater ildnedes af Tanken om, at 
enhver af dem „bar Marskalkstaven i sit Tor- 
nyster". Der er vidunderlige Kræfter i at tro 
på en Sags Sandhed og Retfærdighed, på sit 
Folks Fremtid, på hele Menneskeslægtens Frem- 
tid. Det spænder Senerne, stålsætter Nerverne. 
AVilliam Wilberforce kæmpede, ene Mand, gen- 
nem mange Aar mod Negerhandelen og skam- 
mede sine gudfrygtige negerhandlende Lands- 
mænd ud. Han nåede at se Sejren j'vunden, 
inden han lukkede sine Øjne. Se på en Glad- 
stone med hans brændende Tro på Retfærdig- 
hedens og Menneskelighedens Sejr,*og se, hvad 
han udrettede. Således er Troen, menneskelig 
taget, en vældig Stormagt, og selv den, der 
som den anden store Statsmand fra det nys 
udrundne Aarhundrede, tro'de på „Jærn og 
Blod", Vold og Uret, er i denne sin Tro 
stærkere end dem, der kun har en valen Tro 

på Sandheden. Og således både i det små og 
r det store. 

Men det hører også til vore Erfaringer, at 
det, for at vinde og bevare Troen på Livets 
gode Magter, er af allerhøjeste feetydning, at 
andre tror på os. Thi det vækker Ansvars- 
følelsen og adler Sindet. „ Jeg vover Vilhelm", 
sagde min Faders Moder tit til ham under 
hans Opvækst ; da man rystede på Hovedet ad 
Drengen og ikke mente, han blev til noget. 
Og dette Ord lå som en Sennopskorn og gro- 
ede i ham til det viste sig, at den gode Moder- 
tro var ikke forgæves. — Den unge Piges Tro 
til ham, hun havde givet sit Hjærte, har tit 
gjort alle slemme Varsler til Skamme. Og jeg 
har hørt en Historie om en stakkels forvildet, 
tyvagtig Pige, som blev reddet derved, at den 
kloge og varmhjærtede Madmode^ i hvis Brød 
hun kom, viste hende den Tillid, at betro 
hende alt Husets Sølvtøj. — Soldatens Tro til 
Hærføreren og hans til dem, Vennens Tro til 
Vennen, Folkets Tro til dets Talsmænd, — det 
er altsammen som en Styrkedrik, der bringer 
Livsånderne op og som et frisk Saltvandsbad, 
hvorved man føler sig ligesom nyfødt. 

Dog, hermed befinder vi os endnu kun på 
det timelige Område. Men Jesus har, efter 
Johannesevangeliet, sagt de Ord: -hvis jeg si- 
ger Eder de jordiske Tmg, og I ikte tror dem, 
hvordan skulde I så tro, om jeg sagde Eder de 
himmelske?" Det gælder også om selve Troen. 
Har vi ikke erfaret, hvad en menneskelig Tro 
er værd, så kommer vor gudelige Tro til at 
svæve i Luften. Den menneskelige Tro på det 

fode, sande og skønne er netop det Sennops- 
orn, hvoraf vor Tro skal vokse frem på den 

Gud, fra hvem alt godt, sandt og skønt stam- 
mer, den Gud, Jesus af Nasaret forkyndte. 
Og det er den Tro, og alene den, som Kan og 
skal sætte Skel mellem Menneskenes Børn. 

Grundskaden i den almindelige Kristendoms- 
undervisning i Skole og Kirke er just denne, 
at Sennopskornet, den enfoldige Tro på Gud, 
vor Fader, ligesom knuges ned af de tunge 
Kampestene, der udgives for selve Kristen- 
dommen og skal gælde for „den kristne Tro". 
Disse Kampestene af Dogmer er i Tidens Løb 
bleven til et helt mægtigt Bjærg, og det er 
kun et Vidnesbyrd om Sennopskornets vid- 
underlige Livskraft, at det ikke for længe si- 
den er kvalt, men tværtimod, når man mindst 
skulde tro det, trods Bjærget baner sig Vej 
op ad, sprænger det til Side, og bliver til det 
Træ, hvori Himlens Fugle kan bygge Rede: 
den enfoldige, barnlige Tro og Frimodighed, 
Bøn og Tak til ham, hvis Børn vi alle er og 
som intet andet kræver end ærlige Hj ærter. 
Alle, der kan mødes i Skyggen af det Træ, de 
ep Jesu Brødre og Søstre. Andet Skel har han, 
efter hvem vi kaldes Kristne, aldrig sat, og 
godt var det, om det blev vel erindret. 

Hvis ellers Jesus skal stå til troende, såle- 
des som Evangelisterne skildrer ham, så har 
han aldeles intet vidst om alt det meget, der 
nu læres og forkyndes som henhørende til „den 
sunde Lære u eller vel endogså til den „frel- 
sende Tro". Han og hans første Disciple vilde 
„falde igennem" ved den teologiske Embeds- 
eksamen her ved dette kristelige Lands Uni- 
versitet, hvis de ikke vidste andet eller mere 
end hvad de forkyndte i deres egen og den 
nærmest følgende Menneskealder. De vilde 

altså komme på den slemme Side af „Skellet". 
Thi vistnok sætter Jesus et Skel, og hans 
første Disciple med ham, mellem Tro og Van- 
tro, men ved Tro forstår han og de hverken 
mere eller mindre end Fortrøstningen til Guds 
forbarmende Kærlighed og Lydigheden mod 
Guds hellige Bud om Renhed, Broderlighed, 
Forsonlighed og Ydmyghed. Og vil man nu 
her fra den rettroende Lejr indvende, at Dåbs- 
bekendelsen dog må sætte Skellet, så svarer 
vi ganske simpelt hertil, at Dåbsbekendelsen 
med al den høje Enfold, som den ejer i Mod- 
sætning til det teologiske System, kun er et 
Menneskeværk, bleven til lidt efter lidt under 
Lærekampene, og ingenlunde er et Ord af Jesu 
egen Mund. Den er Udtrykket for de Tanker, 
man blandt Jøder, Grækere og Romere for 
1900 Aar siden gjorde sig om Jesus af Nat>a- 
ret. Vi føler os ikke bunden til Ordets Form, 
men fastholder Aanden deri, det grundvæsen- 
lige, at nemlig Gudstanken med Menneske- 
slægten er fremtrådt rent og strålende i Jesus 
af Nasaret. Han er Historiens største Skik- 
kelse og Tidernes Midtpunkt. Igennem sit til- 
syneladende knusende Nederlag vandt han 
Sejren. Han opstod fra de døde som det al- 
gyldige Menneskeideal, der skal tilstræbes gen- 
nem Udviklingens Gang. Han står forlængst 
som den Dommer, der taler det myndige Ord om 
både levende og døde. Hans Historie leves 
atter og atter om igen, hvor der kæmpes for 
Menneskelighedens store Sag og hvor Sand- 
heden, Jesus, korsfæstes og lægges i Graven 
i lange mørke Tider, men sejerrig sprænger 
, Graven. 

At det er her, Skellet går, i Troen på Jesu 

Vidnesbyrd om Gud Herren og hans Bud, og 
et ærligt Liv i Jesu Efterfølgelse, — at det 
er lier og ikke i al det meget Menneskepåhit 
om Jesus, det ser vi også af hans Lignelse 
om den barmhjærtige Samaritan, den forlorne 
Søn og den angrende Tolder. Det er Hjærtet 
på rette Sted, han elsker, og ikke disse Men- 
neskers teologiske „Tro a . Ligeså er det Hjærte- 
laget, han priser hos Enken, der giver sin fat- 
tige Skærv, og hos den lille Zachæus, der 
havde gjort sine Fingre for lange, men også 
var rede til at gøre det godt igen, så vidt det 
stod til ham. Det er „Sennopskornet", han 
glæder sig ved at se friskt og frodigt i „Muld- 
jorden i Bryst u . Og når han priser Mennesker 
for deres Tro, så er det jo aldeles ikke den 
kristne Tro, — (hvad der kaldes „kristen Tro"), 
men det er den barnlige Tillid til, at Gud kan 
og vil hjælpe gennem ham, den store Profet, 
som var fremstået i Israel. Og når han skildrer 
med de glødende Farver Menneskesønnens 
Komme til Dom i Himlens Skyer, så er der 
ikke nogen Katekisation om „den rette kriste- 
lige Tro u , men der er en Katekisation om 
Menneskekærlighed. „Alt, hvad I har gjort for 
en af mine mindste Brødre, har I gjort for 
mig u , — hvad er det andet end dette, at Af- 
gørelsen falder efter Menneskesindet. Der er 
en „Menneskenes Søn u i hvert Bryst, og det 
er ham, der skal udvise Menneskesind, og det 
er også ham, der skal opelskes ved Menneske- 
sind. „Bort fra mig, I som beflitte Eder på Uret", 
siger han et andet Sted. Her har vi Skellet, 
sat aj ham selv, og det skulde vel være det 
rigtige. - 

Så er da det at „tro" slet og ret at leve i 

Samfundet med Livets Gud som Børn med 
deres Fader. Af den Tro udspringer alt godt. 
Det var den, — og ikke den Kirkelige kristne 
Tro — Disciplene bad Jesus om at forøge hos 
dem. De kunde ikke helbrede den månesyge 
Dreng, da de følte, det var forbi de manglede 
Tro og dermed den Myndighed, som Troen 
på Sejr over de onde Magter giver. Og så er 
det, han taler om Sennopskornet og Bjærget. 
Det lille Frø med den uovervindelige Livs- 
kraft! Den enfoldige Gud-Fader Tro med sin 
verdenserobrende Ævne! Selv blandt Hednin- 
ger kan vi møde denne Tro. D< kender ikke 
Godhedens og Sandhedens evige Kilde, som vi 
kender den, vi, der er Jesu Disciple, derfor 
kan vi med anderledes Kraft og Klarhed kæmpe 
for, at Guds Vilje må ske på Jorden. Trods 
alle Hindringer vokser og vokser Sennopskor- 
net, og trods alle Nederlag vindes Sejren. Det 
er, hvad enten man véd eller vil vide deraf 
eller ikke, Jesus af Nasaret, der sejrer hver 
Gang en god Sag vinder en Sejr, eller rettere, 
det er den Gud, der udsendte ham. Og vi, der 
følger Jesu Banner, kæmper med dobbelt Mod 
og Lyst mod alt det onde, som vil lægge Men- 
neskelivet øde. Det er kun en lille, uanselig 
Tro at se til i Sammenligning med den „Tro u , 
man møder med fra den anden Lejr, — men 
det er Sennopskornstroen og den har Livets 
Eet. 

Det styrker mægtigt, når andre Mennesker 
har Tro til os. Men hvor meget mere da, når 
vor Gud har Tro til os. Og det har han, siden 
han vil, at hans Vilje skal fuldbyrdes, ikke 
gennem Magtsprog fra ham, men gennem en 
Udvikling i Frihed. Vi kæmper i Guds Strids- 

mænds Rækker. Det er det højeste Æreskald, 
der kan betros noget Menneske. Det er at 
være på rette Side af „Skellet". 

Tro på Livets gode Magter, da tror du på Jesu 
Gud! da er du troende, hvor mangelfuld din 
Dogmatik og hvor svævede dine forestillinger 
om Gud så er. Tror du ikke på disse Magter, 
da er du vantro, hvor rettroende du så måtte 
være ! 



Fastelavns Søndag. 

Dåben. 



Mth. 3, 13—17. 

JJet nys afsluttede Aarhundrede kan for den 
danske Kirkes Vedkommende kaldes Dåbens, 
Trosbekendelsens, Dåbspagtens Aarhundrede. 
Der er intet Stykke i Kirkelæren, som her- 
hjemme i den Grad er bleven draget i For- 
grunden i de sidste tre Menneskealdre som 
dette. 

Det er Grudtvig, som her er den store Ban- 
nerfører. Gennem en mægtig åndelig Omvælt- 
ning i Ungdomsårene var han fra den flade 
Fornuftskristendom vendt tilbage til den fæd- 
rene Lutherdom og førte nu i mange Aar en 
vældig Kamp med sine Modstandere, de gamle 
Rationalister. Men han savnede en fast Grund- 
vold at stå på, thi hvor overbevist han end 
var om, at Modstandernes Bibelfortolkning var 
lige så grundløs som uærlig, så kunde han dog 
ikke, sålænge han intet andet havde at hen- 
vise til end Bibelen, komme nogen Vegne. 
Mens han nu under Bøn og Påkaldelse grub- 

lede og grundede og læste, da — som han selv 
siger „slog det mig i et velsignet Øjeblik, at 
det mageløse Vidnesbyrd, jeg så nøjsommeligt 
ledte om i hele Aandens Verden, det genlød 
som en Himmelrøst gennem hele Tiden og Kri- 
stenheden i den apostoliske Trosbekendelse ved 
Dåben". Nu kunde han henvise til denne sikre 
Klippegrund, og „nu var Kvinder og Børn og 
ulærde ikke længer voldgivne de indbyrdes 
splidagtige Bibelfortolkere". Nu tog den store 
Kirkekamp sin Begyndelse og fortsattes hele 
hans Levetid og endda en Tid efter, og det 
er vitterligt, at et stærkt åndeligt Liv op- 
blomstrede i den før så visne Kirkemark og 
at „den grundtvigske Oplysning" har ligesom 

Gennemsyret den danske Folkekirke, så at selv 
e mange, der på ingen Måde vil kaldes 
Grundtvigs Disciple, har modtaget et uimod- 
ståeligt Indtryk af hans Virksomhed. Dåben 
og Trosbekendelsen er bleven stillet i For- 
grunden som det, hvorpå det først og sidst 
kommer an, når Spørgsmålet er om, hvorledes 
et Menneske bliver et Guds Barn og hvad 
Kristendom da egentlig er. 

Men det er på den anden Side gået således, 
at det som Grundtvig og hans første Disciple 
lagde. Hovedvægten på, nemlig at Trosbeken- 
delsen er „Ordet af Herrens egen Mund", ikke 
har kunnet holde Tidens Ildprøve ud. Den 
grundtvigske Anskuelse er på dette afgørende 
Punkt bleven gendreven af den kirkehistori- 
ske Forskning, som har påvist, at dette med 
„Ordet af Herrens egen Mund" ikke forholder 
sig således og ikke kan passe. 

Dersom ellers Sandhedspligten er den første 
og helligste, som ubrødeligte må overholdes 

af enhver, der vil tale med om Sandhedsåben- 
baringen ved Jesus, så må Sandheden også 
her have Æren, hvormeget man så end kan 
krympe sig derunder, og Sandheden er, at i 
den oldkristelige Kirke forekommer Tros- 
bekendelsen snart i kortere og snart i længere 
Form, snart er nogle og snart er andre Led 
udeladte. Det er først efterhånden, at den har 
fæstnet sig i den Form, vi nu har den. Om det så 
er romersk-katolske Lærde, der ellers med li- 
denskabelig Styrke hævder, at den romerske 
Kirke har alt sit åndelige Eje fra Apostel- 
dagene, så må de indrømme, at den aposto- 
liske Trosbekendelse i senere Tider er bleven 
udvidet. Og at dette virkeligt er så, er med 
overvældende Bevisligheder bleven godtgjort 
netop i de sidste Tiår. „Kvinder og Børn og 
alle ulærde u er derfor lige nær, når den histo- 
riske Videnskab skal afgøre Sagen, thi her er 
Slaget tabt. Der er f. Eks. en sådan Kends- 
gærning som den, at det Ord i den tredie Tros- 
artikel, „katholike" o: „almindelig" („den hel- 
lige almindelige Kirke u ) slet ikke forekommer 
i den apostoliske Tid, men først en Stund ef- 
ter. Det findes ikke et eneste Sted i det ny 
Testamente. Men den grundtvigske Anskuelse 
giver ikke derfor, tabt; den siger at således 
må det være, thi hvis det ikke er således, da 
er jo „Salighedsvilkårene" nu forskellige fra 
de oldkristelige, og det er umuligt: de må al- 
tid have været ens, og den kirkehistoriske Vi- 
denskab skal ikke afgøre den Ting. — Dette 
er jo et fuldstændigt Sidestykke til den ro- 
mersk-katolske Påstand, at der altid må være 
en ufejlbarlig Myndighed til Stede i Kirken, 
til hvem man kan henvende sig og som har 

7 

sin Fuldmagt fra Jesus Kristus selv, nemlig 
Paven i Rom. Han indestår for den hele kriste- 
lige Overlevering og afgør alt det, som angår 
Tro og Sædelære. Når først Folk kommer med 
dette: „det må så være", trods alle Indven- 
dinger, er dermed al Forhandling forbi. Da er 
det åbenbart ikke Sandheden, det gælder om, 
men om kære Særmeninger som man, om end 
i god Tro, forveksler med Sandheden. 

Jeg er selv udgået fra et meget stærkt ud- 
præget grundtvigsk Hjem og har til langt hen 
i Aarene sluttet mig til denne Retning og be- 
varer dybe og uforglemmelige Indtryk derfra. 
Men det var en Overbevisning på anden Hånd. 
Den hvilede på Ærefrygt og Stemning, ikke 
på Selvsyn og personlig Trang, og i det store 
Spørgsmål om Sandheden, Sandheden om det 
evige, kan Ærefrygt og Stemning ikke gøre 
det ud. Her må man stå på egne Ben og med 
al Ærbødighed og Taknemlighed overfor det 
tilvante og tillærte søge et Standpunkt, hvor 
man kan hvile med personlig Sandhed. Uden 
personlig Sandhed er selv den højeste, altom- 
fattende evige Sandhed dog intet værd, — for 
uiig. — Jeg har. ønsket at udtale mig herom, 
da gamle Meningsfæller, naturligt nok, tit be- 
brejder mig, at jeg, med det Navn, jeg bærer, 
har forladt Grundtvigianismen: Men „hvo som 
elsker Fader eller Moder og de næreste Fræn- 
der mere end Sandheden" — og Jesus kalder 
sig jo selv Sandheden — „er ikke Sandheden 
værd." Og det er vel ikke blot en Stormand 
som Luther, der har Ret til at beråbe sig på 
Samvittigheden og forlange klare Grunde for 
selv de ærværdigste Påstande. Også vi Småfolk 
har denne Ret. 

Og mit Standpunkt med Hensyn til Dåben 
er da det, som nødvendigt følger af min hele 
Opfattelse af Kristendommen, at den er en 
skøn og dybsindig billedlig Handling, der, lige- 
som Nadveren, fra Jødedommen er overført til 
Kristendommen, og at Dåbsbekendelsen med 
sin Forsagelse og sine tre Trosartikler er vok- 
set ud af Døbeordene. Allertidligst synes der 
kun at være blevet døbt „til Jesu Navn", som 
det flere Steder hedder i det ny Testamente, 
men derefter også til Faderens og Aandens 
Navne, eftersom Læreudviklingen medførte det, 
og de enkelte Led er dannede som Udtryk for 
Trosindholdet og til Værn mod Kætterier. 

Jøderne havde jo mange Renselsesskikke, 
hvorom det gamle Testamente melder. Vandets 
rensende og ligesom nyfødende Magt har givet 
det religiøs Betydning blandt alle Folk. Selv 
her i det hedenske Norden havde man en 
Vanddåb med Navngivning. Af disse Rensel- 
ser hos Jøderne udsprang Omvendelsesdåben, 
som Johannes Døberen brugte og hvormed en 
Indvielse skete til et rent og retfærdigt Liv. 
Jesus selv lod sig jo døbe af Johannes som 
en højtidelig Indledning til sin Lærergærning. 
Han har sikkert selv lært sine Disciple at døbe 
på samme Måde, 6g da Sagnene efter hans 
Død voksede op om hans Person og Grærning, 
er det ganske forståeligt, at Dåben blev gjort 
til Indlemmelsestegnet for det kristne Samfund 
i Modsætning til den jødiske Omskærelse, at 
dér lagdes den opstandne den bekendte Dåbs- 
befaling Mth. 28. i Munden og at der gjordes 
den bevislig langt senere Tilføjelse til Markus- 
evangeliet, hvor det hedder, at „hvo som tror 
og bliver døbt, skal blive salig, men hvo, som 

7* 

ikke tror, skal blive fordømt". Teologien ka- 
stede sig naturligvis over Dåben og forvand- 
lede den simple, enfoldige gamle Skik til et 
hemmelighedsfuldt „Sakrament" og således er 
Dåben med Trosbekendelsen kommen til os. 

Dette er Dåbens ligefremme og letfattelige 
Historie, som aldeles svarer til Nadverens. 
Menneskeslægten har en sen Vækst og har i 
1900 Aar klynget sig og klynger sig fremdeles 
til udvortes Ting som Sikkerhed for en god 
Lod på den anden Side, og undgår derved 
ikke at drive Afguderi med det ydre og for- 
sumpe i Formerne. Endnu har de mange så 
svært ved at fatte, at der ingen anden „Aaben- 
baring u gives end Naturens, Historiens og 
Samvittighedens, og at Jesus af Nasaret kun 
i den Forstand var og vilde gælde for „Guds 
Søn", „Guds enbårne Søn u , at han lukkede 
Menneskeslægtens Øjne op, som ingen anden 
før eller siden har gjort det, for Guds Fader- 
lighed, som den udenfor os, gennem Tidernes 
Løb og i os „åbenbarer" sig selv. 

Dermed falder så alle de endeløse og tilsidst 
dræbende kedsommelige Stridigheder bort om 
Dåben skal være Barnedåb eller voksnes Dåb, 
om Nøddåbs Tilladelighed, om Trosbekendel- 
sens Oprindelse o. s. v. Barnedåben er ganske 
sikkert en oldkirkelig Sædvane Qg der er i 
mine Øjne noget såre skønt i, at de små Børn 
således ved den ældgamle kirkelige Handling 
„kommer til Jesus". Jeg er selv glad ved min 
Dåb, der ligesom er mig et Pant på min Op- 
tagelse i Kristenhedens store Broderskab, men 
at Dåben i sig selv skulde være en Betingelse 
for at vinde Guds Faderkærlighed, eller at 
Barnet, det spæde, Barn før Dåben er et Vre- 

dens Barn, men ved Dåben bliver et Guds 
Barn, det er jeg kommen langt bort fra, lige- 
som der ikke for mig ligger nogen Vægt 
på, om Barnet selv adspørges eller Forældre 
og Faddere. Det sidste er der mest Mening i, 
men derom vil jeg ikke trættes med nogen. 

„Lad de små Børn komme til mig! u og lad 
alle barnlige, enfoldige Menneskebørn i enhver 
Alder komme til Jesus, uden alle teologiske 
Spidsfindigheder, og i Dåbens enfoldige Grund- 
tanke, Indvielsen til et Liv i Renhed og Hel- 
lighed, se det enfoldige Vilkår for Samfundet 
med vor Gud og Fader: „efter den Hellige, 
som kaldede Eder, skal I også være hellige i 
Eders hele Færd!" 



Fristelserne. 

1ste Søndag i Fasten. 

Mth. 4, 1—11. 

Måske om ingen anden Fortælling i det ny 
Testamente gælder det så afgjort som om Fri- 
stelseshistorien, at den udvortes Håndgribelig- 
hed er uvæsenlig, men Tanken alt. Det er den 
indre Sandhed, hvorpå al Vægten ligger, og 
det en Sandhed, som vi alle kender af Erfa- 
ring, om der da ellers er nogen åndelig Be- 
vægelse i os. 

For mig er det rent ud åndløst at opfatte 
Fortællingen på ydre Måde. Den synker da 
ned i det > æventyrlige og fuldkommen utroUge. 
At antage Tilværelsen af en personlig ond 
Aand kunde ligge nær nok for Oldtidsfolkenes 

b arnligt-digteriske Forestillingsævne. Derved 
skulde så Oprindelsen til det onde i Verden 
finde sin Forklaring, og Gud frikendes for at 
have Lod og Del deri. Meu Gåden løses jo 
slet ikke, men søges kun tildækket, thi „Lys- 
englen" som „faldt" og drog en Hærskare andre 
Engle med sig i sit Fald, er jo dog også skabt 
af Gud og må altså fra Guds Hånd have haft 
Anlæg til det onde, så Gud dog alligevel bliver 
det ondes Kilde. Hvad dette Spørgsmål angår, 
kommer vi sikkert ikke Svaret nærmere end 
ved at betænke, at „det onde", ligesom for 
Resten også „det gode", og alle andre sæde- 
lige Begreber, er af forholdsvis Art, så hvad 
der på ét Udviklingstrin er ondt, på et andet, 
i Fornold dertil, bliver godt, og fremdeles, at det 
netop er guddommelig Visdom og Kærlighed 
at lade Mennesker kæmpe sig frem gennem 
det onde, det dyriske og selviske, til det ret 
egentlig menneskelige og uselviske, og ende- 
lig, at først da er alt godt, når „Gud er bleven 
alt i alle", idet hans Renhed og Kærlighed 
fylder det hele Menneskevæsen. 

Intet kan være naturligere, end at Jesus har 
gennemgået en mægtig åndelig Kamp derude 
i Ørkenen og i Form af et Syn har forud er- 
kendt, hvad der ventede ham, så han tog fat 
på sin Gærning som sit Folks store Profet, der 
skulde „fuldkomme Loven". Hans jødiske Bør- 
nelærdom gav ham det anskuelige Billede, som 
han dernæst fremstillede for sine Disciple. 
Han var bleven sig bevidst som den forjæt- 
tede Messias, da han lod sig døbe af Johannes 
i Jordan, og nu fristede den samme Tanke 
ham, som før hans Dage havde fristet og vild- 
ført Makkabæerne, og siden Theudas og Judas 

Gauloniteren, og mer end Hundrede Aar e. Kr. 
„Stjærnesønnen" Simon Nasi. Det var Messias- 
tankerne i deres Forvrængelse, Folkefrelseren 
som Fyrste i et Rige af denne Verden. 
Det var disse Gøglebilleder, Jesus af Na- 
saret havde at kæmpe med derude i den vilde, 
ensomme Ørken, og de tog denne Dragt 
på i Synerne, der gled forbi hans Sjæls Øje, 
og det var atter de samme fristende Tan- 
ker, han mødte i Livet, da alt Folket hængte 
ved ham og spurgte: „hvorlænge holder du 
vor Sjæl i Forventning?" Men han overvandt 
dem i sit Indre i de 40 Dage i den tavse Selv- 
prøvelse, og han overvandt dem atter og atter, 
og da han sagde foran Korset og Døden: „mit 
Bige er ikke af denne Verden" ! var Sejren 
vunden, om end Ordet på Korset: „min Gud! 
min Gud! hvorfor har du forladt mig? u viser, 
at han til sit sidste Aandedræt måtte kæmpe 
med Fristelsen. 

Evangelisterne har hensat Fortællingen som 
de havde hørt den. Og nu overlades det til os 
som åndeligt modne Mennesker at finde den 
algyldige Sandhed i den Iklædning, som hører 
Tiden og Jødefolket til. 

Og den algyldige Sandhed er den, at den 
samme tredobbelte Fristelse, om end i tusind 
forskellige Skikkelser, møder os Menneskebørn 
under vor Livsgang, og det desto vissere og 
stærkere, jo mere vi føler, at Livet er Alvor 
og at det onde, — det, der strider mod vor 
bedre Erkendelse og derfor er ondt for os — 
skal og må bekæmpes, hvad det så skal 
koste. 

Den første Fristelse er den, at ville have 

Stenene forvanlede til Brød. Vi lever jo dog 
ikke uden Brød, selv om vi ikke, dybere set, 
kan leve alene af Brød. „Brød", — det er alt, 
hvad der styrker og glæder os, og af alt, hvad 
der kan styrke og glæde et Menneske med 
åndelig Dygtighed er vel intet større end det 
at overvinde Hindringer, ja forvandle Hindrin- 
ger til Betingelser, forvandle Stene til Brød. 
Og så tungt og trættende er vel intet som 
dette, at se det omvendte ske, at Brødet bli- 
ver til Stene, de lovende Betingelser til Hin- 
dringer. Jesus kom fra et beskedent, men 
livsaligt lille Hjem og fra et rigt Ungdomsliv. 
Han havde hidtil ingen Mangel lidt, hverken 

Så Brød i ligefrem Forstand eller i overført 
etydning, på Kærlighed, Håb og Tro, på lyse 
Drømme om Fremtiden, på skønne og dybe 
Stemninger: Samliv med sine Kære og først 
og fremmest med sin Gud og Fader. Men 
hans Guld skulde lutres i Prøvelsernes Ildovn. 
Først ombrusedes han af Bifaldsråbene, så 
længe den store Mængde mente, at han var 
en ny, en større Messias end alle de forrige, 
en Messias efter deres Hu. Selve den hårde 
Sten, Romervælden, blev til Brød for ham. 
Men så blev Brødet til Stene, da han talte 
om, at hver, som gør Synd er Syndens Træl, 
og kaldte Folket bort fra de dårende Drømme 
om udvortes Storhed og Magt til Selverken- 
delse og Ydmyghed under Guds vældige Hånd. 
Selve Betingelserne blev til Hindringer, som 
vi ser det i Farisæismen med den Iver for Lo- 
ven og den Følelse af Folkets Udvalgthed, som 
forstenedes til Bogstavtrældom og nationalt 
Hovmod. „Vi har Abraham til Fader ! u — No- 
get sådant må enhver stor Banebryder og 



— 106 — 

Bannerfører være beredt på. Først båren af 
Folkestemningen, så længe hans Landsmænd 
i ham ser deres så længselsfuldt attråede Mes- 
sias, siden, når han skuffer og må skuffe disse 
Forhåbninger, ført til Golgata under Kors- 
fæstelsesskriget. — Og vi selv i vor lille Til- 
værelse er ikke ukendte med dette samme. I 
de unge, lykkelige Dage besejrer vi i Håbet 
alle Hindringer, ja de øger kun vore Kræfter 
at møde dem på vor Vej. Selve Stenene bliver 
til Brød. Men vi har også på forskellig Vis 
erfaret det modsatte i de ældre Dage, under 
Dagens Byrde og Hede. Vi måtte give Afkald 
på Lykken og dog holde fast ved vore Idea- 
ler, og lade os nøje med „Ordet, der udgår af 
Guds Mund u , det Ord, som en Gang havde 
lydt til os om at „stå blandt hans Riges Kæm- 
per med Lyst u . Dette måtte være os nok un- 
der Striden med al Forsteningen og Aand- 
løsheden. Thi da havde vi dog bevaret vort 
indre Menneske, hvordan det så gik med det 
udvortes. 

Der er den anden Fristelse — den på Tempel- 
tinden. Godt og velsignet at stå deroppe på 
de lyse Højder, — men Sværmeriets Fare lig- 
ger nær. Man glemmer sin Begrænsning og 
lader sig lokke ud fra Virkelighedens faste 
Grund. Der er en sværmerisk Indbildning, 
som netop de ædleste af Kirkens Mænd er ud- 
satte for, og som også da har betaget Jesus af 
Nasaret, at Guds Rige skal komme, „så man 
kan pege derpå u . Se f. Eks. på en sådan Skik- 
kelse som Hieronymus Savonarola, Munken fra 
Florens, der — i Luthers Barndomstid — vilde 
oprette en Guds Stat i den rige, livslystne By. 
Men de fik Ret, som sagde, at „Staten lader 

sig ikke regere med Fadervor og Trosbeken- 
delsen". Indenfra udad! „GudsRige" begynder 
som Surdeigen. Også vi vil prøve på at være 
Surdeig og være tilfredse med det. En Re- 
formation lader sig ikke hidføre på udvortes 
Måde, og de er længst fra at egne sig til Re- 
formatorer, som vil være det. Det kommer „af 
sig selv u . Dertil drives og nødes et Menneske 
af Aanden og af Tidsforholdene. Sådan blev 
Luther Reformator. Han kastede sig ikke ud 
fra Tempeltinden — som Munzer, Karlstadt 
og andre, — men blev stående på den sunde 
Virkeligheds Jordbund. Derfor knustes han 
ikke på Stenene som mange andre både før 
og siden. 

Og endelig er der den Fristelse, ikke alene 
at „gå på Akkord med Uretten", men slutte 
Pagt med Løgnens og Urettens Magter. Hvor 
mange er ikke bukket under for den Fristelse ! 
Også hos Jesus har den mældt sig. Han kunde 
sikkert have nået, hvad en Herodes nå'de og 
mer til. Jesus havde Davids Blod i sine Aarer, 
og ved at stille sig i den hedenske Verdens- 
magts Tjeneste kunde han have svunget sig 
op på Tronen som romersk Sættekonge, og så 
prøvet at føre sine Tanker ind i Livet med 
Kejserens Tropper i Ryggen. Herodes byggede 
jo Jerusalems prægtige Tempel, men forrådte 
så også sit Folk, og den Pris vilde Jesus ikke 
betale. „Vig fra mig, Satan ! u Lad os lære 
deraf, at kun med rene Hænder kan vi tjene 
Sandnedens Gud med frelst Samvittighed, ikke 
ved et Knæfald for-Djævelen u . Var det end 
i den allerbedste Btensigt, vil det dog blive 
til Forbandelse. Vi tager aldrig fejl, nå* vi 
lader de Tanker ligge, som kun kan fremmes 

ved at krænke vor sædelige Følelse og over- 
døve den indre Stemme med den advarende 
Røst. 

Livet har mangen Ørken, hvor „Fristeren 
kommer til os u . Lad os lære af Menneskenes 
Søn at være tro til Døden!! 



2den Søndag i Fasten. 

Tre Fjerdingkar. 

Mth. 13, 83. 

iM år Jesus taler om Himmeriges Rige, så er 
der ligesom to Grundmønstre for hans Lignel- 
ser, to Grungf orestillinger, som ret egentlig 
er så langt fra hinanden som Himlen er fra 
Jorden, og dog så nær og inderlig forbundne 
som Faderen i Himlen og hans Børn på Jorden. 
Deu ene Række Lignelser ligesom stråler 
af festlig Glæde. Det er de Billeder, der er 
hentede fra Højtidsdagene i Menneskenes Liv. 
Der er den store Nadver, der er Kongesøn- 
nens Bryllup og den anden Bryllupslignelse, 
den om de ti Brudepiger. Hertil kan vi også 
føje den om den hjemkomne Søn, til hvis Ære 
Fedekalven slagtedes, og Musik og Dans fyldte 
Huset. Det fælles for hele denne Lignelses- 
tale er, som sagt, dette strålende, det er den 
brogede Mangfoldighed af de anvendte Farver 
og det er fremfor alt dette, at Endemålet 
males os for Øje, „Rigets" Oprettelse i al dets 
Herlighed. Derved får også alle disse Skil- 
dringer et stærkt dramatisk Præg. 

Det andet Sæt Lignelser har intet af alt 
dette. Her stilles den enkelte Ansigt til Ansigt 
med sin Gud. „Gud og Sjælen — Sjælen og 
dens Gud u , det er de eneste to, der tales om. 
Således er det i Lignelserne, som er hentede 
fra Plantelivet. Der står Sæden ude på Mar- 
ken. Hvert Aks har sin egen Sjælehistorie i 
det skjulte. Hvordan er Jordbunden og hvad 
Ævne er der til at tage det op med Torne 
og Tidsler og Solens Brand? Udsæden „bærer 
Frugt i Tålmod u og „af sig selv u . Sennops- 
kornet ligger dernede i Jorden, det mindste 
af alle Frø, men det vokser op til en stor, 
skyggefuld Busk. — Eller der er Lignelsen 
om Skatten i Ageren og om den såre kostelige 
Perle, som en Købmand solgte alle sine andre 
Perler for at kunne købe. 

Og så er der den lille bitte Lignelse, vi sær- 
ligt har taget for os her — den om Surdeigen 
i de tre Fjerdingkar Mel. 

Så lille den er, så rig er den også. Jeg 
vilde sige, at i den har den anden af de to 
Slags Billedtaler om Himmeriges Bige ligesom 
fortættet sig, så at det stille, dybe, det inder- 
lige i Gudsforholdet her lægges os på Sinde 
som det, hvorpå det først kommer an, — den 
gode Gærning. som må begyndes i os og fort- 
sættes i os ner for at fuldendes, når Tiden 
er afløst af Evigheden. 

Fra Konen ved Deigtruget og til Konge- 
sønnens Bryllup synes der at være en uover- 
kommelig lang Vej. Og dog er det sådan, at 
den, som ikke har stået|ved det Deigtrug, har 
heller ikke Øre for Indbydelsen til Brylluppet. 

Lad os tænke rigtigtjover, hvad der ligger 
i denne den korteste af alle Lignelserne, at 



- lod- 
den selv må blive som en Surdeig for vort 
hele indre Liv. 

Der er en Misforståelse af Kristendommen, 
som under mangfoldige Skikkelser går igen, 
og det er den, at Kristendommen det er no- 
get, der står som en fjendtlig Magt højt over 
og altså udenfor det naturlige Menneskeliv i 
dets mange Ytringsformer. Det er det he- 
densk-jødiske Væsen, som spøger rundt i kri- 
stelig Dragt. Det viser sig som Selvplageriet 
med Krav på en ganske særlig Fortjenstlighed, 
og som Iagttagelsen af visse Bud og Skikke, 
hvormed almindelige troende for deres Skrø- 
beligheds Skyld kan tilfredsstille den gud- 
dommelige Fordring. Munkevæsenet med dets 
Verdensflugt i Romerkirken, Pietismen med 
dens Fordømmelse af al „Verdslighed 44 i den 

Srotestantiske Kristenhed, og frem for alt Ly- 
ighed mod en udvortes Autoritet, være sig 
nu Paven eller hvad man kalder „Guds Ord 44 , 
— det er altsammen Udslag af og Udtryk for 
denne Misforståelse, som i Lignelsens Sprog 
kan betegnes ved, at Surdeigen ligger ved 
Siden af eller svæver over Deigen i Stedet 
for at ligge inde i Deigen. 

Men det er Jesu eget Vidnesbyrd og det er 
selve Kristendommens Væsen i korteste Fylde, 
at „Guds Rige er hverken i Ørkenen eller i 
Kamrene 44 og ikke til således at pege på med 
et „se her! 44 eller „se der! 44 — „thi se! Guds 
Rige er inden i Eder 44 . Guds Rige inden i os 
er hverken mer eller mindre end det naturlige 
Menneskeliv båren af Gudstroen, levet i barn- 
lig Tillid for Guds Aasyn og i Følelsen af An- 
svaret for ham. Det er jo også netop dette* 
som Lignelsen siger — det er Brøddeigen, 

fennemtrængt af Surdeigens Kræfter. Det er 
ette, der er „Kristendom", thi det var dette 
Jesu Kristus forkyndte, ikke en hel Del ind- 
viklede Lærdomme om sin egen Person, som 
vi skal tro, hvad enten vi kan eller ej og som 
ved at tros gør os til Guds Børn, hvordan 
vort Liv så er eller ikke er. 

Jeg vi fortælle jer en god lille Historie. En 
Præst gik forbi Byens Gradekær. Der stod en 
fattig, enfoldig Kvinde, som dog var en flittig 
Kirkegænger, og skyllede Uld. Så gav han sig 
i Samtale med hende og spurgte da: „men 
kan du nu også gøre Rede for min Præken i 
Søndags?" Nej, det kunde jo Konen rigtignok 
ikke. „Ja, hvad hjælper det så? u sagde Præ- 
sten og vilde gå. „Jo! tt sagde hun, „det er 
dog som med Ulden, jeg her skyller. Vandet 
løber nok der igennem og bliver henne, men 
Ulden bliver ren alligevel ! u Det gav den gode 
Præstemand noget at tænke på. 

Det er det samme som i Jesu Lignelse, kun 
med et andet Ord. Surdeigen hæver Deigen 
„rasker u den, som det hed i mit Barndomshjem, 
og Vandet renser den skidne Uld. Det er også 
Kristendommens Bestemmelse, den skal hæve 
og raske vor Menneskelighed, den skal rense 
vor Natur. Den skal højne og adle vort Væsen, 
give os Mod og give os Kærlighed til at løse 
vore Opgaver som Mennesker på de Livsom- 
råder, hvor vi bevæger os, — gøre hele Livet 
i dybeste og videste Forstand til en „Guds- 
tjeneste". Thi det er jo kun dårligt bevendt 
med os, når vi holder Gudstjeneste den ene 
Ugedag og så for Resten dyrker os selv de 
seks andre Dage. 

Konen i Lignelsen lagde Surdeigen i tre 

Fjerdingkar Mel. Således vil jeg også nævne 
tre Livsområder, hvor det må kendes i nogen 
Måde, at Kristendommen er en Livsmagt i os 
og gør vort Indre til et Guds Rige. 

Af disse Områder er da Hjemmet det første. 
Der er sagt, at selv den største Konge er ikke 
stor for sin Kammertjener. Og sådan kan vi 
vel nok siga ; at hvor skønne og bevægelige 
Ord vi end kan føre i de større Krese, så er 
det vanskeligste dog dette blot nogenledes at 
stå Mål med Ordene blandt sine nærmeste, 
for de ser Dag ud og ind Skrøbelighederne. 
Dem passer vi jo så vidt muligt at dække 
over blandt fremmede. Det et noget, som vi, 
der fører Ordet om de åndelige Ting, ganske 
særlig har Lejlighed til at betænke. En Engel 
ude — en Djævel hjemme, eller fuld af Aand- 
righed i Selskab, — men en Tørvetriller til 
Dagligbrug, en stor Frihedsmand — og en 
stor -Hustyran. — Her skal Surdeigen raske 
os, hvis ellers vor Kristendom har nogen Art, 
og Guds Rige „er inden i os u , så vi kan blive 
store for vore nærmeste, — store i Selvfor- 
nægtelse, Tjenstvillighed, i Overbærenhed og 
Omhu for hinanden, bekæmpe Gnaveri og 
Urimelighed og Fordringsfuldhed, idet vi beder 
vor Gud om og beflitter os på, at det samme 
Sindelag må være i os som i Jesus Kristus, og 
lytter til de gamle trofaste Formaninger i 
Apostelbrevene om Sammenhold mellem Mand 
og Hustru, Forældre og Børn Husbondsfolk 
og Tyende. Det er en ret Hverdagsgudstj eneste. 

Så er der det andet Fjerdingkar, det andet 
store Livsfelt, hvor Surdeigen skal virke, og 
det er Arbejdet Det er Kristendommens ufor- 
gængelige Ære, at den har hævet Arbejdet til 

Hæder og Værdighed, ligesom den har lyst 
Fred over Hjemlivet. Jesus, som selv er ud- 
gået fra den arbejdende Klasse og en Arbejder 
fra sin Ungdom, dvæler med Forkærlighed i 
sin Tale ved Dygtigheden i al ærlig Dont. 
Men han fremtrådte i sine Manddomsår som 
Lærer for Folket og kaldte sine Disciple Ar- 
bejdere på Høstmarken. Så er også det ånde- 
lige Arbejde lyst i Kuld og Køn som en Op- 
fyldelse af det store Arbejdsbud. Og hvad 
enten vi har med Håndens eller Aandens Ar- 
bejde at skaffe, så er det en ret Gudstjeneste, 
når det øves i Troskab, i Bevidstheden om, at 
det er Guds faderlige Vilje, vi efterkommer. 
Vi er Arbejdere på Høstmarken, passer ind 
som Led i den store Verdenssammenhæng, og 
hvor tit vi så synes og hvor meget det så 
end ser ud til, at vi så godt kan undværes, 
så er det ligefuldt vist, at Gud vil ikke und- 
være os og at der i det hele slet ikke er nogen 
ærlig og tro Kraft, der kan undværes, når 
Guds Vilje skal ske på Jorden. Så er da også 
dette Guds Eige inden i os, at vi på Mark og 
Eng, i Kontor og Butik, i Værksted og på 
Byggeplads, i Skole og Kirke, hvor vor Gær- 
ning nu er, viser os som trofaste Arbejdere, 
der forvalter vort Pund med Glæde og Alvor, 
„raskede a af Surdeigen i det Fjerdingkar Mel. 
Og så er der endelig det tredie Livsområde, 
hvor det må kendes, at vi ikke for intet bærer 
vort Kristennavn. Det er Borgersamfundet. Her 
har vi da det sidste Fjerdingkar Mel. Det er 
jo en Tale, som vi har hørt atter og atter og 
ikke mindst herhjemme i den sidste Menneske- 
alder, at „Politik" må kristne Mennesker helst 
holde sig fra, da det var „farligt", for ikke at 

sige det rene Djævelskab. Nå ? hvad er ikke 
farligt og hvor kan det onde ikke få Indpas. 
Men derfor kan det jo dog ikke være Menin- 
gen, at vi skal lukke os inde bag vore fire 
Vægge eller grave os ned i Jorden for at undgå 
Farerne og lade Djævelskabet tumle sig uden 
om os som det vil. Det var i det mindste ikke 
Jesu Mening, da han sagde til sine Disciple, 
at de skulde være Jordens Salt og Verdens 
Lys. „Kejseren hvad Kejserens er — G-ud 
hvad Guds er! u Det er jo netop ikke sådan at 
forstå, at vi overfor „Kejseren" o: alle de jor- 
diske Anliggender, skal lade vort G-udsforhold 
være ude af Spillet, men just således, at vi af 
Gudsfrygt skal tage på de jordiske Ting med 
Alvor og Forstand, være gode Borgere og 
Borgerinder, opfylde vor Borgerpligt fuldtud 
under Tidens Vilkår. Er det af de. kristelige 
Dyder især Kærligheden, der skal øves i Hjem- 
met, og Troskaben under Arbejdet, så er det 
Retfærdigheden, der skal præge hele vor Del- 
tagelse i det offentlige Liv, at Betingelserne 
for et virkeligt Samfundsliv kan bringes til 
Veje. Hvor Menneskeretten afstikker os vor Vej, 
kalder på os, vi Kristi Disciple, dér er vor Vej, 
dér skal vi gå og dér vil vi også efterhånden 
finde hverandre, trods al Forskel iøvrigt. Også 
her skal da Guds Rige i vort Indre aflægge 
sit Vidnesbyrd udadtil; også her skal vi være 
i vor Faders Gærning og holde Gudstjeneste 
midt i det travle, kampfulde Verdensliv. Sur- 
deigen må også raske dette Fjerdingkar. 

Fra Deigtruget til Bryllupsgildet, fra et Liv 
i Kærlighed, Troskab og Retfærdighed under 
denne Sol til et højere Liv under en kla- 

8 

fere Sol, — det er Kongevejen fra Jord til 
Himmel! 



3die Søndag i Fasten. 

Omvendelse og Tro. 

Ap. G. *0, 21. 

l/et var på sin tredie Missionsrejsé for Hjem- 
gående, at Paulus gjorde Holdt i Miletos, den 
lilleasiatiske By, og sendte Bud til Menigheds- 
forstanderne i Efesus for at byde dem Farvel 
før han drog op til Jerusalem. „ Aanden varslede 
ham, at der ventede ham Lænker og Trængs- 
ler u , hvad også slog til. Nu siger han da de 
kære Venner fra Miletos Farvel og minder 
dem om, at han „ideligt har vidnet jor Jøder og 
Græker om Omvendelse til Gud og Tro på vor 
Herre Jesus." 

Den Anklage for „Vantro", der rettes mod 
os, der ikke kan vedkende os den almindelige 
Kirkelære, formes ikke sjældent således, at det 
skal være Alvor, vi mangler. Vi har ingen 
Syndserkendelse, hedder det, vi véd ikke, hvad 
Omvendelse er. 

Nu er det sikkert nok, at Alvor må der først 
og sidst være i vort hele Gudsforhold. Livet 
er ikke Spøg, og har vi en evig Sjæl, så har 
vi også aet største Ansvar, som kan tænkes 
eller siges, for denne vor Sjæl. Og føler vi 
ikke, at der må en Omvendelse til, så er det 
kun slet bestilt med vor hele Gudsdyrkelse. 

Det Ord' „Omvendelse*' har unægtelig fået 
en slet Klang for mangfoldige, selv inderligt 

religiøse Mennesker, og Grunden ligger lige 
for. Det er nemlig den, at det er bleven mis- 
brugt og mishandlet i en jahh Alvor og er 
kommen til at betyde noget unaturligt og 
krampagtigt, som er alle sunde Hjærter imod. 
Vi vil ikke slå af på Alvoren eller fortone 
Omvendelsens Nødvendighed, — men Alvoren 
skal være ægte og Omvendelsen forstås ret. 

Jesu Forløber, „Englen for hans Ansigt", 
Vejbryderen Johannes Døberen, talte stærke 
Omvendelsens Ord, formanede Folket til at 
slippe sine Synder og leve et retfærdigt Liv. 
Det var ganske bestemte Ting, han pegede på: 
Bedrageri hos Toldbetjentene, Voldsomhed hos 
Soldaterne og Egenkærlighed hos de rige. Je- 
sus tog denne Omvendelsesprædiken op og 
uddybede den. Sindelaget er det, hvorpå det 
kommer an, at vi gør det gode ikke af blot 
Pligtfølelse, men af Hjærtets inderlige Trang. 
Det var en hel „mageløs Opdagelse" for Luther, 
da han fik at vide, at det græske Ord („meta- 
noia u ), der i det ny Testamente gengives ved 
„Omvendelse 44 , egentlig betyder „Sindsændring u , 
en Forandring af Sindelaget. Således er det 
jo netop også, at Jesus forkynder det. Og Jesu 
Apostle fulgte i Mesterens Fodspor. De lod det 
ikke blive ved almindelige Talemåder, men 
nævnede Tingene ved deres rette Navn, og 
mindede så stadigt deres Tilhørere og Læsere 
om, at Kilden til alle kristelige Dyder er den 
levende Tro på den alhellige og alkærlige Grud, 
hvem Jesus af Nasaret forkyndte. 

Og hermed stemmer det, at Jesus og hans 
første Budbringere tog Folk, hvor de stod. 
Hans Øje så' med den kærlige Forståelse på 
de Spirer, der fandtes hos nogle, ja hos mange, 

8* 

som endnu ikke havde sluttet sig til hans Di- 
cipelkreds, men som „ikke var langt fra Guds 
Rige u . Apostlen Paulus driver det til at rose 
Athenienserne for deres Gudsfrygt, som gav 
sig til Kende i alle Gudebillederne og Altrene. 
Endskønt „hans Aand harmedes i ham ved at 
se Folks Afgudiskhed tt , så øjnede han dog 
netop under Afguderiet den Trang til den 
ukendte Gud, som han nu kom for at for- 
kynde. Han vilde omvende disse afgudiske 
Hedninger, — men Omvendelsen kunde også 
kaldes en Betvendelse. Den religiøse Trang var 
der, men var kommen ind på en Afvej, og nu 
gjaldt det kun om at vende den i den rigtige 
Retning. 

Det er denne Forståelse af de naturlige re- 
ligiøse Anlægs Betydning, det er den, der 
mangler i vor almindelige Kirkelære. Derfor 
har Ordet „Omvendelse" fået den skærende, 
frastødende Klang selv for de alvorligste Men- 
nesker. Thi Alvoren i Brugen af Ordet er 
fahk. 

I Aiigsborgerbekendelsen, der jo netop på 
det sidste er draget så stærkt frem som 
den lovbestemte Lærdomsregel, hvorefter vi i 
den danske Kirke har at rette os, lærde og 
læge, hedder det, at Mennesket af Naturen 
er uden Gudsfrygt, uden Tillid til Gud og 
fuld af ond Attrå. De lutherske Teologer 
gik endda videre og kaldte det naturlige 
Menneske en følelsesløs Træklods, Sten og Stok. 
Dette lyder jo på en Måde meget alvorligt, 
men det er åbenbart falskt, thi i Træklodser, 
Stokke og Sten er der jo slet intet at begynde 
med, så den Tale kvæler egenlig Evangeliet 
i Fødslen. Alligevel er .det den, som nu fører 



— 117 — 

det store Ord, og den ene Omvendelsesprædi- 
kant søger at overbyde den anden i at male 
Menneskets naturlige Tilstand sort. På den 
Måde kan man for godt Køb få Ry som en 
„alvorlig Kristendomsforkynder". Men Udgangs- 
punktet er bare aldeles ukristeligt, hvor ærligt 
aet så er ment. Den falske Alvor og falske 
Skelsætjiing er dér, hvor det glemmes, at Je- 
sus ikke bare sagde: hvem der ikke er med 
mig, er mod mig, men også: hvem der ikke 
er mod os, er med os, — dette alvorlige 
Formaningsord til -Nidkærheden uden For- 
stand u , som ikke ved eller vil vide af Sjæle- 
kundskabens ABC, at der er talløse Overgange 
og et ideligt vekslende Farvespil i den under- 
fuldt sammensatte Menneskenatur. Det er falskt, 
at der nødvendigvis er et dybt og iøjnefaldende 
Skel mellem „Guds Børn a på den ene Side 
og „Verdens Børn u på den anden Side, så at 
Guds Børn kan fortælle en Historie om, hvor- 
dan de i et bestemt Øjeblik gik over fra For- 
tabelse til Frelse, og nævne Dag og Time, mens 
de, som ikke kan fortælle en sådan Historie, 
længe nok kan være fortræffelige, gode og 
elskværdige Mennesker med et retskaffent og 
hæderligt Liv — de er dog på Vejen til Hel- 
vede. 

Når der drives på med den Tale, så sker 
der et af to. Enten fantaserer man sig 
efterhånden op til en „Omvendelse", som så 
også er derefter, løs og overfladisk, uden no- 
gen virkelig Forandring i Sindet, men med en 
hel Del Hovmod og Dømmesyge. Eller også 

— og det gælder de ærligste og sanddrueste 

— opgiver Folk al religiøs Tro, siden det ikke 
lykkes dem at få denne Oplevelse, der siges 

at være den uomgængeligt fornødne Begyn- 
delse til Frelse : det bratte og voldsomme Om- 
slag. 

Jeg vil ikke være Principrytter og Doktrin- 
mager. Der er dem, der erfarer noget i Ret- 
ning af, hvad Paulus erfarede på Vejen til 
Damaskus. Der times dem noget overordent- 
ligt. Der sker en pludselig Rystelse i Sjælen. 
Der er et bestemt Øjeblik, der bliver Vende- 
punktet i deres Liv. Således kan særlige Ka- 
rakteranlæg og ejendommelige Livsforhold hid- 
føre det. Men hvor mange der så taler om 
noget lignende, så er det Fantasi for de fleste 
og kun ægte for de færreste. Og det normale, 
det sunde er i Aandens som Legemets Verden 
den jævne Udvikling. Den passer for Folk som 
de er flest, og Kristendommen er dog vel også, 
og endda vel især, for Folk som de er flest, 
ikke alene, og ikke en Gang særligt, for Und- 
tagelserne. 

Hos tolk, som de er flest, kæmper Lys og Mørke, 
og Kampen er stående hele Livet igennem. 
Vi har dårlige Tilbøjeligheder, arvede eller 
selvforskyldte, og der er visselig intet i os, 
som er helt rent. Men der er også gode og 
ædle Dragelser, og tror vi for Alvor på Gud, 
så må vi også tro på, at disse Anlæg i vort 
Væsen er de stærkeste, kun at de plejes og 
opelskes. 

I den valgte Tekst nævner Paulus „Omven- 
delse og Tro på Jesus Kristus". Det er ligesom 
de to Poler, hvorom hele vor åndelige Tilvæ- 
relse drejer sig. Anger kan vi også kalde den 
smærtelige Følelse af vor Afstand fra Idealet 
og vor Mangel på Kraft til at virkeliggøre det. 
Det er Begyndelsen til alt religiøst Liv. For 

de fleste religiøse Mennesker er „Omvendelsen" 
en stille Selvfordybelse med idelig fornyet Be- 
slutning om at stræbe frem ad den rette Vej, 
— at blive stadig mere og mere retvendt — 
Og „Tro på vor Herre Jesus Kristus", det er 
ikke allehånde Antagelser om hans Person, om 
hans Døds forsonende Kraft o. s. v., men det 
er at tro på Jesu Vidnesbyrd om den eneste 
sande Gud, som han troede på, håbe på denne 
Gud og sætte Lid til ham som Jesus gjorde 
det. Det er Tillid til Jesus som åndelig Banner- 
fører, fordi vort Hjærte og Samvittighed giver 
ham Ret. Og atter her må vi sige : det er ikke 
nødvendigt, og er heller ikke det sædvanlige, 
at denne Tro fødes på én Gang fuldfærdig i 
Sjælen. Den vokser under Livsgangen op som 
Sædekornet og „bærer Frugt af sig selv" og 
„i Tålmod", ligesom alt andet, hvad vi får 
i åndeligt Eje. 

Lad os ikke drive på os selv eller andre, 
især ikke på Børnene med en krampagtig „Om- 
vendelse" — men lad os med dem se at blive 
retvendte og altid holde Kursen efter de evige 
Stjærner! 



Midfaste Søndag, 

Meget ud af lidt. 

Joh. 6, 1—15. 

Hvad skal vi sige om Bespisningsunderet eller 
-Underne, (for der synes at være to)? Det fore- 

kommer os, bogstaveligt opfattet, æventyrligt. 
Vi er meget „vantro" overfor dette Mirakel. 
Hvad skal vi sige? 

At det er et Sagn, der let kan have dannet 
sig. Jesus søgte efter Johannes den Døbers 
Henrettelse ud i den ensomme Egn Vest for 
Galilæersøen. Folk, som havde modtaget et 
stærkt Indtryk af hans mægtige Ord og Frem- 
træden, fulgte efter ham, og en hel Dag igen- 
nem har han holdt dem i Aande ved sin Tale 
om de himmelske Ting, så de har ikke følt 
Sult eller Tørst. Det har ligget ham nær at 
anvende det almindelig kendte Billedsprog om 
den åndelige Føde, „Ordet af Guds Mund u , 
og han har måske mindet om Mannaen i Ør- 
kenen, om Elias i Enkens Hus i Zarepta, hvor 
Olien og Melet ikke slap op, og om hvorledes 
Elisa bespiste 100 Mennesker med 20 små 
Brød. Han kan i sit stærke, malende Sprog 
have sagt, at selv med fem Brød og nogle 
små Fiske kunde Gud Herren mætte alle disse 
Skarer^ om han vilde. Og Sagnet har dannet 
sig. Lignelsestalen er bleven fortættet til en 
ydre Begivenhed. Det er åbenbart, at den fjerde 
Evangelist har taget denne Fortælling med som 
Udgangspunkt for den Tale, som Jesus derpå 
fører (Joh. 6) med Jøderne om „Brødet fra 
Himlen", som han kalder sig selv, og hvori 
han siger de betydningsfulde Ord: „Det er 
Aanden, som levendegør, Kødet gavner ikke", 
— Ord, der giver Nøglen til den rette For- 
ståelse af alle Undergærninger. Endogså efter 
selve Evangeliefortællingerne, og ganske sær- 
ligt hvad Bespisningsunderet angår, regner Je- 
sus den Tro for ringe, som kun består i For- 
bavselse og Henrykkelse over den ydre Vel- 

gærning. Det er Meningen, hvorpå det kommer 
an, dette, at man læser i de udvortes Ting den 
indre Mening. 

Et Bespisningsunder i udvortes Forstand er 
aldrig sket og vil aldrig ske. Men i åndelig 
Forstand er det sket fra Slægt til Slægt og 
foregår midt iblandt os. 

I vor almindelige Oversættelse hedder det, 
at det var i en „Ørken u , dette Jærtegn gik 
for sig. Det vilde være rigtigere at gengive 
Ordet ved „et øde Sted", hvormed slet ikke er 
sagt, at det var en Ørken med gult og goldt 
Sand. Det hedder jo udtrykkeligt, at „der var 
meget Græs på Stedet u . Det var et Overdrev, 
en Fælled, en Steppe, hvor der var langt til 
menneskelige Boliger, men der var dog Plante- 
vækst. Tilhørerskaren lejrede sig i det bløde 
Græs. Det har sikkert sin fulde Rigtighed. 
Men — der var ikke Brød at drive op på dette 
øde, ensomme Sted. 

Som Oversættelsen „Ørken" her er fejl, så 
er det også fejl, når Verden gøres til en Ørken 
i en Kristendomsforkyndelse, som skal gælde 
for særlig alvorlig. Ørken, Jammerdal! Nej, 
således er det ikke. For „her er meget Græs u , 
blødt Græs til at hvile i og glæde Øjet ved. 

Der er Hjemmet med alt, hvad det giver. Og 
vi Nordboer kan tale med herom bedre end 
Sydboerne. Hjemkærligheden har hjemme her, 
hvor vi synger: 

„Hjem, Hjem, mit kære Hjem! nej, intet Sted på Jorden 
er kært som du, mit Hjem!" 

og om de „Tusind Hjem u , som „bærer Landet 
frelst fra Slaget". „Fager er Lien u , sagde Gun- 
nar fra Hlidarende, da han red ned til Skibet, 
som skulde føre ham i Landflygtighed efter den 

Dom, der var faldet. Han kunde ikke løsrive 
sig fra sit Hjem, og han blev, skønt han vidste, 
det gjaldt Livet. 

Og Venskabet er en sådan Grønplet. „En ny 
Vin er som en ny Ven. Bliver den gammel, 
drikker du den med Lyst u , hedder det i Ord- 
sprogsbogen, — Der er Folk og Fædreland. „Fa- 
ger er Lien u , også for os i vort lille 

„Fædreneland 

ved den bølgende Strand, 

i den majgrenné Lund 

ved det dejlige Sund, 

af de syngende Vover omskyllet". 

Det er en Grønplet, hvori der er godt at 
hvile. Og der er Livsgærningen med det Ind- 
hold, den giver vor Tilværelse. Og Kunsten og 
Videnskaben, — altsammen liflige Grønpletter for 
et Menneske med åndelig og hjærtelig Sans. 

Men — i intet af alt dette er Mættelse for 
Evighedshungeren, den dybt indplantede Drift 
til et evigt Liv, denne Drift, som har rørt sig 
i Menneskeslægten fra Historiens Gry og som 
mangen Gang giver sig Vidnesbyrd dér, hvor 
man mindst skulde vente det. Denne Gru for 
Udslettelse af Tilværelsen, Rædslen ved Tanken 
om, at det skulde være med Menneskeånden 
som med Lyset, der pustes ud og alt er forbi 
med det sidste Aandedrag. Det er en grund- 
menneskelig Drift, om end den kan sløves og 
dræbes. * 

Så er Verden ingen „Ørken u , thi der er 
„meget Græs på Stedet". Den er som en Hvile- 
plads på en Pilgrimsvandring, som en norsk 
Salmedigter synger, idet han ser fremad mod 
„Livets det dejlige Land a : 

„Farvel, farvel Udlændighedsland, 

for Herberge Tak, for Gæstfrihed Tak, 

for alt, hvad du delte af Hjærtet!" 

Og dog, — „der er en lille Dreng med fem 
Brød og to små Fiske". Dermed tænker jeg på 
den Tro på noget guddommeligt, som findes 
selv hos de laveststående Hedningefolk, og 
som hos de fremmeligste iblandt dem har ud- 
viklet sig til en Anelse om én eneste Gud over 
helfe den brogede Gudeflok. Og jeg tænker på 
Samvittighedens Vidnesbyrd med Følelsen af 
Synd, Urenhed og Trangen til en Udfrielse af 
onde Magters Vold. Hvor vildfarende end Tan- 
kerne kan være om en blodig Forsoning, som 
skulde stille Himlens Vrede tilfreds, så er der 
en dyb Sandhed gemt også deri, den, at der 
må et Offer, et Selvoiier til. 

„Brister for din Brøde 
din Lykke, Bonde! 
gak til høje Guder, 
giv dem det Bedste!" 

lød det her i Hedenold. — Der er Bønnen, og 
der er Drømmen om et lyksaligt Glædens Hjem 
såvel som om et Ansvar, et Regnskab for Li- 
vet. I alt dette møder vi Drengen med de fem 
Brød og de to små Fiske. Men — „hvad er 
dette til så mange"? Det kan vække og ægge, 
men ikke stille Hungeren efter et evigt Liv. 

Nej, men Jesus kom og velsignede de ringe 
Ting. Allerede i det rent timelige er det „Vel- 
signelsen, der mætter". At der kan komme 
noget ud af meget er ikke underligt, men det 
er underligt, at der ud af lidt kan komme nok, 
ja mer end nok. Dette har også sin fulde Rig- 
tighed i det åndelige. Sandheden er altid sim- 
pel og enfoldig. Det simple og ^enfoldige i 

Menneskeslægtens Grundtanker om det evige 
kom Jesus og velsignede. Han forkyndte den 
eneste, sande Gud, der er idel Nåde og Barm- 
hjærtighed mod hvert ærligt Hjærte, han vid- 
nede i sit Ord og i sit Liv og i sin Død om 
det eneste Offer; som gælder for Gud: Selv- 
opofrelsen med et lydigt og villigt Sind. Han 
lagde * sine Disciple Fadervoret på Tunge, hvori 
alt rummes, hvad vi trænger til for Tid og 
Evighed, og han grundfæstede os i det evige Livs 
Håb med Sejren over Døden. 

Og ved Jesu Velsignelse er de fem Brød og 
de to små Fiske bleven til Mættelse for Slægt 
efter Slægt i snart to Aartusinder. Den simple, 
enfoldige Sandhed om Gud, vor Fader, om det 
Evighedsliv, hvortil vi er anlagte og om Vejen 
dertil i en trofast og ydmyg Efterfølgelse af 
ham, vor Herre og Mester, — det er Kristen- 
dommen. Alt andet er menneskelige Tilsæt- 
ninger, der kan have og har deres store Værd 
som Opbyggelsesmidler, men ikke må over- 
skygge det, hvorpå det kommer an. Men det 
er netop Faren og har altid været det. Lad os 
ikke glemme dette! 

Så er der endelig Ordene: „samler d( tilovers- 
blevne Stykker, så intet går til Spilde." Lad det 
for det første minde os om, at de simple en- 
foldige Grundsandheder, som Jesus har ved- 
kendt sig og velsignet, er nok og rigeligt nok 
til vort åndelige Behov fra Aartusinde og til 
Aartusinde. Og dernæst — lad dette Ord pege 
ud over Timehgheden. „Jeg har endnu meget 
at sige Eder, men nu kan I ikke bære det, u 
siger Jesus i Johannesevangeliet, og han har 
talt om Faderhuset med de mange Boliger. 
Vort Evighedsliv skal være et Liv i Glæde, 

men netop derfor sikkert også i Arbejde, thi 
uden Arbejde kan et Menneske ikke være vir- 
kelig glad. „De tiloversblevne Stykker" fra 
vort Jordeliv, — „hvert Hvorfor, som her vi 
grunded på" — skal vi finde igen, når vi „sidder 
tilbords med Abraham, Isak og Jakok" og 
„drikker den ny Kalk i Faderens Rige". 

— — Bespisningsunderet er aldrig sket ud- 
vortes, men det sker altid og i al Evighed i 
den inderlige og åndelige Betydning! 



Mariæ Bebudelsesdag. 

Digt og Sandhed. 



Es 7, 10-15. 

Juektien til i Dag er taget af Jesaia. Stedet 
gælder for en „messiansk Spådom", skønt den 
simple Sammenhæng er den, at Spådommen 
kun gælder Kong Akas, der var bange for et 
Angreb af Syrerkongen og Israelskongen og 
derfor tænkte på at søge Hjælp hos Assyrerne. 
Profetierne går nu ud på, at inden Aar og 
Dag — inden en ung Kvindes nysundfangne 
Barn er kommen til Verden, — skal den Fare, 
som truede fra de to forbundne Konger, være 
dreven over. En jødisk Profet for 2 — 3000 Aar 
siden udtrykte sig på sin ejendommelige ma- 
lende poetiske Vis. Nu er der i den berømte 
Oversættelse til det gamle Testamente, „De 
70 Fortolkeres", den egentlige Folkebibel på 
Jesu Tid, oversat „Jomfru" i Stedet for „ung 
Kvinde", (og vor danske Bibeloversættelse 
har samme Unøjagtighed). De jødiske Skrift- 

kloge, Rabbinerne, brugte at fortolke de hel- 
lige Bøger på den besynderligste Måde, idet 
de søgte en skjult Mening i alt, ja flere skjulte 
Meninger. " De nytestamentlige Forfattere var 
opvokset med denne' Fortolkningskunst, og 
alt drejede sig hos dem om at finde „Beviser" 
i „Skrifterne" (det gamle Testamente) for,, at 
Jesus var Messias. Paulus er den drevneste 
i denrie for os tit helt snurrige Kunst, -i at 
finde Skriftbeviser, der intet som helst bety- 
der eller kan betyde efter vore Forestillinger 
om, hvad et „Bevis u vil sige og hvad en Slut- 
ningskæde kræver. Men også Evangelisterne 
forstod den Kunst. De anfører gennemgående 
„Skrifterne" efter „de 70 u , og som vi her ser: 
de tager sig endogså en Oversætterfejl til 
Indtægt. Da Sagnet om Jesu Fødsel opstod 
— en rum Tid efter Jesu Dage — , var denne 
Oversætterfejl altfor velkommen til at de ikke 
skulde bruge den (se Math. 1,23). Det er i 
fuldgod Tro, i en Blanding af rabbinsk Spids- 
findighed og af enfoldig, naiv Overbevisning. 
Der ligger jo Hundreder af Mile og Tusinder 
af Aar, og en mægtig Raceforskel mellem de 
første Kristne og os og der er ingen Grund 
til at forarges. — Men sådan forholder det 
sig, skønt fromme Lægfolk ikke véd det. De 
kan jo ikke have Lejlighed til at sætte sig ind 
i disse Ting, og de tør ikke ret vel under- 
vises derom af vore kære Præster (thi det 
vilde „svække deres Tro" at få Sandheden at 
vide). De tror i al Troskyldighed, at her har 
vi 'da „et uigendriveligt Bevis" for, at Jesu blev 
født af Jomfru Maria på underlig Vis, thi det 
blev jo til Punkt og Prikke „spået mange 
Hundrede Aar forud, så dér kan man da se!" 

Når nu vi her gærne vil vide, også i det 
religiøse, hvad der er hvad, og have tilfor- 
ladelig Besked, så er det jo ikke for at slippe 
for så billigt Køb som muligt med at tro. 
Den Tanke, at ville „slippe" så bekvemt Som 
muligt i det Stykke, er jo rent ud latterlig 
bagvendt. Troen skal ikke være noget, vi har 
at slide og slæbe med, har vort „Læs" med; 
så er det slet ikke Tro. Nej, det er en Fje- 
derham, som vore hedenske Forfædre talte om 
og -som Grundtvig bruger som Billede i en af 
sine* falmer, Fjederhammen, hvormed vi kan 
„flyve til Landet bag Hav a . Troen er Aande- 
drættet, Hjærteslaget, det pulserende "Blod, 
Livskraften og Styrken, som skal bære os, men 
som vi ikke skal gå og stønne under. Vi tror 
kun det, vi trænger til at tro på — det er 
nu min „Opdagelse", der er lige så „mageløs" 
for mig som en andens for en anden. 

Nu er der det, at det kun er de færreste, 
— og de bliver i vore Dage nødvendigvis 
al Tid færre og færre — , som kan fastholde 
den bibelske Forestillingskres på rent udvor- 
tes Måde. De store Masser falder, øjensynligt 
nok, fra Dag til Dag fra i stigende Mængde. 
Disse bibelske Undere og de kirkelige Lær- 
domme er bleven dem utrolige. Der er ikke 
Råd for! det er ikke, at Folk nu mindre end 
før trænger til at tro på en levende Gud og. 
et evigt Liv og en Mening i Tilværelsen. Det 
trænger Menneskene al Tid til, selv om der er 
Overgange, hvor Masserne i Forbitrelse oyer 
Kirken vender sig mod selve Kristendommen 
og Gudstroen. Det varer ikke længe. Trangen 
til Tro på en levende, kærlig og retfærdig 
Gud melder sig dog igen uafviseligt, deri lig- 

ger slumrende bag ved selv hos dem, der bru- 
ger den groveste Mund mod både Gud og 
Kirke og det hele Præsteskab. Det véd jeg af 
Erfaring. Man kan godt få selv de rødeste 
Socialister til at høre på en Tale om de usvn- 
lige Ting, — når man taler til dem, så de for- 
står det og ikke bruger andre „Beviser" end 
dem, de selv har lige ved Hånden ? ja inde i 
deres Hjærte, Sjæl og Sind, i Samvittighedens 
underlige Røst, i Kærlighedsævnen, i Sand- 
hedsdriften, i Lysten til at gøre Gavns Gær- 
ning. Thi med „Bibelsprog" og Katekismus 
nytter det jo rigtignok ikke at komme til Nu- 
tidens Arbejdere. 

De få, som kan holde fast på, hvad de kal- 
der „Barnetroen 14 , skal have Lov til at gøre 
det uden at vi derfor tillader os mindste Tvivl 
om deres gudelige og ærlige Overbevisning, 
(hvor sørgeligt det så er, at vore Folkekirke- 
præster har Mundkurv på). De forunderligste 
Modsigelser kan findes Side om Side i den 
menneskelige Natur, den højeste, åndelige Ud- 
vikling, Tankeklarhed og Kundskab — og de 
for os andre (langt ringere begavede) umu- 
ligste Forestillinger, som f . Eks. at Jesus ned- 
stammer fra David „efter Kødet" gennem Jo- 
sef (Stamtavlerne i de to Evangher), og til- 
lige er undfangen på overnaturlig Vis. „Jeg 
tror, fordi det er urimeligt! det er vist og 
sandt fordi det er umuligt". Ja, Søren Kierke- 
gård gjorde det ligefrem til Kristendommens 
Væsen, at den var umiddelbart selvmodsi- 
gende, så al „sund Fornuft" må dræbes, der- 
som man vil være Kristen. 

På den Måde får vi et Trosaristokrati, — en 
„lille Flok", der må være udvalgt til Frelse 

og derfor udrustet med Ævne til al tro det 
utrolige og selvmodsigende, mens alle vi andre 
arme vantro Sjæle går evigt til Grunde, enten 
rent ud tilintetgøres, eller endogså pines i evige 
Jammer for vor Vantros Skyld. 

Her møder vi da en Modsigelse af den hånd- 
gribeligste Art, at nemlig Gud skulde have 
sat os den Betingelse for vor Frelse, at vi 
skulde tro, hvad vi ikke kan tro i Kraft af den 
Udviklingslov, han selv har givet ! thi det måtte 
komme dertil i Verdensløbets Gang, hvortil 
det nu (også herhjemme) vitterligt er kommen, 
at de store, brede Folkelag vender sig fra 
Kirken og for en stor Del fra al Gudstro. 

Valget står nu mellem de to Ting: at lade 
alle de bibelske Undere og den tilhørende 
Kirkelære træde i anden Række (selv om en 
Præst eller Lærer personligt hører til de 
oprigtigt troende), mens Forkyndelsen samles 
om det almene, som „altid, alle Vegne og af 
alle u kan erkendes og modtages som Sandhed: 
Guds Faderlighed, det store Kærlighedsbud, 
Evighedslængslen, — enten dette, og så få Ørene 
lukket op på „Masserne", — eller at fortsætte 
med den tilvante Kristendomsforkyndelse og så 
fryde sig med „den lille Flok, som Jesus kal- 
der sin u , og lade Masserne afkristnes, fordi 
man nu én Gang ikke kan få dem i Tale på 
den nu gængse Måde! 

Om denne Søndags Tekster kun til Slut dette. 
De har en Sandhed i sig, større end den hånd- 
gribelige. Lektien siger os to Ting: tilsidst vil 
Guds Verdensplan sejre, trods alle Trusler, og 
al Modstand forsvinde. Vov kun at tro på Guds 
Almagt og Alfretfærdighed, trods alle Neder- 
lag i Tiden! og selv her, under denne Solj 



— 130 — 

kommer Sejren en Gang, om end over vore 
Grave. Og dernæst: slut ikke Pagt med Løg- 
nens og Urettens Magter, med den plumpe, 
brutale Nævemagt. Det kan være fristende, 
men gør det ikke, thi det hævner sig! — To 
Sandheder, det er vel værd at agte på. 

Og Evangeliet er ikke blot vidunderligt skønt, 
men det har også sin uforgængelige Sandhed. 
Kristendommen i al sin høje, rene, oprindelige 
Enfold, er udsprungen af Jødedommen. Så- 
ledes fornys og forynges Sandheden fra Slægt 
til Slægt. Når alle Muligheder synes udtømte 
og alle Kilder udtørrede, så komme Fornyel- 
sen i Guds beskikkede Time. Også Kristen- 
domsforkyndelsen gælder det, som nu trænger 
til en Foryngelse. 

Og endelig: hele Evangeliets glade Budskab 
samles i det ene: „Frygt ikke!" det er som 
Overskriften til det altsammen. Det møder os 
straks i de gamle, trohjærtige Evangeliesagn 
om Jesu Fødsel, med Englerøst til Josef og til 
Hyrderne på Marken, og det møder os her. 

Frygt ikkel Gud, vor Fader er ingen Tros- 
tyran og bryder sig intet om vore stakkels 
Meninger og Skikke. Han „ser P& Hjærtet 
blot! Han fuldkommer sin Kraft i vor Skrøbe- 
lighed ! u 



Palmesøndag. 

Med Alabasterkrukken. 

Mk. 14, 3—9. 

1M år man vil anlægge Nytten som Målestok for 
enhver Handling, så lader det sig fuldtvel for- 

svare. Jeg for min Del vedkender mig den 
Sætning, at en Ting skal vurderes efter sin 
Nyttighed. Men da må det ikke glemmes, at 
der er andet og mere, der er nyttigt end det, 
der forholder sig til de såkaldte Nødvendig- 
hedsartikler. Ordet „Nytte 44 bliver tidt taget 
lige så ensidigt som Ordet „Arbejde 44 . Der er 
ikke blot et Håndens, men også et Aandens 
Arbejde, og der tilkommer begge Slags Ar- 
bejde lige Ære. Således også med „Nytte". 
At dyrke Jorden, at anlægge Veje, bygge Ar- 
bejderboliger o. s. v., det er visselig højst nyt- 
tigt. Men der er også andre Ting, som er nyt- 
tige, nemlig alt, hvad der hører til ægte Kunst 
og Videnskab. Og dog vil man atter og atter 
kunne høre, at det er „Luxus 44 at anvende 
Penge på sligt og at Staten ikke burde give 
Folkets Midler ud til Teater, Musæer, Maleri- 
samlinger o. lign., thi „hvad Nytte er det til? 44 
og der bliver da mindet om, at der er så me- 
gen Nud, hvorunder Medmennesker lider, at 
det noget nær er en Forbrydelse at give Penge 
ud til andet end til at lindre denne Nød. 

Det er dette Spørgsmål, hvortil Teksten i 
Dag fører os. Det 'lyder jo både forstandigt 
og humant, at den kostelige Salve burde være 
solgt i Stedet for at „spildes" (som det hed- 
der hos Mathæus) ved at udgydes over Jesu 
Hoved, og det indkomne givet til de fattige. 

Men Jesus godkender Kvindens Handling. 
Det var Maria fra Bethania, Lasarus' og Mar- 
thas Søster, og vi ser af Evangeliefortællin- 
gerne, hvor hendes Sjæl hang fast og inderligt 
ved Jesus. Og nu skal vi spørge os selv, om 
vi aldrig har Nytte af eller gør Nytte ved at 
vise vort Hjærtes Følelser i Handlinger af 

denne Art? Jo, vi trænger til at give vor Kær- 
lighed og Taknemlighed Udtryk i Gærning. 
Maria har åbenbart sparet sammen til denne 
Salve og længe forud glædet sig til den Stund, 
da hun kunde udgyde den over sin Herres og 
Mesters Hoved. Noget lignende kender vel og- 
så vi i Forholdet til vore kære. Og så har vi 
erfaret, at det „nyttede", skønt det syntes „unyt- 
tigt". Det nyttede til at binde Båndet fastere 
mellem os og dem, der stod vort Hjærte nær, 
og det nyttede til at bekræfte Ordet: „i Kær- 
lighed er der stor G-læde u . Ja, jeg tør sige, at 
det nyttede til at gøre os varmere for andre 
Mennesker. Livet er en Helhed og den ægte 
Kærlighed fører os fra den ene eller de få til 
de flere og de mange. Det er det, Jesus tæn- 
ker på, når han tager Maria i Forsvar og si- 
ger: „de fattige har I altid hos eder, mig har 
I ikke altid". Og dette har en særlig dyb Be- 
tydning. Det gælder os, som det gjaldt Kriti- 
kerne i Bethania, at kan vi se os gode og 
glade på „Menneskesønnen", ham, i hvem Men- 
nesket har åbenbaret sig i sin højeste Renhed 
og Skønhed, så at vi ofrer ham og hans Sag 
vore bedste Ævner og Kræfter, fordi det er 
Guds egen Sag, så vil vi ikke blive mindre, 
men mere skikkede til at arbejde for Men- 
neskeheden. Så vil vi ret forstå Ordet, at hvad 
vi gør for en af hans mindste Brødre, det gør 
vi for ham. Og Kærligheden har nu en Gang 
den underlige Art, at jo mere vi øser af dens 
Væld, des rigere sprudler den frem. Jo mere 
der bruges, des mere bliver der tilbage. 

Også den kristelige Kunst har dette Ord at 
henvise til. Hvad det kommer an på er dette, 
at der er noget af Marias Inderlighed deri. 

Thi ganske vist er der her en Afvej. Guds- 
huset kan således smykkes og forgyldes og 
fyldes med Kunstværker, at alle disse Ting 
bliver Formål i sig selv i Stedet for Midler. 
Sindet splittes og afledes fra det væsenlige, 
fra den Fordybelse og Opbyggelse og Oplys- 
ning, der skal være Hovedsagen. Hvad der 
giver al Kunst sin Berettigelse er dens Ævne 
til at forløse og forædle og forklare det men- 
neskelige. Hvor dette glemmes er den løsreven 
fra sin Livsgrund og en Jalsk Kunst. Men i 
ganske særlig Forstand må dette siges om den 
religiøse Kunst, fordi det religiøses Nerve netop 
er Menneskelivets Adling gennem Gudsforhol- 
det. Misbrugen ophæver ikke Brugen. Vi hér 
vilde vist alle gærne have et Forsamlingssted, 
der ved sit Tække og sin Smagfuldhed kunde 
hjælpe til at fremkalde den rette Stemning 
ved vore Møder. 

Der er i nøje Sammenhæng hermed et Ord 
i denne skønne lille Fortælling, som i al sin 
Simpelhed rummer en vidunderlig Rigdom af 
Trøst og Styrkelse. Det er dette Ord: „Hun 
gjorde, hvad hun kunde\ u 

„En gammel Feltpræst" udgav for en Del 
Aar siden en Bog, hvori der fortaltes et Træk af 
det virkelige Liv, og Fortællingen hed netop 
„Hun gjorde, hvad hun kunde u . Den handler 
om en slesvigsk Præstekone, som tilligemed 
sin Mand under Oprøret i 1848 lod sig rive 
med af de falske Påstande og den lidenskabe- 
lige Bitterhed, men siden fortrød det og nu 
vilde gøre det godt igen. Hun ofrede sig da 
ganske til Pleje for de syge og sårede på La- 
saretterne, og lille og spinkel som hun var, 
kostede Overanstrængelsen hende Livet. På 

hendes Gravsten kom da til at stå de Ord: 
„hun gjorde, hvad hun kunde a . 

Bedre Eftermæle kan ingen få. Der ligger 
i Ordet først en alvorlig Påmindelse. Vi skal 
virkelig gøre noget. Vi skal, som Jesus en 
Gang sagde, arbejde mens det er Dag. Natten 
kommer, da ingen kan arbejde. Det er en Mis- 
forståelse og det vidner om bristende Alvor, 
når det kristelige Liv kun bevæger sig i de 
fromme Rørelser og Stemninger og gudelige 
Ord. „Guds Rige består ikke i Snak, men i 
Kraft a . Men når så Spørgsmålet lyder: hvad 
og hvormeget skal jeg da gøre? så er Svaret 
dette: gør, hvad du kan! Det er henvendt til 
enhver især: gør, hvad du kan! I kender Hi- 
storien om Kejseren, der lod bygge det præg- 
tige Tempel til Guds Ære og lod sit Navn i 
luende Guld sætte over Indgangen — men tre 
Gange i Træk fandt han, at det var ombyttet 
om Natten med en gammel fattig Kones Navn. 
Hun havde gjort, hvad hun kunde: hun gav 
Trækokserne de Græsstrå, hun opsamlede på 
Vejen, thi mere kunde hun i sin Armod ikke 
gøre. Det er „Enkens Skærv" om igen. Det er 
det selvfornægtende, ydmyge Sindelag, som 
bærer Sejren hjem. 

Den fattige Kone kendte sin Begrænsning. 
Også vi skal kende vor Begrænsning og virke 
med de Kræfter, vi har, ikke med dem, som 
vi mangler. Og så skal vi arbejde frimodigt i 
vort Kald, visse på, at al Gavns Gærning, 
hvor ringe og ubetydelig den end er, dog har 
en uendelig Værdi, når den øves i Troskab, 
en uendelig Værdi for os selv, fordi det giver 
os en god Samvittigheds Fred, og en uendelig 
Værdi for det Samfund, hvori vi arbejder, fordi 

selv det mindste Led i den store Verdens- 
sammenhæng ikke kan undværes. Vær tro over 
det små, og du skal blive sat over det meget 
og gå ind til din Herres Glæde. 

„Hun gjorde, hvad hun kunde!" Lad det Ord, 
manende og fredmildt, lyse for os på vor Vej ! 



Skærtorsdag. 

Mindefesten. 

Luk. 22, 14—20. 

Der er to Verdener herinde i vort Bryst, to 
Sæt Kræfter, der skulde og kunde være i Lige- 
vægt, men dog bestandig rejser sig mod hin- 
anden: Forstanden og Følelsen, Hjærnen og 
Hjærtet. Da vi har begge Dele fra den samme 
Gud og Skaber, er disse to Sider af vort ånde- 
lige Væsen bestemte til at virke i Fællesskab 
og udvikles jævnsides. Erfaringen lærer da 
også atter og atter, at når en af dem tager 
Eneherredømmet, bliver Livet skævt og usundt. 
Den ensidigt fremdrevne Forstand udarter til 
tør Snusfornuft og idéforladt Livsbetragtning, 
men den ubeherskede Følelse forvildes ind i 
Sværmeri og allehånde Udskejelser. 

Særligt i vore Dage er Spændingen mellem 
de to Verdener i vort Indre stærke og giver 
sig Udslag snart i kras Materialisme og åben 
Aandsfornægtelse, snart i luftige Stemninger 
og uklare Rørelser af religiøs Art. Og indenfor 
de kristentroendes Kreds mærkes Spændingen 
i den Stræben, der på den ene Side ytrer sig 
i Kravet på Klarhed og Forståelighed i det 

kristelige, og på den anden Side i et Hang til 
at nedsænke Sjælen i det uudgrundelige og 
ligesom lade Tanken gå under i den fromme 
Inderlighed. 

Og næppe på noget andet Punkt mærkes det 
stærkere, nvad Tiden bærer i sit Skød, end i 
Betragtningen af Sakramenterne, Dåben og 
Nadveren, og aller mest i det sidste. Nadveren 
er og skulde være Samlingsstedet for Kristi 
Disciple, skulde betegne og tjene til at vække 
og styrke Bevidstheden om det Fællesskab, 
der trods alle Forskelle findes mellem alle dem, 
der bekender Jesu Kristi Navn som Navnet 
over alle andre Navne. Og se! — Nadveren er 
selv bleven et Skilsmissens Tegn, der mere 
end noget andet rejser Mure mellem hans Di- 
sciple, der indstiftede Nadvermåltidet til sin 
Ihukommelse i samdrægtig Kærlighed! Den 
fromme Følelse kræver sit, kræver „at smage 
Jesu søde Forening", men Erkendelsen fordrer 
også sit og forlanger Svar på Spørgsmålet: 
hvad er så den hellige Nadver? hvad får vi 
dér? hvad Betydning har den for os? 

Den romersk-katholske Lære går ud på, at 
Brødet og Vinen forvandles til Jesu Legeme og 
Blod, så det er kun for vor Skrøbeligheds 
Skyld, at dets Udseende, Smag og Lugt er 
som Brød og Vin. Protestanterne på Reforma- 
tionstiden var vel enige om at forkaste dette, 
men kom dog til at stå meget skarpt overfor 
hinanden. Luther og Zwingli holdt en Samtale 
i Marburg for om muligt at komme til For- 
ståelse. Zwingli forfægtede den Mening, at Brø- 
det og Vinen kun betyder og er Tegn på Jesu 
Legeme og Blod, mens Luther holdt fast på 
Ordlyden: „det er mit Legeme og Blod", ag 

holdt for, at Kristi Legeme og Blod findes „i 
og med og under u Nadverelementerne. Zwingli 
gjorde gældende, at den forklarede og himmel- 
farne Frelser dog kun kan være ét Sted, nem- 
lig ved Faderens højre Hånd, og altså ikke 
samtidig på Jorden overalt, hvor Nadver hol- 
des. Desuden pegede han på Jesu eget Ord: 
det er Aanden, som levendegør, Kødet gavner 
intet. Luther hævdede, at „Jomfru Fornuft" 
havde at tie stille overfor det himmelske og 
hellige og lagde stærkt Eftertryk på de Ord 
af Frelseren: „dersom I ikke æder mit Kød 
og drikker mit Blod, har I ikke Livet blivende 
i Eder!** — Det var knap nok han lod sig be- 
væge til at række Zwingli, der med grædende 
Tårer bad derom, sin Hånd til Freds- og Ven- 
skabstegn, og han kunde bruge de voldsomste 
og groveste Udtryk mod Svejtzerprotestanterne, 
om det end heller ikke må glemmes, at han 
dog til Tider nærmede sig dem og især lige i 
Slutningen af sit Liv havde en Fornemmelse 
af, at han havde taget den Sag for hidsigt. 
Men a,t skrive en Bog derom og tilbagekalde 
sine Ukvemsord kunde Melankton dog ikke be- 
væge ham til: „thi så blev hele vor Lære mis- 
tænkelig", sagde Luther. Der har vi klart nok 
det „teologiske Raseri", hvorom den langt 
mildere Melankton talte på sin Dødsseng mange 
Aar efter som sit Livs store Plage. — Kaivin, 
der fortsatte Zwinglis Gærning, uddybede hans 
Lære en Del og kaldte Nadverens Brød og Vin 
„Nådens Segl og Panter". Under Nadvernydel- 
sen løftes den troende Altergjæst op til Him- 
len, hvor den egentlige, virkningsfulde Nadver- 
nydelse foregår. Der udstrømmer fra den him- 
melfarne Frelser en Kraft, som virker, at hans 



— 138 — 

sande troende Disciple „åndeligt, men virke- 
ligt", æder hans Kød og drikker hans Blod* 

Hvad skal vi nu sige om alle disse Lær- 
domme, der kunde forøges med mange flere 
fra de talløse Partier og Sekter, hvori Kristen- 
heden står splittet? 

Vi skal ganske simpelt og enfoldigt gå til 
Evangelisternes Beretning om det Måltid, Je- 
sus den sidste Aften holdt med sine trofaste 
Venner. Der finder vi ikke Spor af al den 
Teologi, som har berøvet og fremdeles berøver 
så mange fromme Kristne Frimodigheden til 
og Velsignelsen af deres Altergang. 

Når vi lader os nøje med at holde Nadver 
som Jesus og hans elleve Apostle og nøjes 
med at tage det, som han tog det og lærte 
dem det, så må det dog vel være nok. Jaget 
efter at finde Undere og Mirakler har haft såre 
travlt med alt, hvad der angår denne Nadver, 
så at selv den simple Omstændighed, at Jesus 
gav de to Disciple, han sendte forud med Hil- 
sen til sin i Vært i Jerusalem, Anvisning på 
at følge med en Huskarl, som bar Vand i en 
Krukke, er bleven opfattet som noget, der hvi- 
ler på en overnaturlig Viden, mens dog intet 
kan være simplere, end at Jesus forud har 
truffet Aftale med Manden, og at denne har 
sendt Karlen ud på bestemt Tid og til bestemt 
Sted for at Disciplene, uden at Forræderen 
Judas forud vidstedet, kunde få sikkert Følge- 
skab til „den stille Husbond" og bringe alt i 
Orden til Festen om Aftenen. 

— Og der sidder nu Jesus som den jødiske 
Husfader ved Påskemåltidet, der var fejret i 
Aartusinder til Minde om Udgangen af Ægyp- 
ten og Frigivelsen fra Trældommen. Han oe- 

der en kort Bøn og lader da et Bæger Vin, 
blandet med Vand gå om mellem Vennerne. 
Alle drikker deraf og tvætter dernæst Hæn- 
derne. Derpå • sættes det stegte Påskelam på 
Bordet så vel som det usyrede Brød og en 
Slags Dyppelse, tilberedt af bitre Urter og 
hvis brunrøde Farve mindede om Teglstenene 
fra Ægypten. En af Disciplene spørger om 
Betydningen af Måltidet, og han forklarer det. 
Nu blev den 113. — 114 Davidssalme sunget, 
og det andet Bæger tømmes, hvorpå han bry- 
der Brødet, som så nydes med Dyppelsen. Det 
tredie Bæger går rundt, „Velsignelsesbægeret u 
(se Kor. 10, 16), hvorefter han har istemt Salme 
115 — 118, og endnu et fjerde Bæger rækkes om- 
kring. Med de små „Trappesalmer tt (Ps. 120 — 
134) og nogle Lovsange endtes Måltidet. 

Således har Jesus holdt Nadver efter Fæd- 
renes Skik, men dertil har han knyttet det 
kristne Ihukbmmelsesmåltid, sagtens indledet 
med Fodvaskningen. Som de ihukom det store, 
der var sket ved Moses for Aartusinder siden, 
skulde de nu mindes det store, der var sket 
ved ham: Udfrielsen af det åndelige Ægypten 
med dets Trældomsåg i Love og Forskrifter. 
„Gør det til min Ihukommelse!" dette er Grund- 
ordet i den hele Handling. Teologien har kastet 
sig som en glubende Ulv over Udtrykket „det 
er u , ret som om Jesus ikke har sagt: „jeg er 
Vinstokken, jeg er Vejen, jeg er Døren", og 
ret som om man var aldeles uvidende om, at 
Østerlænderne lever og ånder både i sindbilled- 
lige Ord og sindbilledlige Handlinger, hvorpå 
Bibelen, især de profetiske Skrifter, giver en 
Mængde Eksempler. Men Jesus vilde netop 
føre bort fra Bogstavtrældommen og ikke lægge 

et Aag på sine Disciples Skuldre, som en Gang 
måtte blive og nu i stort Omfang er bleven 
utåleligt. Dette: at hænge sig i den fritstrøm- 
mende, åndsbårne, billedrige Tale og deraf lave 
stive Dogmer har Jesu Aand ikke lært os, det 
har vi fra vor egen mislige Tilbøjelighed til 
at fæstne og fængsle i Former og Formler, 
hvad der kun kan være os til Vederkvægelse, 
når det er som den friskrindende Kilde. — 
Sætter vi os i Aanden ved Nadverbordet i 
„den stille Husbonds" Højsal, er det ikke Dog- 
matik og kunstige Sætninger, vi hører, men det 
Ord, som er Aand og Liv. 

„Til Syndernes Forladelse", siger han. Det 
er jo efter selve den gældende Kirkelære i 
Dåben, at vi får Tilsagn om Syndernes For- 
ladelse, så her, ved Nadveren må det betyde 
noget andet. Og hvad dette er, kan ikke falde 
fremmed for hver den, som efter sin menne- 
skelige Erfaring véd, hvad rensende Magt der 
er i en stor, opofrende og tilgivende Kærlig- 
hed. Den formår, hvad hverken Trusler eller 
Straf formår: at smælte Hjærtet og bringe os 
til at gå i os selv og til at forlade andre deres 
Skyld imod os. Den, der med oprigtigt Sind 
knæler ved Nadverbordet, erfarer, at det for 
ham selv er til Velsignelse, når Kærlig- 
heden herovenfra ligesom lyslevende træder 
ham i Møde, thi Selvsikkerheden og de urene 
Attråer taber deres Magt i „Jesu søde Fore- 
ning", og det virker Syndsforladelse for alle 
Jesu Disciple gensidig. Kærlighedsbudet er det 
store Bud i Loven, „er det eneste jeg véd", 
som en af vore Salmister har sunget. 

Hvad behøver vi mere, hvad kan vi behøve 
mere? 

Og nu endelig Altergangen i vor Folkekirke! 
de gamle, menneskelige Lærdomme indskærpes 
endnu i den selvgjorte Indledningstale, der er 
ment så inderlig godt men i sin Iver for „den 
rene Lære" lægger Bogstavåget på dem, vor 
Herre og Mester har indbudt uden at lægge 
noget som helst sådant Aag på dem. Jeg kunde 
ønske det anderledes, men Kan dog godt søge 
Nadverbordet i mit Folks Kirke og tænke og 
forstå mit ved min Altergang, — dette simple 
og enfoldige, at det er til Ihukommelse af ham, 
der var „Menneskenes Søn u , Guds Kærligheds- 
tanke med Menneskeslægten i Kød og Blod, 
hvis Aand skal forenes med min Aand så fast 
og inderligt, som den legemlige Føde går over 
i mit Kød og Blod. 

Mere trænger jeg ikke til, og véd jeg med 
mig selv, at vor Herre har givet mig fri Ad- 
gang til sit Bord, så bekymrer det mig kun 
lidet, at Teologien stiller sine stakkels Bomme 
og Skranker op. 

Og således vilde jeg ønske, at også mine 
Tilhørere måtte kunne få Velsignelse af Alter- 
gangen i Fædrenes Kirke! 



Langfredag. 

Var vi med? 

Lidelseshistorien. 

1 mine allerførste Præsteår kom der en Gang 
en Enke til mig og klagede sin Nød. Hun 
sagde, at vel havde hun også før haft meget 
at kæmpe med, Fattigdom og Sygdom og Sorg 

over kære Børns Død, men det var dog for 
inoet at regne mod, hvad hun nu måtte lide. 
Hvad det da var? jo, det var det, at hendes 
Søn, der nu drev den lille Ejendom, var slem 
imod hende og endogså i ustyrlig Hæftighed, 
især når han havde sviret, havde slået og stødt 
hende. „Det er ikke det, at det gør ondt på 
Kroppen, men at han nænner det, endda det 
er min egen Søn, og jeg holder mere af ham 
end af noget andet Menneske. Gud forlade 
ham!" 

Ja, dette vil sikkert enhver Fader eller Mo- 
der, der frister noget af det samme, være enig 
med denne Moder i, og der er heller ikke ret 
meget, som i den Grad oprører det naturlige 
Menneskesind. Den store, engelske Digter har 
fremstillet det i det rystende Skuespil, „Kong 
Lear u , der for kort Tid siden er gået over Skue- 
pladsen herinde. 

Og dog må vi vel altid sande, når vi går 
nærmere ind på et sådant husligt Sørgespil, 
at hvor uhyre end Børnenes Synd er, så er dog 
Forældrene ikke helt uden Skyld. Også de har 
noget at bebrejde sig, enten Forsømmelighed 
i Børnenes Opdragelse eller at de har „opir- 
ret a deres Børn, som Paulus advarer imod, ved 
at kue og tyrannisere dem i Opvæksten. Og 
det hævner sig nu. Den Moder, jeg begyndte 
at fortælle om, måtte selv tilstå noget sådant, 
og den store Digter viser det med Mester- 
hånd. 

„Gud forlade ham!" Det er dog Synderinden, 
der beder for Synderen. 

— Men sé så på et Kristusbillede af den be- 
rømte italienske Maler fra „Genfødelsestiden u , 
Guido Reni! 

Jeg så' på det i mine tidligste Barneår, på 
dette vidunderlige tornekronede Hoved. I sine 
Pigedage havde min Moder tegnet det efter 
med Kul. Måske er det en naturlig Partiskhed, 
men vist er det, at intet andet Kristushoved 
har gjort det Indtryk på mig, heller ingen an- 
den Gengivelse af dette Kunstværk. Således 
står den lidende Jesus indbrændt i min Sjæl 
og vil stå der til min sidste Stund. Dette op- 
advendte Øje, denne Mund er som gennem- 
glødet af Smærte, — en Smærte af særlig Art. 

Den Smærte: dette kan de få over deres 
Hjærte at gøre mod mig, som kom til dem 
med det allerbedste, med en Sjæl, som åndede 
Kærlighed til dem! således kan de handle med 
mig, der talte Guds Nådes Ord til dem og kun 
talte de strænge Ord for at råbe dem bort fra 
Vejen til Undergang: Jerusalem, Jerusalem, 
som ihjelslår Profeterne! 

Det er det gamle profetiske Ord, der taler 
i dette Blik og bæver om denne Mund: „hvor 
findes vel en Smærte som min! u 

Men tillige- dette: Gud forlade dem! de véd 
ikke, hvad de gør! 

Det er den rene og hellige, som beder for 
Synderne til Døden! 

Ja, men var vi med? Nej, vi var ikke med 
for 1900 Aar siden, af gode Grunde. Og vi er 
vel tilbøjalige til at sige som Frankerkongen, 
der blev undervist i Kristendommen, og så ud- 
brød ved at høre om Jesu Korsfæstelse : „havde 
dog bare jeg og mine Frankerkæmper været 
ved Golgata den Gang! så skulde vi have friet 
Jesus ud af hans Fjenders Vold ! u 

Altså: vi var ikke med, ikke den Gang. På 
os, tilmed Kristi Bekendere, som vi er, falder 

ingen Skyld. Hvad har vi med dette at skaffe? 
Skylden var Jødernes i første Bække, og så 
Romernes. 

Slig Ondskab kunde vi aldrig have bedrevet. 
Tværtimod — mener vi at turde sige — vi 
vilde have stillet os på Jesu Side. 

Nu, Ondskab, — var det i egentligste Betyd- 
ning Ondskab, der bragte Jesus på Korset, nem- 
lig bevidst, villet Synd? Jeg har en G-ang læst 
en Afhandling „om Selvforståelse i det onde", 
af en af vore, nu længst afdøde, åndfuldeste 
Mænd, der særligt drøfter Sagen ud fra den 
ovennævnte store engelske Digters Tegning åf 
den onde Konge, som svang sig op på Tronen 
gennem en Kæde af Mord og Svig, og som vil 
det onde for det ondes egen Skylcl. 

Er det muligt, at et Menneske skabt i Guds 
Billede, kan blive en n Djævel?" forelske sig 
i Løgn og Udåd, som Naturen gyser ved? Den 
store fremmede Skjald siger ja, vor åndfulde 
Landsmand siger ja. Men — jeg tror det ikke! 
Er det muligt, så må det være den „Synd mod 
Helligånden", hvorom Jesus taler, og som ikke 
kan tilgives. Ikke nogen enkelt Synd, hvor 
rædsom den end var, men den: med fuldt For- 
sæt og med fuld Klarhed at kåre sig det onde 
som en elskende Bejler kårer sin Brud, hende 
frem for alle andre til at leve og dø med! 
Jesu Ord herom lader en Dør åben. „Hverken 
i denne Tidsold eller i den kommende skal 
denne Synd forlades!" Men der er, kan hænde, 
en Række af Tidsolde, og — „mon noget skulde 
være ulægeligt for sin Skaber?" som gamle 
Origenes sagde. Skal Gud ikke tilsidsl blive 
alt i alle? Jeg mener jo. 

Lad det stå som den frygtelige Hemmelig- 

hed, det er. På dette Spørgsmål skammer jeg 
mig ikke ved at sige: jeg véd det ikke! j-eg 
håber kun. 

Hvad jeg derimod nok tør sige, det er, at i 
den Forstand var det ikke Onsskab, selvfor- 
stået, villet, bevidst Ondskab, der førte Jesus 
til Korset. Jeg tør sige det, fordi Jesus selv 
siger det, siger det fra selve Korset i sin For- 
bøn: „Fader! forlad dem! thi de véd ikke, hvad 
de gør! u 

Jesus har frikendt sine Mordere for Selv- 
forståelse i det onde. Så overvældende er dette, 
at dette Ord af ham ikke findes i det berømte 
Håndskrift til det ny Testamente, der findes i 
Pavebiblioteket i Rom. 

„Ypperstepræsterne og de Skriftkloge" mente 
jo netop at vise Gud en Dyrkelse ved at om- 
bringe Jesus. De forargedes på det dybeste 
over den i deres Øjne himmelråbende Anmas- 
selse, at han, Bygmestersønnen fra Nasaret, 
vilde gøre sig selv lig „Guds Søn u , o: den 
forjættede Messias, hvem de tænkte sig som 
en Fyrste, en Davidsætling, som fremstod med 
Kraft og Vælde og knuste Hedningemagten. 
Misundelse og Skinsyge blandede sig klart nok 
ind i Forargelsen, og de skyede intet Middel 
for at få ham taget af Dage. Og det store 
menige Folk, lod sig føre af sine Ledere og 
var let at vende mod den, af hvem de troede 
sig skuffet på det dybeste og hvis „ Gudsbe- 
spottelse a det var en hellig Pligt at udsone 
med hans Blod. En Afgrund af Synd, men 
Synd i Forblindelse. 

Og nu Pontius Pilatus ! Jesus selv frikender 
også ham for bevidst og villet Ondskab. Han 
har et forsonligt Ord også for Landshøvdingen. 

10 

„De, der overgav mig til dig, h&r større Skyld 
end du." Pontius Pilatus var ingen blodtørstig 
Mand. Der har været en vis Godmodighed hos 
ham. Hans Hustru kunde sende Bud til ham 
om sine bange Drømme. Han havde hende hos 
derovre i det fjærne Østen, hvad ellers 

e var almindeligt, ja ikke en Gang tilladt. 
Og han vil helst være fri for den hele Sag, 
vil gærne se at stille det rasende Folk tilfreds 
ved at lade Jesus hudflette og fremføre som 
den blege og blodige Skikkelse for at vække 
Medynk. „Se, hvilket Menneske!" Han vasker 
sine Hænder for at berolige sin Samvittighed 
— en almindelig Oldtidsskik, som rigtignok ikke 
havde hjemme ved en Domstol. ••- Pontius Pi- 
latus var en hul, ormstukken Stakkel, som ikke 
tro'de på, at der i det hele var Sandhed i Ver- 
den, en karakterløs Person, en Pjalt. Han fryg- 
tede for Kejserens Vrede, og så begik han sin 
uhyre Synd, Synden af Svaghed, Fejghed. Den 
er stor nok, og hans Navn glider ned ad Ti- 
dens Strøm uopløseligt knyttet til Jesu Navn. 
En forfærdelig Straf, og fortjent. Men Selv- 
forståelse i det onde var der ikke hos ham, 
eller hos de rå Stridsknægte, der bar sig ad 
som Drenge i Lømmelalderen. 

Lad os sætte Streg under disse to Synder: 
den lidenskabelige Blindhed og den elendige 
Fejghed, — og så igen spørge os selv: var vi 
ikke med? — om ikke den Gang, af gode 
Grunde ; så siden? har vi ikke, ikke nogen 
Sinde i vort Liv, været med? er vi ikke, og 
kun alt for tit, med? 

Og så mener jeg, at således stillet må Spørgs- 
målet få det Svar, idet vi sænker vort Hoved : 
jo, ak jo ! vi har været med og kan endnu gribe 

os selv i at være med, med til at bringe Jesus 
på Korset. 

Thi Jesus, det var Mennesket efter Guds Tanke, 
det var Menneskeligheden i al dens Herlighed, 
Gudsbilledet på Jorden i dets Glans. Det var 
Sandheden og Kærligheden fra Gud Fader, 
levende og virkende midt iblandt os. Alt skønt, 
sandt og godt i Menneskelivet samler sig i 
ham, der var „stærk som Helten, kærlig som 
en Kvinde u , ham, hvis Mad det var at gøre 
Faderens Vilje, og havde lært at bøje sin Vilje 
ind under Faderviljen. 

„Denne er Dommen, at Lyset er kommen 
til Verden". 

Først bekender vi, — og det falder os end- 
da nogenledes let — at Kristenheden i Blind- 
hed eller Fejghed mangen Gang har „kors- 
fæstet Herlighedens Herre" gennem 1900 Aar. 
Ypperstepræster og Skriftkloge i Ledtog med 
Konger og Kejsere har ført „Menneskenes 
Søn u til Korset i hans sande Vidner. Tænk f. 
Eks. på Hus's Mord. Det forbitrede Præste- 
skab og den pjaltede Kejser og Bonden, der 
ivrigt samlede Kvas til Bålet! „Hellige En- 
fold!" som det trofaste Blodvidne udbrød, da 
han så den uvidende Almuesmands „fromme" 
Iver. 

Men nu vi selv? har de store Tanker, Men- 
neskelighedstankerne, som med Jesus af Na- 
saret kom til Verden, ikke mangen Gang for- 
gæves talt til os? har ikke Lidenskabens B»us 
tit omtåget vore Øjne, så vi ikke forstod vor 
Besøgelsestid? — ikke før Besøgeisen blev til 
Hjemsøgelse, thi Sandheden fra Gud er sin 
egen Hævner ? eller har vi ikke mangen Gang 
erkendt og set Sandheden, men ikke turdet 

10* 

tage dens Parti? Ussel Menneskefrygt har fået 
Bugt med Retfærdighedsfølelsen. „Du er ikke 
Kejserens Ven! u Hans Majestæt „den olfent- 
lige Mening u vil blive os gram. Vi tuder med 
de Ulve, vi er iblandt, eller tier dog. Vi vasker 
vore Hænder, men vi har Fejghedens, Tavs- 
hedens Medskyld, som ikke kan vaskes af. 

Således i det store, således i det mindre. 
Blind Lidenskabelighed, ægget af Standshov- 
mod, Klasseselviskhed, Rethaveri, besmykket 
med pæne Navne, hvormed vi narrer eller prø- 
ver at narre os selv, — og foragtelig Karakter- 
løshed. Vi skyder til den hældende Vogn, eller 
vi lader det være nok med et beklagende 
Skuldertræk. 

Ja, skønt Kristne, bærer vi os tit ad som 
blinde Farisæere og krysteragtige Dommere. 

Også vi har da fuldt Brug for Jesu Forbøn. 
Og vi tør vel sige, uden at ville besmykke vor 
Dårligdom, at det er ikke det onde, vi vil, men 
det er det gode, vi ikke forstår eller ikke tør. 
Vi véd ikke — inderst — hvad vi gør, ellers 
gjorde vi det ikke. 

Derfor — lad os stadig gå under Jesu Kors 
at stå, se ind i dette Aasyn med Tornekronen, 
de piblende Bloddråber, den bævende Mund, 
som anråber også om Forbarmelse for os. Lad 
os have dette Aasyn for vort indre Øje, ikke 
bare denne Langfredag, men alle vort Livs 
Dage, at vi må forny vor Sjæls Beslutning om 
at træde i hans Fodspor, angre vor Blindheds 
og angre vor Fejgheds Synder, at Guds Aand 
og Jesu Kristi Aand må klare vore Øjne, rense 
vort Hjærte og styrke vor Vilje. 

„Du som har dig selv mig givet, 
lad i dig mig elske Livet, 



h 

så for dig kun Hj ærtet banker, 

så kun du i mine Tanker 

er den dybe Sammenhæng!" 



1ste Påskedag. 

Opstandelseslegemet. 

Mk. 16, 1—7. 

Mennesket har disse to Sider: Aanden, det 
selvbevidste Jeg, der er udrustet med Vilje 
og Samvittighed, og Legemet, Aandens Bolig. 
Et Legeme som Aanden har forladt, er et Lig, 
og en legemløs Aand kalder Folketroen et 
Genfærd eller et Spøgelse, hvilket det er værd 
at lægge Mærke til, da det deraf ses, hvor 
umuligt det er at fastholde Forestillingen om 
et Menneske uden nogen Slags Legemlighed. 
Af Børn skal man høre Sandheden, siger Ord- 
sproget, og hvad Folkene i deres Barndom har 
tænkt og drømt indeholder gærne dybe Sand- 
heder. 

Altså: Aand og Legeme i Forening udgør et 
virkeligt levende Menneske. 

Deraf følger, at så sandt vi har en person- 
lig Fremtid på den anden Side af Døden, er 
den knyttet til Aand og Legeme tilsammen. 

Aandens Udødelighed er en afgjort Sag for 
alle, der kalder sig Jesu Disciple, og for mang- 
foldige Hedninger. Men hvad Legemligheden 
angår, har vi Nutidskristne en stor Vanskelig- 
hed at overvinde, fordi en håndfast og i sin 
Håndfasthed åndløs Tale om det Hinsidige har 

givet os Afsmag for Troen på nogen som helst 
Legemlighed efter denne Tilværelse. 

Alligevel må vi se at komme til Klarhed på 
dette Punkt. En Forvrængelse af Sandheden 
kan ikke ophæve selve Sandheden, som er og 
bliver den, at Legemssiden hører til vort Væ- 
sen så fuldt som Aandssiden. 

Prøver vi at forestille os en Tilværelse uden 
nogen Art Legemlighed, flyder i Virkeligheden 
vort Udødelighedshåb og vor Tro på evigt Liv 
ud i det tågede og ubestemte. Til en person- 
lig Tilværelse hører nu en Gang dette : at ind- 
tage en bestemt Del af Rummet. Den person- 
lige, almægtige G-ud kan være allestedsnær- 
værende i Kraft af sin Almagt, men vi endelige 
Væsner må være et Sted. At være til og dog 
ikke være noget Sted, de to Ting kan vi ikke 
forene i vor Forestilling. 

Men det er lige så utænkeligt, at den Le- 
gemlighed, vi kender her, med alle dens For- 
nødenheder, skulde kunne tages med over i 
det Hinsidige. „Kød og Blod kan ikke arve 
Guds Eige, u Forkrænkeligheden ikke tage Del 
i Uforkrænkeligheden. 

Der bliver da kun den Slutning tilbage, at 
der er to Slags Legemlighed, en ydre, hånd- 
gribelig, underlagt Tiden og Opløsningen, og 
en indre, finere Legemlighed, der ikke skal 
„smage Døden." 

Og at det er således, derpå tyder den Kends- 
gærning, at mens vort synlige Legemes en- 
kelte Bestanddele i et vist Aaremål helt fornys, 
så bliver dog Formen den samme, det er og 
bliver det samme Legeme. Barnet, som fødtes 
til Verden for 70 eller 80 Aar siden, er 

det samme legemlige Menneskevæsen som Ol- 
dingen. 

Forholdet kan anskueliggøres således: der 
er en Skål af Glas med en kostelig Vin, og 
uden om Skålen er der atter en simpel Be- 
holder af Ler. Denne Beholder, som er synlig 
for alles Øjne, er dette vort jordiske Kødlegeme, 
Skålen er det indre, finere Legeme, og Vinen 
er Aanden. 

Hvad der sker ved Døden er dette, at den 
ydre Beholder, Leret, brister og opløses ; mens 
Skålen nu er frigjort og klart viser sit Ind- 
hold. 

Det haltende ved denne Lignelse er, at både 
den ydre og indre Legemlighed og Aanden er 
levende, mens en Lerbeholder, en Skål og Vin 
er døde Ting. 

Men så kan vi tage en anden, velbekendt 
Lignelse til Hjælp, Paulus's Lignelse om Sæde- 
kornet, der opløses i Jorden, men hvis Spire 
ved den indre Livskraft skyder nyt Strå og 
sætter Aks. Denne Livskraft er Aanden, Sæde- 
kornet er vort forkrænkelige Legeme, og Spi- 
ren er det uforkrænkelige, finere, indre Legeme, 
og det ny Aks med sin Kærne er det hele ny- 
fødte Menneske. 

Dette er Grundloven for vort Væsen som 
Mennesker. Det er ikke noget særligt for Je- 
sus af Nasaret, der var Menneske, født som 
én af os og død som én af os, idet Aanden 
forlod Legemet. Det gælder os alle. 

Jesu udvortes, synlige Jordelegeme er ble- 
ven i Graven. Sagnet har vokset frodigt om 
denne Grav, hvori Støvlegemet af den største, 
som nogen Sinde har trådt på Jorden, blev 



— 152 — 

lagt. Også ham gjaldt Ordet: Kød og Blod 
kan ikke arve Guds Bige. 

Men søger vi ind bag Sagnet, skønner vi 
nok i Hovedtrækkene, hvad der er sket efter 
hans Død på Korset. 

Der er for det første sket det, som sker med 
os alle, om jeg ellers opfatter ret, hvad „Dø- 
den" er, at hans selvbevidste Aand, iklædt sit 
indre Legeme, har løsnet sig fra det ydre, 
jordbundne Kødlegeme. 

At kalde dette for Sværmeri vil dog sikkert 
ingen falde på, som i det hele tror på en Til- 
værelse efter denne, en personlig Tilværelse. 
Der er vel dem, der er i Stand til at 'fastholde 
Troen på et evigt Liv uden at antage en så- 
dan finere, ' så at sige åndig Legemlighed og 
de vil være tilbøjelige til at betragte alle Tan- 
ker over den hinsidige Tilstands „hvorledes u 
for unyttigt Grubleri. For mig er det ikke så, 
°g jeg véd, at jeg her taler i manges Navn. 
„Sværmeri" er det ikke, med mindre det over- 
hovedet er Sværmeri at tro på et Liv efter 
dette. 

Ja, vil man måske sige, dette går vi ind på. 
Det er en Anskuelse, som i det mindste lader 
sig høre. Der er intet ufornuftigt og sygeligt 
deri, selv om vi ikke deler den. fordi vi i det 
hele ingen Trang føler til at beskæftige os med 
det Hinsidiges „hvorledes". 

Men, fortsætter man så, i Fortællingerne hos 
Evangelisterne har vi sådanne Træk som Nagle- 
gabene i Hænder og Fødder, Spydstikket i Si- 
den og dette, at Jesus nød Honningkage og 
Fisk i sin åndige Legemlighed. Dette kan vi 
ikke forlige os med. Heller ikke med, at et 
sådant Legeme kunde gå ind og ud af lukkede 

Døre. — Nej, jeg heller ikke. Det er Sagn- 
dannelsen, vi her møder. Hans ydre Legeme 
med Sårene, det Legeme, som trængte til Mad 
og Drikke, lå i Klippegraven eller hvor det 
ellers, af én os ukendt Grund, var bragt hen. 
Hans indre Legemlighed har ikke båret Mærke- 
sår og har ikke taget Føde til sig. 

Men er der så sket noget særligt Påskemor- 
gen, Påskedag og Påskeaften, og i de følgende 
Uger, og er disse Aabenbarelser, som Evange- 
listerne og Paulus mælder om, afsluttet med 
en „Himmelfart?" 

Ja, noget er der sket. Det må jo alle, uan- 
set deres Stilling til Kristendommen og Reli- 
gion i det hele, indrømme. For der er sket 
det, at Jesu Disciple i den Tid fattede en 
mægtig Forvisning om, at han, der var kors- 
fæstet Langfredag, var opstanden igen i Påske- 
morgen. Det er en Kendsgærning, som man i 
hvert Fald er nødt til at lade blive stående. 

Spørgsmålet er så blot, hvorledes dette skal 
forklares. 

Der er en Forklaring, som ligger nær, og 
som jeg i og for sig intet har imod at gå ind 
på. at nemlig den fromme Længsel og det 
ubetvingelige Håb, som Jesus havde vakt hos 
sine Disciple, og den brændende Kærlighed, 
de nærede til ham, har fremkaldt Visioner. Det 
er jo dog sket for henved 2000 Aar siden i et 
østerlandsk Folk med en ganske særlig reli- 
giøs Ævne. Blot én sådan Vision — og en 
Række andre Visioner kan være affødte af den 
og i fuld Oprigtighed taget for udvortes Virke- 
lighed, udstyret med alle de førnævnte Om- 
stændigheder. 

Jeg har selv hidtil ladet det bero ved denne 

Forklaring, anser den også endnu for god nok, 
sålænge det kun gælder om at forklare selve 
Kendsgærningen : det mægtigt opluede Håb, 
den urokkelige Tro på Jesu Opstandelse fra 
de døde. 

Når jeg nu holder for, at Jesus af Nasaret 
i sin åndige Legemlighed virkelig har vist sig 
for sine Disciple, så er det fordi jeg i ham 
ser den, der fuldt og helt har åbenbaret Men- 
neskelivet, Menneskevæsnet i al dets gudgivne 
Kraft. Det er i mine Tanker ikke mere under- 
fuldt, at han har åbenbaret også dette, end at 
han har levet et Liv her i Verden fuldt og helt 
efter Guds Vilje og til Guds Ære. Det ene er 
netop lige så „underfuldt" som det andet, — 
underfuldt, målt med vore almindelige Erfa- 
ringers Alen, men ikke underfuldt i Betydning 
af naturstridigt. Hvad der ligger over din og 
min nuværende Erfaring er jo ikke dermed 
„umuligt"; det har de sidste Menneskealdres 
Indblik i Menneskevæsnets hidtil ukendte Dyb- 
der belært os om. Ordet „umuligt" må vi nu 
mere end nogen Sinde omgås varligt. Det selv- 
modsigende er umuligt, men hvad der ligger i 
Fortsættelseslinien af vort Væsens Love } således 
som vi allerede nu glimtvis kan erfare dem, 
er det bedst at erkende^for muligt, ja rime- 

tø 

Har Jesus*åbenbaret]Jsig i sin højere, indre 
Legemlighed J for j sine J Disciple efter sin Død, 
så oeror det på en algyldig Lov, nemlig den, 
at vi alle har et sådant Opstandelseslegeme og at, 
når vi gennem J en JUdviklingjhar nået Frigø- 
relsen fra Driftslivet med alt dets hæmmende 
og fordunklende Urenhed, så skal vi „blive 
som han", — men også først så. 

Det stod endnu tilbage for Jesus at åben- 
bare denne algyldige Livslov; han kunde det 
fordi han allerede i sit Jordeliv var nået så 
vidt, og han måtte det også, ligesom Fuglen 
må flyve og Blomsterkalken åbne sig en Som- 
mermorgen. Og Disciplenes åndelige Medfor- 
ståelse har så opladt deres Øjne. 

At Sagnet har føjet visse æventyrlige Træk 
til kan ikke forundre. Dem tror jeg ikke på, 
fordi der er en Selvmodsigelse i at have aflagt 
den ydre, tunge Legemlighed med dens For- 
nødenheder, og dog at bære Sårmærker og 
nyde Føde og gå ind og ud ad lukkede Døre. 

Hvis en Anskuelse som den, jeg her har 
søgt at fremstille og begrunde, er „Sværmeri", 
nu, så for mig gærne; men da er hver den, 
som tror på en personlig Tilværelse efter denne 
også „Sværmer." 

Thi hvordan man end vender og drejer det, 
så står det fast, at vi nødvendigvis, for at 
kunne tro på en personlig Tilværelse hinsides 
Død og Grav, må forestille os denne Tilværelse 

Så en eller anden Måde som legemlig. Ellers 
yder det ud. Man kan holde det hen og mene, 
at man ikke har Brug derfor, — men „Nissen 
flytter med". Thi vort Væsen er nu en Grang 
underligt sammenføjet af Aand og Legeme. 
Og vi er mange, som nok tager den størst 
mulige Afstand fra Evangelisternes barnlige 
og den overleverede Kirkelæres håndfaste Måde 
at tage disse Ting på, men derfor ikke vil ud- 
kaste Barnet med Badevandet, ikke nægte den 
Sandhed, som ligger bag ved. Vi kan ikke 
undvære en sådan Anskuelsesform. Og den er, 
så vidt jeg ser, fuldt så fornuftig som den 
blotte og bare Antagelse af Aandens Udødelig- 

hed. Den tager Hensyn til begge Sider af vort 
Væsen. 

Hver nyde som han nemmer! Mere end en 
Anskuelsesform er det ikke. At leve i Jesu 
Aand, at følge i hans Spor, det er alene det, 
hvorpå det til syvende og sidst kommer an. 
Så times der os, hvad der er os beskikket efter 
Guds vor Faders alvise og alkærlige Råd! 

Vi er, uanset vore Anskuelser, alle som guds- 
troende Mennesker „Opstandelsens Børn". 



1ste Søndag efter Påske. 

Thomas's Syn. 

Joh. 20, 19— ud. 

Il år jeg siger, at denne Fortælling er — i 
mine Øjne — en af de mærkeligste i hele det 
ny Testamente, så er det ikke fordi jo mange 
andre er lige så underfulde. Det underfulde 
følger i Evangelierne Jesus fra hans Undfan- 
gelse til hans Opstandelse. Men i alt dette un- 
derfulde er denne Fortælling så mærkelig fordi 
den åbenbart skal tjene til at vække og be- 
styrke Troen på Jesu legemlige Opstandelse, 
men ret beset giver Tvivlen derom den stær- 
keste Næring. 

Når nemlig Thomas ikke tror sine Venner 
og Meddisciple og de fromme Kvinder, som 
havde været Øjenvidner til Jesu Aabenbarelse, 
men måtte hjælpes til Tro på en så hånd- 
gribelige Måde, — hvor meget mere måtte da 
Ikke senere Tvivlere, der lige som han gærne 

vil tro, men ikke kan, fordi Vidnesbyrdene 
synes dem for svage, — svagere, jo længere 
Tiden skred — , hvor meget mere måtte så' ikke 
de have Ret til at kræve håndfast Bevis for 
en Begivenhed, der i sig selv er så over- 
ordentlig, ja fuldkommen enestående? For os, 
det 20. Aarhundredes Børn, er det ganske sik- 
kert, sådan som vi er flest, sværere at tro på 
den legemlige Opstandelse, end det var for 
Thomas og hans samtidige, thi vi er både ved 
Race og Tidsalder som ved et uhyre Svælg 
skilte fra de Dages Mennesker. Vi er ikke 
barnlige, vi er dybt gennemtrængte af Tanken 
om Tilværelsens Lovmæssighed, og vi kræver 
noget ganske andet og langt mere af et Bevis 
end det, som selv de ærligste og sanddrueste 
troende fra det første Aarhundrede har efter- 
ladt os i vore Evangelier. Når det da ikke 
times os at opleve, hvad Thomas skal have 
oplevet, ikke times os, om vi så længes al- 
drig så meget derefter og beder aldrig så 
meget derom, så ligger den Slutning alt for 
fristende nær, at denne Fortælling ikke er 
historisk, men et senere dannet Sagn, og denne 
Slutning bestyrkes end mere ved, at den fin- 
des i Johannesevangeliet, der synes at være 
forfattet hen i det andet Aarhundrede o§ hvor 
ikke det historiske, men det sindbilledlige er 
Hovedsagen. Men derfra går så Tvivlen uimod- 
ståeligt videre og retter sig mod selve Jesu 
Opstandelse, som den berettes i Evangelierne. 
Thi er der i Grunden bedre Vidnesbyrd for 
den? Vidnerne er jo de samme, og det må 
også her vel erindres, at det skrevne Vidnes- 
byrd først er bleven til, selv hvad de tre før- 
ste Evangelier angår, en Menneskealder eller 



- 168 — 

mere efter Jesu Død. Er dette underfulde sket, 
som ligger så langt uden for Naturens sæd- 
vanlige Orden, måtte fortsatte Undere kræves til 
at overbevise os, der lever så mange Aar- 
hundreder efter. Dette indser Romerkirken, 
der den Dag i Dag er fuld af Undere til Be- 
styrkelse i Troen; kun når der sker Undere også 
nu kan der skænkes Tiltro til de f jærne Dages 
Undere. De tilrænges fuldt så stærkt i vore 
Tider som den Gang. Den protestantiske Kri- 
stenhed vil ikke have med Nutidsundere at 
bestille, eller dog kun nødtvungen og und- 
tagelsesvist. Men derfor er Frafaldet her også 
så stort fra Kirketroen. Det er ikke Trostran- 
gen og Trosævnen i sig selv, der mangler, nej, 
det er Miraklet. Dette er en aldeles uholdbar 
Stilling. Eller er der Personanseelse hos Gud, 
så en Apostels evige Salighed i det første Aar- 
hundrede er mere værd end Millioner menige 
døbtes Salighed i det tyvende? Umuligt! 

Hvad denne Fortælling ss&rligt angår, da 
er den sagtens fremkommen som et Modtræk 
mod „Gnosticismen", hvis Hovedmand i det 
første Aarhundredes Slutning var Cerinth. For 
ham og hans Meningsfæller var det for grov 
en Forestilling, at ^den himmelske Kristus' 4 
havde gennemgået Lidelse og Død. Efter Ce- 
rinths Lære tog den himmelske Kristus ved 
Dåben i Jordans Flod Bolig i „den jordiske 
Kristus", Jesus af Nasaret, Josefs og Marias 
Søn, og forlod ham atter på Korset for at 
vende tilbage til Himlen. („Min Gud, min Gud, 
hvorfor har du forladt mig? u ) 

Forfatteren til Johannesevangeliet har så 
enten hørt dette Sagn om Thomas, der fik 
Troen i Hænde, eller han har, efter Sædvane, 
i et Sindbillede villet udtrykke sin Tro på 

Jesu legemlige Opstandelse i Modsætning til 
den gnostiske Vranglære. 

Hermed føres vi lige ind på Livet af Spiri- 
tismen. Lad mig her en Gang for alle, da så 
mange har spurgt mig om min Stilling til 
denne Bevægelse, sige min Mening så jævnt 
og klart som muligt. 

Først dette, at Spiritismen er en Indsigelse, 
et Tilbageslag mod Aands- og Gudsfornægtelsen, 
et Vidnesbyrd om den uudryddelige Evigheds- 
trang, det grundmenneskelige Udødeligheds- 
håb. Allerede det må vel betænkes og nævnes 
til dens Ære, hvad man så end måtte mene 
om den. Dernæst har den indskærpet Udvik- 
lingsloven som gældende også i det Hinsidige, 
hvorved Evigheden alene kan få Indhold og 
Fylde og virhlig blive os et „Salighedshåb". 
Fremdeles lægger den sine Tilhængere på 
Sinde — og ingen bør være døv derfor — at 
enhver må tage sin egen Skyld og at dette er 
en guddommelig Velsignelse, ikke en Forban- 
delse. — Endelig har Spiritismen vakt Op- 
mærksomhed for de forunderlige Fremtoninger, 
der kaldes ^Fjærnvirkninger" og hvad dermed 
står i Forbindelse. Det er Kendsgærninger, 
som det slet ikke nytter at nægte. 

Men her standser så også jeg for min Del. 
At disse Kendsgærninger skyldes afdødes Aan- 
der er, mener jeg, aldeles ikke bevist. Det er 
endnu kun en Antagelse. Og jeg ser ikke ret- 
tere, end at alle de spiritistiske Fremtoninger 
kan forklares uden denne Antagelse. 

Den nærmeste Forklaring anbefaler sig al 
Tid som den rimeligste, og de forunderlige 
Ting, som i de sidste Menneskealdre er kom- 
men frem om det menneskelige Væsens hem- 

melige Dyrler. Bevidstliedens „Natside 1 — 
Hypnotisme, Suggestion, Underbevidsthed — 
synes mig bestemt at tyde på, at Løsningen 
af alle Spørgsmål af denne Art ligger i denne 
Retning. 

Og så må jeg føje dette til — stadig for 
egen Regning — at efter min Følelse er denne 
Vej til Samkvem med de henfarne og til Sand- 
hedserkendelse ikke åndelig, selv om den var 
mulig, men just derfor forekommer den mig 
umulig, thi jeg kan ikke forlige det med min 
Tro på Alkærlighedens og Alvisdommens 
Gud, at han har anbragt Døre ind til den 
usynlige Verden fra vor synlige Verden, Døre, 
som det ikke vilde va^re os tjenligt at åbne, 
fordi de ikke stemmer med vort Væsens in- 
derste Lov som åndelige Væsener. Så slutter 
jeg. at disse Døre ikke findes og at det er 
Evighedslængslen, der her — for at bruge et 
Ord af Jesus — „vil tage Himmerige med 
Vold". Evighedslængslen, siger jeg, altså den 
dybeste og ædleste Drift, thi langt være det 
fra mig at tale om „Satans Dybder" og „Løg- 
nens Aand u . Der er — som jeg allerede har 
sagt — store og væsentlige Sandheder, der 
ligger til Grund for hele denne Bevægelse. 
At der også her er Udvækster er jo intet Be- 
vis for, at det hele er Bedrag eller Selvbe- 
drag. Det er kun tankeløst og i Forblindelse, 
sådant kan siges. Der er sikkert også således 
kommen Velsignelse til mange oprigtige, sand- 
hedssøgende Mennesker, hvad enten de nu 
bliver stående dér, eller det kun er et Gen- 
nemgangspunkt for en Livsanskuelse som den, 
jeg vedkender mig (og selvfølgelig anser for 
at ligge højere eller dog at være klarere), den 

den Livsanskuelse nemlig, at det er ad Sam* 
vittighedens, Aandens og Hjærtets indre Vej, vi 
dog alle tilsidst som dem, der „er af Sandhed" 
skal nå til vor Tilværelses Mål i Samfund med 
den levende G-ud og alle vore Medmennesker. 
Over denne Livsanskuelse kan jeg ikke slå 
en Streg, men det måtte jag dog for mit Ved- 
kommende, hvis jeg søgte nogen anden Sand- 
hedskilde end den indre. Andre kan have det 
anderledes. Jeg aflægger her kun et person- 
ligt Vidnesbyrd. 

Thomas fik, efter Fortællingen, Jesus i le- 
gemlig Skikkelse at se — og dog fik han også 
Ordet: „salige er de, som ihke ser og dog tror." 
Det er i det mindste, selv efter denne For- 
tælling, kun som en Nødhjælp, han får Aaben- 
b åringen. 

Jeg har, for at gentage det, kun fremsat 
min personlige Mening, og intet andet. Det 
har jeg ment at skylde de mange, der har 
spurgt mig. Alle, så mange som med uskrøm- 
tet Iver søger Løsningen på Livsgåden, er på 
Vejen til Gud, og alle, som i Jesus Kristus 
ser deres store åndelige Vejleder og af oprig- 
tigt Hjærte søger at følge ham efter, er hans 
Disciple og 

„Til sanme Himmel går vor Gang, 
adskilles end vort Spor." 



2den Søndag efter Påske. 

Sjælens Hvile. 

Mth. 11, *5— 30. 

Uet er disse Ord: „Kommer hid til mig", som 
Thorvaldsen tog til Tekst for sin Kristus i Frue 

11 

Kirke. Længe havde den store Kunstner ar- 
bejdet med Blyanten og Leret og kunde ikke 
få den Skikkelse frem, der glimtede for hans 
indre Øje. En Dag, mens dette stod på, kom 
en Ven, til hvem han mismodig ytrede, at det 
hele vist måtte opgives. Vennen kom da under 
Samtalen til at gøre den Bevægelse, som vi 
alle kender, når vi slutter en Bevisførelse, der 
forekommer os klar og indlysende, idet han 
udbredte Hænderne og så frem for sig med 
let bøjet Hoved. Da råbte Thorvaldsen: „stå, 
stå stille! rør dig ikke!" gjorde et Udkast med 
sin Blyant på Kartonen, og det vidunderligt 
skønne Billede blev til: Kristus med de ud- 
bredte Arme. Det er, som der gennem hele 
denne usigeligt milde og dog så majestætiske 
Skikkelse toner et: „Kom hid til mig, alle I, 
som arbejder og er besværede, så skal jeg 
give Eder Hvile ! u 

Men nu — hvor skønt det end er at have 
et sådant Kunstværk at se på, hvor rig og 
varm en Stemning det end kan vække, så 
gælder det dog først og sidst at have Jesus 
Kristus inde i o*, levende og åndende og vir- 
kende i os, og hvor velsignet det end er, at 
Stemningen løfter sine Vinger, så er det dog 
ikke det, der kan gøre det, Viljeslivet må gen- 
nemstrømmes, rensende og lutrende, af Guds 
hellige Aand, som fyldte Jesus. 

Og for at vi kan lære dette af ham er det, 
han udsteder sin store himmelskkærlige Ind- 
bydelse, der lyder på, at han vil skaffe os 
Hvile, — Hvile for vore Sjæle. 

Det Ord „Hvile" har en liflig Klang for alle, 
der véd, hvad Arbejde og Besvær vil sige. Det 

trætte Lastdyr og det trætte Menneskebarn 
længes efter Dagværket hjem til Hvilen. 

Den, der ikke véd, hvad Arbejde og Besvær 
erf kender heller ikke Hvilen og dens Sødhed. 
Men vi Mennesker, der har en selvbevidst Sjæl 
med Evighedsdragelser, vi må også betale der- 
for ved et Arbejde og et Besvær, som ingen 
anden jordisk Skabning véd af, og længes der- 
for efter en Hvile af en anden og højere Art 
end den blot legemlige. 

Det er denne Længsel efter Hvile, hvor fra 
alle Religioner over den hele Jord er ud- 
sprungen. De er alle tilsammen Genspejlinger 
ai Sjælens Attrå efter at finde Hvile. De er derfor 
alle, hvor ufuldkomne og barnagtige de end måtte 
være, Vidnesbyrd om Menneskeslægtens Adel, 
men også alle Vidnesbyrd om, at de ingen Hvile 
kan skænke de arbejdende og besværede Men- 
neskesjæle, thi de er som Profetens Græskar, 
der hurtigt skød i Vejret og hurtigt visnede 
hen, stukket af en Orm, Tvivlens og Livsle- 
dens Orm, tørrede hen og rådnede op uden at 
Hvile er at finde i dets Skygge. Således gik 
det med Oldtidens glimrende Hedenskab og 
således er det gået med Brahmaismen og Is- 
lam. Der er indskrumpede og henvisnende 
Skaller tilbage af de en Gang frodige „Græs- 
kar", men Livet er borte, og Buddhaismen er 
undergået en mægtig Omformning. 

Der er straks det store Grundspørgsmål om 
Tilværelsens Ophav, om Sol og Måne og alle 
Stjærner, om denne Jord med alt, hvad derpå 
findes af levende og livløst. Hvorfra kommer 
det? hvorfra kommer vi selv? de gamle Brahma- 
vismænd lærer, at Jorden ligger på en stor 

11* 

Sten, som igen ligger på en Slange. Spørger 
man så, hvorpå Slangen da ligger, kan man 
vriste det Svar ud af dem, at den bider sig i 
sin egen Hale, men bliver man ved — blider 
de vrede og svarer ikke. Og lige så lidt er 
der tilsidst noget Svar at finde hos al Verdens 
Vise på Spørgsmålet om Altilværelsens Op- 
rindelse. Man kan gå tilbage til Urtågen, der 
fyldte Verdensrummet før Tiden blev til — 
og står så overfor det samme Spørgsmål: hvor- 
fra er Urtågen med sine Anlæg og Spirer til 
Livet? Napoleon Bonaparte havde på sit Tog 
til Ægypten en hel Del Lærde med sig. En 
Aften, da han havde dem hos sig i sit Telt 
ved Pyramiderne, sad han længe tavs og for- 
dybet i sig selv. stirrende op mod den pragt- 
fulde stjærnefuntlende Himmel. Rundt om ham 
lød de berømte Videnskabsmænds skarpsindige 
og vittige Bemærkninger om Troen på en Gud. 
De var alle sammen Meningsfæller af deres 
Samtidige, den store Astronom, der satte Kik- 
kerten for sit Øje, spejdede rundt om mellem 
de lysende Kloder og tilsidst sagde: „jeg fin- 
der intet Steds noget Spor af en Gud u . Men 
General Bonaparte løftede stille sin Finger, 
pegede opad og sagde: „hvorfra kommer alt 
dette?" — Og de tav. Ingen kunde svare ham. 
Der er ingen Hvile i den Sjæl, som arbejder 
og er besværet af Tilværelsens Kæmpegåde 
uden at finde nogen Løsning. Er der ingen 
Gud, men kun en blind Naturmagt, så er Li- 
vet også et fortvivlet, forvirret Spil. Der er 
ingen evig, algyldig Målestok for godt og ondt. 
Og det er også ganske rigtigt den endelige 
Slutning, hvortil alle de må komme, som ikke 

kan opdage nogen Gud i Tilværelsen. Dermed 
endte det gamle Hedenskab i Grækenland, Rom 
og her i Norden, og dermed ender alt andet 
Hedenskab, også det, som findes midt i Kristen- 
heden. Deri er ingen Hvile for de trætte og 
betyngede Sjæle. 

— Og der er atter Spørgsmålet om det onde, 
der melder sig for dem, der dog tro'r på en 
personlig, selvbevidst og villende Magt bag 
Tilværelsen. Kan det være en god Magt, siden 
alt dette onde dog er kommen ind i hans Skab- 
ning? Al denne Lidelse, og det tilmed Lidelse, 
som det ene Menneske i Ondskab og Hj ærte- 
forhærdelse tilføjer det andet. „Mennesket er 
en Ulv mod Mennesket u , siger det gamle ro- 
merske Ord — den ene raser som et Vilddyr 
mod den anden. Det var det ondes Gåde, som 
Hjob løb sin Pande til Blods imod — den Gåde, 
som selv Israels Folk forløftede sig på og til- 
sidst i Træthed opgav. Ja, hvor utallige mange 
under alle Himmelegne er ikke segnet under 
den Byrde! de har ikke kunnet finde Hvile for 
deres Sjæle, trods alt Arbejde og Besvær. Den 
berømte Filosof Leibnitz skrev et Værk: „Guds 
Retfærdiggørelse". Deri søgte han at vise, at 
det moralske onde kun er som Skyggen i et 
skønt Maleri. Et Maleri uden Skygge vilde ikke 
have Liv og Anskuelighed. Eller de c er som 
Dissonansen i Musiken, der ikke kan und- 
væres, men netop må blandes ind for at op- 
løses i Harmoni. Hvor umulig er dog ikke 
denne Løsning! Det kan være godt nok at 
høre til de solbestrålede Skikkelser i Maleriet 
og at færdes i den skønne Harmoni, — men 
at stå i Skyggen og leve i Dissonansen, ja, 
selv være som en mørk Skygge og en skæ- 

rende Dissonans, — det er en hel anden Sag. 
Et sådant Forsvar for den Gud, der har skabt 
Verden, kan langt kortere udtrykkes i. det Hen- 
rik Ibsenske Ord om den ødsle Gud, der bru- 
ger mange Sjæle, eller om Guds Stedbørn eller- 
om den trettende ved Bordet, — en Gud, der 
uden at agte på deres Skrig, der opofres, hjær- 
teløst fremmer sine Verdensformål. 

Nej, der er ingen Hvile at finde i en sådan 
Livsbe tragtning, som kun er den gamle he- 
denske Skæbnetro og den jødiske Udvælgel- 
seslære om igen, overferniseret med moderne 
Filosofi. 

Og så er der endelig det Spørgsmål, som 
stiger op fra utallige Menneskesjæle, der fryg- 
ter den levende Gud og klynger sig til Kri- 
stendommen, sådan som de nu forstår den: 
hvad skal vi gøre y at vi må arve det evige Liv? 
hvad er den rette, den sande Tro, det egen- 
lige, væsenlige og afgørende i Kristendommen? 
At være Kristen — det skulde jo netop betyde 
at have fundet Hvile ved Jesus Kristus i Guds 
Faderfavn. Hvorfor da alt det Arbejde og alt 
det Besvær, som disse mange oprigtige, from- 
me Menneskebørn sukker under? Hvordan kan 
selve dette Spørgsmål rejse sig, som Kristen- 
dommen skulde være Svaret på? hvorfor denne 
Kamp netop dér, hvor der simlde være Hvile 
efter Kampen? 

Hvoraf kommer det vel uden deraf, at Kri- 
stendommen, hvad der kaldes Kristendom, er 
bleven iblandet med så meget Hedenskab og 
Jødedom, at den næsten ikke er til at kende. 
Arbejdet og Besværet kommer af, at de stak- 
kels Sjæle, som søger Hvile, møjsommeligt må 
lede efter det oprindelige, ægte Guld med 

Angst og famlende Hænder, skille det ud fra 
alle de Slagger, alt det Bly og Grus, der har 
lejret sig derom. Deraf kommer det. Luthers 
Historie gentager sig atter og atter. Han var 
døbt og opdraget i noget, der kaldtes Kristen- 
dom, han var munkeviet og han kendte den 
hellige Skrift, gik til Alters og bad, fastede 
og spægede sit Legeme — og lå dog i Vånde 
på sit Leje og sukkede: „min Synd, min Synd! u 
thi det var ikke Jesus, han havde lært at kende, 
men en frygtelig, hævnfnysende Dommer, der 
vilde, til sin Ære, fordumme ham til Helved. 
Men således endnu — Jesus er bleven borte, 
er skjult mellem alle de Tåger, som Menneske- 
lærdommene har lagt om ham, og de, der kal- 
der sig lutherske Kristne, har ikke gjort, tør 
ikke gøre Luthers Erfaring, således som den 
nu, under vore Dages Vilkår, må gøres: at 
lade alle Menneskelærdommene fare og gå til 
Gud Fader selv, den Gud og Fader om hvem 
Jesus Kristus vidnede, at han har åbenbaret 
for de små og enfoldige 7 hvad der er skjult 
for de vise og forstandige. — Og derom må 
vi dog alle kunne bliv© enige, at hvad så end 
disse mange Menneskelærdomme er, der rask 
væk prædikes i vore Kirker som Saligheds- 
vilkår, — så er de ikke for de små og enfol- 
dige, der intet forstår af alt dette indviklede 
— men dermed har de så også dømt sig selv. 
I dem er der sandelig ingen Hvile at finde for 
Sjælen, men kun Ufred og Forvirring. 

Men ser vi så på Jesus Kristus selv, som 
han står dér med de udbredte Arme og med 
Indbydelsen: „kommer alle hid til mig! u da 
lysner det for os og Sjælen finder den Hvile, 
den længes efter og som han lover hver den, 

der følger hans Indbydelse. Han løser Gåderne 
ad Livets Vej. Han taler som den, der har 
Myndighed, ikke som de Skriftkloge. Bare at 
se ham, den Menneskenes Søn, og lytte til 
hans Ord fylder os med den Overbevisning — 
Beviset over al Bevisførelse, — at der er en 
levende Gud, og at denne Gud ikke blot er 
den almægtige Skaber, men også den alkær- 
lige Fader. Thi hvem skulde ellers have „gi- 
vet sådan Magt iblandt Menneskene u *>om den, 
der åbenbarer sig i Jesus af Nasaret, hvis hele 
Liv er gennemstrømmet af himmelske, hellige 
Kræfter? de Kræfter, der også røre sig hos os 
og vokser i os, når vi „lære af ham, der er 
sagtmodig og ydmyg af Hjærtet u . Og vel bli- 
ver det ondes Oprindelse stående som et Tanke- 
kors, men vi overvindes ikke af Forargelsen 
over dette Tankekors, thi Menneskesønnen over- 
vandt det onde på sin Vandring fra Vuggen 
til Graven, „stærk som Helten og øm som 
Kvinden", — og også vi skal og kan i hans 
Fodspor ovorvinde det. Og indvendes der : hvor 
skulde det være muligt? da er og bliver Sva- 
ret dette, at han har sagt: lærer af mig! følg 
mig eftea! han kalder jo på det menneskelige 
og det guddommelige i os — og disse to er 
et, — og kalder vel således, fordi det er Vejen, 
der kan og skal følges. I Virkeligheden er det 
jo også netop det samme ; vore Medkristne på 
den anden Side trøster sig til. Som dem ærer 
vi Dåben og Nadveren, og som vi erkender de, 
at til Dåben og Nadveren kommer vi kun på 
rette Vis, når vort Sindelag er skikket dertil, 
når vi forud har en Vilje, der som en ærlig 
om end svag Hånd er vendt mod vor Gud, og 
dette sker jo dog kun, når vi i det mindste er 

begyndt at „lære af Jesus a , så derpå kommer 
det tilsidst an. Dåb og Nadver, løsrevne fra 
Sindelaget, er intet, men hvor Sindelaget fin- 
des, hvor et Menneske har begyndt at lære af 
Jesus, der er Grundbetingelsen tilstede. Der 
er et Aag og en Byrde, vi får at bære, når vi 
sætter os ved Jesu Fødder for at lære af ham, 
et Aag og en Byrde for Kød og Blod, for vor 
Selviskhed og alle vore dårlige Lyster, men 
Aaget er gavnligt, og Byrden er let — for 
vort indre, egenlige Menneske, der frigøres 
under Aaget og Byrden for det, som tynger 
og trykker ned: den onde Samvittighed og 
Trældomsfrvgten. 

Lad os da komme til ham, ikke som til et 
Marmorkunstværk, der står udenfor os, og som 
vi kun beundrer med vor Skønhedssans, men 
som til den levende Menneskesøn, der tager 
Bolig i os og vinder sin Skikkelse i os som 
Sandheden, Vejen og Livet. Så skal vi finde 
Hvile, — Hvile for vore Sjæle! 



3die Søndag efter Påske. 

„Vis os Faderen!" 



Joh. 14, 1—11. 

ioom gadske lille Dreng gik jeg en Gang med 
en jævnaldrende Broder hjem fra et Besøg i 
en Naboby en mørk Aften gennem en Skov. 
Ti holdt hinanden i Hånden, men Modet var 
ikke stort. Allehånde uhyggelige Historier om 
denne Skov randt os i Hu: om Trolde og Nis- 

ser og Spøgelser, — og så om nogle Vildsvin, 
der skulde være brudt ud af en Dyrehave i 
Nærheden. Indbildning var det hele, men vi 
opskræmmede hinandens Fantasi og gyste hver 
Gang en Ugle tudede eller det raslede i Løvet. 
Og så disse sære Skygger og spættede Træ- 
stammer, der ligesom havde nogle græsselige 
Ansigter og lange krogede Fingre. Vi stirrede 
ud i Mørket. Og var vi så på ret Vej? Det 
var ikke frit for, vi begyndte at græde af 
bare Angst, — men så, derhenne, dér kom én. 
Det var Fader! For en Tryghedsf ølelse ! Han 
så smilende på os, og fulgte os hjem. — At 
jeg kan mindes dette lille ubetydelige Træk 
Ira min Barndom — 40 Aar og mere tilbage, 
— kommer sikkert af den velsignede Overgang 
fra Skræk til Tryghed. „ Vis os I'aderen, og det 
er os nok!" 

Ja, det var dette, Filip sagde til Jesus efter 
Johannesevangeliet: „Vis os Faderen, og det 
er os nok! u — sagde det i den allerhøjeste 
Betydning. Det klinger jo så rent barnligt, 
dette uhyre Krav om at se den Evige, Ver- 
dens og vort eget Livs Ophav, Ansigt til An- 
sigt, Støv og Aske, som et Menneskebarn er. 
Men det kommer fra Disciplens inderste Hjærte- 
dyb, og han havde Eet. Deri er al den Higen 
og Søgen udtrykt, som Menneskehjærtet ejer. 
Vis os Faderen, og det er os nok! Og Jesus 
forstår det så fuldt vel. Han godkender dette 
Krav og klager kun mildt vemodigt T)ver, at 
hans Venner endnu havde en Tåge for Øjnene, 
så de kunde ikke se Faderen i ham, Herren 
og Mesteren, der sad midt iblandt dem. 

Som Kravet i denne Bøn er uhyre, så er 

også Svaret derpå uhyre: at Faderen var i 
Jesus af Nasaret, denne Menneskenes Søn, der 
havde vandret med dem, spist og drukket, 
våget og sovet med dem, og som nu gik til 
en forsmædelig Død! 

Et uhyre Svar, — og dog det eneste, hvori 
Sjælen kan finde Hvile. 

Johannesevangeliet ser lige ind i Menneske- 
hjærtet og i Jesu Hjærte. Det er som en ene- 
ste Samtale mellem Gud og Sjælen, Sjælen og 
Gud, — den Gud, hvis Mund og Eøst på Jor- 
den Jesus af Nasaret var som ingen anden. 

„ Vis os Faderen, og drt er os nok , M Dette 
Suk, ja dette Skrig er stegen fra det lave mod 
det høje, sålænge der har været en Menneske- 
slægt til. Det er vort Adelsmærke som Men- 
nesker, og det er vor Smærte, ukendt for hele 
den øvrige Skabning. Det ligger bag ved al 
Religionsdyrkelse og Tænkning fra den grå 
Urtid til denne Dag. Dette Suk, dette Skrig 
er født af den uudslukkelige Trang til at se 
Lys i Mørket, få Mening i Tilværelsen, et Mål 
at stræbe efter, Sammenhæng i Alverdens bro- 
gede Mangfoldighed, en Klippe under Foden i 
alt dette vigende og glidende, som er under- 
lagt Forkrænkelighed og Død. 

Er ikke hele Menneskeslægten som en Flok 
forskræmte Børn i en stor og mørk og vildsom 
Skov! Den søger fremad og hjemad og opad. 
Den ligesom overvældes af Naturen omkring 
sig og af sine egne Lidenskaber og sin egen 
Frygt, og i sin Hunger og Tørst efter en Aa- 
benbaring af Verdens Ophav og den Eviges 
"Vilje danner den sig selv en Hærskare af Gu- 
der, Guder, som kun er Naturkræfterne, fore- 
stillede i menneskelige Skikkelser og med jor- 

diske Tilskyndelser og Drifter. Men trods alle 
Indbildningskraftens og Sædernes Forvildelse 
lever dog Bevidstheden om, at „Faderen' 4 alene 
kan stille Hjærtets Trang og forklare Livets 
Gåde. Hedningefolkene under alle Himmelegne 
stammer på Fadernavnet, taler om en Gu- 
dernes Fader højt over den hele øvrige Gude- 
flok, — stammer derpå, men kan ikke fast- 
holde det; ikke fylde Navnet med det rette 
Indhold, ikke nævne det som Børn, der tager 
deres Fader ved Hånden og trygt forlader sig 
på hans Visdom og Kærlighed. Dødsfrygten, 
Gruen for det store Mørke, for et Skyggeliv 
bliver dog tilbage, og selv, hvor der findes et 
Udødelighedshåb, der taler om Glæde og Her- 
lighed i det tilkommende, har det ingen Magt 
til at løfte og bære Sjælen, når Folkets første 
umiddelbare barnlige Troskyldighed snart er 
forbi. Det er jo kun et Håb om en Fortsæt- 
telse af Jordelivet, — af det samme Jordeliv, 
hvis Meningsløshed og Forgængelighed man jo 
netop håbede at undfly. Derfor lader den nor- 
diske Digter (Bjørnson: Arnljot Gelline), sin 
Helt sige om Enjheriekampen i Valhalla, hvor 
de faldne Kæmper stod op om Aftenen for at 
begynde forfra næste Morgen: 

„Ej er det Liv, men kun Leg!" 

thi det er meningsløst og formålsløst. 

Og så over selve den højeste Gud står den 
ubøjelige Magt, Skæbnen, som han selv må 
bøje sig for. Han er ikke i Stand til at be- 
skytte og frelse sine Børn fra den jærnhårde 
Nødvendighed. En afmægtig Fader! — Når 
der her i Nordens Hedenold tales om en Al- 
fader, som skal gribe Styret efter Asaguderne, 

er det en Lysning fra Kristendommen, der om- 
sider gryr. Det er ikke oprindeligt. 

Og så er der et Træk, som udtrykker Er- 
kendelsen af, at et Samfund som mellem Bør- 
nene med deres Fader dog er umuligt, trods 
alle' Bønner og Ofringer og Dyrkelse. Ingen 
kan bære Mødet med Gud. Det er Døden. 

På Templet i Sais i Ægypten stod den Ind- 
skrift: „Jeg er den som er, som var, og som 
bliver. Ingen dødelig har hævet det Slør, som 
omgiver mig". Den formastelige Yngling, som 
om Natten sneg sig ind i Helligdommen og 
vovede det, lå om Morgenen bleg og sanseløs 
foran den tilhyllede Støtte. I det græske Sagn 
bliver den jordiske Kvinde, som krævede at se 
Guden i hans Glans, fortæret af hans Lyn. Og 
i Israels hellige Bøger hedder det atter og at- 
ter: ingen kan se Gud og leve! Selv Moses 
kan ikke se Guds Aasyn. Herren må skygge 
over ham med sin Hånd og vende ham Byg- 
gen, da han går ham fordi i Klippekløften. 
Hvilket Øje kan se ind i Middagssolen i dens 
Styrke, og hvilken Synder kan træde frem for 
den Alhellige! Israels Gud er den retfærdige 
Herre overfor Tjenerne, den nidkære Husbond 
over for sin Hustru, den himmelske Dommer, 
som ingen kan gå i Bette med, og han taler 
kun til de særligt udrustede og kun gennem 
dem til det hele Folk, og når Fadernavnet 
nævnes, så er det i Profetierne om, hvad der 
skal komme ; det er ikke en nærværende Virke- 
lighed. 

Vis os Faderen ! sukkede og skreg det trindt 
i Verden, men Håbet blegnede. Den berømte 
Plinius siger: „al Beligion er udsprungen af 
Nød, Svaghed og Frygt. Hvad Gud er — hvis 

han i det hele er noget andet end "Verden — 
det ligger det over Menneskets Fornuft at er- 
kende". Og i den jødiske Visdomsbog hedder 
det: „ved et Tilfælde er vi fødte og derefter 
blive vi som om vi ikke har været til u . — 
— Hvor sådanne Tanker råder, er der ikke 
Plads for nogen levende Tro på en alkærlig 
Fader. Derfor forvildes Hedenskabet ud i Umen- 
neskelighed og Jødedommen i stivnet Bogstavs- 
trældom og åndløst G-ærningsvæsen. 

Men da står Jesus frem og vidner ud af sit 
Hjærtes inderlige Tro, ud af sin Erfaring om 
Guds Faderlighed. Det Ord kommer straks 
over hans Læber, da han står i sin første Ung- 
dom: vidste I ikke, at jeg må være i min Fa- 
ders Gærning! det Ord er som Grundklangen 
i hans Præken: vær fuldkomne som eders Fa- 
der i Himlen er fuldkommen! atter og atter 
vender Fademavnet tilbage i hans Lignelser. 
Det er det Ord, hvormed han betegner sit eget 
og sine Disciples Forhold til Gud, og med et 
„vor Fader" begynder den Bøn, han har givet 
hvert Menneskebarn at bede, som længes efter 
Faderen. 

Han bragte det næsten tilstoppede Kilde- 
væld til frisk og kvægende at sprudle frem 
igen. Og fordi Længslen efter at komme til 
Altilværelsens Ophav som Faderen ligger fra 
Moders Liv i ethvert Menneskebarns Bryst, 
klang det igen, da han af sin inderste Sjæl 
vidnede derom, klang ud over den vide Ver- 
den og vil klinge til Menneskeslægtens sidste 
Dag. 

De, der søgte og søger Gud som Fader, 
fandt ham i Jesus. De, der så* og ser ham, 
så' og ser Faderen. Til et sådant Menneske- 

barn som Jesus må der være en sådan Fader, 
en himmelsk Sandhedens og Kærlighedens Gud. 
Jesus var hans Spejl, og ser vi Solen i et Spejl, 
er vi fuldt berettigede til at sige, at vi ser 
Solen selv. Det er Sandheden om Jesu „Gud- 
dommelighed." Faderens Aand i sin Kraft var 
altid i ham og over ham. „Her er Gud u ! kunde 
hans Disciple den Gang og hans Disciple nu 
med fuldkommen Sandhed «ige. Når Jesus gør 
dette eller hint, når han trøster og formaner, 
så er det som om Gud Fader selv gør det, 
med den dybe Alvor og den dybe Miskundhed 
i Forening. „Gå bort og synd ikke mere! u — 
det er ikke alene hans egen menneskelige, men 
det er Faderens guddommelige Tilgivelse, som 
lyder for os. Og når han dør på Korset, så er 
det et Kærlighedsoffer, som kun Guds Fader- 
kærlighed kunde give ham Vilje til, og er Ud- 
tryk for, hvad vi Mennesker, Jesu Brødre og 
Søstre, er værd i Guds Øjne; dette måtte til 
for at smælte Menneskenes hårde Hjærter, og 
si „sparede Gud ikke sin egen Søn. u 

Jesus har vist Verden Faderen, vist os ham 
i og ved sig selv i de forskellige Livskrese, 
hvori et Menneske møder sin Næste og alt 
jordisk, — Så skal vi i hans Fodspor, i den 
hellige Sandhed ogKærlighed, vise vore Brødre 
og Søstre Faderen i vort Liv og i vor Færd, 
— vise dem Faderen, thi det er nok! 



V 

4de Søndag efter Påske. 

Forsoningen. 

2. Kor. 15, 14-ud. 

i har det Mundheld: „at kaste Barnet ud 
med Badevandet." Når man har fået Øje for 
det skæve og misvisende i en Mening, man 
før har haft, så bliver man let uretfærdig og 
vil ikke indrømme, at der er det mindste sandt 
i den. Man går fra én Yderlighed til en anden 
— og kommer så gærne fra Dynen i Halmen. 
Og dog viser Erfaringen os om og om igen, 
at ingen Vildfarelse nogen Sinde har haft en 
langvarig og almindelig Udbredelse uden at 
der oprindelig var noget sandt i den. Vi er 
nemlig anlagte på at søge og finde Sandheden, 
og dersom et Centner Løgn skal glide ned, 
må der være i det mindste et Kvintin Sand- 
hed deri. Når en Tid er gået, og Lidenskaberne 
er dæmpede, så man roligt kan se på Tingene, 
så kan man skelne Kærnen fra Avnerne. Dette 
ser vi i Kunst, Digtning og Videnskab, Op- 
dragelseslære, Politik og Nationaløkonomi — 
kort: overalt. Den ene „ Skole u afløser den an- 
, den, Pendulet svinger voldsomt ud til den mod- 
satte Side, — og så bliver den afklarede Dom 
*dog tilsidst den, at de alle havde hver sin Ret. 
,«<* Ellers kunde disse Anskuelser ikke have grebet 
♦ -Sindene. 

Sådan nu også på det religiøse Område, og 
det gør vi særligt vel i at mærke os. Vi er 
færdige med så mange gamle Læresætninger 
og ser, hvad Urimeligheder og Umuligheder, 
de indeholder. Vi føler os befriede som fra et 
tungt Aag, vi hverken kunde eller vilde læn- 

ger bære. Og så fristes vi til at gå så viilt, at 
vi slet intet kan se deri uden lutter Dårskab. 
Da forstår vi ikke, at noget fornuftigt Men- 
neske for Alvor kan tro på sligt, — og glem- 
mer, at vi dog selv en Gang har haft vort 
Liv deri. Vi bliver let bitre og hårdtdømmende 
og river Forståelsens Bånd over mellem os og 
vore Medmennesker. 

Af den Hud har vist de fleste en temmelig 
bred IJem. Jeg har tænkt meget derover nu 
på det sidste og har da især taget Forsonings- 
læren frem. 

Den er for de allerfleste inderligt, oprigtigt 
troende Kristne i vor Kirke „Hjærtepunktet", 
så at — som min gamle, gode Biskop en Gang 
sagde til mig — : -mister vi den, så mister vi 
alt u . Den har jo ikke alene affødt mange lærde 
teologiske Værker, men også opglødet mange 
store Prædikanter og Salmedigtere. Tænk bare 
på en så smæltende skøn Salme som -Hil dig 
Frelser og Forsoner", og så mange andre. Det 
vilde umuligt have kunnet være så, om ikke 
der lå en dyb Sandhed på Bunden, som en 
Diamant i en Bunke Savsmuld. 

Jeg for min Part er kommen aldeles fri fra 
den Tankegang, at den algode og alretfærdige 
Gud ikke kunde blive os Mennesker god uden 
et blodigt Forsoningsoffer, hvorved den uskyl- 
dige gjorde Fyldest 1 for de skyldige. Deri, tæn- 
ker jeg, vi her er enige. Vi er klare over, at 
det er en Menneskelærdom, sojn Jesus selv 
aldeles ikke har forkyndt, men som hviler på 
en Spekulation, særlig af Apostlen Paulus, der 
er videre udført i de løbende Aarhundreder. I 
den Form, hvori vi har den fra Middelalderen 
(Anselm af Kanterborg) er det et åndløst Regne- 
stykke og intet videre. 12 

Men hvad er da Grunden til, at denne Lære 
ikke desmindre har vundet så mange ædle og 
dybe Hjærter, der var forenede med lyse og 
klare Hoveder? 

Det er den Sandhed, som ligger gemt inderst 
deri, og så er den Ærefrygt, som omgiver det 

!;amle og nedarvede, nedarvet, skønt ingen- 
unde oprindeligt. Tværtimod! 

Når jeg nu skal prøve på at vise Sandheden 
og skille det falske, misvisende ud, smælte 
Slakkerne fra Guldet, så er mit Udgangspunkt 
her som overalt vor rent menneskelige Erfa- 
ring. 

Når vi har forsyndet os mod et andet Men- 
neske, og erkender det, så siger Samvittigheden 
03, at vi ikke blot må bede om Tilgivelse, men 
også efter Ævne gøre vor Uret god igen. Det 
er en ægte, sund Følelse. Det var den, Zachæus 
fyldtes af, da han stod overfor Jesu kærlige 
og hellige Øjne: „har j©g forurettet nogen, 
giver jeg firdobbelt Erstatning". Så har vi Ret 
til at vente Tilgivelse, når vi med Mund og 
Hånd kan gøre Bod for Uretten. 

Men så er der Uretten mod hele Samfundet, 
dersom vi tillige har krænket dets Love. Det 
er med al Uret og Synd som det hedder i 
Dantes „Guddommelige Komedie" om Helve- 
des Dør: „den gik op, men at lukke sig i over- 
gik dens Ævne. u Følgerne M den enkelte For- 
syndelse er utallige. En Gang er Tusinde Gange. 
Den sunde Følelse siger igen : der må være en 
Straf. Det høres ikke så sjældent, at den, der 
har begået en Forbrydelse uden at blive op- 
daget, dog pines således af Samvittigheden, at 
der intet andet Råd er, end at han selv mæl- 
der sig for at få sin Straf — og så få Fred. 



Endelig er det en naturlig, sund Følelse hos 
den, der har begået en vanærende Handling, 
at han ikke er værdig til hæderlige Menneskers 
Samfund, som han før tilhørte. Jeg siger, at 
det er en naturlig Følelse hos ham, — det er 
ikke min Mening at tale Selvgodhedens Sag 
hos disse andre. Men hos ham vidner det om 
Alvor i Fortrydelsen. Hvis han bar sit Hoved 
lige så højt før som efter, vilde det ikke love 
godt for hans Fremtid. 

— Når vi står med vor Synd overfor vor 
Gud, så må vi vel først drage os til Minde, at 
„vi er hans Slægt" (Apg. 17,28), så at der er 
en Forståelse mulig mellem ham og os, mel- 
lem vore Tanker og hans Tanker, men dog 
tillige ikke glemme, at så højt som Himlen er 
over Jorden er hans Tanker over vore Tanker. 

Jesu simple og i sin Enfold så mægtige 
Vidnesbyrd er dette, at Gud altid har været 
og altid er og bliver den nådige og forbar- 
mende Fader, der slet ingen anden Betingelse 
stiller end den, og den alene, at hans Børn 
skal komme til ham med frimodige Hjærter 
med al deres Synd og Urenhed. Han „ser os 
altid langt borte fra", som Faderen i Lignel- 
sen om den forlorne Søn og iler os med ud- 
bredte Arme i Møde. Det var dette, Jesus for- 
kyndte, som ingen anden har forkyndt det, og 
hvem der stiller- andre Betingelser op, forfal- 
sker Evangeliet, han hedde så, hvad han vil. 

Fra Guds Side er der ingen Hindring i Vejen ? 
men fra vor Side er der den Hindring, at vi 
har en ond Samvittighed og af Trældomsfrygt 
ikke tør tro på Guds Faderlighed. Det er netop 
Trældomsfrygten, der har skabt alle disse ind- 
bildte Hindringer. 

12* 

Vi hår af Naturen, som al Religionshistorie 
viser, en Fristelse til uden videre at overføre 
vore almindelige menneskelige Forestillinger 
på det evige og glemme dette, som jeg nys 
mindede om, at Guds Tanker går himmelhøjt 
over vore, selv når vore Tanker er renest og 
bedst. 

Det var for at give os Tro på dette — på 
Guds uforanderlige Faderkærlighed, som kun 
ser på det oprigtige Hjærte, derfor var det at 
Jesus trådte frem. Dertil var han „sendt til 
Verden", for at vidne om denne Sandhed. Han 
var en Menneskenes Søn, som en af os, født 
på naturlig Vis. men efter Udviklingens Lov, 
der er ét med Guds evige Forsynsplan, kom 
han i „Tidens Fylde", da Slægten var moden 
til at frembringe ham og til at tage imod hans 
Ord. 

— Og hvad betyder da hans Død ! Vore rene- 
ste og bedste Erfaringer gør vi ikke, når Talen 
er om den strænge Ret, men om den offer- 
villige Kærlighed. Frivilligt at tage Lidelse på 
sig og gå i Døden, det er det højeste, der kan 
gøres og høres på Jorden. „En størue Kærlig- 
hed har ingen end den, at én sætter Livet til for 
sine Venner u — for at bringe sine Venner 
Sandheden. Derom véd Verdenshistorien meget 
at berette, og det er dens herligste Blade. 
Tænk på en Sokrates, dér ^drak Døden med 
Smil om Mund", Huss, Savonarola, Jeanne 
d'Arc, Abraham Lincoln. De døde, 7- og sej- 
rede i Døden for deres Venner, som derved 
fik et mægtigt Stød til også at kæmpe og, om 
det skulde være, dø for Sandheden, og de lever 
i Menneskehedens ærefulde Ihukommelse, ikke 

blot trods, men netop på Grund af den for- 
smædelige Død. 

Det er denne Erfaring, vi må gå til, når vi 
vil forstå Jesu Døds Kraft. Den gamle Kirke- 
lære har søgt at udtrykke det, men dens Fejl 
er, at Retfærdigheden er bleven til Juristeri 
og Kærlighedsofret fortonet. At det ikke helt 
har kunnet skjules, det har, trods alt, givet 
„Korsets Ord u sin Kraft, ligesom en eneste 
Solstråle under en dyb Formørkelse kan sprede 
Lys og Varme. 

Vi erfarer i vort Menneskeliv, at der virke- 
ligt er noget, som hedder „Sted fortrædelse", — 
stedfortrædende Lidelse. Juristeriet skal ikke 
hindre os i at se det. Ikke, at den uskyldige 
kan eller skal tage den skyldiges Straf. „Den 
Sjæl, som synder, skal dø! u men så sikker som 
den Lov er, så sikkert er det også, at mangen 
uskyldig må lide. for den skyldige, og at Kær- 
lighed er i Ordets egentlige Forstand „med- 
lidende". „Fædrene æder sure Druer og Bør- 
nene får ømme Tænder", — den Lov forandrer 
vi heller ikke. Den, som står alene i Verden, 
må også alene tage Følgerne af sin Synd, men 
den, som står midt imellem Venner og Fræn- 
der, Ægtefælle og Børn, lægger en Del af sin 
Lidelse over på dem, og hvor der er Kærlig- 
hed vil de ikke unddrage sig eller skubbe fra 
sig, men kræve at lide sammen med den, de 
elsker, bære det onde såvel som det gode med 
den elskede, som har syndet. Således har Je- 
sus, „Menneskenes Søn u , lidt med os i frivillig 
Kærlighed, „taget vor Sygdom og båret vor 
Smærte a . Det var Gud i ham, den Gud, som 
er Kærlighed, der drev ham dertil, og dertil 
er vi kaldede, som bærer Kristennavn, at lide 

for og med hverandre. Således stilles vor Sam- 
vittighed tilfreds, thi så meget er vi værd i 
Guds Øjne, at han gav os Jesus Kristus, i 
Sandhed „den enbårne", den enestående Søn 
blandt alle andre Sønner og Døtre. Ved at se 

Eå den døende Kærlighed, Guds egen Kærlig- 
ed på Korset, forsvinder Angsten. Gud kan 
ikke være os „stræng og vred" siden han har 
gjort det for os ved Jesus af Nasaret. „Da vi 
endnu var Syndere døde Jesus for os." Og det 
er Jesu Kærlighedsoffer, der fortsættes i hver 
Kristens Medhdelse for sine Medmennesker. 
Dette er den dybe Sandhed på Bunden af den 
juristiske Tale om „Stedfortrædelse". Kærlig- 
hed skjuler Syndernes Mangfoldighed, ikke ved 
at Synderne glemmes men netop ved at de% 
ihukommes — for at tilgives. 

Således også med den almindelige Forsonings- 
læres Tale om „Fyldestgørelse". Juristeriet er her 
det, at der skal betales så stor en Erstatning 
til Gud for vor Synd, og den måtte Jesus be- 
tale for os, da vi ikke selv kunde. Sandheden 
deri er den, at Jesus ved sit Kærlighedsoffer 
bevæger vort Hjærte og åbner vore Øjne for, 
at når vi synder, så gør vi Overgreb mod den 
guddommelige Verdensorden. At Jesus måtte 
gå i Døden fordi han vidnede om denne Ver- 
densorden, om, at „den som gør Synd er Syn- 
dens Træl", det overbeviser os „om Synd, Ket- 
færdighed og Dom", vækker Aiigeren i os og 
kalder alle gode Kræfter frem i os til Lydig- 
hed mod Guds Bud. Det er atter her Gud, der 
er med Jesus og det er Jesus, der i sine Dis- 
ciples Samfund, den sande Kirke ? stiller os den 
guddommelige Lov for Øje så vi i Frihed, be- 
vægede af Guds Kærlighed, adlyder efter bedste 

Ævne denne Lov med „det store Bud u . Loven 
fyldestgøres, når Jesu Kristi og hans Disciples 
Lidelser fører Syndere til at sky og hade Syn- 
den og elske Renhed og Retfærdighed. 

Og endelig, Jesu frivillige Kærlighedsoffer 
med Lidelse og Død virker Forsoning. Gud 
trænger ikke til at forsones med os, det er 
Juristeriet, — men vi til at forsones med ham. 
Jesu Lidelse og Død, smælter Isbjærget i vort 
Bryst. Gud selv tager Bolig i os ved Jesus 
Kristus, så vi „bliver hellige, som han er hel- 
lig, 44 og vi bliver med al vor Skrøbelighed „ét 
med Gud, ligesom Jesus er ét med ham". Syn- 
den rammes i sin Rod. 

Lad os da kun udkaste „Badevandet 44 — det 
juristiske Hårkløveri, men beholde „Barnet 44 : 
Jesu Døds oprejsende og rensende Kraft! 



5te Søndag efter Påske. 

Tryk på den rigtige Knap! 



Joh. 16, 23—28. 
IV^crn behage at trykke på Knappen ! u står 
„«/*' der i dé moderne Hotelværelser med 
Ringeapparat. I denne Elektricitetens Tidsalder 
er slige Knapper anbragte mangfoldige Steder. 
Luften — og tit Jorden under vore Fødder 
med — er gennemkrydset med Ledninger til 
Stationer for Telegrafering, Telefonering, Spor- 
vognsdrift, Belysning, til Fabriker, Kontorer 
og Trykkerier. Om det så er en nybygget Or- 
logsmand på Værftet, så kan den bringes til 
at løbe af Stabelen, bare ved et lille Tryk med 

den lille Finger på en lille Knap. Man kunde 
godt kalde vore Dage for Knappernes Tids- 
alder. Det sér helt mærkeligt ud og dog „går 
det ganske naturligt til", det er en „Strøm", 
der frigøres, og så følger Virkningen. Men det 
hænder jo også, at der sker Ulykker. Der er 
noget der hedder „vagabonderende Strømme" 
og „Kortslutninger". Og dén samme hemmelig- 
hedsfulde Kraft, som vi nu på så mangfoldig 
Vis har taget i Brug til nyttigt Arbejde, har 
også i forbryderske Hænder anrettet vældige 
Ødelæggelser. Der hører Kyndighed og På- 
lidelighed til at betjene denne Kraft. Der skal 
trykkes på åen rigtige Knap i det rigtige Øjeblik. 

Der er en anden Verden, end den udvortes 
med dens Kræfter, en indre Verden, hvor Men- 
neskeånden og Menneskesindet med alle de 
mange Ytringsformer, råder. Også her er der 
Knap ved Knap, og det gælder om, at der 
trykkes på den rette Knap i det rette Øjeblik, 
for at> „Strømmen" kan virke til Velsignelse, 
og ikke til Forbandelse. 

Menneskevæsenet er så uendelig sammensat, 
langt mere sammensat end det fineste elektriske 
Apparat. Vi er undergivet Stemningerne, der 
skifter som Solskin og Skyer efter Omgivelser 
og Forhold. Efter som „Immøret" er, tager vi 
let eller tungt på Tingene, og rene Ubetyde- 
ligheder — god eller dårlig Nattesøvn, gråt 
eller klart Vejr — lægger os Ordene på Tunge 
og styrker eller lammer vore Hænder. Naturen, 
hvori vi færdes, sætter sit Præg på Karakte- 
rerne, så der kommer noget hårdt eller mildt 
over dem. Og ikke dette alene : „Nær ved For- 
billedet ligger Vrængbilledet." Det ædleste og 
bedste i os ligger Side om Side, som tusinde 

udspændte Strænge, med det lave og urene. 
Det skønne og herlige i et Menneske slår så 
tit over i sin Karikatur. Det kommer af Sel- 
viskheden, thi i Selviskhed har al Synd sin 
Uod. De store Aandsævner, som var bestemte 
til at virke opløftende og befriende, til at føre 
Folket og Fædrelandet, ja hele Slægten fremad, 
forvildes og bliver til en fortærende Ild, i Ste- 
det for at lyse og varme, og den, der ejede 
disse Gaver, går til Grunde, og får til Efter- 
mæle, at han var en Svøbe for sin Tidsalder. 
Sådan er det gået mangen født Herskernatur. 
Ærgærrigheden og Forfængeligheden, der er 
Æresfølelsens Karikatur, førte dem ind på Ty- 
ranniets eller Erobringens Vej, og hvad han 
så vandt, så tabte han sig selv og lagde Spi- 
ren til senere Nederlag. Tænk f. Eks. på en 
Karl den tolvte. Der blev trykket på en for- 
kert „Knap". Eller der er den rigt udrustede 
Natur, der i Utålmodighed og med hensynsløs 
Iver vilde føre sine Tanker, til Hæld og Gavn 
for Samfundet, ud i Livet, før Tiden var mo- 
den. Viljestyrken forvrængedes til Stædighed, 
og han faldt, og hans Fald blev stort. Det var 
den rigtige „Knap u — men ikke det rigtige 
Øjeblik. Tænk f. Eks. på en Struensee. 

Men vi behøver ikke at søge ud til Verdens- 
historien for at få dette bekræftet. Dagliglivet 
er fuldt af Vidnesbyrd derom. Den rigtige 
Knap i det rigtige Øjeblik! der er nok af dem 
og nok af det, der vil vildlede den lønlige, 
underfulde Strøm herinde i vort Væsens Dyb, 
og vi må være på vor Post, at hverken Stem- 
ningerne som „vagabonderende Strømme 14 eller 
Lidenskaberne skal få os i deres Magt, thi det 
er os, som skal herske over dem. 

Men lad mig, for ret at forklare, hvad jeg 
mener, drage nogle Træk frem af Livet, som 
det leves. 

Først et Træk af vor oldnordiske Sagnkres, 
thi også i Sagnets Dragt møder det virkelige 
Liv os, når vi har Øjne til at se med og Øren 
til at høre med. Sigurd Fofnersbane er dræbt, 
og Gudrun, hans Hustru, sidder forstenet ved 
hans Lig i tåreløs Smærte. De andre Kvinder 
forfærdes ved denne stivnede Sorg, der ikke 
kan få, Luft og Lindring i Klage og Gråd. Den 
ene efter den anden træder hen til hende og 
fortæller hende den tungeste af sine Oplevelser. 
Men Gudrun sidder som om hun hverken sér 
eller hører. Da er der tilsidst én, der begynder 
at synge en Sang om Sigurd, hans mandige 
Skønhed, hans Mod og Bedrifter, og om hans 
Kærlighed til hende. Da brister Tårekilden i 
hendes Hjærte, Isen tør op i Gråd og hun fin- 
der Ord for sin knugende Sorg. — Det var 
den Knap, som der skulde trykkes på til For- 
løsning ai den bundne Aand. — Og det er sandt 
nu, som for Aartusinder siden, thi Menneske- 
sindet bliver til alle Tider og alle Vegne det 
samme. 

Hvem kender ikke „Historien om en Moder!" 
Hun finder Vej til Dødens Have, trods alle 
Hindringer, trods den sorte Nat, den fygende 
Sne, den stingende Tornebusk og den dybe Sø. 
Døden, til hvis Have hun kommer for at kræve 
sit Barn igen, spørger forbavset: hvordan har 
du kunnet finde Vej og komme her før jeg? 
Og hun svarer: Jeg er en Moder! — Ja, når 
der trykkes på den Knap i rette Øjeblik, kan 
det vidunderligste ske. 

Endnu et Digterord. Den norske Skjald syn- 

ger om sit Fædreland „med de tusind Hjem" 
og den trange Tid, da „det vandt sin Eet u : 

— „i værste Nød blåøjet 
Frihed blev os født. 
Det gav Faderkraft at bære 
Hungersnød og Krig." 

Det er igen den rigtige Knap i den rigtige 
Stund, når det gælder. 

Også følgende Virkelighedstræk er godt at 
få Forstand af. En meget svagt begavet Dreng 
var ikke i Stand til at modtage selv den tarve- 
ligste Oplysning, før han en Dag fik fat i en 
Kurv med Voksbønner. Han lod med Velbehag 
Bønnerne glide igennem Fingrene og hele An- 
sigtets Udtryk skiftede fra uhjælpsom Sløvhed 
til livlig Opmærksomhed, og mens han havde 
denne Beskæftigelse kunde han både forstå, 
hvad der sagdes til ham, og gøre fornuftige 
Spørgsmål. Det var den Knap, som der skulde 
trykkes på i Undervisningstimen. „Strømmen" 
fik fri Bane ved en så besynderlig Ledning. 

I det hele skal det nok slå til, at som Sor- 
gen har en mægtig Ævne til at sætte de dy- 
beste Kræfter i Menneskeånden og Menneske- 
sindet i Bevægelse, så har også Glæden det, 
og derfor også Kærlighed og Venlighed, hvori 
der, som Ordsproget siger, er stor Glæde. En 
lille Tjeneste kan smælte en hård Skorpe af 
Bitterhed eller Gnavenhed. Erfarer vi det ikke 
atter og atter, både når vi giver og modtager 
små Opmærksomheder, der vidner om Velvilje 
og kærlig Omtanke. Jeg kom til at tænke på 
det forleden på den åbne Strand, hvor to 
Mænd var ved at trække en Båd ind i et Skur. 
Den ene havde et dårligt Ben, og det kneb 
for dem. Hvad var da naturligere end at tage 

et Tag med. Og Ansigterne, der lige fora cl 
havde været ligegyldige og snarest måske no- 
get uvillige overfor en Drivert, der stod og røg 
af en Snadde, blev nu milde og venlige, og en 
fornøjelig Samtale kom i Gang. 

Vi skal her være til Hjælp for hverandre, 
så den rette Knap trykkes til rette Tid. Vi 
kan ikke ønske os selv noget bedre, ikke hel- 
ler gøre vor Næste nogen større Tjeneste end 
dette. Og på den anden Side: vi skal fare 
varligt med hverandre. En ond eller tankeløs 
Hånd kan her være til ubodelig Fortræd. 
Shakespeare har med gribende Kraft skildret 
i „Othello", hvordan en samvittighedsløs Us- 
ling driver en ædel og højsindet Natur til Udåd 
ved at opægge Skinsygen. Og erfarer eller ser 
vi ikke så sørgeligt tit, hvordan der trykkes 
på de slemme Knapper, eller dog til urette 
Tid på de rigtige. Thi hvad andet er det der 
sker, når man f. Eks. ægger hinanden til al- 
skens Råhed, med uhøvisk Tale, til Drikkeri 
eller slette Streger. Det er Kappestriden på 
de slemme Felter — forvrænget Æresfølelse. 
Lad mig ikke glemme Fejgheden. Det var den 
Knap, Jøderne trykkede på, da de råbte til 
den sølle Pontius Pilatus: lader du ham løs, er 
du ikke Kejserens Ven! 

Jesus af Nasaret, som „vidste, hvad der er 
i Mennesket", han forstod at trykke på den 
rette Knap i det rette Øjeblik. „Jeg så' dig 
under Figentræet", sagde han til Nathanael, 
som har ligget hensunken i Bøn og på hvis 
Aasyn Jesus har læst som i en åben Bog, at 
her var en sand Israelit uden Svig. Det greb 
den unge, bløde, varme Sjæl. „Den Mand, du 
nu har, er ikke din Mand!" lod han Kvinden 

ved Brønden vide, og ramte hende i hendes 
kvindelige Skamfølelse. „Den, som er ren, kaste 
den første Sten! u lød det til Farisæerne, der 
vilde have den faldne Kvinde stenet. Og med 
et Øjekast fik han hele Simon Peters Væsen 
til at bæve af Smærte og Anger i Forrådeisens 
Nat. „Effata! — luk dig op ! a toner det fra hans 
Mund til den døvstumme. 

Ja, luk dir/ op! lad „Strømmen 64 virke! lad 
Aanden finde sig selv, og derigennem finde 
G-ud! Det er deri, at både Sorgen og Glæden 
har sin Velsignelse; det er dertil vort hele 
Liv, med alle de mange små Ting, er bestemt 
— at vor Sjæl, vort Sind må lukke sig op, at 
„Ledningen 11 mellem vor Skabers Hjærte og 
vort Hjærte må komme altid bedre i Stand, 
blive altid mere fintmærkende. Han trykker på 
„Knappen", snart, i Lyst, snart i Nød, i de ro- 
lige Dage og i Kampens Tider, men til os står 
det at forarbejde det altsammen til vor Op- 
dragelse til Samfundet med Ham! 



6te Søndag efter Påske. 

„Jeg og Faderen, vi er et". 

Joh. 10, 30. 

1 véd, at dette Ord er en af Hovedhjørnestenene 
for den kirkelige Treenighedslære. Vi er alle 
fra vor Barndom bleven belærte om, at her 
siger Jesus rent ud, at han er Grud selv, den 
anden Person i Guddommen. 

Nu kunde der for det første spørges: har 

Jesus sagt dette Ord? det findes optegnet som 
et Ord af ham i Johannesevangehet, der skal 
være affattet af Apostlen Johannes. Selv dette 
antaget, — I véd. at jeg ikke mener det — så 
indrømmes det aog også af de kirketroende 
Teologer, at Apostlen har tegnet et Jesusbil- 
lede, som er meget forskelligt fra de tre første 
Evangeliers, og dette forklares af, at han var 
gennemtrængt af den religiøse og filosofiske 
hemmelige Lære („Mystik' 4 ), hvis Hovedsæde 
var Alexandria i Ægypten og hvori Jødedom 
og Hellenisme (den græske Aandsretning) havde 
indgået en ejendommelig og inderlig Forbin- 
delse. Denne hele Religionsfilosofi havde af- 
født sit eget Sprog, og det måtte ligge den 
opvågnende kristelige Tænkning nær at tilegne 
sig dette Sprog, disse så at sige Fagudtryk, 
såsom „Lys og Mørke", „levende Vand", „Ver- 
den og denne Verdens Fyrste", „Brødet fra 
Himlen", „Vejen" o. m. fl. Johannes har da, 
hedder det, behandlet Jesu Taler med sin apo- 
stoliske Personligheds Frihed, har ud fra sin 
mystiske Anskuelse af Jesus, „Ordet, der blev 
Kød", omsmæltet den historiske Jesu Vidnes- 
byrd og givet det denne Iklædning. Af niange 
Grunde holder jeg for, at „Johannesevangeliet" 
stammer fra henimod Midten af det 2det Aar- 
hundrede og ikke fra Apostlen. Men dette haa 
i og for sig ingen særlig Betydning, når det 
dog i hvert Tilfælde ikke er Jesu egne Ord, 
der er gengivne. Så bliver Spørgsmålet klin 
det: indeholder disse Taler, som er lagt ham 
i Munden, opbyggelige og oplysende Sandhe- 
der? giver de os noget til Næring for vort 
åndelige Liv, noget Bidrag til Klarhed over 
Tilværelsen, over Vejen mellem Gud og os? 

Og således betragtet er „Johannesevangeliet u 
i mine Øjne en uudtømmelig Guldgrube og er 
„det rette, fine Evangelium 44 , som Luther kal- 
der det. 

Her i dette Ord: „Jeg og Faderen, vi er ét! u 
er, hvad jeg vil kalde, den praktiske Side af 
Evangeliets bærende Idé udtrykt. Det begyn- 
der jo med den berømte Indledning: „i Be- 
gyndelsen var Ordet, og Ordet vår hos Gud, 
og Ordet var Gud. 44 Her må man nu vide, at 
det græske „Logos 44 , som oversættes ved Ord, 
tillige har Betydningen Tanke, Fornuft. Goethes 
Doktor Faust standser straks ved dette „Lo- 
gos" med dets Flertydighed, da han tager sit 
Johannesevangelium for sig og stirrer ned i 
det lønlige Dyb, som her åbner sig for ham. 
Det er en Forestilling, som mælder sig af sig 
selv, hvor der er Tro på en alvis Verdens- 
skaoer, der har fremkaldt det tilværende efter 
en evig Plan, at alle Ting, alt det, levende og 
livløst, besjælet og ubesjælet, der er bleven 
til, har stået som Urbilleder fra Evighed for 
Verdensfaderen, så at ligesom alle Grundele- 
menter vtfr tilstede i den oprindelige Verdens- 
tåge, der fyldte Rummet, så var atter Frem- 
trædelsesformerne for Alskabningen allerede 
„før Verdens Grundvold blev lagt 44 forhånden 
som i et Spejl for Guds Øje, deriblandt da og- 
så vor Menneskeskikkelse, denne lille Klodes 
ypperste Skabning, der skulde udvikle sig af 
de første levende Kim. Menneskeslægtens Grund- 
billede var i den guddommelige Bevidsthed og 
Viljebeslutning før Tidernes Begyndelse for så 
at „blive Kød* i Tiden og nå sin Fuldendelse 
gennem en fremadskridende Udvikling. Denne 
Tanke findes allerede hos Sokrates og frem- 

sættes som et Hovedled i hans Discipel Platos 
Filosofi, og det således, at de enkelte Menne- 
sker har haft en Forudtilværelse. Selv Tænkere 
som Kant og Schelling har vedkendt sig denne 
Forestilling, så er den „sværmerisk", så er den 
nyere Filosofis Grundlæggere også Sværmere. 
Men, siges der, Johannesevangeliets Forfat- 
ter går jo dog i sin Lære om ,,Logos tt videre, 
når han siger, at Ordet, der blev Kød, ikke 
alene var hos Gud, men var selv Gud, så at 
der i det mindste fremkommer en Toenighed, 
og at alle Ting er skabt derved. Her må der 
atter mindes om, at det er den guddommelige 
Evighedstanke med Menneskeslægten og med 
Alskabningen i det hele, der menes. Et er det 
at' sige: denne Jesus af Nasaret, dette Væsen 
i Menneskeskikkelse, var Gud, selve den al- 
mægtige Gud i Kød og Blod, et andet, at 
Gudstanken med Menneskeslægten åbenbarede 
sig i Tiden i Kød og Blod i dette Menneske. 
Og at Johannesevangeliets Forfatter, hvem det 
så har været, har villet sige dette sidste, og 
ikke, at Jesus af Nasaret, kaldet Kristus, var 
Gud, det er hele Evangeliet et eneste Vidnes- 
byrd om, når man da ellers vil læse det uden 
på Forhånd at føle sig bunden til Kirkelæren 
som en Salighedssag. Ikke blot kalder han sig 
selv »et Menneske" (8,40), men han beder til sin 
himmelske Fader og siger: „min Fader er større 
end jeg". Så vist det er, at det fjerde Evan- 
gelium knytter den jødisk-græske Tænkning 
om Skaberordet som Englefyrste til Jesu Per- 
son, så vist er det på den anden Side, at dets 
Forfatter aldrig går så vidt, at han lægger 
Jesus de Ord i Munden: „jeg er Gud!" eller 
lader ham beråbe sig på en overnaturlig gud- 

dommelig Fødsel. Husk nu stadig på, at det 
ikke er Jesus f den historiske Jesus x der taler i 
Johannesevangeliet, men Evangelieforfatteren, 
der ud fra sin ejendommelige teologiske An- 
skuelse lader ham tale. Og dog lærer han ikke, 
at Jesus var Gud, men kun, at i Jesus åben- 
baredes den guddommelige Tanke med Mennesket 
i al dens Herlighed, idet Menneskeslægtens evige 
Urbillede her trådte frem i Endeligheden. Der- 
for lader Johannesevangeliet ham vel sige: 
-hvem der har set mig, har set Faderen", men 
glemmer ikke at tilføje den fornødne Begræns- 
ning, at alt, hvad Jesus forkynder og gør, har 
han lært af sin Fader, hørt af ham. 

Vi er fuldt berettigede til at betragte hele 
Liogoslæren som en Ting, der ikke kommer os 
ved i vort Gudsforhold, hvor åndfuld og lære- 
rig, den end er. Vi. der ser på Kristendommen 
som historisk fuldt forklarlig som et Led i 
Udviklingen og ikke tror på nogen umiddelbar 
Aabenbaring, men på Menneskeslægtens Selv- 
udvikling efter en åndelig Grundlov, da vi skal 
vokse op i Frihed til Gud, til vor evige Be- 
stemmelse, — vi lader den gamle religions- 
filosofiske, jødisk-græske Iklædning ligge og 
beholder kun Kærnen, den uforgængelige Sand- 
hed deri, som er den, at Gud er i Mennesket, 
og Mennesket er i Gud, og at vi i det Menneske 
Jesus Kristus har Menneskelivet i dets Fylde 
og Højhed lyslevende for Øje, og det netop 
fordi ri her ser (t Menneske, kommen til Verden 
som vi, stridende og kæmpende som vi og sej- 
rende, idet „han lærte Lydighed af det, han 
léd u , lod Gudsviljen helt og i Frihed gennem- 
trænge sin Vilje, så han med fuld Sandhed 
kunde have sagt: jeg og Fadtren, vi er ét; thi 

13 

hvad er det andet end det samme som i Get- 
semanebønnen : „ske, hvad du vil, min him- 
melske Fader, ikke hvad jeg vil! u — denne 
Bøn, som de tre første Evangelister har op- 
tegnet. 

Det er som i en Hovedsum hans hele Liv, 
og det er, hvad enhver af os frimodigt tør sige i 
vore bedste Øjeblikke^ når Guds hellige Aand har 
Magten i vore Sjæle og Sind. Også rent menne- 
skeligt kan vi tale om „to Hjærter og ét Slag u , 
om en Aandens Enhed, hvor vi i Kærlighed og 
Tro er forbundne med andre Mennesker, — 
Forældre og Børn, Mand og Kvinde i deres 
Samliv, Søskende med Søskende og Venner 
med Venner, — overalt, „hvor små og store 
har ét i Sinde". Det er en Afglans af og et 
Forbillede på vor Væsens Enhed med vor Fa- 
ders, som er i Himlen, en Afglans af vor Ud- 
gang fra Gud og et Forbillede på vor Hjem- 
gang til Gud. Således taler Jesus netop derom 
i sin sidste Bøn i Joliannesevangeliet, — om 
sin Enhed med Faderen og sine Disciples En- 
hed med ham og deres indbyrdes Enhed. Det 
er de enkelte Jesusdisciples og det er den 
hele kristne Menigheds Samfundsbånd, trods 
alt, hvad der skiller, så vi med Glæde og med 
Ydmyghed tør sige Johannesevangeliets Jesus 
det efter: 

vi og Faderen, vi er ét! 

Pinsedag. 

Pinsens Evangelium. 



Joh. 14, 93— ud. 

J ortællingen i Apostlenes Gæminger om Pinse- 
underet stiller selve Pinseevangeliet i Skygge. 
Det skal nok slå til, at når der er ti Prækener, 
der tager deres Tekst fra „Lektien", så er der 
kun én, der går ud fra de Ord, Jesus efter 
Johannesevangeliet talte til sine Disciple ved 
Nadverbordet. Disse Ord klinger så jævnt og 
stilfærdigt. De tager Sigte på det indre Men- 
neske, på det Arbejde af Aanden, som må 
foregå dér for at Guds Vilje kan ske. Der 
sidder Herren og Mesteren i den sene Natte- 
time og Disciplenes Øjne hænger ved hans 
Læber. Nu og da kommer en af dem med et 
Spørgsmål, som Jesus da giver Svar på. Alt 
er så stille og tyst, så tårebevæget og sorg- 
fuldt. Jesus véd og Vennerne føler, at noget 
frygteligt forestår. Derfor gælder det netop 
her som måske aldrig før eller siden, at Ordet 
kommer fra Hjærtet og går til Hjærtet. — 
Pinseberetningen i Ap. Gr. er af helt anden 
Art. Det stråler og lyser, der lyder højrøstet 
begejstret Tale i mange Tungemål, og der sker 
noget, som spørges vidt og bredt, Tusinder af 
døbte „lægges til Menigheden". Derfor fanger 
det ganske anderledes Indbildningskraften og 
ligesom overdøver de sagtfærdige Ord i Evan- 
geliet. 

Også mig gik det længe således. Jeg glemte 
næsten Evangeliet over Lektien. Og nu er det 
slet ikke min Mening at kaste Ringeagt på 
denne. Det forstår jeg så godt, at den mæg- 

13* 

tige Opstandelsestro, der greb Jesu Disciple 
i den største Påske, Verden har set, og Min- 
det om det Samliv, de da har [ført med ham 
i Aanden — eller i hans åndslegemlige Skik- 
kelse — ligesom har fundet et Brændpunkt i 
denne Fortælling om Aandens Udgydelse på 
Pinsedagen. Jeg har før sagt, og jeg siger det 
igen, at som historisk Begivenhed kan jeg for 
min Del umuligt tage det. Så snart jeg nem- 
lig prøver på at forestille mig det Optrin, Lu- 
kas skildrer, kommer jeg ind i en uløselig 
Forvirring, hvori det opbyggelige hjælpeløst 
forsvinder. „Gud er ikke Forvirringens, men 
Ordenens Gud. u Men jeg har ikke Lyst til at 
udpege Umulighederne. Kun så meget må jeg 
have Lov til at sige, at det nu en Gang er et 
Krav, som mange fromme Mennesker ikke kan 
give Slip på, at hvad der berettes som Historie, 
som en udvortes håndgribelig Begivenhed, også 
må have Sammenhæng og må have kunnet* ske. 
Det er jo slet ikke det underfulde i sig selv, 
men det er det urimelige, det selvmodsigende, 
det, der sårer selve den åndelige Sans, — det 
er dette, som stiller sig i Vejen for sådanne 
Mennesker ved en Fortælling som denne. Det 
angår slet ikke vor Tro om vi kan eller ikke 
kan gA ind på denne Pinseberetning som no- 
get historisk. Thi at tro på Gud er at være i 
Samfund med Gud, leve sammen med ham, 
have Vilje til at lyde hans Bud og lade hans 
Aand gøre sin Gærning i os og ved os. 

Vi kan holde Pinse uden at se andet i Pinse- 
beretningen end en digterisk Fremstilling af 
Kraften, — „Ilden" — i Apostlenes Præken 
og den Virkning, den gjorde i hine første Dage. 
Men vi kan ikke holde Pinse uden at de Ord 

af Jesus genlyder i vort Hjærte og dér frem- 
kalder et Ja og Amen: „om nogen elsker mig, 
skal han holde mit Bud, og min Fader skal elske 
ham, og vi skal komme til ham og toge BoHq hos 
ham", og hvad han ellers taler til sine første 
Disciple i den Stund; at hans Ord ikke er 
hans, men faderens, at Faderen er større end 
han, at de skal glæde sig over hans Bortgang 
forud for dem til Faderen, indtil han slutter 
med sit så simple, og dog så uendeligt dybe: 
„står op! lader <>s gå herfra!" 

Ja, Pinseevangeliet er nu blevet mig det 
første og største og kæreste på den store Høj- 
tidsdag og Grundtonen i det altsammen. Det 
er, som når jeg i gamle Dage sad og hørte et 
Orkester og først slet ikke lagde Mærke til 
mit Yndlingsinstrument, Fiolinen, der mere end 
nogen anden Strængeleg kan tolke med sin 
Jubel og Smærte, hvad der bor i Menneske- 
sindet, — men efterhånden hørte jeg den igen- 
nem alle de andre Instrumenter, der kun blev 
ligesom Rammen derom. 

„O/w nogen elsker mig 11 , siger Jesus. Det er 
Betingelsen for at „kunne holde hans Bud u og 
for at Faderen og han kan tage Bolig hos os. 

Der er jo Folk, der i en god Mening, men 
uden åndelig Forstand, trænger sig ind på 
andre med dette Spørgsmål: „elsker du Jesus? u 
Vi finder trykte Sedler i Postkassen eller de 
stikkes os i Hånden på Gaden, eller et fuld- 
stændig fremmed Menneske tilråber os det i 
Forbigående. Kærlighed er en ædel Plante, 
som der ikke skal røres ved med plump Hånd 
i utidig Iver.*[Men ellers er det jo sandt nok, 
at større Spørgsmål gives der ikke, og derfor 
heller ikke noget Svar, som er så afgørende. 

Det er i evig Porstand, hvad Bejlerspørgsmålét 
og Svaret derpå er i timelig. Men lad os vogte 
* os for store Ord og uklare Talemåder. Hvad 
er det at elske? det er vel at give sig selv. Gav 
vi end alt andet, men gav ikke os selv, — vor 
fulde Tillid, Fortrolighed, vort Hjærtes inderste 
Tanker med dets Håb og Frygt og med Sin- 
det til at lide og ofre for den. vi elsker eller 
mener at elske, så véd vi endnu ikke, hvad 
Kærlighed er. Men Tegnet på den ægte Kær- 
lighed, det er, at vi kommer under dens For- 
vandlingsmagt. „Vi forvandles til det, vi elsker/* 
siger Bernhard af Clairvaux. Endogså bare i 
Ansigtstræk og Væsen kan der, trods al op- 
rindelig Ulighed, komme Lighed under et langt 
Samliv i Kærlighed, ganske af sig selv, uden 
at man selv tænker derpå eller gør noget 
dertil. 

At „elske Jesus", det er af sit Hjærtes Vilje 
at lukke sit Væsen op for hans Væsen, som 
er Aabenbaringen af Guds Sandheds- og Nådes- 
tanke med os Menneskebørn, Støv og Aske, 
som vi er. Han er „Brudgommen", vort Hjærte 
er „Bruden", ja hele hans Vennekres er Bru- 
den. Og Kendemærket derpå er, at vi kommer 
ind under Forvandlingens Magt, lærer af ham, 
som er sagtmodig og ydmyg af Hjærtét, „læ- 
rer ham at ligne", som det hedder i Dåbs- 
salmen. Det er jo ikke et Øjebliks Værk, det 
er et helt Livs Værk, thi der er en Modstand 
i os fra vor jordbundne Natur. I kender det, 
og jeg kender det så godt som nogen. Deraf 
denne Følelse af Søndersplittethed og Ufred. 
Jesus og hans Liv udtrykker vort Væsens Lov, 
Aandens, Guds Aands Lov, men „Kødet be- 
gærer mod Aanden." 



— 199 — 

Men det er da Evangeliet, „det glade Bud- 
skab", at Gud Fader kommer til os, den Store 
til de Små. Det er den dybe, uforgængelige 
Sandhed i de bibelske Fortællinger om Gud 
Herren, der vandrede i Paradishaven med Stam- 
forældrene, gæstede Abraham i Mamre Lund, 
talte med Moses „som en Mand med sin Næste u 
og hvis Røst lød til Elias i den sagte Susen. 
Det er Sandheden, som også vi fryder os ved 
i Fortællingen om Englebebudelsen til Maria, 
Marias Besøg hos Elisabet — „hvorledes sker 
det mig, at min Herres Moder kommer til 
mig? u om Jesus selv, der gæster Zachæus og 
kalder „den syndige Mand", Simon Jonas' Søn, 
til sin Discipel, og oprejser Toldere og Syn- 
dere og Synderinder. Det er den Store, det er 
Gud, vor Fader, som kommer til os Små. Og 
det er også den samme livsalige Sandhed i 
Pinsefortællingen. Det er Himlen, der kommer 
til Jorden, Evigheden til Tiden, Livet og Ufor- 
krænkeligheden, som kommer :il os, der alle 
Vegne er omringede af Dødens Skygger. 

At Faderen med „Sønnen u tager Bolig hos 
os vil sige, at Gudstanken bliver levende i os, 
idet vi ser Jesus for vor Sjæls Øje og beken- 
dor, „at som han er, skal også vi være her i 
Verden." Vi skal blive som Paulus siger, lige- 
dannede med Jesus, vi beder derom og kæm- 
per derfor. „Ikke at vi har grebet det eller 
allerede er fuldkomne", men vi har begyndt — 
vi „jager derefter, om vi dog kunde gribe det", 
trods al vor Svaghed „efterdi vi selv er grebne". 
— Ja dette er det: at være greben aj Jesus, 
af Gud selv ved Jesus. Det er at elske Jesus. 
Og dette tør vi vel i al Ydmyghed sige uden 

at tage for store Ord i Munden eller bruge 
svævende Talemåder. 

Det stemmer med vort Væsens inderste Lov, 
og derfor giver det Freden, Jesu Fred, den 
Fred Jesus følte, skønt i Kamp med de væl- 
dige Verdensmagter. „I mig skal i have Fred u , 
— Freden med vor Gud og Freden med os 
selv, vort eget inderste og rette Selv. Det gi- 
ver os Kamp med Verden, Verden i os og 
Verden om os, den Verden, som „ligger i det 
onde u . Bedre Køb er der ikke for den sande, 
indre Hjærtefred end denne Kamp med det, 
som strider mod Guds Vilje. 

Så lyder der tilsidst i Pinseevangeliet et: 
„står op! lader os gå herfra ! a Jesus gik til 
Døden, men også gennem Døden til Livet, det 
rette Liv, Samlivet med Gud, Aasyn til Aasyn. 
Også vi må en Gang stå op og gå herfra. Men 
har Faderen ved og i ham taget Bolig hos os, 
så skal også vi komme som Jesu Søskende og 
tage Bolig hos Faderen, hvor han er gået forud 
for at berede os Sted. De Små skal komme til 
den Store, som den Store er kommen til de Små! 



Trinitatis Søndag. 

Menneskekundskab. 

Joh. 2, 24—25. 

„Jesus selv betroede sig* ikke til dem, fordi 
han kendte alle, og fordi han ikke behøvede^ 
at nogen skulde vidne om et Menneske; thi 
han vidste, hvad der var i Mennesket". 

Disse mærkelige Ord går lige forud for Skil- 
dringen af Jesu Samtale i Nattetimen med 
Nikodemus. Denne Skildring er åbenbart givet 
af Evangelisten som Eksempel på Jesu Men- 
nrskekundskab. 

Menneskekundskab! var det ikke en herlig 
Ting at eje ret til Bunds? hvor kunde man da 
ikke komme frem i Verden, når man vidste 
rigtigt nøje, hvordan éns Medmennesker skulde 
,.tages u ! hvilken Lykke! 

Det kommer nu endda an derpå, om det var 
Lykke og førte til Lykke. Måske vi netop ikke 
kunde tåle det for vor sande Lykkes Skyld og 
for vor Sjæls evige Vel. Livets rigeste Lykke, 
ja eneste sande Lykke, er dog Kærligheden til 
og Troen på andre Mennesker. Fører vor Men- 
neskekundskab os til at „tage" og bruge Men- 
nesker som Trappesten for os selv, da sætter 
vi selve Kærlighedsævnen, Lykkens Grund- 
betingelse, til, og lider Skade på vor Sjæl. Og 
hvad Igæld kan der gives for den Skade? Magt 
og Rigdom og Ære kan vindes ved denne sel- 
viske, hjærteløse Menneskekundskab, — men 
Lykken, den rette Lykke, Varmen i Hjærtet, 
Forståelsen, Tilliden, Samfølelsen, nej, den går 
man glip af og lider tilsidst, trods alle nok så 
glimrende Sejre, et uopretteligt Nederlag. 

Ingen forstod at „tage" og bruge Mennesker 
som den „store" Napoleon. Jeg har tit i min 
Barndom set Medailloner af ham, hvor Lykke- 
stjærnen stod over hans Isse; men „han døde 
ensom på St. Helena", og St. Helena ligger 
ikke bare langt derude i Verdenshavet, men 
mangfoldige andre Steder, i mange såkaldte 
rige og lykkelige Hjem, hvor alt dog er Tom- 
hed og Fortærelse og lønlig Angst. Den sande 

Lykke gror ikke, kan ikke gro dér, hvor den 
„Livets Ædelsten", som Salmedigteren synger 
om, trædes under Fødder. — Og så vil jeg 
føje til: heller end at lade Menneskekundskab 
gøre mit Hjærte til en Isklump vil jeg und- 
være- den og trods alle Skuffelser og Smærter 
holde fast ved min Tiltro og Kærlighed til 
Menneskene, mine Brødre og Søstre. Jeg skøt- 
ter ikke om „Røntgenstråler", hvis jeg kun skal 
se Skelettet i mine Medmennesker. 

Men står Valget da virkelig således, at enten 
må vi med Flid, så vidt kun muligt, lukke 
vore Øjne for alt det onde og foragtelige hos 
Menneskene og sky al Menneskekundskab som 
Kærlighedens og Tillidens og Hengivenhedens, 
og dermed den største og bedste Lykkes døde- 
lige Gift, — enten dette, eller også må vi op- 
give al Tro på, at der er noget godt og ægte, 
noget i Sandhed elskeligt hos Menneskenes 
Børn og som hin engelske Konge mene, at „hver 
har sin Pris, hvorfor han eller hun kan købes, 
trods alle dydige Lader ? u 

Goethe lader en af sine Personer (Hertugen 
i „Torqvato Tasso") sige: 

„Kun den kan frygte Menneskenes Bern, 
som ikke kender dem, og den, der ej 
vil omgås dem, vil snart miskende dem". 

Dette er et lyst Syn på Mennesker. Det er 
lysere, end vel de fleste kan vedkende sig, og 
den store tyske Digters egen Mening er det 
sikkert ikke. Han siger et andet Sted for egen 
Rebning: „Der er ganske vist ikke noget, der 
er interessantere end at lære Menneskene at 
kende, kun må man da vogte sig for at kende 
sig selv." Dette peger i en hel anden Retning, 
Det er så mørkt et Syn som vel muligt, thi 

dermed siger den højt begavede Aand, der 
havde et så skarpt Blik for Menneskene som 
nogen, med bitter Selvironi, at kender én sig 
selv, så foragter én også sig selv og lærer 
dermed at foragte alle Mennesker, — ligesom 
den store franske Kejser og den usle engelske 
Konge. 

Så er der dem, des tager det omtrent som 
Børn. Børn har kun to Farver, hvidt og sort. 
Det er en god Mand, men det er en slem Mand. 
Mellemfarverne kender de ikke. Elske eller af- 
sky! — „I Lykkens Galoscher" kryber Volon- 
tøren med det underfulde Fodtøj gennem Hjær- 
terne på en hel Række Tilskuere i Teatret. 
Her er det som i et ortopædisk Institut, hvor 
allehånde Knuder og Udvækster skæres bort 
og Gibsafstøbninger deraf hænger på Væggene. 
Det er en Dame, der opbevarer sine Veninders 
legemlige og åndelige Fejl. Så er det atter et 
kvindeligt Hjærte — men dér er det som i en 
Kirke, hvor Uskyldighedens hvide Due svæver 
over Højaltret. Derpå et fattigt Tagkammer, 
hvor dog Guds varme Sol stråler og Roserne 
nikker fra den lille Trækasse på Taget, og den 
syge Moder i Sengen velsigner sin fromme Datter. 
Og se dette her er en Slagterbod med lutter Kød, 
„en rig og respektabel Mand, hvis Navn vist 
må findes i Vejviseren 14 . Videre gennem hans 
Frues Hjærte, der er som et forfaldent Due- 
slag med Mandens Portræt som Vejrhane. Så 
i et Spejlkabinet, hvor et ubetydeligt Jeg sid- 
der og beundrer sin egen mangfoldige Storhed. 
Endelig i et Nålehus. En galdesyg' [gammel 
Gnavpose, tænker han, men nej, det er „en 
ung Militær med flere Ordener, just, som man 
sagde, en Mand med Hj ærtet på rette Sted. u 

Det er sandt nok, at ikke alt det, som glim- 
rer, er Guld, og at heller ikke alt virkeligt 
Guld glimrer. Men det er ikke så let gjort 
med at skille Menneskene i nogle der er lutter 
Lys og andre der er bare Mørke. 

Nej, det véd vi fra os selv! „Man må vogte 
sig for at kende sig selv", siger den store, 
tyske Digter, når man skal have Fornøjelse af 
det „interessante" Studium af Mennesker. Dette 
er bittert og spottende, s^rspottende. Og Selv- 
spotten ligger netop de idealest anlagte Natu- 
rer nær, som ikke har et eviggyldigt, guddom- 
meligt Ideal at se hen til med Selverkendelse 
og Syndsbekendelse, men også med Håb, Tro 
og Fortrøstning om at nå Idealet ved Guds, 
vor Faders Nåde. 

Kend dig selv! sagde det gamle Visdomsord, 
der var skrevet på Væggen i Delfis Orakel. 
Det var fra dette Ord, Sokrates gik ud, og 
det er også derfra vi skal gå ud for at komme 
til ham, hvem Sokrates ikke kendte, men som 
vi kender, ham, som er mere end både Salo- 
mon og Sokrates, Jesus, Mennesket i dets 
Højhed og Herlighed, Mennesket, som det 
skal være: 

med Bestemmelsens Mærke på sin Pande, 
være ? som han sprang i Guds Tanke frem!"*) 

Ved at se på ham, hans Sandheds og Kær- 
ligheds Liv, lærer vi at kende os selv ret. Vi 
ser vor egen Synd og Urenhed tegne sig mod 
den strålende Skikkelse. „Gå bort fra mig, thi 
jeg er en Synder tt . Men vi kendes ved denne 
Skikkelse som vort inderste egentlige Selv, der 
ved Guds Aand skal forløses fra Syndens 



*) H. Ibsen: Per Gynt. 

Magt, og siger: _,kom nær til mig. Synder, 
som jeg er! u 

Det var dette, der også drev Xikodemus til 
ham i den sene Nattetime. Det var den kæm- 
pende, ærligt kæmpende SjæL som længtes nd 
af sit Fængsel og kommer ud deraf ved den 
stærkes Hånd. Jesus så" Lyset og Mørket bry- 
des i sin Gæsts Inderste, og det forstod han. 
thi den Kamp havde han selv stridt og fik 
først udstridt den til Sejr på Korset. Her ser 
vi ret Jesus af Xasaret, som Menneskekender, 
og det var han for at være Sjæhsørger. 

Og som den store Menneskekender og Sjæle- 
sørger med Kærlighedens Forståelse hjalp Ly- 
set til Sejr hos Xikodemus med sit: „I må 
fødes påny!" således hjælper han også os til 
Livsfornyelse ved sin Aand, til Forløsning af 
det indre Menneske, Aandens Menneske i os, 
dette Menneske, der sukker og er i Trældom 
indtil Viljen rejses med Kraften til at vandre 
i Jesu Fodspor. 

Den Selvkundskab og Menneskekundskab vi 
lærer hos ham, er lige langt fra selvisk Be- 
regning og blind Godtroenhed, lige langt fra 
Selvopgivelse og Selvforherligelse. Den hviler 
på en Sammensmæltning af det lyse og det 
mørke Syn på Menneskenaturen. Jesus læste 
den dunkle, vildsomme Skrift i Sjælene, men 
han læste også,, hvad Guds Finger har skrevet 
derinde, og han elskede disse sukkende og 
kæmpende Menneskebørn. Det var ikke dere«, 
men dem, han søgte ikke sin timelige Lykke 
hos dem, — ak nej! — men den Lykke som 
Sjælesørger at gøre den himmelske Faders 
Vilje, øve sit Forløserkald, tro til Døden. Han 
elskede Synderen, meu tugtede Synden. „Gå 

bort og synd ikke mere!" Han svingede ikke 
mellem Stemninger, der i det ene Øjeblik for- 
guder og i det næste Øjeblik' i Bitterhed ven- 
der sig bort fra et syndigt Menneske, hvis 
Skrøbeligheder nødvendigvis kommer frem, når 
Stemningen er fordunstet. 

„Han vidste, hvad der er i Mennesket" — 
at dér er Himmel og Helvede, Side om Side, men 
hans Øje havde Kærlighedens Klarsyn, thi 
ægte Kærlighed er netop, trods Ordsproget, 
ikke blind, men klarsynet, Kærligheden til det 
indre Menneske, der er skjult i det ydre. Og 
fordi han i Kærlighed forstod alt, kunde han 
også tilgive alt og vidste Eåd for alt. Deri 
fandt han sin Lykke, den rigeste og reneste 
trods Miskendelse, Kors og Død. 

Er hans Sindelag i os, lærer vi af ham at 
se først på os selv, så på vor Næste, da vil 
også vi vinde den Menneskekundskab, som det 
alene er værd at eje, den, hvori der er ægte 
Lykke, hvor Kærlighed og Sandhed går Hånd 
i Hånd ! Da vil også vi i det Små kunne blive 
„Sjælesørgere", hjælpe hverandre frem på Vejen 
til Faderhjemmet! 



Første Søndag efter Trinitatis. 

I Smæltediglen. 

Luk. 16, 19— ud. 

JL'enne „Lignelse" udgør Hovedhjørnestenen 
for Læren om de endeløse Helvedskvaler, en 
Lære, som mere end nogen anden såkaldet 

„kristelig" Lære vender Menneskenes Hjærter 
fra Kirke og Kristendom. Hvor mange ærlige, 
fromme og sandhedssøgende Mennesker siger 
ikke: hører dette med til Kristendommen, da 
er Kristendommen ikke Sandheden, thi der er 
en åbenbar Modsigelse i, at den Gud, som er 
„Kærlighed", skulde kunne lade noget Men- 
neskebarn, hvor stor hans Forsyndelse end var, 
lide navnløse Kvaler i al Evighed. Dette kan 
og vil vi ikke gå ind på, i Kraft af vore in- 
derste og bedste Følelser. Altså, vi må se os 
om efter noget andet at holde os til, Kristen- 
dommen kan det ikke være. — Hvor umuligt 
det i Virkeligheden er at gøre Alvor af Troen 
på Guds Kærlighed samtidigt med, at man 
fastholder denne Lære, ses af, at selv dens 
ivrige Forsvarere enten finder Udveje for deres 
egne kære, som er døde „vantro", eller holder 
for, at Bevidstheden hos de Salige udslettes 
om Millionerne i Pinestedet, da disse Salige jo 
ellers ikke kunde føle sig salige. Det er den 
umiddelbare Følelse, som gør Oprør. Men begge 
Udveje er i højeste Grad mislige. Den første 
åbenbarer på det klareste, at man ikke mener 
det så slemt, som man siger det, den anden 
bringer fra Dynen og i Halmen, da det at slå 
Medfølelsen ihjæl er det styggeste, som tænkes 
kan — og det skulde være den almægtige og 
alkærlige Guds Nødhjælp for de „Salige ! u 

Men dernæst er det over al Måde åndløst 
at hænge sig i Bogstaven, oven i Købet ikke 
i den græske Grundteksts Bogstav, men i en 
fejlagtig Dansk Oversættelses Bogstav ; — der 
skulde stå „Dødsriget" eller „Underverdenen 14 , 
ikke „Helvede". 

Dette åndløse træder her så grelt frem som 

måske ved intet andet af Jesu Ord. Det er jo 
Folketroen? Forestillinger, Jesus her går ud fra, 
uden at indlade sig på at godkende eller nægte 
Virkeligheden af deres Indhold, aldeles som 
når vi tager et eller andet Oldtid ssagn eller 
en gammel Legende som Udgangspunkt for 
vor Tale. Da begynder vi ikke med at ind- 

Erænte Tilhørerne, at dette kun er Billeder og 
lignelser. Den rabbinske Teologi havde alle- 
rede på Jesu Tid overgroet „Loven og Profe- 
terne" og udgjorde Menigmands åndelige Brød. 
Thi Menigmand vilde, og vil allevegne endnu, 
have noget rigtigt håndgribeligt at knytte sin 
Tro til. Som den store Folkets Lærer, Jesus 
var, griber han disse Forestillinger for at frem- 
stille den Sandhed, som ligger gemt bag Fore- 
stillingsformen, illustrerer sin Tale, maler med 
friske, enkle Farver, så selv den enfoldigste 
kan få fat deri. Sådan taler man nu en Gang 
til de store Masser. En Lærer må stille sig på 
Børnenes Standpunkt for at hæve disse op til 
sit højere Stade. Men han uddyber og renser 
Tankerne. Således også her. Han lader Englene 
henbære Lasarus i Abrahams Skød, og han la- 
der der være et svælgende Dyb befæstet mel- 
lem det lyksalige Hvilested og den „Lue", hvori 
den rige Mand vånder sig. Det er altsammen 
Folketroen, hvori Jødedommen efterhånden 
havde udformet sit oprindelige, simple Ind- 
hold. Og så viser han tillige, at den alminde- 
lige Målestok for „Rigdom 44 og „Fattigdom 44 
er falsk. Endnu her er han i Overensstemmelse 
med de gammeltestamentlige Tanker i Jobs 
eller Prædikerens Bog og i flere af Davids- 
salmerne. Men hvad han lægger til af sit eget 
er dette, at „Troen 44 er noget andet og mere 

end eri Antagelse af, at der er en Grud og at 
der er et Liv bag dette. Det hjælper derfor 
ikke til „Tro u i den dybeste, eneste rette For- 
stand, om nogen opstod lyslevende fra de døde 
og viste sig for de vantro Efterlevende. Nej, 
„lad dem høre Moses og Profeterne! 44 det vil 
sige: Troen er et Samliv med G-ud, ikke en 
Viden Besked med G-ud og ikke en Holden for 
Sandhed af selv nok så rigtige „Trosled" eller 
Lærdomme. 

Og den G-rundstræng, der toner gennem det 
hele, er denne, som det gamle Testamente 
(Salomons Ordsprog) samler i Ordet: „fremfor 
alt bevar dit Hjærte, thi derfra udgår Livet." 
Det er Menneskesindet vil Jesus sige, der skal 
dyrkes og opelskes og må vågne, hvordan det 
så skal ske. 

Det er jo dog klart nok, at det ikke er hans 
Mening, at de rige går til Pinestedet på Grund 
af deres Rigdom, de fattige til Abrahams Skød 
på Grund af deres Fattigdom. Selve Abraham, 
denne rige Mand, er den kraftigst mulige Ind- 
sigelse mod denne grovkornede og vildledende 
Opfattelse, som ganske vist var meget almin- 
delig. Denne store, barnagtige Aandelighed vil 
han ikke give Medhold. Nej, siger han, alting 
kommer an på Menneskesindet, på Sindelaget. 
Det var den rige Mands uhyre Brøde, — ikke 
en Gang at han klædte sig i Purpur og koste- 
ligt Linklæde og hver Dag levede i Herlighed 
og G-læde, — men at han lod Lasarus ligge 
hjælpeløs ved sin Dør og overlod den menne- 
skelige Medfølelse til Hundene, der slikkede 
den arme Tiggers Sår. Den menneskelige Skøn- 
hedsdrift og Glædestrang stammer fra G-ud. 
Han har givet os den.. Men, frem for alt — 

bevar dit Hjærte! bevar dit Brodersind, dit 
Alsind ! Dette stemmer jo fuldt ud med „det 
ny Bud u , Jesus gav sine Disciple, og som de 
atter indskærper. At elske Gud, som du ikke 
har set, er 'umuligt, hvis du ikke elsker din 
Broder, som du har set. Der siges ikke et ondt 
Ord om den rige — i ligefrerti Forstand ; men 
den uhyre Selviskhed males os levende for Øje 
i Modsætningen mellem ham og Lasarus, som 
var „lagt for hans Dør u . Han havde glemt, at 
„Jorden og dens Fylde tilhører Herren" og at 
vi kun har, hvad vi har, som Husholdere. -Skaf 
Eder Venner ved Hjælp af den urette Rigdom", 
den, der kun er forgængelig, at I må vinde den 
uforgængelige ! 

Haii peger på de uhyre Forskelle, der sprin- 
ger os i Øjnene her under denne Sol. Og han 
indlader sig ikke på at råbe ak og ve over 
selve Forskellene. Thi det må så være, da vi 
Mennesker nu en Gang er så forskellige. Der 
er Forskel på Begavelse, på Helbred, på Sjæ- 
lens Grundfarver, som er lysere eller mørkere, 
på Dannelsesgraden, og alt dette fører på mange 
Måder til Forskellen i de rent udvortes Kår. 
Og der er intet Råd derfor, — et, som virke- 
lig forslår — uden ene dette, at Menneske- 
sindet, Alsindet vågner og bræinser Selviskheden 
med dens Nydelsessyge. Tænkte vi os det mest 
fuldkomne kommunistiske System indført en 
skøn Morgen, — det vilde ikke holde til Aften, 
når det ikke hvilede på dette vidtfavnende 
Menneskesind — og hvor det fandtes, er alt 
givet. Det er en uskreven Lov, som vilde gøre 
alle skrevne Love overflødige. Men de, som 
„frygter den levende Gud u og i Sandhed dri- 
ves af Jesu Aand, har til Opgave at udvise 

og udbrede dette Sindelag. „Det samme Sinde- 
lag være i Eder, som var i Jesus Kristus". Det 
er til syvende og sidst den eneste Vej, som 
fører til Målet eller dog fremad mod Målet, 
det eneste Middel mod vore Dages Jammer, 
hvor Millioner af Lasarus'er ligger udenfor de 
altid færre og færre rige Mænds Døre: vend 
om og fat et andet Sind, I mægtige, I Penge- 
fyrster! Vis Eders Menneskelighed og dyrk 
Eders Menneskelighed! Og der er de rige Mænd, 
som virkelig forstår dette. Ikke for intet er 
Kristendommens Ideal kommen ind i Verden. 
Den vil ikke skabe en udvortes Forskelsløshed, 
men en indre Enhed, trods alle Forskelle, og 
derved udjævne det unaturlige „svælgende Dyb u . 
Milton har Ret, når han siger: 

„Thi Sindet er sit eget Sted, og kan 
af Himmel skabe Helved, og igen 
af Helved Himmel." 

Det er Kilden, Menneskesindet, som skal 
springe frem og læge det syge Samfund. Så 
er der Råd i Tusindvis. 

Og Svedenborg har Ret, når han siger, at 
Himmel og Helved er allerede har, i Menne- 
skenes Sind; Det er ikke Steder, men Sinds- 
tilstande. Det pasfcer godt nok med, hvad Jesus 
sagde: se jer ikke om i Øst og Vest, her og 
der, „thi se, Guds Rige er midt iblandt Ede*! a 
Og hvor stor Sværmer eller ikke Sværmer Sve- 
denborg var, så er også det rigtigt nok; at ^ Men- 
nesket tager sig selv helt med hinsides". ' 

Ja, netop ! 

Det er dette, den rige Mand får at fornemme. 
Forskellen mellem ham og Lasarus var udvor- 
tes talt umådelig stor. Og dog uvæsentlig i 

14* 

sig selv, thi de var begge Mennesker. „Fattig 
og rig mødtes, Herren har skabt dem begge." 
Men at denne Forskel ikke anderledes blev 
udjævnet, kom jo af den indre, langt større, 
evighedsvægtige Forskel, at den ene havde 
glemt sit Menneskesind, forsømt det, overdøvet 
det, mens den anden, den tavse, den tålmodige 
Tigger, fuld af Sår, havde bevaret det. Og nu, 
da den falske, uvæsentlige Forskel var falden, 
som det Blændværk, den er, viser sig den vir- 
kelige Forskel, denne dybe, skæbnesvangre 
væsentlige, afgørende Forskel, som før har 
været skjult. 

Men læg så Mærke til, hvordan den rige nu 
omsider erkender, hvor bundfattig, han altid 
har været. Han føler sin græsselige Armod. 

„Vi er Tanker, du skulde tænkt os", 
lyder Røsterne i Luften til Per Gynt. 

Han føler sig som i en pinefuld Lue. Det er 
et Billede, men hvor træffer det ikke ! vi ken- 
der alle noget til dette at pines af et Begær, 
der ikke bliver tilfredsstillet, fordi vi ikke kan 
eller ikke tør. Rigmandens kødelige Legem- 
lighed, hvorved Begæret skulde tilfredsstilles, 
er gået al Kødets Gang, men Attråen sidder 
tilbage. Hans Menneskesind har ikke mægtet 
Nydelseslysten og holdt den under den store 
Lov om Samfølelsen med Næsten. Selviskhe- 
den er den Helvedslue, der brænder og må 
slukkes med en bedre Lue, som vi ser, at den 
ene Lue, der ligger dybere end deu anden, kan 
slukke den. Og det er dette, der er Spørgs- 
målet for den rige Mand i JLuen tf . 

Vi forstår, at det koster Smærte. Også her 
i Livet kender vi til en Kamp mellem det gode 
og det slette i vort Jeg. Det går ikke i en 

Håndevending. Den rige Mand kan ikke så let 
komme ud af Vanen med at betragte Lasarus 
som sin Løbedreng. Men der er en vågnende 
Følelse hos ham af, hvori den sande Rigdom, 
Livecs rette Fylde består. Han henvender sig 
jo til Medfølelsen hos Abraham og — Abraham 
kalder ham „Søn". Og han tænker på sine fem 
Brødre, der fremdeles lever på Jorden, som 
han selv havde levet. Der er en vis storslået 
Humor i hele Fortællingen, eller skærende 
Ironi, om man hellere vil. Men at alt godt ikke 
er udslukt hos den Rige, synes klart nok, og 
da gælder dog sikkert den gamle Kirkefader 
Origenes's Ord: „skulde noget være ulægeligt 
for sin Skaber!" 

Der er ikke en Stavelse her om en endeløs 
Kval i Helvede. Nej, men det går ud på at 
vise, at hvor Menneskesindet er trængt tilbage 
i Egenkærlighed, i selvisk Nydelyst, må Høsten 
blive som Udsæden og Jordbunden beredes til 
en bedre Høst. Det er den strænge Skolegang 
hinsides, i et Mellemrige, der fremholdes. Det 
er også en stræng Skole for Hedejorden ovre 
i Jylland, når Lyngen brændes af og Alen 
brydes op, men det er Betingelsen for en Af- 
grøde ad Aare. 

Det svælgende Dyb skal udfyldes her, om 
det ikke skal vise sig hist. Vi skal gå i den 
gode Menneskelighedens Skole, mens disse Lys 
brænder, for ikke at sinkes på Livets Vej. Vi 
skal lytte til Moses og Profeterne i vort eget 
Bryst og i Tiderne med deres rystende Alvor. 
„Enhver, som er af Sandhed",, vil og kan ikke 
forsømme sin Arbejdstid, sin Opdragelsestid 
her. Det er mod Sandhedsdriftens eget Væsen, 
så der er ingen „Fare" ved at hvile i Troen 

på, at Guds almægtige Kærlighed dog tilsidst 
skal opdrage selv dem, der var dybest hildede 
i Selviskheden, til Menneskesind og redde dem 
som en Brand af Ilden, den rensende og lut- 
rende Ild, der udsmælter Slakkerne, så Guldet 
skinner rent og purt! 



2den Søndag efter Trinitatis. 

Alle Perler for én 

og én Perle i alle. 

Mth. 13, 45-46. 

l/er er i denne lille, men så vidunderligt dybe 
og indholdsfyldige Lignelse, noget, der minder 
om Kristoforussagnet, Sagnet om ^den stærke 
Kristoffer", der forlod den ene Herre efter 
den anden for at tjene den største. Der er den 
Lighed^ at her som hist fremstilles „den evige 
Higen", Længslen efter det højeste og største, 
som på én Gang er Menneskeåndens Adels- 
mærke og Lidelse, og så er der det, at i Lig- 
nelsen som i Sagnet vindes det største og 
bedste, idet alt ofres i Frivillighed for „det 
ene fornødne". 

Dette ene fornødne kalder Jesus for „Him- 
meriges Rige u . Og vil vi udtrykke det på vort 
eget hjemlige Sprog, kommer vi det sikkert 
ikke nærmere end ved at sige: det er den 
indre Fred, Hjærtets og Samvittighedens Fred 
med Gud og med sig selv. en Livets Fred, 
som er noget helt andet end en død og dorsk 
Ro, en Fred med Glæde, Håb, Virkelyst og 

Arbejdskraft i sig. Eller det er 2 for at ud- 
trykke det med andre Ord, en Tilstand, hvori 
et Menneske hviler trykt i Guds faderlige Nåde 
og bæres, „snart i Fald og snart i Sæde u , frem 
imod det evige Mål. Thi se, Guds Kige er in- 
den i Eder! Det er ikke blot Perlen, men også 
Surdeigen, der gennemsyrer den hele Masse. 

Til sammenlignende Modsætning kan vi så 
tage det berømte græske Sagn om Prometheus. 
Prometheus røvede Ilden fra Himlen og gav 
Menneskene den mod Gudernes Vilje. Ilden er 
jo det Element, hvoraf alt Kulturfremskridt er 
afhængigt. Til Straf lænkes han til den vilde 
Klippe og en Grib sønderhakker hans Lever, 
Attråernes og Begæringernes Sæde. Den vok- 
ser atter og atter ud, men Gribben vedbliver 
sit Værk til Fangens Kval. Endelig fælder He- 
rakles, Zeus's Søn, Uhyret med sin Bue, og 
Prometheus sprænger sine [Lænker. 

Det er Menneskeånden, der i Trods, og „uden 
Gud i Verden", går frem ad den strålende 
Kulturbane, dreven videre og videre af sin 
umættelige Attrå efter Viden og gennem Viden 
efter Magt. 

Kvalerne er ikke udeblevne. Hele det væl- 
dige Socialspørgsmål har rejst sig, der er Kamp 
for Tilværelsen, Kamp på Kniven, mellem de 
enkelte indenfor det samme Samfund, mellem 
Landene, mellem Verdensdelene. Menneske- 
slægten har måttet betale høj Pris for det, 
som den har vundet. Faustsagnet peger samme 
Vej. Det er den skæbnesvangre, dæmoniske 
Drift til ikke blot at være sig selv, men også 
være sig selv nok, — dette, der efter den store 
norske Digters Ord er Troldevalgsproget. 

Og når nu disse Sagn er stillede sammen 

med Lignelsen om Perlehandleren, så er det, 
som allerede sagt, for Modsætningens Skyld. 
Derved kastes Lys over Spørgsmålet om de 
mange Perler, der gaves for den ene, om hvor- 
dan denne Handel egenlig er beskaffen. 

Perlehqudleren er Mennesket^ som vil tage 
sig selv og al sin indre Herlighed og hele 
denne Jord med alt dens Liv i Besiddelse. 
Her er ikke, som i Prometheussagnet, Tale 
om nogen Røven og Plyndren af himmelske 
Skatte, som Onderne ikke under Menneskene. 
Den guddommelige Misundelse er et stadigt 
genkommende hedensk Træk. Men Perlehand- 
leren er i god, lovlig Besiddelse af sine mange 
klare, strålende Perler. Jesus kalder dem smuk- 
ke, gode eller — som Ordet her bedre over- 
sættes *— ægte Perler. De betyder det samme 
som „Ilden 11 i det oldgræske Sagn, alt menne- 
skeligt smukt, godt og ægte, men det er alt- 
sammen fri guddommelige Gaver, thi Jesu G-ud, 
den eneste sande Gud, er ikke misundelig og 
skinsyg på Menneskene. Alle Kulturmidler, — 
Kunst, Videnskab, Opfindelser og Opdagelser 
og det humane Samfundsliv, har, timelig sétj 
deres Gyldighed i sig selv, er i sig selv Formål, 
bestemte til at virkeliggøres. 

Det er dette, der atter og atter må siges til 
Afværgelse af den Misforståelse, som både den 
gamle kirkelige Teologi og Pietismen gjorde 
og gør sig skyldig i, at nemlig Prometheus- 
ilden og alle de mange Perler enten er Skin 
og Skygge, „Forfængeligheders Forfængelig- 
hed", eller det rene Djævelskab, Satans Snarer 
i sig selv. Det er denne Misforståelse, der går 
igennem Augustinus' bekendte — for ikke at 
sige berygtede — Ord: „Hedningernes Dyder 

er glimrende Laster". Den ligger bagved alle 
ældre og nyere Forsøg på at oprette et Guds 
Rige med borgerlige Love, der tvinger Folk 
til at leve helligt og gudeligt (Kaivin i Genf, 
Knox i Skotland, de engelske Puritanere) og 
alle Bestræbelser for at binde Videnskaben 
indenfor den vedtagne Kirkelæres Grænser 
og forfølge al Kunst, som ikke synes dem „aii- 
stændig u . 

Hos Jesus får man ikke Medhold i denne 
Betragtning. Hele hans Liv ånder dyb For- 
ståelse af og Kærlighed til alt menneskeligt 
godt, sandt og skønt. Heller ikke hos hans 
Apostle, allermindst hos den ? der mer end no- 
gen anden har påtrykket Kristendommen sine 
Tanker, Paulus, der var vel bevandret i sin 
Tids Dannelse. 

Her er nu netop Lignelsen om Perlehand- 
leren oplysende. De mange Perler måtte være 
noget, ja såre meget værd for at kunne ind- 
bringe Købeprisen for den ene, kosteligste 
Perle. Og nu véd jeg vel, at ingen Lignelse 
må „presses. 44 Heller ikke denne må det, thi 
det er jo ikke Meningen, at så og så mange 
menneskelige Herligheder vejer „Guds Rige u 
op — Guds Rige, som er „ReWlseraighed, Fred 
og Glæde i Hellig- Aanden u . Det vilde være 
både åndløst og bundfalsk at tage det således 
og være stik i Strid med Grundtanken i Lig- 
nelsen. Thi Grundtanken er netop den, at den 
ene Perle i al sin Skønhed rummer også alle de 
andres Glans. De er ligesom indoptagne i den, 
hver med sit Strålespil og Farveskær. 

Med andre Ord: der er både Plads og Brug 
for alt humant indenfor Kristendommen, og de, 
som vil sætte Skranker op mellem Kristen- 

dommen og det humane Liv, befinder sig i en 
kraftig Vildfarelse. 

Almindeligvis vil dette Råb mod det hu- 
mane og den Påstand, at det alt er værdiløst 
for ikke at sige fordærveligt, ganske simpelt 
komme af Uvidenhed og af Mangel på For- 
ståelse af de humane Livsværdier. Den, som 
intet kender til Kunstens eller Videnskabens 
Herlighed og måske netop i Følelsen deraf 
bærer et skjult Nag til disse Livsområders 
Dyrkere, kan jo aldeles ikke dømme derom. 
Når han siger, at alt sådant er idelig Forfæn- 
gelighed, er det en Anmasselse, som bør vises 
grundigt tilbage. 

Der er en Betydning, hvori det må og skal 
siges, at alt menneskeligt er Forfængeligheders 
Forfængelighed, — når det nemlig sættes som 
det sidste endelige Mål* hvor ud over der intet 
mere gives. Det er dette, Fristelseshistorien med 
sit mægtige Billedsprog lægger os på Sinde. 
Det ligger også i det gamle Sagn om Engle- 
faldet og i Syndefaldssagnet, hvor den Sand- 
hed afspejler sig, at Livet er det højeste og 
Kundskaben underordnet Livet. 

Hvad der siges os i denne lille Lignelse om 
Perlerne og Perlen siges på ligefrem Måcfe i 
Jesu Ord: hvem som forlader Brødre eller 
Søstre, Fader eller Moder eller Hustru eller 
Børn eller Huse eller Agre for mit Navns 
Skyld, skal få hundredefold og arve et evigt 
Liv. 

Det er her det humane, som underordnes 
Kristendommen, men således, at det vindes til- 
bage i langt rigere lndholdsfylde. Kristendommen 
er jo selv den humane Livsmagt over alle andre, 
fordi den stiller os Menneskeidealet i al dets 

Renhed for Øje og taler Forløsningens og Fri- 
gørelsens Ord ind i Hjærte, Sjæl og Sind. Jesu 
Mening med dette Ord er ikke den, at den, der 
bliver kristen, må bryde med sine nærmeste 
og opgive sin Livsgærning. Han lod jo netop 
Farisæerne vide, at når de lod gamle For- 
ældre lide Nød for at give Tempelgaver, for- 
syndede de sig groveligt. En kristen bør al- 
drig, ubetinget aldrig, fornægte Blodets Røst 
eller synke hen i gudelig Ørkesløshed. Nej, 
Mening er den, at hvem der stræber efter det 
højeste Formål, „Guds Rige a og således „for- 
lader" det menneskeligt skønne. og store, som 
det, der er trådt tilbage i anden Række, skal 
få det igen i en dybere Sammenhæng, som 
betroet Gods, hvorfor der skal aflægges Regn- 
skab. Før kresede Sjælen kun om sig selv og 
sit eget, nu er Gud og hans Rige bleven Midt- 
punktet, hvorfra Lys og Kraft går ud til alle 
Livsområder. 

Det er alle Perler for én, og den ene Perle i 
dem alle! 



3die Søndag efter Trinitatis. 

Paulus. 



Ap. G. 9, 1-18. 

"en, som med åbne Øjne og fornøden Kund- 
skab fordyber sig i Paulus's Breve og Taler, 
vil atter og atter møde to Strømninger i den 
store Hedningeapostels Sind, to Grundretnin- 
ger, der brydes og, når sandt skal siges, har 
svært ved at enes, ja i Virkeligheden er ufor- 

sonlige. Det ligaer i hans Naturanlæg, håns 
Livsførelse og Livsopgave. 

Han var en Farisæer, oplært i „Loven" og 
i hele den rabbinske Teologi med al dens 
Spidsfindighed og Smålighed og alle de æven- 
tyrlige Forestillinger, som knyttede sig dertil. 
Som sin Herre og Mester, Jesus selv, var han 
fra Barndommen undervist i „Talmud", og den, 
der kender lidt til dette forunderlige Værk, 
denne Fortolkning og disse Tilføjelser til den 
gamle Moselov, vil vide, hvorledes de dybeste 
og åndfuldeste Lærdomme og Sagn skifter med 
de vildeste og helt barnagtige og urimelige 
Påfund. 

Da han ved en mægtig indre Omvæltning — 
Synet på Vejen til Damaskus — havde bøjet 
sig for den, han hidtil havde raset imod og 
forfulgt i „Galilæerne", tog han sin farisæisk- 
råbbinske Lærdom med over i sin ny Over- 
bevisning, kun, at han nu tydede alt som 
Vidnesbyrd og Varsel om Jesus af Nasaret. 
Det er den drevne Rabbiner, vi har for os,- 
når han presser og vender og drejer, stundom 
også helt omskriver „Loven og Profeterne" for 
at finde „Bevis" for Kristendommen dér, hvor 
vi vesterlandske Kristne kun kan se en ufrugt- 
bar Leg med Ord uden nogen som helst Bevis- 
kraft, eller anfører Legender fra Overleveringen 
som Udslag af den profetiske Aand, der hen- 

1)egede på Messias og på Kristendommens hel- 
ige Ting. Således, når han lægger Vægt på, 
at i Forjættelsen til „Abrahams Sæd u Ordet 
„Sæd" er Enkelttal, skønt den naturlige Me- 
ning er det hele „udvalgte Folk". Men „den 
ene" skal være Kristus. Eller når han lader 
Lovbestemmelsen om en hængt Forbryder, der 

skulde 'tages ned inden Sol gik ned for ikke 
at besmitte Lejren — „thi enhver, som hænger 
på et Træ, er en Forbandelse" - - gælde Jesu 
Død på Korsets Træ til Forsoning for vore 
Synder. Eller når han i Skystøtten i Ørkenen 
ser et Forbillede på Dåbens Vand, — en Sky 
består jo af Vanddele — og i Henhold til et 
gammelt Sagn. der ikke har fjærneste # Hjem- 
mel i det gamle Testamente, fortæller, at Fol- 
ket på Ørkenvandringen ledsagedes af en — 
Klippe, hvorfra der strømmede Vand, og så 
for egen Regning tilføjer, „at Klippen var 
Kristus", der giver sine troende den åndelige 
Drik, hvorved der skal tænkes på Nadveren. 
Selv om vi kun holder os til de fire store 
Breve, — dem til Romerne, Korintierne og 
Gaiaterne — , som utvivlsomt ægte, og antager 
de andre Breve, som går under Paulus' Navn, 
for affattede af ubekendte Skribenter, der gik 
videre i Paulus' Spor i Retning af rabbinsk 
Fortolkning og Spekulation, så er det af disse 
fire store Breve mer end tilstrækkelig klart, 
at Paulus var en Teolog med teologisk Liden- 
skab, glødende ivrig efter at få sin Tanke- 
gang lyst i Kuld og Køn som den eneste sunde 
Lære. 

Men Paulus var noget andet og mere end 
Teolog. Han var Manden med det store, rige 
Hjærte, der formåede at hæve sig på Aandens 
Vinger højt op over, hvad der dog kun var 
Menneskelærdomme, langt ud over sin jødiske 
og rabbinske Indskrænkning, der ligesom bug- 
ner og brister, når han gribes af sin dybeste 
Tanke: at Gud er ikke blot Israels, men alle 
de mylrende Hedningefolks Gud. Der var en 
Ild i ham af en langt ædlere og renere Art 

end den blot teologiske, en Ild, der griber ham, 
når han vender sig mod den snæversynede og 
snæverhjærtede Farisæisme med alle dens selv- 
gjorte Påstande og Bud og forkynder Frigø- 
relsen for alle de snærende Bånd og fra det 
tunge Aag, som de Jødekristne vilde lægge på 
de Hedningekristne, ja irettesætter Peter med 
Fynd og Klem for den Sags Skyld. Da er det, 
han taler med luende Iver om, at der for Guds 
Øjne ikke er Forskel på Jøder og Hedninger, 
på Grækere og Barbarer, på Frimænd og Trælle 
eller på Mand og Kvinde, og at Gud skal blive 
alt i alle! 

Og det var heri, i denne Tankeretning med det 
/ri, mægtige Pust, at Fremtiden lå gemt, Spirerne 
til den hele Udvikling gennem Aartusinder, 
denne Udvikling, som vi også kan kalde en 
Tilbagevenden ad lange, men historisk nød- 
vendige Omveje til den simple, enfoldige Kri- 
stendom, Jesu egen Kristendom: Gud, vor 
Fader, vi hans Børn! og: Gud tilbedes kun 
rettelig, hvor han tilbedes i Aand og Sand- 
hed og spørger ikke om Jerusalem eller Ga- 
ritsim. 

Den stærke, dybereliggende Flamme slukker 
den anden af mere overfladisk Art. Den dybe, 
inderlige Tro på den ene Gud og Fader tager 
tilsidst Luften fra de stakkels menneskelige 
Læresætninger, der optænder så megen uren 
Ild. 

Og det er det himmelske benådede Vidne, 
den vældige Evangelist om Guds Aand som 
Frihedens Aand, — det er ham, vi lytter til i 
disse Ord fra Romerbrevet: „I fik ikke en 
Trældoms Aand til Frygt igen, men I fik en 

sønlig Udkårelses Aand, hvori vi råber: „Abba! 
Fader a ! a 

Ikke en Trældomsånd til Frygt igen! 

Dermed nævner han med et eneste, kort, 
rammende Ord, hvad der skiller Kristendom- 
men, Jesu Kristendom, både fra Hedenskab 
og Jødedom, thi hvor højt end Jødedommen 
— Moselovens Jødedom — står over Heden- 
skabet, deri ligner de to dog hinanden, at 
Mennesket står skælvende og bævende over 
for det guddommelige, står som Trællen over- 
for Herren. Hedningen stirrer rædselslagen på 
de vældige Naturmagter, som han personlig- 
gør til Gudeskikkelser og som han søger at 
stemme gunstigt ved Ofre, der ydes som den 
undertvungnes Skat til Overherren med de 
blinde Luner. Og Israeliten opfatter Gudsfor- 
holdet som en Slags Kontrakt. Han opfylder 
Lovens Bud og forlanger til Gengæld Guds 
Velbehag med Lykke i Livet. Men så gælder 
det også om at Gud får sine Ofre og Bønner, 
og det så rigeligt som muligt, for at man kan 
være på den sikre Side. Det var dertil, det 
var kommen på Jesu Tid, og det var kun de 
få, dybere Aander, der med David og Profe- 
terne levede i Barnetro til Gud. Det var dog 
Trældomsånden til Frygt, der rådede i „Her- 
rens Folk u . Ja, hvor stærk denne Aand var ses 
jo allerbedst af, at den også fik Magt over He- 
bræermenigheden, og er det ikke den Dag i 
Dag således både i Romerkirken og i Pro- 
testantkirkerne? Trældomsånden med sine stiv- 
nede Lærdomme, Bud og Skikke tager Livet 
og Glæden af så megen ærlig Gudsfrygt! Ser 
vi det ikke i selve Opvækkelsesretningerne så- 

vel ude som hjemme ! På den og den bestemte 
Måde skal du føle, tænke, tale, ellers kasserer 
vi, de eneste rette Guds Børn, dig, og Guds 
Aand forkaster dig! 

Men her er det så Paulus's åndsmyndige, 
fribårne Ord skærer igennem — skærer endogså 
igennem hans egen Teologi. Det var ikke derfor, 
vidner han, at Gud, vor Fader, sendte Jesus 
Kristus i Tidernes Fylde, ikke derfor, at vi 
skulde ombytte ét Trældomsåg med et andet. 
Når Teologen vil tage Magten i ham, så gri- 
ber han sig i det og siger frit: „dette og dette 
har jeg ikke fra Herren, men siger kun som 
min egen Mening, u og: „jeg vil ikke herske 
over Eders Tro, men være Eders Medarbejder 
i Glæden." „Bliv ikke Menneskers Trælle!" 
„Lad ingen sætte sig til Doms over den an- 
den." Det er Evangeliets „Fiygt ikke/"' der to- 
ner igennem hans hele Vidnesbyrd. „ Frygt 
ilcke! u lyder det fra første Færd i de evange- 
liske Fortællinger. „Frygt ikke, Maria, thi Du 
har fundet Nåde for Gud!" »Frygt ikke, I Hyr- 
der, thi se! jeg forkynder Eder en stor Glæde!" 
„Frygt ikke 11 , siger Jesus selv! „Frygt er ikke 
i Kærlighed, men den fuldkomne Kærlighed 
driver Frygten ud!" hedder det i Johannes- 
brevet. Og her siger så Paulus det af al sin 
Styrke: „Ikke Trældomsånden til Fiygt igtn, 
men Sønneudkårelsens Aand fik vi, som læg- 
ger os Fadernavnet på Tunge. Hvor Herrens 
Aand er, dér er Frihed!" 

Teologen, Rabbineren, Farisæeren Paulus, 
der bøjede sit flammende Hjærte for den kors- 
fæstede, var netop Manden til den Gærning, 
som skulde og måtte .gøres : at bringe Evan- 
geliet ind i Hedningeverdenen. Derfor måtte 

han tage det op med den snævre Jødekristen- 
dom, og derfor atter måtte han slå dem med 
deres egne Våben. Han var en Murbrækker 
som ingen anden, netop som han var: en Te- 
olog, opøvet til en teologisk Kamp efter alle 
Kunstens Regler. Men dette var ikke det in- 
derste i ham, dette hører til Formerne, der 
forgår, når de har gjort deres Tjeneste — 
hans Forsoningslære, Forudbestemmelseslære, 
hans Meninger om Opstandelseslegemet — det 
er altsammen Former, hvori han måtte lægge 
sin dybe Aands Indhold, den uforgængelige 
Sandhed om Jesus Kristus som Aabenbareren 
af Guds Faderlighed. 

Den sønlige Udkåreisens Aand vidner med 
vor Aand, at vi er Guds Børn, Guds Arvinger, 
Kristi Medarvinger. Guds Aand er ikke Te- 
ologi, hverken Paulus's, Augustins, Luthers 
eller Grundtvigs, men en Kraft, der fylder 
os med Frimodighed i Forvisningen om Guds 
Kærlighed, med Lys over Livet, med Trøst i 
Døden. 

Dér har vi den inderste Paulus, Jesu trofaste, 
højtbenådede Vidne, og dette hans Vidnesbyrd 
skal være som den friske Strøm, der alarig 
udrinder så længe der er en kristen Menighed. 
Teologierne skifter og må skifte, Guds Aand 
er og bliver den samme til Dagenes Ende! 



15 

4de Søndag efter Trinitatis. 

Evangeliernes Jesus. 

Luk. 6, 36—42. 

Der var en Gang en ung Præst, som vilde, 
men ikke kunde tale ret levende og varmt om 
sin Tro. En Søndag fandt han på sin Prædike- 
stol en Seddel, hvorpå stod det Ord anført af 
Johannesevangeliet (12,21), hvor det hedder, 
at nogle Grækere kom til Apostlen Filip og 
sagde: „Vi ønsker at se Jesus ! u Dette gjorde 
så stærkt et Indfryk på den unge, ærlige 
Præst, at det var ligesom Vældet i ham brast, 
så han talede herefter med Liv og Kraft. Da 
fandt han atter en Søndag en Seddel på Prædike- 
stolen, og derpå stod skrevet et andet Skrift- 
ord: „Da blev Disciplene glade, at Je så' Her- 
ren". (Joh. 20,20). 

Jeg véd intet bedre Udtryk for den Længsel, 
der nu stærkere og stærkere bølger gennem 
mangfoldige fromme Mennesker i Kristenheden 
end dette Ord af hine Grækere : „ Vi ønsker at 
se Jesus." Jesus er jo et almindeligt Menneske- 
navn, og det er også netop Mennesket Jesus af 
Nasaret, som de mange religiøst grebne Sjæle 
kræver at se. 

Det er gået med Jesus af Nasaret som med 
hine gamle Billeder af Mesterhånd, der er 
blevne „forbedrede" med mange Tilsætninger, 
så de tilsidst næsten er bleven ukendelige. 
Det er sket i en god Mening, — men Følgerne 
har ikke været gode. Dog lader det sig gøre 
at få det ægte Billede frem igen ved at bort- 
vaske det senere Makværk. Så har vi det igen 
i dets fulde Skønhed. 

Evangelisterne — og hermed tænker jeg sær- 
ligt på de tre første — har givet os et sim- 
pelt og enfoldigt, men netop derfor også så 
vidunderligt levende Billede af Jesus af Na- 
saret. Og selv om Johannesevangeliet gælder 
det, at hvor filosofisk det end er og hvor frit 
det historiske end er behandlet deri, så er det 
dog Menneskeligheden i Jesu Væsen, der ind- 
tager Hovedpladsen i Skildringen. Tilsammen 
udgør de fire Evangeliefortællinger en Skil- 
dring af den højeste majestætiske Renhed. Det 
er „Menneskenes Søn", hvis livsalige Træk her 
træder os for Øje, så vi genfinder vort eget 
inderste og dybeste Menneskevæsen deri. 

Det er som om vi ser ham sidde på en Bjærg- 
skråning under skyggefulde Terebinter, og om- 
kring ham er hans Disciple og det tilstrøm- 
mende Folk lejret i det bløde Græs. Dér sidder 
han og forkynder dem Livets Ord og oplader 
dem Guds Riges Løndomme. Talen risler frem 
som et Kildevæld med rene og køle Vande fra 
Jordens Bryst. 

Intet kan være mere simpelt. Og den Tid 
kom, da dette Billede &f Jesus forekom de 
troende skriftkloge fpr simpelt. Så gav de ham 
en Strålekrans om Hovedet, et Scepter i Hån- 
den, og i Stedet for de lyttende Menneskebørn 
ved hans Fod så r man Engle i Skyerne over 
hans Isse. Og til sidst maledes med mægtige 
Bogstaver under Billedet : 

Guds Søn, Gud selv! 

Hvad er alle disse Tros- og Lærebekendelser, 
som det er gjort til Salighedsvilkår at bøje sig 
for, andet end nidkære Teologers velmente, 
men skæbnesvangre „Bessermachen a af Evan- 
gelisternes Jesusbillede! 

15* 

Og vil nu nogen af vore Medkristne fra den 
anden Side her indvende, at vi jo selv er „Bes- 
sermachere", da vi ikke tror på den underfulde 
Fødsel og den legemlige Opstandelse, og hel- 
ler ikke på de mange andre Mirakler i det ny 
Testamente, så er Svaret hertil dette: nej, det 
gør vi ikke, men disse Underfortællinger er og 
måtte være det Udtryk, som Ærefrygten og 
Hengivenheden for Jesus og Troen på hans 
Ord nødvendigvis måtte have i den Tid, hvori 
han fremtrådte. Det er simpelthen utænkeligt, 
at en så mægtig Personligheds Historie ikke 
skulde være omgiven med Undere. Vi prøver 
slet ikke på at bortforklare disse Undere, men 
tager dem som Træk, der aldeles ikke kunde 
undværes, når vi skal have en levende Fore- 
stilling om det Indtryk, Jesus af Nasaret gjorde 
på sin Samtid. Troværdigheden i den evan- 
geliske Fortælling om ham i det hele rokkes 
aldeles ikke derved. Læser vi med modtage- 
ligt^ og forstående Sind Evangelisternes Lev- 
netsbeskrivelser af ham, stiger „Menneskesøn- 
nen" frem for os i al sin himmelske Alvor og 
Mildhed. 

„Vi ønshr at se Jrsus". sagde hine Grækere. 
Og vi siger det samme. Thi sandelig! om ellers 
nogen Sinde, så er dej; nu Menneket Jesus, 
vor Broder og Ven, i et og aft af samme Na- 
tur som vi, — det er ham, der trænges til og 
som Hjærterne skriger efter. Det er ikke den 
teologiske Jesus, Jesus med de to Naturer og 
de to Viljer, ikke Jesus som Blodforsoneren 
eller den anden Person i Guddommen, — ikke 
nogen Jesus af den Art, der kan frelse og for- 
løse Mennaskeslægten. 

Tilbage til Evangeliernes Jesus og bort 

med alle de Tilsætninger, der skulde pryde, 
men kun vansirer vor Herres og Mesters Bil- 
lede ! 

De tre første Evangelister skildrer simpelthen 
et stort Menneskeliv, som levedes for deres le- 
gemlige Øjne, og den sidste Evangelist, hvem 
det så har været, genfrembringer Jesusskik- 
kelsen, som den står for hans Sjæleøjne i le- 
vende Nærværelse, „fuld af Nåde og Sandhed. 14 
Hverken hos ham eller hans tre Forgængere 
er der Dogmatik. Alt er Liv. 

Vi føler ved at fordybe os i disse Skildrin- 
ger, hvorledes Jesu Liv er smæltet sammen 
med deres. De så' denne simple Mand af Fol- 
ket med den jævne udvortes Fremtræden, men 
fyldt med den himmelske Verdens Kræfter i 
sin Færd og i sit Ord. Det var derved, deres 
eget Liv fik sin afgørende Retning. At leve 
som Jesus, det var, følte de, at leve til Guds 
Velbehag. 

Således med dem, hans første Vidner i Ver- 
den, og således med os i de sene Tider. 

Vi ser ham stående midt i sit Folk, som 
var sygt af den lange, lange Messiasforvent- 
ning. Han er sig bevidst, at han er kaldet til 
at .opfylde den, men i en anden, dybere og 
bedre Betydning end de fleste af hans Lands- 
mænd forstod. „Kom til mig u , råber han, „og 
jeg vil give Eder Hvile ! u Kom til det sande 
G-udsrige, som er inden i eder! Han står der, 
ikke som en ensom Profet i Ørkenen, men midt 
i Verdenslivet med al dets brogede Mangfol- 
dighed, med åbent Øje og Hjærte for Naturen 
og for sine Medmennesker, — for Liljerne på 
Marken og Fuglene under Himlen og det voks- 
ende Korn, for Kvinderne, som bager Brød, 

Daglejerne på Torvet, Fiskerne ved deres Garn 
på Søbredden, — og så siger han et Ord eller 
to, knyttet til hvad han ser, og lukker der- 
igennem Døren op til Guds Himmel, så, Lys- 
glansen strømmer ud. Og disse Ord er ikke 
glemte og kan aldrig glemmes. — Der går han 
omkring med sine Venner og formaner, trøster 
og vejleder dem, så de har sandet, at 

„hvad Solskin er for det sorte Muld 
er sand Oplysning for Muldets Frænde; 
langt mere værd end det røde Guld 
det er sin Gud og sig selv at kende". 

Han sidder til Bords i den rige Farisæers 
Hus, og Synderinden kommer med sin Ala- 
basterkrukKe med den kostelige Salve, som hun 
udgyder over hans Hoved, og græder ved hans 
Fødder og tørrer dem med sit Hovedhår, og 
han forstår, hvad Farisæeren ikke forstår, at 
denne stakkels Skøge er selv som en Alabaster- 
krukke, fuld af kostelig Salve, med et længsels- 
fuldt bankende, mishandlet Menneskehjærte i 
sit arme Bryst. Mødrene bringer Småbørn til 
ham, og han velsigner dem med Ord, som har 
gjort det bedre for Småbørn i denne hårde 
Verden end det uden disse Ord vilde have 
været. Og til den lille foragtede Tolder Za- 
chæus har han også et Ord, som varmer og 
lyser ud over alle Tider og Slægter: „Også 
han er en Abrahams Søn!" 

Ja, det er Menneskenes Søn, det er den Je- 
sus, hvem vi ønsker at se. Og indvendes der 
så igen, at han dog også taler om et særligt 
Forhold til den himmelske Fader, så er det 
visselig sandt, men det er ikke sandt, at han 
gør sig selv til Gud, — da vilde Menneskenes 
Søn, Jesus af Nasaret, forsvinde. Vistnok siger 

han: „De Ord, jeg taler, taler jeg ikke af mig 
selv", men han siger bgså til Disciplene: „Det 
er ikke Eder, som taler, men min Faders Aand a , 
så at han stiller dem lige med sig. Ligeså når 
han vidner, at Faderens Aand bor i ham, siger 
han dem: „Han bor hos Eder og skal væie hos 
Eder. a Såvist som han vidner: „jeg og min 
Fader er ét, a beder han også i sin Afskeds- 
bøn, at Disciplene „må blive ét, ligesom vi er 
et." Således stiller han sig altid på samme 
Trin som dem og alle Slægter, mens denne 
Sol lyser. Og selv når den teologiske, rab- 
binsk-skolede Paulus lærer om ham, at „i ham 
bor al Guddommens Fylde legemligt," har dette 
Ord sit Sidestykke i et andet, når det Mål op- 
stilles for de kristne i Efesus, at de „må fyl- 
des med al Guds Fylde". Al den Guddomme- 
lighed, Jesus følte i sig selv, vilde han dele 
med alle andre. Han var „Menneskenes Søn", 
som vi alle er det af Naturen, og han var 
Guds Søn, som vi alle er anlagte til at blive 
Guds Børn ved den Faderkærlighed, hvortil Je- 
sus fuldt hengav sig. 

„Men altså dog kun et Menneske", hedder det 
fra forargede Medkristne. De to Ord Jcun" og 
„Menneske" skulde aldrig bringes i Forbindelse. 
Er Gud vor Fader og bor hans Aand i os og 
er vi Jesu Disciple, da er Menneskenavnet det 
største af alle Adelsnavne. Et Menneske med 
Guddomslivet sejrende over alt umenneskeligt 
— det var Jesus af Nasaret, og „vi skal blive 
som han", når vi følger ærligt i hans Fod- 
spor. — 

Dette er Evangelisternes Jesus, den skønne, 
rene, fuldkomne Menneskelighed. Det var først, 
da Blikket var sløvet herfor, fordunklet ai 

hedensk-jødiske Tåger, at Jesus blev forgudet. 
Det er intet godt Vidnesbyrd for denne For- 
gudelses Sandhed. 

»Vi ønsker at se Jestts" . Selv vansiret og 
næsten udvidsket under de selvkloge Tilsæt- 
ninger har Jesusskikkelsen kunnet øve åndelig 
Stordåd i Verden. Hvad da ikke, når Billedet 
af ham føres tilbage til sin oprindelige rene, 
høje Enfold! 

Og har ikke også vi, mens vi har dyrket vor 
Gud i Jesu Aand, erfaret noget af dette, som 
stod på den sidste Seddel, den unge Præst 
fandt på sin Prædikestol: 

„Da blev Disciplene glade, at de så' Herren!" 



5te Søndag efter Trinitatis. 

Ude på Dybet 

Luk. 5, 1-11. 

Oikkert er der en „sjette Sans u , en umiddelbar 
Indskuen i Tingenes Væsen og indre Grund. 
I det små har vi vel alle erfaret noget om 
denne Sans's Virkninger. Uden at vi kunde 
give Fornuftgrunde eller pege pft ydre Bevis- 
ligheder blev vi visse på, at den Sag, vi grun- 
dede på, forholdt sig sådan, eller at den Vej 
var den eneste rette. Og det bekræftede sig. 
Det beror på et hemmelighedsfuldt åndeligt 
Naturanlæg, der er stærkere hos nogle end hos 
andre, en åndelig Opstemthed, der sætter en 
finere Slags Nervesvingninger i Gang end dem, 
vi almindeligt fornemmer. Hos de rigt udvik- 

lede Personligheder er Samstemningen og Sam- 
følelsen både med Menneskeverdenen og den 
ubevidste Naturverden udviklede til en Styrke, 
som de ringere begavede ikke ret kan fatte. 
Alt, hvad vi kalder Genialitet beror herpå. 
Men, som alt nævnt, selv vi Småfolk kan dog 
Tid efter anden i afgørende Øjeblikke opleve 
noget tilsvarende. En usynlig Hånd drager lyn- 
snart et Forhæng til Side, og vi ser Lys i Mør- 
ket, eller vi får en Indskydelse og griber det 
rette ligesom i Drømme. 

Noget sådant kan være timedes Jesus, da 
han sad på Fiskertoften og havde talt til den 
lyttende Skare på Bredden af Tiberias Sø. 
Han kan have fornemmet, at der var en rig 
Fangst derude på de dybe Vande, og det brugte 
han som et synligt Billedsprog til de Disciple, 
der skulde forkynde „Rigets Evangelium". Og 
det er på dette Billedsprog, Vægten ligger, ikke 

{)å, om der udvortes er foregået en sådan Fiske- 
angst. Han kan have ført en sådan Lignelses- 
tale i sin Prædiken den Dag, og den er så ble- 
ven fortættet til en ydre Begivenhed. Enhver 
kan tage det som han vil og være en lige op- 
rigtig Jesusdiscipel for den Sags Skyld. 

Og hvor rig er ikke denne Billedtale, hvad 
enten man har den ene eller anden Opfattelse ! 
det er et Sjælemaleri, som gælder for alle Ti- 
der og Slægter. Det er Menneskelivets Grund- 
spørgsmål, der her stilles og besvares. 

Thi vistnok er det Forkyndelsen af Guds 
Rige blandt Folkene, der nærmest afbildes, 
men de, som forkynder dette Bige, som dra- 
ger Drætten derude på Menneskehavet, må først 
have gjort en Dræt i deres eget Sind. 

Billedet af Livet som en Sejlads over Ver- 

densvandene er så gammelt som Menneske- 
slægten §elv, og dat er Usikkerheden, de skif- 
tende *S£æbner, som ved første Blik afspejler 
sig i Billedet. Her er det noget andet, der 
fortrinsvis peges på: Fiskerens hårde Arbejde 
for at hente sit Livsophold på Hav eller Sø. 

Og, siger Evangeliet, det var gået Simon 
Jonas's Søn og hans Fæller som det så tit går 
Fiskerne. De havde slidt strængt i det hele 
Natten og dog intet fået ud deraf. 

At arbejde, endog så strængt, at Arme og 
Ryg bliver ømme, det klager en dygtig Mand 
eller Kvinde ikke over, når Arbejdet bærer 
Frugt og Føden vindes derved til Husbehov. 
Det giver en sund Selvfølelse, og Hvilen sma- 
ger da først rigtig sød. Men at arbejde af en 
ærlig Vilje, af al sin Magt, arbejde sig træt — 
uden Udbytte, det er først det hårde Arbejde. 
Det slapper dog tilsidst Senerne, så Hænderne 
synker modløse ned i Skødet. „Heller sove sig 
arm end slide sig arm," sagde vore Bønder i 
deres Trældomstid, og det kan man ikke undres 
over. Sådan er Menneskenaturen. Vi vil se Me- 
ning og have Nytte af vort Arbejde. 

Men er det uudholdelig tungt at arbejde til 
ingen Nytte og uden Udbytte for det timelige 
Underhold, så er det sandelig ikke lettere, 
hvor det gælder det åndelige Livsbrød, — 
vinde en Livsanskuelse, som der virkelig kan 
leves på og dø's på med Tryghed og Håb. 

Men nu siger Evangeliets Billedsprog, at 
Simon og de andre Fiskere ikke har været 
langt nok ude. De har holdt sig på de flakke 
Grunde og derfor intet fået. Og sådan er det 
netop med så mange af dem ; der søger at vinde 

en Livsbetragtning, der kan give Mod til at 
leve Livet og Trøst til at gå Døden i Møde. 

De arbejder ærligt og hårdt nok, men de er 
ikke komne langt nok ud. Derfor får de dog 
intet ud af alt deres Slid og Slæb med Livs- 
og Dødsgåden, intet til Mættelse for deres 
Aand og Hjærte. Derfor er det, som Salmen 
siger, at så, mange „går stille hen i Angest u . 
De prøver at slå sig til Tåls med det Svar på 
Spørgsmålet om Livets Mening, at det er Hu- 
maniteten, Kulturen, Civilisationen, „det be- 
standige Fremskridt 14 . — Fremskridt, ja! vi er 
vel alle, hver på sin Vis, Fremskridtsmenne- 
sker. — Men hvad er Fremskridt uden et Mål? 
og hvad Mål kan der være Tale om for den 
enkelte, når det dog ender med det store In- 
tet? „Den enkelte forgår, men Slægten består u 
— og Slægten på denne Jord får dog sikkert 
også Ende, når nemlig en Gang de ydre Livs- 
betingelser ophører og Jordkloden er bleven 
kold og mørk som den Sol, der giver den 
Varme. Nej, der er ingen .Fred i dette i sig 
selv så meningsløse og frugtesløse. Det avler 
kun den „stille Angst u eller den skærende For- 
tvivlelse, der tit søger at skjule sig under Lige-* 
gladhedens Maske. 

„Ud på Dybet"! siger Jesus. Men intet Dyb 
er underfuldere end det, vi bærer herinde i 
det skjulte, hvor det bruser og bølger som et 
Hav, og hvor Tanker og Længsler, Tvivl og 
Tro har hjemme. Dér kæmper de stridige Mag- 
ter med hinanden og, som Paulus siger: „vi 
forstår ikke os selv u . Det lyder snart som et 
sagte Suk: „Lad mig ikke fare ned til Hulen, 
til Dødsriget!" snart hedder det: „som Hjorten 

skriger efter Vandstrømme, så skriger min Sjæl 
efter Gud, efter den levende Gud. u Det er 
netop denne Fortrolighed med Hjærtedybet, 
der gør Profeters og Apostles Skrifter så friske, 
mens Aartusinder rinder hen, thi Menneske- 
hjærtet er det samme til alle Tider og under 
alle Himmelegne.. Det tonede og toner gennem 
Jesu Tale og hele hans Liv indtil Døden, thi 
som ingen anden havde han været ude på 
Dybet og derude — ude på dette indre Dyb 
— fundet sig selv og sin Gud. „Han vidste, 
hvad der er i Mennesket", i Nikodemussjælene 
og i de forlorne Sønner og Døtre, som „går 
i sig selv u . Derfor talte han med Myndighed, 
den Selvoplevelsens Myndighed, som alene gi- 
ver Talen om de åndelige Ting sit Eftertryk, 
den Selvoplevelsens Myndighed, som også hans 
Disciple ejede i så rigt Mål, så deres Vid- 
nesbyrd blev som et Garn, der bragte en rig 
Dræt. 

Simon Peter følte sig så ringe og lille til 
det store Kald, han modtog, — netop et Tegn 
på, at der var ægte Malm i ham til en Evan- 
gelieforkynder. Den Følelse må alle Kristen- 
dommens Vidner have erfaret noget af. Vi er 
Syndere, urene, Støv og Aske, og dog tager 
Guds Nåde os i sin Tjeneste. 

Og det er jo ikke bare Præster og Missionæ- 
rer, men ethvert Menneske, der er kaldet til 
„Evangelist", om ikke ved Ord, så ved Liv. 

„Fang Mennesker!" vi er hverken Dyr eller 
Djævle, og „frygt ikke!" Det er ikke ved Trus- 
ler og Angst, men ved Guds Kærligheds Magt, 
at Hjærtedyoets Skat, det indre Guds Men- 
neske, drages frem. 

Lad os alle beflitte os på denne velsignede 
Menneskefangst! — 



6te Søndag efter Trinitatis. 

Selvmord. 



Ap. G. 16, 25-40. 

fangevogteren — Arrestforvareren vilde vi 
kalde ham, — mente, at der slet ingen Udvej 
var for ham uden den, at han tog sig selv af 
Dage, men snart efter erfarede han, at der var 
ingen Ulykke sket, tværtimod. Nu først blev 
Livet ret til Grlæde for ham. Spørgsmålet om 
Selvmord hører til de Æmner, som man kun 
ugærne drøfter i „det gode Selskab", men det 
trænger sig ind på os Nutidsmennesker. Snart 
hver Dag, især i en stor By som denne, brin- 
ger Aviserne Beretninger om Selvmora. Det 
er bleven til en stående Rubrik — „Dagens 
Selvmord". En Livsanskuelse, som duer noget, 
må også have Svar på dette Spørgsmål. Er 
det en gammel grundløs Fordom, at Selvmord 
er utilladeligt? er det ikke i sin Orden at gå 
ud af Tilværelsen, når man ikke længer kan 
bære dens Byrder? vi har jo ikke, hedder det, 
valgt Livet. Vi er satte ind deri uden at vor 
Vilje er kommen eller kunde komme i Betragt- 
ning. Og man må nu ikke tro, at Mennesker 
med religiøs Alvor aldrig omgå's med dette 
Spørgsmål. Også blandt dem er der dem, som 
mener, at det er tilladt at forkorte sit Liv, og 
der er nogle, der har gjort det. Hvad siger da 

den kristelige Livsanskuelse derom? At vore 
Dage er så rige på Selvmord hænger sammen 
med den uhyre Kappestrid for Tilværelsen, de 
voksende Krav til Livet, Overforfinelse og Øm- 
tålighed, Nervøsiteten hos denne Slægt. Det 
er derfor ikke ubetimeligt at sé på den Sag 
og se at få Klarhed over den. 

I den gamle romersk-græske hedenske Ver- 
den kunde der ikke gives noget Svar på dette 
Spørgsmål om, hvorfor Selvmord skulde være 
utilladeligt. Det er nemlig ikke nok at henvise 
til, at Menneskene har Pligter mod deres Med- 
mennesker, mod Staten og Fædrelandet, så det 
er at unddrage sig sine Pligter at tage Livet 
af sig selv. Er hele Tilværelsen udtømt i Stats- 
borgerligheden, så måtte den, der ikke længer 
er i Stand til at udrette noget for andre eller 
for Samfundet, men kun er sig selv og andre 
til Byrde, have Lov til at gå sin Vej. Er der 
intet bag ved Døden og Graven, kun fuld- 
kommen Øde og Tomhed, et Ophør af al Til- 
værelse, synes det ganske naturligt, at man 
foretrækker den store Hvile. Hvorfor dog bliv 3 
i Live, når uhelbredelig og pinlig Sygdom eller 
uoprettelig Ulykke gør det umuligt at udrette 
noget eller at glæde sig over Livet? Bedre før 
end siden styrte sig ud i det store Intet. I 
Eom i Kejsertiden hændte det flere Gange, at 
Folk ansøgte om Lov til at begå Selvmord, og 
fik den. Den filosofiske Skole, som kaldtes 
Stoikerne, for hvem ubrydelig Sindsligevægt 
var den højeste Dyd, lærte, at når Livet var 
bleven så svært, at denne Sindsligevægt for- 
styrredes, burde man forlade det ligesom man 
forlader et Værelse fuldt af Røg, kun at det 
skete med Anstand og Værdighed. Kejser Mar- 

cus Aurelius, Filosofen på Tronen, udtaler i 
sine mærkelige v Betragtninger ", at når man 
ikke har Kraft til, på Grund af Livets Mod- 
gang, at holde sig på den sædelige Højde, er 
det tilbørligt at forsvinde. Vi hører om Ro- 
mere, der tog sig af Dage, da den gamle Fri- 
hed gik til Grunde. Det var nemlig det eneste, 
der var værd at leve for. Bagved var der jo 
intet! alt var forbi med det sidste Aandedræt 
på Jorden! 

Dog finder vi et dybere Greb imod Sand- 
heden hos de ædleste Hedninger. Plato udtaler, 
at det er et Gode at dø, når man først er af- 
døet fra alt det sanselige og håndgribelige, og 
har levet sig ind i „Idéernes", i Aandens Ver- 
den. Bekendt er også hans Mester Sokrates's 
sidste Ytring. Han bad sine Venner ofre en 
Hane til Lægedomsguden Asklepios, „thi vi 
er ham et sådant Offer skyldige." Efter vel 
overstået Sygdom viste man nemlig sin Tak 
på denne Måde. Sokrates vilde altså sige, at 
Livet her på Jorden er som en Sygdom. Dø- 
den er en „Krisis", og så kommer Helbredel- 
sen. Men for at helbredes må man netop have 
Tid, — Tid til at komme ud af alle gøglende 
Forestillinger, Lidenskaberne med deres Drøm- 
mebilleder, den tomme Jagt efter Skygger. 
Derfor skal man leve sin Tid ud. 

Endnu stærkere kommer denne Tanke frem 
i den Religion, som afnøder alle, som stifter 
Bekendtskab med den, den dybeste Beundring 
for de Sandhedselementer, den ejer, Buddhas. 
Her er denne Tanke, som samtidigt Sokrates 
og hans Discipel Plato udtalte fjærnt i Græ- 
kenland, Tanken om dette Liv som en Opdra- 
gelse, en Forberedelse til det kommende, bleven 

den bærende og alt beherskende. Livet her 
skal være en Afdøen fra Indbildningens og 
Skinnets Verden, og hver må tage sin Livslod 
som den falder og vide, at jo tålmodigere han 
bærer d^n, jo sikrere vil han også kunne nå 
Målet, Saligheden, Foreningen med Altilværel- 
sens Ophav. Ingen må løbe af Lære, men Selv- 
mord er en egenmægtig Løben af Lære, der 
hævner sig ved, at den skyldige bliver sat i 
Lære igen i en ny Tilværelse i Stedet for at 
opnå den salige Befrielse, som vindes »ved tål- 
modig Liden. 

Og da så Jesus af Nasaret træder frem, 
griber han denne samme store, underfulde, 
guddommelige Sandhed: Livet er en Skoletid 
med mange Prøvelser og Trængsler. „Han lærte 
Lydighed af det, han led u , hedder det om ham 
i et af de nytestamentlige Breve, og det Ord, 
som tillægges den opstandne : „burde ikke Kri- 
stus lide dette og indgå til sin Herlighed? 44 
udtaler Grundloven for Livet her i Verden. 
Men deri er han over Buddha, at han fast- 
holder den personlige, selvbevidste'Tilværelse. 
Han giver Jordlivet en Betydning i sig selv ved 
at forkynde Guds Riges Oprettelse, thi dette Rige 
omfatter også denne Verden. Derfor lærte han 
sine Disciple den anden og tredie Bøn i „Fa- 
der vor 44 og kaldte sine Disciple „Veraens 
Lys u og „Jordens Salt 44 . Gennem Lidelser for 
dette Riges Skyld, forbundet med Handling 
efter Ævne ! men gennem Døden skal Livet 
ikke udslukkes, men genfødes, renses og lutres, 
i Sandhed helbredes. Det er den gamle græske 
Vismands Tanke, og det er den hinduiske store 
Profets Tanke, men løftet op og selv genfødt, 
renset og lutret så den er til at leve på og virke 

i ved et fyldigt og frugtbart Liv til Guds Ære 
gennem al Kamp og Lidelse, som et Menneske 
liar at tage op i Troskab. 

Det er denne Livsbetragtning, som går igen- 
nem Ordet i Filipperbrevet, hvor det hedder: 
„Jeg længes efter at bryde op herfra og være 
hos Kristus, thi det er langt oedre; men 44 — 
føjes der til — „at blive her på Jorden er nød- 
vendigt for Eders Skyld". Det er Længsel efter 
Udfrielsen fra Synden og Urenheden i et Aan- 
dens Samfund med den forklarede Herre og 
Mester^ og dog tillige Tilfredshed med at leve 
og stride og lide, sålænge Menigheden træn- 
ger dertil. Det er Jesu „Ske ikke min, men 
din Vilje u , som genklinger fra dette Ord. At 
dø er mig en Fordel", hedder det samme Sted 
— men det er ikke derpå, der skal ses. Det 
er alene Sagen: hvad Brug har min Gud Jor 
mig? — Livet er betroet Gods og vi skal være 
tro Husholdere. Men netop dette, at vi har 
noget at leve for, noget så stort og herligt 
som Guds Riges Fremgang og Sejr her i Ver- 
den, bandlyser alle de „fejge Tanker", som 
Salmedigteren taler om. 

Og det er også kun således, at den rette 
Livsglæde kan vindes. At udrette noget og føle, 
at man gør Gavn, er den herligste Lægedom 
for et sygt SincLj.AIen når Jordelivet dog intet 
Værd har i sig selv — og Sygeligheden fra 
Østerland kendes også på kristelig Grund 
(Klosterliv, Pietisme), idet Livet i Verden be- 
tragtes som noget ondt i sig selv — så mang- 
ler dog den bedste Drivkraft, den dybeste Me- 
ning. Så er det kun Frygten for at overtræde 
et bestemt guddommeligt Bud og for den føl- 

16 

gende Straf, der holder Hånden tilbage, som 
i Hamlets berømte Enetale: 

„o, at den Evige ej havde sat 
sit Bud mod Selvmord!" 

Det gælder om at finde sin Plads eller tage 
sin givne Plads i Eækkerne blandt Guds Ri- 
ges Stridsmænd, „stå med Lyst u blandt dette 
Riges Kæmper, som det hedder i en af Inge- 
manns åndelige Sange. „Bed til Gud og gør 
Gavn!" — det er i korteste Korthed Rådet 
mod alle Selvmordslyster. Og, siger Sibbern i 
Gabrielis Brev: „der er underfuld Livsmusik 
nok overalt, man skal kun vorde stille i sig 
og lytte efter. u Den, der forstår dette, at man 
skal lære sin Lektie her for ikke at komme 
til at sidde efter, og ikke må skulke af Skole, 
vil også forstå gamle Mathias Claudius (Wands- 
beckerbudet), som skriver om en Selvmorder: 

„Han mente sig og al sin Nød 
at løse ved sin Død! 

Hvor har han sig bedraget! 
Her stod han gemt bag Havens Træ'r, 
men bar og nøgen står nan dér, 
og alt, hvad ham forfærded her 

har did han med sig taget! 

Hvor har han sig bedraget!" 

Bed til Gud og gør Gavn! 

Det er jo netop Mangelen af et evigt gyldigt 
Formål, der driver så mang# i Døden ; der 
ellers skulde synes at have særlige Betingel- 
ser for at få noget ud af Livet. At Millionæ- 
rer bliver Selvmordere af Livslede, høres 
undertiden. Hyppigere er det dog Rpin og Tab 
af Position i Samfundet, i „Selskabet", som 
styrter Folk i Fortvivlelse, og der er Sygdom, 
Nød og Elendighed. Det skal ligge os alle al- 



- 243 - 

vorligt på Hjærte ikke at tage Livet som én 
Sommerferie, selv om vore udvortes Kår er 
dertil, og dernæst må vi alle vide, at det hører 
til vor Opgave nu i denne Tidsalder, at råde 
Bod på de ulykkelige Tilstande, der drive så 
mange Mennesker, der både kan og vil gøre 
Gavn, men ikke kan komme til, i Døden, idet 
deres Tro på Gud brister i denne hårde Ver- 
den. Thi det er jo ikke gjort med at vise, 
hvad der er Kristendommens Oplysning og 
Formaning. Vi skal efter Tidens Kåt og Trang 
selv „arbpjde i Vingården" og se at få så mange 
af de ledige med, som vi kan overkomme, så 
megen god Gærning gjort, så meget dagligt 
Brød skaffet, så mange trygge Hjem rejst og 
s1 megen Trøst bragt som muligt. 

Jesu Evangelium om Guds faderlige Nåde 
enfoldigt og kraftigt forkyndt både med Mund 
og Hånd , — det er Lægemidlet for denne syge 
Slægt, det er Modgiften mod den Sygdom, der 
så rystende slår ud i Selvmord i vor forjagede 
Tid med sin Overkultur og sin ubarmhjærtige 
Kappestrid. Tro på Gud og gør Gavns Gær- 
ning! og lad os sørge for, at vore Medmenne- 
sker ved os kan komme til samme Tro og kan 
gøre Gavns Gærning. Så vil den uhyggelige 
Farsot holde op! 



7de Søndag efter Trinitatis. 

Guds Forsyn. 

' Mtth. 10, 24-81. 

„Oælges ikke to Spurve for en Penning? og 
ikke en af dem falder til Jorden uden Eders 

16* 



— 244 — 

Faders Vilje? Ja, endog alle Eders Hovedhår 
er talte. u 

Det er klart nok, at Jesus her præker For- 
synstroen uden Afslag og Indskrænkning. Alt 
i vort Liv, i hvert Enkeltmenneskes Liv, er 
ikke blot forudset, men også forudbestemt af 
Guds Visdom, og alt til det bedste. 

Hans Fjender sagde en Gang, da han talte 
om, at kun den, som åd hans Kød og drak 
hans Blod kunde få Del i Livet: „det er en 
hård Tale, hvem kan høre ham! a 

Om dette Ord, han taler om Forsynet, Guds 
Forsyn med os, må vel alle, som attrår at finde 
Hvile for Sjæl og Hjærte under Verdenslivets 
Omskiftelser og Usikkerhed sige: „det er en 
velsignet og livsalig Tale, — men hvem tør 
tro det?" 

Jeg tænker her på Nutidsslægten. Der har 
været Tider, hvor Troen på et guddommeligt 
Forsyn i stort og småt var en Magt med under- 
fulde, verdensbevægende Kræfter, i det gamle 
Israel, i Kristenhedens Oldtid ogi Middelalderen. 
Da påkaldtes ganske umiddelbart Guds Arm 
til Værn for den uskyldigt anklagede eller li- 
dende (Gudsdomme ved Jærnbyrd eller Tve- 
kamp). Gud Herren greb ganske ligefrem ind 
i Menneskenes Liv og Færd. 

Der er endnu Mennesker, der klynger sig til 
denne Form af Forsynstroen bg ikke kender 
eller vil vide af nogen anden. Langt være det 
fra mig at ringeagte dem derfor. Der er en 
Tryghed og Fred deri, som ikke kan vurderes 
højt nok. Og lad mig tilføje: der er en Sand- 
hed deri, som jeg selv fastholder og ikke vilde 
miste for Alverden. 

Men det er kun de færreste, som ejer For- 

synstroen således. — Det beror på et åndeligt 
Naturanlæg. Ingen kan tage sig det selv lige 
så lidt som nogen kan lægge en Alen til sin 
Vækst. Og det tør vel siges, at mens Erken- 
delsen af den ubrydelige Verdenssammenhæng 
trænger igennem og bundfælder i Masserne, 
bliver disse Forsynstroende altid færre. Barn- 
ligheden har ikke gode Kår i en Tidsalder 
som den, hvori vi lever, og vanskeligere vil 
Jordbunden for Barnligheden blive i de Tids- 
aldre, der følger efter os. 

Men der er endnu sådanne Mennesker. For- 
leden fik jeg et Brev, hvori en ung, mig al- 
deles ukendt Pige skrev: hvorfor søge til Læger 
og give sig i Badekur? Grud er den store Læge. 
Han véd Råd for alt! — og så fortalte hun, 
at hun havde lidt af Øjensvaghed, men var af 
en Præst, hun sluttede sig til, bleven opfordret 
til at kaste Brillerne og alene stole på Gud, 
— og det Råd fulgte hun og Svagheden var 
helt overvundet! 

Jeg tvivler ikke derom. Mange vil kunne 
fortælle noget lignende. Tro er i det hele en 
vældig Magt, som kan virke underfulde Ting 
i Kraft af Sammenhængen mellem Aand og 
Legeme. Og det ikke blot i Kristenheden, men 
også i Hedningeverdenen. Men de, som véd 
dette, er netop ikke selv barnlige nok til at 
få Hjælp ad den Vej. I sådanne Ting vil de 
ikke se nogen Forsynsstyrelse, men en ånds- 
legemlig Magt, vel af særlig Art, men ligeså 
naturbestemt som Elektricitet og Røntgen- 
stråler. 

Lad mig nævne et Par Træk af Historien. 
Vilhelm den Tavse, Nederlandenes Befrier, lå 
og sov trygt i sit Telt midt i sin Hær, men 

Spanierne overrumplede Hollænderne ved Mid- 
nat. Prinsen sov så fast, at dersom han ikke 
havde haft en lille Hund hos sig, der gøede 
rasende op ved Tumlen, var han bleven fældet 
eller fangen og henrettet. Nu slap han bort i 
yderste Øjeblik, og på Mindestenen over ham 
er den lille Hund afbildet. Det var et helt 
Folks Vel og Ve, måske hele Verdens Frem- 
tid, der afgjortes af en lille gøende Hund ! Ser 
det ikke nd som et særligt guddommeligt For- 
syn? — 

Under den store franske Revolution i Ræd- 
selstiden, blev også en berømt Videnskabsmand, 
Th. Paine, dømt til Guillotinen. Der blev på de 
dødsdømtes Celle om Aftenen skrevet med 
Kridt et „G". Det traf sig, at vedkommende 
Betjent skrev dette G på Døren, som netop 
stod åben. En anden Betjent, der kom forbi, 
lagde ikke Mærke til G.'et, men slog i hurtig 
Forbigang Døren i, så det dødssvangre Tegn 
nu vendte indad, og Paine overlevede Rædsels- 
tiden og levede mangt et godt Aar længer. 
Sér ikke også dette ud efter noget i Retning 
af et særligt guddommeligt Forsvn? 

Men så er der så meget andet, der sker, 
hvor kun en hjærteløs Skæbnemagt synes at 
råde og alle Bønner lyder forgæves mod Him- 
len, — Naturkræfter, der volder unævnelig 
Jammer (Martinique i 1902), eller Mennesker, 
der raser som vilde Dyrmod deres Medmenne- 
sker eller i Egenkærlighed og Ligegyldighed 
ser på deres Næstes Død. Dersom der er et 
alvist, alkærligt og almægtigt guddommeligt 
Forsyn, hvorfor går da alle disse Ting i Svang? 
Hvorfor skal Godhed og Retfærdighed trædes 
under Fod* og Uskyldighed krænkes? 



— 247 — 

Her er det, Nutidsmennesker vil have et Svar 
hvis de i det hele skal låne Øre til Talen om 
en guddommelig Forsynsstyrelse. Erfaringen 
taler jo så højrøstet om, at det slår ikke til 
med de fromme Forsikringer, at Gud sørger 
for sine og hjælper alle dem af deres Nød, 
som anråber ham i Bønnen. Den, der tænker 
over dette Spørgsmål, vil heller ikke undgå at 
få en Fornemmelse af, at der skjuler sig en 
hel Del Selvgodhed i Forestillingen om, at 
Qud har sine Skødebørn, som han særlig tager 
sig af, mens han lader andre gå til Grunde. 
Det lyder ikke godt i mine Ører, hvor godt 
det så end er ment, når det hedder i en Salme : 

„når tit 

en anden sit 
har med Suk og Klage dejet, 
har han m i g fornøjet." 

Men hvad da? 

Når vi, for at få Mening i Tilværelsen, tror 
på et „Guds Bige u , der allerede nu er skjult 
tilstede, det Guds Rige, Jesus Kristus for- 
kyndte „inden i os u og som en Gang skal 
åbenbares i sin fulde Glans, så tror vi også 
dermed på et almindeligt Forsyn. Guds Forsyn 
tiår anlagt Verdensløbet her på Jorden således, 
at Guds Vilje skal og må sejre, men sejre gen- 
nem Kamp. Den lavere, jordbundne Natur skal 
overvindes af den højere og himmelske, det 
timelige gennemtrænges og adles af det evige. 
Det bekræftes da også af Verdenshistorien, at 
når Vildsindets, Ondskabens og Urettens Synd- 
flod var stegen, så al menneskelig Fremtid 
syntes umulig, lød der et mægtigt: „hertil og 
ikke videre; her skal disse stolte Bølger lægge 
sig!" Forsyndelsen mod den guddommelige 

Verdensorden drager altid, om end mangen 
Gang sent, sin Straf efter sig, så de gode 
Kræfter igen får Overhånd. 

Såvidt vil alle, der overhovedet tror på en 
Mening i Tilværelsen — og dette er til sy- 
vende og sidst det samme som at tro på en 
levende Gud — kunne følge med og erkende, 
at her er et Svar med Hensyn til Menneske- 
slægten i det hele. 

Men så standser mange af dem og siger: 
det særlige guddommelige Forsyn, — Forsynet 
for hver enkelt og for alle Livets Forhold i 
stort og småt — formår vi ikke at tro på. Vi 
kan ikke her se „Guds Finger u enten med os 
selv eller andre. Her synes alt blind, ubøjelig 
Skæbnenødvendighed eller vild Tilfældighed, 
og det er, trods Sangerens Ord, dog, som om 
„Lykkens lunefulde Spil leger med Sjæle. u 

Men fastholder vi Troen på det almindelige 
Forsyn, et guddommeligt Forsyn, som våger 
over Slægten, da kan vi dog i det mindste 
skimte det særlige Forsyn og ad Livserfarin- 
gens Vej, den eneste, der fører fremad mod 
Målet, få Øjet mere og mere lukket op derfor. 

Thi Sagen er jo den, at hele Slægtens Lev- 
netsløb er Summen, Hovedsummen af alle de 
mange enkelte Levnetsløb. Alle de mange 
Bække små udgør tilsidst den store Aa. Hver 
enkelt øver, til det gode eller onde, en op- 
dragende Gærning for det hele, og det ikke 
blot i sin egen Livstid, men ad tusinde usyn- 
lige Veje for al Fremtid, ligesom han selv har 
modtaget utallige Påvirkninger af de fremf arne 
Slægter. Og han opdrages selv, til godt eller 
ondt, af sin Tidsalder. Allerede rent menne- 
skeligt vil mangen en, der ser tilbage på sit 



- 249 — 

Liv med Eftertanke og Alvor, med Følelsen 
af sit Ansvar for hvad han giver og modtager, 
kunne se, at han blev, hvad han blev og at 
det gik ham som det gik ham, i Forhold til 
det, han lærte af sit Liv, og at hans Arbejde 
og Gærning i hans Kres bar Frugt eftersom 
han stillede sig ind under de store Grundlove 
for Samfundslivet. Vi har en Vilje, stærkere eller 
svagere af Naturen som alle vore andre Ævner 
og Gaver, men dog en mindre eller større 
Grundkapital af Vilje til at sætte ind i „Lyk- 
kens lunefulde Spil u . Det kommer da an på os 
selv, om vi jår Øje på „Guds Finger" i vort Liv. 
Det hedder om Jesus, at han „lærte Lydighed 
af det, han led". Det er Tingen — at vi 
lærer Lydighed, både til at kæmpe og til at 
lide på den rette 81de, for Guds Rige inden 
i os og uden for os, for det Guds Rige, der 
er skjult, og for det Guds Rige, som skal åben- 
bares, når Historien har nået sit Mål. Vi skal 
ville og vi skal lukke Øjnene og Ørene op, — da 
erfarer og ser og hører vi Guds Forsyn, da, 
men også kun da. Ellers ligger der som en Tåge 
over Livet og alt er et forvirret Sammenstød 
af blinde Kræfter. Tågen løfter, jo mere det 
Sindelag bor hos os, som var i Jesus Kristus 
og vort Liv bliver altid i rigere Mål en For- 
synsvandring. 

Og så endelig: at vi er „hverandres Lem- 
mer". Vi skal være hinandens Medhjælp. Det 
guddommelige Forsyn, der hemmelighedsfuldt 
virker på vort indre Menneske, så det „ser 
Lys i Herrens Lys", vil* også virke udad til, 
ikke umiddelbart, som ved Jærtegn og Mirakler, 
men middelbart ved Mennesker for Mennesker. 
Deri erkender vi netop Guds Opdragervisdom 

med os. De, der tror på den levende Gud, 
Jesu Kristi og vor Gud og Fader, vil og må 
føre Sandhedens og Retfærdighedens Sag her 
i Verden og vise Barmhjærtighed, som der er 
bleven vist dem selv Barmhjærtighed. Det er 
det guddommelige Forsyns Vej. Vi er vore 
Brødres og Søstres Brødre og Søstre. Gennem 
os skal Forsynets himmelske Lys og Varme 
møde dem. Vi skal bære hverandres Byrde oj 
således opfylde Jesu Kristi Lov, det store Bu< 
at Guds Forsyn må skinne klart som Solen 
midt i Verdens Mørke! — 



D 



8de Søndag efter Trinitatis. 

Om at give Sandheden Æren. 

Mth. 7, 15—21. 



e gamle hedenske Persere lærte deres Børn 
at ride, skyde med Bue og tale Sandhed. 
Måske kan vi ikke lade være med at smile 
over denne kortfattede Opdragelseslære, hvor 
rent udvortes legemlig Færdighed er stillet 
sammen med et sædeligt Bud. Men ret beset 
er der aldrig givet en så fortræffelig Vejled- 
ning i Børne- og Ungdomstugt, som i denne 
fyndige Anvisning. Det er jo den samme Vis- 
dom, som udtrykkes i det gamle latinske Ord : 
En sund Sjæl i et sundt Legeme! Og at der 
til en sund Sjæl hører Sandhedskærlighed, Ær- 
bødighed for det Ord, som kommer over Læ- 
ben, det kan vel nok alle alvorlige Mennesker 
være enige om. Der er intet som i den Grad 

kan forgifte hele Sjælelivet som Usandhed. 
Når den berømte Statsmand sagde: „Ordet er 
givet for at skjule Tanken ! u så vidner det om 
en indre Råddenskab, der har angrebet selve 
den åndelige Livsnerve. At give Sandheden 
Æren, det er også menneskelig talt en Grund- 
betingelse for et frugtbringende Liv. Thi vel 
er det vist, at „Sandheden er ilde hørt u , så at 
dens Vidner mangen Gang må kæmpe med 
Sorg og Savn alle deres Dage, ja, må være 
beredte på Tornekrone og Kors, men det er 
ikke mindre vist, at Prisen er ikke for høj, 
når Hjærtets Fred derved købes og Bevidst- 
heden om ikke at have levet forgæves. En af 
Sokrates's Venner, der besøgte ham i Fængs- 
let, klagede over, at den elskede Mester skulde 
dø uskyldig. Sokrates smilede og sagde: vilde 
du da hellere, jeg skulde dø skyldig? — Og 
hvor fuld af Løgn og Bedrag Verden end er, 
så slår det dog altid til, at man langt hellere 
vil betro sin Velfærd, den offentlige eller pri- 
vate, til dem, der har Ord for Ærlighed og 
Sanddruhed, end til dem, der vel er bekendte 
som kloge og fine Hoveder, men hvis Ord og 
Færd ikke er at lide på. „Ærlighed varer 
længst a , hedder det, og det passer, selv om 
man undertiden er ondskabsfuld nok til at til- 
føje: fordi der bruges så lidt af den. 

Hvorom alting er, så føler vi det alle som 
det værdigste „at tale Sandhed, enhver med 
sin Næste. u Ethvert sundt og naturligt Barn 
begynder med at tro på Sandheden af hvad 
„de store" siger, og kræver Sandheden talt, 
til denne naturlige Følelse måske sløves og 
dør. Jeg kendte i min Barndom en Mand, der 
gik og fortalte sine Børnebørn allehånde umu- 

lige Historier. Og jeg kan endnu huske, hvor- 
dan de sagde: „tal nu sandt, lille Bedstefader, 
tal dog nu sandt ! u 

Der er mange Mennesker, også kristne Men- 
nesker, der ikke for alt det vilde sige en ren 
og skær Løgn, men deres fantasifulde Sind 
løber tit af med dem, så de „pynter 14 på Tin- 
gene, især når de selv kan træde frem i stær- 
kere Belysning end det virkelig stemmer med 
Begivenhederne. Også dette mærkes af Børnene 
og skal ikke just tjene til at fremelske Sand- 
druhed. — En meget almindelig Fejl er det 
endelig, at man i sin Iver for at opdrage Bør- 
nene i Sandhedskærlighed skræmmer dem. Det 
eneste rette er her at tage alle barnlige Uno- 
der som noget, der nu engang hører til, stole 
på den gode Grund, og derved vinde deres 
Tillid og Fortrolighed, så de ikke er bange for 
at sige det, som det er. 

Og skal vi hos os selv og andre af al Magt 
lyde Sandheden i Ord, så skal vi også i den 
Forstand „give Sandheden Æren u , at vi bøjer 
os for Livets Virkeligheder og er oprigtige over- 
for Kendsgærninger. De gamle Grækere havde 
et Sagn om Sfinx, med Hoved og Overlegeme 
som en dejlig Kvinde, men ellers med Løve- 
krop og Eovdyrsklør. Denne Sfinx sad ved den 
bratte Afgrund, hvor Vejen løb forbi, og fore- 
lagde alle de forbigående et Spørgsmål. Kunde 
de ikke svare på det, styrtede den dem ned i 
Dybet. Det er et Billedsprog for den Tanke, 
at kan vi ikke erkende Virkeligheden, den 
ubøjelige Virkelighed, som Livet rummer og 
hvorom det stiller sine Spørgsmål til os, så 
bliver det til vor Undergang, timeligt eller 
åndeligt eller begge Dele. Hvem af os har ikke 

på afgørende Punkter i sit Liv erfaret det. Vi 
vilde med Vold og Magt én Vej, skønt Virke- 
ligheden atter og atter sagde: nej, min Ven! 
ikke denne Vej, men den anden ! og snart var 
det håbløs Selvopgivelse, snart hårdnakket 
Stædighed, der fristede, og først med revne 
Fjer og efter dyrekøbt Erfaring kom vi på 
den rette Hylde. 

Og som med den enkeltes Erfaring, så også 
med Samfundets. Også her, og nu som vel al- 
drig før, sidder Sfinxen ved Vejkanten med 
Afgrundsdybet lige ud for og spørger, og det 
gælder Liv og Død for den hele Menneskeheds 
Kultur. 

Mon da er det også vist, at vi kun skal bøje 
os for, hvad vi har erkendt i vort Hjærte og 
Samvittighed for Sandhed. 

Der er en Tid i et Menneskes Liv, hvori der 
må leves på Autoritet, på andres Myndighed 
og Overbevisning, i Barndommen og den første 
Ungdomstid. Så stilles Spørgsmålene til én 
selv, hvis der ellers er nogen åndelig Dygtig- 
hed og Selvstændighed i én. Og så kommer 
det gærne til Sammenstød mellem de Gamle 
og de Unge. Det kan ikke være andet, og det 
er godt således. De unge Knive skal slibes, og 
den ældre Slægts Betænkelighed og Modstand 
er Hvæssestenen. 

Allermest brænder det nu om Dage i det 
religiøse, hvor der er religiøs Sans. Da vil 
Ordet om de falske Profeter ligge let på Tun- 
gen hos dem, der ikke forstår, at er end Sand- 
heden, den guddommelige Sandhed, uforander- 
lig den samme fra Aartusinde til Aartusinde,- 
ja, fra Evighed til Evighed, så er og kan 
Tankeformer og Talebrug umuligt være de 

samme, men må fornys som i en Digel mens 
Tiderne rinder. 

Vi skal bøje os for Sandheden, give Sand- 
heden CEren, først og sidst Sandheden om Li- 
vet og Døden, — men det er os selv, der må 
finde Svaret. Hele den gamle Kristenhed er i 
Færd med at finde Svaret. „Falske Profeter! 
falske Profeter!" bliver der råbt, uden Tvivl 
i megen Oprigtighed og Nidkærhed, men også 
i megen Uforstand af dem, der endnu ikke 
har fattet, at den evige Sandhed sidder og 
væver sig et nyt Klædebon for den Slægt, 
som nu lever, og for Slægter, som kommer 
efter denne, ikke fatter, at Sandheden først 
og fremmest er personlig Sandhed, at det er 
Grundbetingelsen for al Sandhedstilegnelse. 

Dersom Sandheden fra Gud da skal have 
Æren, så må den Kendsgærning allerførst sés 
lige i Øjnene, at Menneskeslægten er vokset 
fra det barnlige Stade og at den kristne Me- 
nighed deler Vilkår med Tiden, som Tidens 
Børn. Færre og færre bliver de, som kan tage 
Aabenbaringen, beskreven i Bibelbogen, for 
udvortes historisk Sandhed, om end de nok så 
ivrigt prøver derpå og søger at få sig selv til 
at gå ind på dette som udvortes historisk. Så bli- 
ver Kristendommen dem til en ulidelig Plage, 
Kristendommen, der kom ind i Verden som 
det glade Budskab. Dette kan jo dog ikke 
have været Guds Mening, eller sådan kan han 
ikke have forregnet sig. 

Den evigt uforgængelige Sandhed er den, 
at Gud er Kærlighed, den hellige Kærlighed, 
en Kærlighed, som kan bruge strænge Opdra- 
gelsesmidler, thi som Udsæden, så Høsten, men 
som altid er frelsende. Dette er den Sandhed, 

som ved Jesus af Nasaret er åbenbaret så helt 
og fuldt, som af ingen før eller efter, og „vi 
venter ingen anden tt . Han sammenfatter dette 
Budskab i selve det store Bud i Loven. Det 
er den Vinstok og det Figentræ, der er plan- 
tet hernede. Menneskelærdommene og Skikkene 
har haft deres Tid og deres Ret. En Gang 
voksede de omkring Evangeliet som en levende 
Dragt, indenfra og udad. Men de ældedes med 
Tiden. Halmdækket om Træerne ved Vinter- 
tid og Stiverne og Indhegningerne ved det 
unge Træ er ypperlige — til deres Tid, men 
må bort når det er bleven stort og stærkt nok, 
ellers vantrives og forkrøbles Træet eller spræn- 
ger med egen Magt sine Lænker. Det er dette, 
der atter og atter sker i Udviklingens Løb. 
Ja, med Henblik på, hvad vi selv er Vidne 
til og kan erfare nu om Dage, kan vi sige: 
disse timelige, menneskelige Former bliver til- 
sidst som Torne og Tidsler, der river og stik- 
ker og spærrer den fri Adgang til Vinstokken 
og Figentræet, som er bestemt til Oplivelse, 
Styrkelse og Mættelse for Menneskeheden så- 
længe Jorden står. 

Dette skal siges atter og atter til det for- 
stås. Sandheden, den personlige Sandhed i Ære, 
— først derigennem vinder vi til den gud- 
dommelige Sandhed ! Hvor Menneskelærdomme 
og Menneskeskikke åbenbart bringer Jesu 
Disciple til at glemme Grundsandheden, Stor- 
budet, i Herskesyge og Ufordragelighed, er 
Tornene og Tidslerne groede op og vil øde de 
himmelske Plantninger. Hvor Jesu Bøn glem- 
mes: „at de må være ét, ligesom Fadepen og 
jeg er ét! u dér krænkes denne Grundsandhed, 

hvorpå alt kommer an, og „af deres Frugter 
skal I kende dem. tt 

Men lad os aldrig glemme, trods megen 
Uforstand af vore Medkristne, at det. dsr for- 
ener, er langt mere end det, der adskiller! 



9de Søndag efter Trinitatis. 

Dit Hjærte og din Skat. 

Luk. 12, 32—48. 

De Naturkyndige kan fortælle os en hel Del 
om den Muskel, vi har i venstre Side af vort 
Bryst, som trækker sig sammen og udvider 
sig og som kaldes Hjærtet med dets Kamre 
og Vægge og Klapper. Det er, siger de os, 
som en Slags Pumpe, hvormed Blodet snart 
som Pulsåre- snart som Blodåreblod, sprøjtes 
omkring i vort Legeme. Og det véd vi alle, 
at et sundt og kraftigt Hjærte, der virker som 
det skal, er en Grundbetingelse for vort le- 
gemlige Velbefindende, mens et Hjærteonde 
hører til de allerfarligste og gærne mælder sig 
med Aandedrætsnød og Angst. Sålænge Hjær- 
tet banker, er der Liv, men i Døden står det 
stille som et Ur, der er løbet ud. 

Det er da ikke underligt at „Hjærtet u har 
indtaget en fremtrædende Plads i Menneske- 
nes Billedsprog til alle Tider og alle Vegne. 
Der er på alle Tungemål en hel Mængde Ord- 
spreg og Mundheld, Sagn og Æventyr, som 
taler om „Hjærtet", og derved forstås det in- 
derste og dybeste i Mennesket. Således da også 

kos os. Ved „Hjærtet" mener vi den hele Ver- 
den af Følelser og Bevægelser, Stemninger, 
Længsler og Rørelser, snart gode og milde, 
snart onde og bitre, der bølger frem og tilbage 
i os. Vi taler om at have eller mangle Hjærte, 
om et blødt eller hårdt Hjærte og om at „når 
Hj ærtet er godt er alt godt". 

Biblen bruger også dette Billedsprog med 
Forkærlighed, Vi læser hos Moses og Profeterne 
om at forhærde Hjærtet, om et sønderknust 
Hjærte, om et rent Hjærte. Der er et skønt 
og i sin Enfold rammende Ord et Sted i det 
gi. Testam.: „Din Tjener har fundet sit Hjærtet 
I Ordsprogsbogen hedder det: „Med al Flid 
skal du bevare dit Hjærte, thi derfra er Livets 
Væld. u Og Jesus og hans Disciple i det ny 
Testamente vender atter og atter tilbage til 
denne Lignelsestale. „Salige er de rene af 
Hjærtet, thi de skal se Grud! u hører vi straks 
i Indledningen til Bjærgprækenen, og han vi- 
ser, at det gælder om at bære Frugt i et smukt 
og godt Hjærte, men også, at det er indvortes 
fra Menneskenes Hjærte, at de onde Tanker 
udgår. Og her i vor Tekst til i Dag, der er af 
Bjærgprækenen, samler han sin Formaning om 
at samle den rette Rigdom, som hverken Møl 
eller Rust kan fordærve eller Tyve stjæle, i 
dette Fyndord: „Hvor Eders Skat er, dér vil 
også Eders Hjætie være" 

Det er særligt Viljen, som han lægger Efter- 
trykket på. Det er først den Følelse og Attrå, 
der er bleven til Vilje, til Grundvilje, til den 
bestemmende Retning i et Menneske, — det 
er først den, som udgør det inderste Menne- 
ske, „Hjærtet u . „Mands Vilje er Mands Him- 
merig u , lyder det gamle danske Ord, og der 

17 

ér et andet Ord, vel værd at agte på, den 
gamle Bernhards fra Middelalderen: „Vi for- 
vandles til det, vi elsker". Endelig kunde vi 
minde om et tredje Ord, der rigtignok er af 
en hel anden Art og dog finder sin Anvendelse 
her. En tysk Videnskabsmand fra forrige Aar- 
hundrede sammenfattede sin hele Livsanskuelse 
i det Ordspil: „Hvad Mennesket æder, det er 
han (was der Mensch iszt, das ist er). Dermed 
mente han jo, at vi er kun Kød og Blod og 
aldeles ingen Aand eller højere Natur ejer. 
Dette er en kraftig Vildfarelse. Men vi kan 
sige, at hvad et Menneske vi7, hvad han elsker 
og attrår i Dybet af sit Sind, i sit Hjærte, det 
er han også eller det bliver han mere og mere, 
til godt eller ondt. „Hvor din Skat er, dér vil 
også dit Hjærte være. u 

Hvert Menneske har, sig selv mere eller 
mindre bevidst, sin „Skat", hvad det så er for 
en Skat, og så kommer det jo an på, om det 
er en Skat, som Hjærtet kan være tjent med 
at knytte sig til, at leve i og ved. 

Der er de rent håndgribelige Ting, de Ting, 
som i allerligefremmeste Førstand Møl og Rust 
og Tyvehånd kan berøve Ejerne. Atter og atter 
skal det siges, at Jesus ikke forkynder timelig 
Rigdom som en Synd, og Armod som et Sa- 
lighedsvilkår. Men han lægger sine Disciple 
gennem alle Tider på Sinde, at vi ikke må 
have vor Skat deri, thi hvor Skatten er, der 
er også Hjærtet — det egentlige Menneske, 
og det tilhører vor Gud og Skaber. Der er 
intet rensende for Viljen i prægtige Klæder 
og Huse, Guld eller Sølv. Derfor var det han 
fremsatte Lignelsen om den rige Bonde. Det 
var ikke det, at han vilde bygge sine Lader 

større, men det var det, at disse Lader blev 
så store, at de fyldte Manden, så der ikke 
blev Plads til andet, til „Hjærtet". Og derfor 
var det, han kræveae af „den rige Yngling", 
at han skulde slippe det altsammen, ikke fordi 
det var ondt i sig selv, men fordi det var ble- 
ven til en Bom, som spærrede for „Hjærtet", 
det udødelige Menneske, der bor i dét døde- 
lige Legeme. Og så var der for ham, denne 
unge, rige Mand, ikke andet Råd ; thi det er, 
som gamle Luther siger i sit kraftige, trofaste 
Sprog: „Hvad Mennesket har kært, det er 
hans Gud, thi dertil drager hans Hjærte ham, 
omgås dermed Dag og Nat, sover og våger 
dermed, det være sig Penge eller Gods, Lyst 
eller Ære. tt Paulus udtrykker det rette For- 
hold i det ene Ord: „Husholder". Vi skal være 
tro Husholdere! Det er jo netop det samme, 
som Jesus selv siger i denne Søndags gamle 
Tekst om den utro Husfoged. Vi skal i klog 
Omtanke, men ikke i Selviskhed, kappes med 
dem, der ikke véd af andre „ Skatte u at sige 
end de håndgribelige, efter Ævne tjene Guds 
Rige dermed, hvad jo ingenlunde vil sige det 
samme som at være med til alle ydre eller 
indre Missionsindsamlinger, langt ira; men 
være med til at fremme Sandhed og Retfær- 
dighed og Menneskelighed, være sig med eller 
uden gudeligt Præg. Det er Mennesket, der skal 
have Tingene, ikke Tingene, der skal have 
Mennesket. 

Men så er der jordiske Skatte af en anden 
Art, „Skatte u , som det er værdigere for et 
Menneske at knytte sit Hjærte til end de rent 
håndgribelige, fordi de ejer et Genskær af de 
evige himmelske Skatte og i sig har en løf- 

17* 

tende Magt. Jeg tænker på Kunstens, Digt- 
ningens og Videnskabens skønne og herlige 
Verden, med et Ord på alle Kulturens Skatte. 
Når vi ser på disse Skatte og betragter de 
rigt begavede Menneskers Liv ; hvem vi skyl- 
der så meget, så gribes vi uvilkårligt af Tan- 
ken om, hvor de har lagt deres Hjærte, deres 
inderste Væsen og ædleste Kræfter ind i deres 
Arbejde og tit har ofret alt for deres Kald. 
„Se hvilke Stene og Bygninger!" sagde Jesu 
Disciple, da han sad på Oliebjærget og så 7 den 
hellige Stad med det stolte Tempel højt på 
Zion. Men han græd over Staden, thi han for- 
udså, at der skulde ikke lades Sten på Sten 
tilbage af al Herligheden. Således er al jordisk 
Skønhed og Kløgt og Visdom dog underlagt 
Forkrænkeligheden, og selv, hvor det varer 
længst, gælder det, at det er ikke Livet selv, 
men kun Skyggebillede af Livet, det ufor- 
gængelige, evige Liv. Også Kærligheden skal 
løftes op i en højere Orden end her. hvor vi 
bindes sammen ved Blodets Bånd, bortgifter 
og tager til Ægte og hvor alt er jordbundet og 
intet helt rent. Derfor er der en dyb Sandhed 
i et Folkesagn, som det om Kong Volmer, der 
gærne vil undvære Himmerig, olot han må 
beholde Tovelille og Gurre. Der jager han 
som en hvileløs Aand ved Midnat, en Skygge- 
jagt. „Hvor din Skat er, dér vil og&å dit Hjærte 
være. a Men selv den højeste og bedste jordiske 
Kærlighed er mærket med Forkrænkeligheden, 
og vort Hjærte kræver nu én Gang Uforkræn- 
kelighed. 

Hvor skal vi da have den Skat, som vort 
Hjærte kan hvile i, og hvormed det kan få 
det evige Liv i Eje? Hvordan skal vor Vilje 

blive vendt i den Retning, der fører fremad, 
hjemad, opad? 

Ved at følge Jesu Fodspor. Hans Jliv er 
Menneskelivet i al dets Fylde. Ved at vi la- 
der vort Væsen oplukke sig for hans. „Vi for- 
vandles til det vi elsker". Det kan være småt 
nok med vor Kærlighed til Jesus, og vi er ikke 
fuldkomne og har ikke grebet det! Men vi kan 
dog begynde at blive ligedannet med ham. Kan 
vi ærligt, trods al Brøst og alle Fald sige med 
Sandhed, at intet er større for os end dette, 
at vi må „blive i ham u , „være ét u med ham, 
så har vi dog vor Skat i ham og dermed også 
vort Hjærte. At begynde — det er det, vi kan 
under denne Sol, og så tør vi vente en Fuld- 
endelse fra Trin til Trin, begynde med at være 
tro i det lidet for at sættes over det meget. 
„Vi forvandles til det vi elsker" og „bevarer 
vore Hjærter, hvorfra Livets Væld er. tt 



10de Søndag* efter Trinitatis. 

Folket og dets Besøgelsestid. 



Mth. 13, 45-46. 

JMår Jesus af Nasaret altid har draget og 
fremdeles vil drage alle Menneskehjærter med 
Alvor og Sandhedskærlighed til sig, også dem, 
der står ligegyldigt eller fjendsk overfor Kirke 
og Kristendom, så er det fordi de menneske- 
lige Grundfølelser og Grundforhold hos ham 
træder frem i deres højeste Renhed og Klar- 
hed, og dette netop fordi han helt og fuldt 
var bestemt ved sit Gudsforhold. Gudsforhol- 

det havde indoptaget, gennemtrængt og lutret 
det menneskelige. Det er dette, der giver ham 
den enestående Myndighed. Han forstår alle 
de Bevægelser, der kan gå igennem et Men- 
neskesind, men samtidigt holder han det gud- 
dommelige, evige Krav frem som et Spejl og 
udtrykker det selv i sit Liv. Intet Menneske 
har talt som han, levet som han eller er død 
som han, sin Gud og sig selv tro til det sidste. 
Men der er en Stemme, der siger inde i os, 
at således — om end i det små — skulde Men- 
neskelivet være. Det er lærerigt og opbygge- 
ligt at betragte en Buddha, men medens han, 
Hindostans store Profet, så' selve Tilværelsen 
som et Onde, var den for Jesus en Gave, der 
skulde bruges til Guds Ære. Og når vi stiller 
Sokrates ved Siden af Jesus, så er der den 
dybe Forskel, at medens den hedenske Vis- 
mand som den Græker han var, holdt for, at 
-Dyden", det gode, var ét med Viden og Er- 
kendelse, og medens han tillige var hildet i sit 
Folks og sin Tidsalders sædelige Vildfarelser, 
pegede Jesus på den urene, selviske Vilje som 
Grundondet, og med usvigelig Sikkerhed holdt 
han Sædelovens Bud fast som urokkeligt. „Vær 
fuldkomne som Eders Fader i Himlene er 
fuldkommen!" 

De jordiske Forhold og Følelser skal ren- 
ses og adles ved det himmelske Grundforhold 
og den himmelske Grundfølelse, der er ned- 
lagt i os. 

Vi ser det i hans Omgang med Forældrene, 
Vennekresen og dem, som søgte ham i deres 
Nød. Han fornægter aldrig disse Forhold og 
Følelser, som var de for ringe til at komme i 
Betragtning. Nej, han anerkender dem fuldt 

ud, men stiller dem på den rette Plads som 
tjenende, som Opdragelsesmidler. Han anbe- 
falede på Korset sin Moder til sin Discipels 
Omhu, men han havde vist den egenrådige 
Indblanding af hende og Brødrene og Søstrene 
tilbage, da han stod i sin Gærning som Talv 
mand for Guds Rige. Han talte de kærligheds- 
varme, lovprisende Ord til Vennerne, men 
irettesatte dem også med strænge Ord, når de 
dreves af en Aand, som er Guds Aand mod- 
sat. Han sørger med Søstrene i Betanien, men 
har et Alvorsord til den tvivlende Martha. — 
Således, kun således, kunde han blive for dem, 
det han blev — Herren, Mesteren, Frelseren 
med „det evige Livs Ord". Kun ved at de 
følte sig ydmygede, tilretteviste af hans myn- 
dige Ord, hvori Nåde og Sandhed smæltede 
sammen, kunde de oprejses og hjælpes frem 
på „Vejen til Livet". Og netop dette viste, at 
de „var af Sandhed", dette, at de villigt stil- 
lede sig selv under hans Ords dømmende Myn- 
dighed som en Myndighed' herovenfra. 

Og således ser vi ham da også sidde og be- 
tragte Jerusalem, „den hellige Stad", med Tå- 
rer i Øjet. Hvor grundmenneskeligt! det er 
Kærligheden til Folk og Fædreland, der mæg- 
tigt rører sig i hans Sjæl og bryder ud i de 
hulkende Ord. Han var sit Folks fuldtro Søn, 
åndede og levede i Sagnene og Sangene om 
dets store Minder, om de vidunderlige Førel- 
ser med dette Folk fra den fjærne Oldtid, om 
David og Profeterne. Fra sin Barndom havde 
han med sine fromme Forældre besøgt Temp- 
let på Højtiderne og følt sig „i sin Faders 
Gærning". Nu svævede de romerske Ørne med 
sorte Vinger over Zions By, og det var som 

om Gud Herren havde glemt sit Folk i dets 
Fornedrelse. Hvem kan tvivle om, at Jesus af 
Nasaret rent menneskeligt delte sit Folks 
Smærte? og des dybere var denne Smærte, 
fordi han forudså Undergangen. Dødstegnene 
stod ham klart for Øje. Den friske Kilde fra 
de gamle Dage, Modtageligheden for Aandens 
Røst, var som udtørret, forsumpet og stivnet 
i Skriftklogskab og Udvorteshed, og dog puk- 
kede Folket på sin Udvalgthed, og Opstand 
på Opstand slog det dybe Sår og trykkede 
kun Aaget fastere. At Romervælden vilde knuse 
Israels sidste Rest af folkelig Selvstændighed 
kunde ikke være skjult for hans Blik. 

Men at et Folk voldeligt udslettes eller dog 
mister sit Fædreland og Modersmål, det er i 
sig selv en Forstyrrelse i den guddommelige 
Verdensorden. Et Folk kan dø en naturlig 
Død som så mange Oldtidsfolk, når det har 
gjort sin Indsats i Historien og ikke har 
Foryngelseskraft i sig. Det er som med Træ- 
erne, der går ud af sig selv og må give Plads 
for den opvoksende Underskov. Men at et Folk 
tilintetgøres med Vold, det er en Brøde mod 
den Gud, der har kaldt det frem og stillet det 
sin Opgave. — Men det tyder også på en Brøde, 
begået af Folket selv. — 

Det er den tunge Tanke herom, der har be- 
væget sig i Jesu Sjæl, da han så' ud over 
Jerusalem, der lå dér med det prægtige Tem- 
pel på det vidunderligt minderige Sted, der 
talte til ham både om David, om Esra og Ju- 
das Makkabæeren og om alle Forjættelserne 
til Fædrene. 

Dette Jesu Syn ud over Jerusalem og hans 
smærtelige Ord maner for de store — og ikke 



— 265 — 

mindst for de små Folk, hvortil vi hører — 
til den alvorligste Selvprøvelse. 

Der er bleven sagt, og det af én af Nuti- 
dens ledende Statsmænd, der indtil for nylig 
styrede et af Jordens vældigste Riger, at „de 
små Folks Tid var forbi". 

Synes det ikke i Virkeligheden så? 

Det er en Brøde af de store Folk, som over- 
vælder de små, og en Brøde, som vil hævne 
sig. Romerriget faldt, da det forgreb sig på 
denne Aandsmagt, som voksede op fra Israel 
efter Israels Undergang. Det mægtige Rige 
rådnede op indvendig fra. Men at den for- 
færdelige Lod traf det lille Folk med den 
største verdenshistoriske Opgave, det var Gen- 
gældelsen, fordi det ikke kendte sin „Besø- 
gelsestid", kendte ham, der kom for at åbne 
det tilstoppede Kildevæld fra Profeternes Dage. 

Den guddommelige Verdensstyrelse bruger 
i sin Alvisdom selve Uretfærdigheden i Ver- 
den til at øve de retfærdige Domme, — men 
så kommer i den beskikkede Time den usyn- 
lige Hånd og skriver på Væggen: talt, talt, 
vejet og funden for let! 

Lad de store Folk vel erindre det! også de 
små Folk har deres Opgave i Verdenshushold- 
ningen, ligesom hvert Enkeltmenneske har sit 
Bidrag at give i Kræfternes rige Sammenspil. 
Lad Jættemagterne, hvor „kristelige" de end 
vil anses for, vogte sig! 

Men lad så de små Folk aldrig glemme, at 
alt kommer an på, om de kender deres Be- 
søgelsestid og lad dem hente både Formaning 
og Trøst deraf! 

Jesus af Nasaret stod midt i sit Folk med 
den dybeste og inderligste Forståelse af det, 

af dets Nød og Håb. Og dog stod han over 
det, som han i den Stund sad på Bjærget og 
så ud over Staden. Det var Samlivet med 
Himlens Gud, der fyldte ham. Det var ud fra 
dette Forhold han under strømmende Tårer 
talte det knusende Domsord. Og derpå gik 
han ind i Templet og drev Forargelsen ud 
med Svøben i Hånd. Næste Dag sad Kræm- 
merne og Veksellererne der sagtens igen. Det 
var en sindbilledlig Handling, der udtrykker 
det samme, som Ordet, han havde talt: „Du 
kendte ikke din Besøgelsestid". 

Og nu vi her mellem Sund og Bælt og Vester- 
hav? Tunge Skæbner er gåede over os ved ydre 
Vold. Om den Voldshandling, der sønderdelte 
vort Land, har vi kun det at sige: „Hævnen 
hører mig til, siger Herren; jeg vil betale!" 
Og vi har i årelang indre Tvist sønderflænget 
vor egen Barm. Nu er Spørgsmålet: kender vi 
vor Besøgelsestid? vil og kan vi løse vor Op- 
gave? Der er dog måske noget om, at „Vor- 
herre ikke kan undvære gamle Danmark." 

Hvilken Opgave? kan der så spørges. Først 
vil jeg pege på, at her hjemme er de naturlige 
Betingelser i højere Grad end vel i de fleste 
andre Lande til Stede for en rimelig Forde- 
ling af Livets Goder, så „få har for meget og 
færre for lidt". Det er dog vel den rette Fædre- 
landskærlighed, at man har Hjærte for sine 
Landsmænd og under dem alle så menneske- 
værdige og gode Kår som muligt. Det er jo 
da også Guds Bud, vi derved lyder. Det er 
at leve i Jesu Aand. Et Folk, som stillede sig 
dette som sin Opgave, arbejdede sandelig på 
at gøre Guds vilje, åbenbarede derved en 

Livskraft og fik igen en Levedygtighed og 
Leveret, som ikke kunde vindes på bedre Vis. 

Og dernæst, hvad der ligger os her nærmest: 
der er en Opgave for vort Folk at løse, som 
består i at få større Sandhed og Sundhed ind 
i Kirkelivet, hvor det officielle Væsen tager 
så meget af Ærligheden og Kraften, afføder 
så megen Dødhed og Vanemæssighed og i 
Virkeligheden fjærner så mange oprigtige Men- 
nesker fra Kirke og Kristendom. Tør vi vove 
at tro på Frihedens og Aandens Magt? Der- 
som vi tør det, har vi også dermed givet et 
glædeligt Vidnesbyrd om vor Eet som selv- 
stændigt Folk og vil modtage ny Livskræfter. 
Men Svøbeslagene kan så vel heller ikke und- 
gås, — et mandigt og uforbeholdent Ord om 
hvor meget „Røverkule", der har sneget sig 
ind imellem os. 

Vi er kun Småfolk, vi her, men en lille 
banebrydende Gærning i Jesu Spor i vort Folk 
og i vort Folks Kirke er os dog måske be- 
troet. Lad os bede til og håbe, at vi må kende 
vor Besøgelsestid og være med til at vække 
vort Folk dertil! 



11te Søndag efter Trinitatis. 

Sammenligningerne. 



Luk. 18, 9— U. 

J^r det godt at sammenligne sig selv med 
andre? Vore nordiske Forfædre i Middelal- 

deren havde andre selskabelige Adspredelser 
end vi. Blandt andet anstilledes der tit i et 
godt Lag ved Kongens Bord en så kaldet 
„Mandjævning". Den bestod deri, at to Høv- 
dinger tog sig for at sammenligne sig med 
hinanden indbyrdes, jævnstille sig med hin- 
anden, deraf Navnet „Mandjævning". Det endte 
gærne med, at de blev dygtig vrede paa hin- 
anden, for det førte jo naturligvis til, at hver 
for sig ophøjede sine egne Bedrifter på den 
andens Bekostning og hånede Modparten. 

Som selskabelig Tidkort er „Mandjævnin- 
gen" forlængst gået aldeles af Brag, som godt 
og vel er. Men ellers florerer den endnu så 
fuldt som nogen Sinde. For Sagen er jo den, 
at hvad vore nordiske Forfædre, store Børn 
som de var, i al Naivitet havde gjort til en 
Underholdning og ikke følte nogen Undseelse 
ved, det går vi civiliserede og dannede og 
velopdragne Nutidsmennesker omkring med 
sådan i det stille og gemmer hos os selv — 
men derved bliver det så vist ikke bedre, 

Det er kun „de kære Børn tt , som ikke gør 
en Røverkule af deres Hjærte, men sammen- 
ligner sig selv og hvad deres er med andre 
og andres. Se H. C. Andersens „Børnesnak". 
Vi voksne, forstandige Mennesker véd godt, 
at Selvros stinker og er bange for at gøre os 
ildesete eller latterlige ved at snakke op om 
vore egne store og gode Handlinger. Vi fore- 
trækker gærne at „fiske", om der ikke skulde 
være en eller anden, som vil bide på Krogen 
med den falske Beskedenheds Madding. 

Farisæeren, som han står der i Templet, 
skal man nu ganske vist ikke beskylde for no- 
gen Slags Beskedenhed, forloren eller ægte. 

Her er han jo alene — alene med sin Gud. 
Og så hører vi ham sammenligne. Det er en 
„Mandjævning", så det forslår noget — men 
ned ad til. Han sammenligner sig selv med 
Røvere, uretfærdige, Horkarle, og „denne Tol- 
der". Hvad der skulde være inderlig Bøn og 
Tak bliver til den mest uforbeholdne Selv- 
ophøjelse. Sådan vilde han ikke tale i andres 
Påhør. Dertil kendte han Moses og Profeterne 
for godt så vel som alle de Ord, som anbe- 
faler Ydmyghed og „sønderknuste Hjærter". 
Han har langt snarere „for at tækkes Menne- 
skene" i al Almindelighed talt om sin Syndig- 
hed og så netop derved stillet sin Gudsfrygt 
og punktlige Lovopfyldelse til Skue. 

Det er hans indre Menneske, som kommer 
frem i denne Lønkammertime i Templet, og 
det er dette, Jesus vil, at vi skal agte på. 

Og så meget forstår vi, at skal vi endelig 
sammenligne os selv med andre, så skal vi 
ikke søge nedad til, ned efter, for derved at 
vinde en let Sejr. Det tyder på noget lavt i 
Sindet. Og det viser, at man befinder sig i 
et Selvbedrag med sin Stræben efter Fuld- 
kommenhed. Thi hvor denne Stræben er ægte, 
ser den ikke nedad, men opad. Og hvor der 
er en virkelig levende Drift efter at vinde det 
Livets Klenodie, som er Samfundet med Gud 
og dermed Friheden for al „Kødets og Aan- 
dens Besmittelse tt , dér højnes Målet bestandig 
med Kampen. — Den gode Mand her i Temp- 
let er færdig, føler sig færdig og mere end det. 
Men dette er den lige Vej til åndelig Død, til 
at være „færdig" i slet Forstand. 

Nej, skulde der være Tale om en Sammen- 
ligning med andre, en Sammenligning, en 

«Mandjævning tf , som duer, så måtte Sammen- 
ligningen være rettet ikke nedad til, men opad til. 

„Lad os kæmpe med de bedste!" 

som det hedder i en af vore Sange. Kæmpe 
med dem, i Kappestrid eller i Forbund med 
dem, om vi kan nå dertil. 

At sætte Målet højt, altid højere, det vidner 
om noget adeligt i Sind og Sjæl, og det er et 
Livstegn. 

„Fremad efter Livets Kranse, 
Tid har vi ej til at stanse." 

„I min Hær bærer enhver Soldat Marskalk- 
staven i sit Tornyster, 41 som Kejser Napoleon 
den store sagde. 

Og dog, også dette har sin Fare, sin store 
Fare — Modløshedens og Selvopgivelsens Fare. 

Det ser vi på Tolderen. — Vi må ikke 
glemme, at han kun kaldes „retfærdiggjort 41 i 
Forhold til Farisæeren, men ingenlunde skal 
gælde som et Eksempel på et Menneske med 
et ret Gudsforhold. Han tør ikke gå frimodigt 
op i Helligdommen og ikke „opløfte sine Øjne a . 
Hans Følelse er sund og sand nok. Der findes 
hos ham den rette Jordbund, hvorom vi synger: 

„Muldjord i Bryst 

ser den Høje med Lyst." 

Men et Menneskebarn er bestemt til at stå 
med Fortrøstning og med tillidsfuldt Blik over- 
for sin Gud og Skaber. 

Vi forstår det så godt. Der har han gennem 
mange Aar gået som en foragtelig Person, en 
Forræder mod sit Folk, fordi han var i de ro- 
merske Undertrykkeres Sold og i Kraft af 

selve sin Bestilling — måske for hans Ved- 
kommende med Urette — stemplet med Uær- 
lighedens Skamplet. — Han har sammenlignet 
sig selv med dem, der stod så langt over ham 
i det almindelige Omdømme og hvis Guds- 
frygt han sagtens mange Gange i sygt Mis- 
mod har beundret som noget fuldkomment 
uopnåeligt. Og hvor der ikke er Håb om at 
kunne vinde frem, dér synke Hænderne i Skø- 
det og Knæerne slappes. Det gode Eksempel 
kan have en mægtig oplivende Virkning, men 
kun, hvor der i nogen Måde ses Udvej til at 
efterfølge det. Ellers bliver det til en knu- 
sende og lamslående Anklage. Og Tolderen 
har ingen Udvej set. Den Længsel efter Fred 
med sig selv og sin Gud, som driver ham til 
Templet, får Luft i et forpint Suk. Det er Be- 
gyndelsen, men det er ikke i sig selv nogen 
Bevægelse fremad, og langt mindre Ende- 
målet. 

Så galt kan det gå med Sammenligningen, 
„Mandjævningen" også da, når den søger opad. 

Jeg er nær ved at tro, at det kun er de 
færreste af os, der har godt af eller kan tåle 
dette Sammenlignen. „Menneskehjærtet er en 
underlig Ting"; som gamle Luther siger, „snart 
trodsigt og snart forsagt." Og hvad der frister 
os enten til Trods og Selvsikkerhed eller til 
Forsagthed og Mistrøstighed er det vel bedst, 
at vi vogter os for. 

Selvfølgelig — vi skal lære af Livet, lære 
både af andres Skrøbeligheder og andres Dy- 
der. Men vi skal helst undgå at drage vort 
eget Jeg således ind i vore Livserfaringer, at 
det bliver Midtpunktet for Tilværelsen, til vel- 



ligt, at en stor moderne Verdensby havde om- 
vendt sig i Sæk og Aske fra sin Ugudelighed 
ved en sådan Prædikants Tale. Men denne 
Sammenligning gælder ikke. Oldtidsfolkene le- 
vede og åndede i Religion, — det gør Nutids- 
folkene ikke. Og dernæst: Oldtidsfolkene havde 
nok deres egne Guder, som de holdt sig til og 
tilbad, men de nægtede ingenlunde, at der var 
andre Guder, som rådede over andre Folk. De 
holdt deres egne for de stærkeste, så længe de 
følte sig beskærmede af dem, men det kunde 
meget vel hænde, at de også fik Respekt for 
fremmede Guder ved given Lejlighed, som da 
f. Eks. Filistrene hurtigst muligt sendte Pag- 
tens Ark tilbage til Israel, da det gik Dagon 
så ilde og en Pestsygdom hærgede deres Land, 
hvilket de opfattede som Hævn af Israels Gud. 
En kraftig åndelig Personlighed kunde sær- 
deles vel bringe Sindene i Uro i et fremmed 
Land, hvor Folket tilbad andre Guder. Og 
hvem véd — Jonas kan have lidt Skibbrud 
på sin Rejse. Selve Havet kan jo batragtes 
som et vældigt, opslugende Dyr. Han kan have 
drevet tre Nætter og Dage omkring på et 
Vrag inden han kastedes i Land, og den Be- 
vægelse, hvori Staden kom ved hans Bodstale, 
sagtens først harmfuld truende, siden angstfuld 
og angerfuld, er i hans Bevidsthed smæltet 
sammen og har fået Udtryk i den Salme, som 
står optegnet i „Jonas's Bog a . Sagndannelsen 
har da gjort Resten, og „Hvalfisken" er bleven 
en Legemliggørelse af det, han på sin Ninive- 
fart havde oplevet både på Hav og Land. 

Jeg mener, at dette er mere ædrueligt og i 
Samklang med den nye*e Videnskab, som mere 
og mere kommer til den Erkendelse, at dér 

18 

selv i de barnligste, æventyrligste Sagn kan 
være en historisk Kærne, hvorom Sagnet har 
formet sig. Om det så er vor egen Saxo med 
hans Vrimmel af Sagn om Lejre og Skjold- 
unger og Froder, eller det er vort Holger 
Danskesagn, så siger vore nyeste Historikere: 
det er ikke bare Fabel og Æventyr; der er no- 
get, som ligger til Grund derfor. Den barnlige 
Fantasi har udsmykket Kendsgærningerne, men 
disse Kendsgærninger bliver ligefuldt stående. 

Hvad nu Jesus selv har ment om de gam- 
meltestamentlige Fortællinger af denne Art er 
vist umuligt at sige. Det kan være, at han 
har taget dem bogstaveligt, det er også mu- 
ligt, og nok så rimeligt, at han kun har be- 
nyttet dem som den poetiske Klædning for de 
Sandheder, han lagde sine Disciple og Folket 
på Sinde, ligesom vi den Dag i Dag gør denne 
Brug af vore eller andre Folks Sagn. Det er 
i hvert Fald meget barnligt at henvise til Jesu 
Ord om Jonastegnet som Bevis for, at han 
har taget Fortællingen bogstaveligt. Det vilde 
være som om man her hjemme vilde mene, 
at den, som i Tale eller Skrift nævnede Tor 
og Odin, derfor var Asadyrker. 

Når jeg så udførligt taler om dette, så er 
det forbi jeg finder det på sin Plads atter og 
atter at minde Folk om, at det nu om Dage 
er meget ilde betænkt, hvor god Meningen 
dermed så end er, at drive på med den ud- 
vortes Antagelse af den bibelske Sagnhistorie 
og tale om „Vantro" hos dem, der betragter 
disse Sagn som Sagn. I vore Dage forekom- 
mer det og må nødvendigvis forekomme de 
allerfleste tænkende Mennesker urimeligt at 
tage dem som Historie, og når det alligevel 

skal høre til „Troen u , så kaster Folk Barnet 
ud med Badevandet, opgiver deres Tro på 
Gud og deres Ærefrygt for Jesus og Tillid til 
hans Forkyndelse. I Virkeligheden vedkommer 
det aldeles ikke Kristentroen, som er og bliver 
den i bedste Forstand jævne, enfoldige Tro på 
Guds forbarmende Nåde, som Jesus Kristus 
forkyndte. Ikke en Gang Jesu egen Anta- 
gelse eller Ikke-Antagelse af de gammel- 
testamentlige Forestillinger er vi som Kristne 
bundne til. Skal det nemlig være Alvor med, 
at han var „Menneskenes Søn tt , helt og fuldt 
Menneske, så måtte han i mange Stykker dele 
sit Folks og sin Tidsalders Forestillinger. Men 
som Lysets Børn kan vi ikke fornægte vor 
bedre Viden. Det vilde være en Forsyndelse 
imod Sandhedens Gud, og det sømmer sig ikke 
Jesu Disciple. Vi følger ham derfor lige fuldt 
som Mester og Lærer i det, der angår Guds Rige 
og Menneskets åndelige Natur og den evige 
Sandhed. 

Men hvorom alting er, når han har frem- 
draget Jonastegnet — der dog vist også for 
ham, hvad Underet med Havuhyret angår, var 
et Sagn — så er det for at knytte sin Tale 
til noget, der var hans Tilhørere bekendt, og 
bruge det som Iklædning for en Sandhed, de 
trængte til at høre. 

Han havde talt om den utilgivelige Synd 
mod Aanden, utilgivelig om ikke for „evigt", 
så dog i denne og en kommende Tilværelse, 
fordi denne Synd består i at slå Samvittig- 
hedens Røst ihjel, talt om de onde Frugter, 
der gror på det onde Sinds Træ, og om de 
utilbørlige Ord, som Menneskene skal aflægge 
Regnskab for på en Dommens Dag. 

)8* 

Så er der nogle Skriftkloge og Farisæere, 
hvem de stærke, revsende Ord åbenbart er 
gået til Hjærte. Deres Samvittighed har min- 
det dem om Forsyndelser af den Art, Jesus 
havde talt om. Men — de vil først se et „ Tegn* 
forinden de lader denne Samvittighedens Bøst 
få Magt over sig. 

Hvad er nu dette andet end netop noget i 
Retning af Synd mod Helligånden, Samvittig- 
hedsmordet, det åndelige Selvmord, og Vidnes- 
byrd om et fordærvet Sind, som bereder sig 
selv mange Smærter, der må lides hinsides før 
det onde brændes ud. 

Og da griber han Jonassagnet, således som 
alle kendte det fra „Skrifterne 44 og Synago- 
gerne. Thi som det er med al sin Æventyr- 
lighed, tjener det hans Formål. Han kan deri 
lægge, hvad det er ham om at gøre at få sagt 
dem på den mest indtrængende Måde. 

Det er Sandhedens Lod her i Verden at sejre 
gennem Nederlag, at dø for at opstå. Sandheden 
er altid forud for sin Tid. De store uoplyste 
Masser går om i deres åndelige Nat, ude af 
Stand til at danne sig nogen selvstændig Dom 
om de Tanker, der arbejder sig frem og sæt- 
tes ind i Verden af de få store. De vandrer 
som umyndige Børn i Ledebånd af dem, der 
nu en Gang er deres Vejledere. Og om de 
fleste af disse Førere og Vejledere gælder det, 
at de er blinde Vejledere, der mener sig selv 
seende. Det er „blinde, der leder blinde. u „De 
véd ikke, hvad de gør u , når de rejser sig mod 
Sandheden — de spærrer Roger Bako inde i 
Klosterfængslet, brænder Giordano Bruno og 
tvinger Galilei til at fornægte sin store Op- 
dagelse. Ja, de mener at vise Gud en Dyr- 

kelse derved. I Romerkirkens og Grækerkirkens 
Mørke er det mest iøjnefaldende. Men — ikke 
blot dér. „Hellige Enfold ! tt sagde Huss. 

Det er Jonas, Sandhedsvidnet, der sluges af 
Uhyret, af Uvidenheden, Fordommene, den ra- 
sende Forbitrelse, der oprører Mængden med 
dens åndelige Undermålere til Anførere. 

Men så er der dem, som véd bedre, men af 
Fejghed, Misundelse og Skinsyge eller endnu 
lavere Bevæggrunde står Sandheden imod, når 
den viser sig. 

Det er dem, om hvem Jesus sagde, at ^de 
véd derqs Herres Vilje og dog gør, hvad der 
er Hug værd — og som derfor skal have „mange 
Hug." „Deres Skyld bliver." 

Kun Gud kender Hj ærterne — men der, ør 
sådanne Aandsforbrydere. Når Pav.e Alexander 
den 6. sagde om Savonarola, hvem han fryg- 
tede som den store Anklager mod Fordærvel- 
sen i Kirken: „han må dø, var han så end en 
Johannes den Døber!" — så er det Sandheden 
der forsøges myrdet med Bevidsthed om, hvad 
man gør. 

Men læg så Mærke til, at Jonastegnet dog 
fuldbyrdes, efter -tre Dage og tre Nætter" i 
Uhyrets Bug. 

Det skal aldrig slå fejl, at den opslugte og 
overvældede Sandhed dog vinder tiisidst — og 
det netop efter tre Dage og tre Nætter. Først 
mødes den af den tykhjærnede, bredpandede 
Uforståelse, et Sværmeri, som ingen ændser. 
Dernæst, når den har vundet nogle Tilhængere, 
som med Overbevisningens Glød forkynder den, 
kommer Spotten og Forhånelsen, og endelig 
den fnysende Forbitrelse, som bruger alle Mid- 
ler for at slå den ned, men ikke kan det. 



I 

Thi omsider kommer Opstandelsens Morgen, 
og den Slægt, som lever, siger om den Sand- 
hed, som nu har sejret og er gået ind i alles 
Erkendelse: „havde vi levet i vore Fædres 
Dage!" — hvad dog aldeles ikke forhindrer, 
at denne Slægt selv begynder forfra med de 
Sandheder, eller den Side af Sandheden — thi 
der er til syvende og sidst kun én Sandhed : 
Gud — som begynder at mælde sig i deres 
egne Dage. 

Dette er „Jonastegnet". Og der skal ikke gives 
„den onde og vanartede Slægt u noget andet. 

Det er dette Tegn, som fandt sin herlige 
Opfyldelse i Jesu egen Opstandelse. Jeg tror 
å Jesu Opstandelse fra de døde, tror så vist 
erpå som på at jeg lever og skal leve og 
selv opstå. Jeg har tit bekendt denne min Tro 
og fremsat min Opfattelse af Jesu Opstandelse 
i den Påskemorgen for de mange Aarnundreder 
siden, — at det var hans indre, åndelige Men- 
neske, der opstod, Aandslegemet, som vi alle 
bærer herinde, mens Støvlegemet blev Støv 
igen. Og som nan, så også vi. 

Men der gryr et Håb selv for den onde og 
vanartede Slægt, og selv for dem, som lukkede 
Øjnene for Sandheden, Guds Sandhed, åben- 
baret og forkyndt ved Jesus af Nasaret. Den 
fuldkomne Selvforståelse i det onde er dog vel 
umulig for nogen, der er „skabt i Guds Bil- 
lede," har det evige Livsanlæg i sig som Men- 
neske. Hverken i denne Tidsold — i dette 
Livsløb — eller i det kommende skal eller 
kan denne Synd mod Aanden, Selvforhærdel- 
sen, tilgives. Men også det er Nåde. Thi det 
er Nåde, at „Ilden" gør sin Gærning fuldt ud 
til Renselse, eller at Lægens Kniv skærer det 

døde Kød helt bort. De Mænd af Ninive, som 
efter Sagnet — der her kan være mere end 
et Sagn — bøjede sig for Jonas's Bodspræ- 
ken, og Dronningen fra Saba, der kom for at 
høre Salomons Visdom, skal på Dommens Dag, 
ved Tidernes Ende, rejse sig til Beskæmmelse 
mod dem, som satte Slåen for Sandhedens 
Dør, men også rejse sig for at blive et Folk 
med dem, der omsider om give Sandheden 
Æren, ladet sig vinde af Sandhedens Gud, 
der er bleven „Alt i alle!" 



13de Søndag efter Trinitatis. 

Det store Bud i Loven. 



Luk. 10., 23.-37. 

JxLan kan sige om den lovkyndige hvad man 
vil, så meget er dog vist, at han spurgte til- 
bunds. „Hvad skal jeg gøre? u Sålænge Talen 
er om Tro, Lære og Meninger kan et Menneske 
endnu være udenfor. Stemningen og Indbild- 
ningskraften kan løfte os på sine brede Vin- 
ger og Tanken kan fordybe sig i Tilværelsens 
lønlige Egne, så Foden ikke længer har den 
faste Jordbund under sig. Men spørges der om 
Livet, Livsførelsen, — så går det jo ret egent- 
lig „på Livet løs". Den Erfaring har sikkert 
de allerfleste, og især Præster, gjort, at det er 
meget lettere at tale om, hvad vi skal tro og 
mene end om, hvad vi skal gøre. Det kommer 
jo simpelthen deraf, at da stilles den talende 
Ansigt til Ansigt med Virkelighedens Krav og 

må være belavet på at måles med det Mål, 
hvormed han måler andre. Men hvem holder 
af at kaste med Sten, når han er sig bevidst, 
at han selv sidder i et Glashus. „Læge, læg 
dig selv! u lød det gamle Ordsprog i Israel, og 
der var kun én, som kunde sige: „hvem af 
eder kan overbevise mig om nogen Synd? u 

Hvis det derfor var Betingelsen for at kunne 
tale Formaning og Tugt med Myndighed, at 
den talende vidste sig fri for al Brøst, så 
måtte Ordet dø på hans Læber, og det des- 
mere jo mere alvorlig og sanddru han var. 
Men det er ikke så, og det var heller ikke 
Jesu Mening med hans Advarsel mod at dømme 
og fordømme og hans knusende Ord om „den 
første Sten u . Ellers kunde kan jo ikke have 
sendt sine Disciple ud for at forkynde om Synd 
og Nåde, ud af den Erfaring, som de selv 
havde gjort og altid måtte gøre om igen, 
„snart i Fald og snart i Sæde u . Nej, Betingel- 
sen for med Myndighed at kunne tale Forma- 
ning og Tugt er den, at stille sig selv under 
Ordet, der føres. Det er, kortere ucltrykt, dette, 
at der siges „vi" og ikke „I u . 

Dette er der nu fuld Anvendelse for på alle 
Livsområder, og da ikke mindst hvor det gæl- 
der Spørgsmålet om Næsten, Næstekærlighe- 
den, aet store Bud i Loven, hvoraf alt afhæn- 
ger, dette Bud, som først og sidst fordrer at 
efterleves, Det var også dette, Farisæerne 
godt følte, så deres Fejl var den, at de blev 
stående ved Udenværkerne og foreskrev en 
hel Del Regler, man havde at rette sig efter 
og altså dog gik uden om Sagens Kærne, som 
er og bliver Sindelaget. Den Lovkyndige her 
har sikkert erkendt i sin urolige Samvittighed, 

dér, -T-- i Hj ærtet og Sindelaget — stod 
Slaget. Han vilde have at vide, hvem „Næsten" 
er, om blot dem, der hørte til de „udvalgte 
Folk a eller om ikke måske andre. Jesus dri- 
ver dette Spørgsmål, som går i Dybden, ud 
af ham, — og så fortæller han den udødelige 
Lignelse om den barmhjærtige Samaritan. Der 
er for alle Tider og for alle Mennesker, så 
mange, som er „af Sandhed 44 , givet Svaret på, 
hvorvidt Næstenkærligheden skal gå og hvor- 
dan den skal øves. 

Og vi trænger atter og atter, Slægt på Slægt, 
og enhver især for sig til ret at fordybe os i 
dette Svar og i ethvert Ord, som er udgået 
fra Jesu Mund om denne Sag og samler sig i 
Lignelsen som Stjærnerne om Solen. Det „går 

Så Livet løs u og det er Livet om at gøre, thi 
et erkender vi dog alle, at er Gud Kærlig- 
hedens Gud, så må også hans rige Kærlighed 
i nogen Maade virke Kærlighed i vore fattige 
Hjærter. Men Spørgsmålet stilles bestandigt: 
hvor langt og hvordan? Det møder os Dag ud 
og Dag ind på mangfoldige Måde, og hele vort 
Liv som Kristne må være én eneste Indøvelse 
i det store Bud. 

Men her kommer nu Spørgsmålet straks 
frem om Sandheden. Retfærdigheden vil også 
have sit, thi Kærlighedens Gud er også Sand- 
hedens og Retfærdighedens, så selv om vi har 
overvundet Selviskheden, Egenkærligheden, der 
idelig vil lokke og friste og blænde os, så er 
der dog fremdeles den guddommelige Hellig- 
hedsfordring tilbage, den Lov, at hvor der er 
syndet, være sig mod os selv eller andre, dér 
stal der også bødes. Selv om vi både kunde 
og vilde se bort fra, hvad der var syndet mod 

os selv, så turde vi dog ikke slå en Tøddel 
af på denne store, guddommelige Grundlov. 
Hvordan vilde det ellers komme til at se ud 
i Verden? blev ikke alt Samfundsliv, både i 
de mindre og større Krese umuligt? var det 
da ikke en Meningsløshed at tale om, at den 
kristne Menighed skal være Saltet, Surdejgen 
i Verden, og et tomt Mundsvejr at bede om, 
at Guds Vilje må ske på Jorden, som den sker 
i, Himlen? 

Jo, sandelig vilde det være så, og Jesu Eks- 
empel peger heller ikke i den Retning. Talte 
han ikke de flammende Ord mod Farisæernes 
Hovmod og Hjærteløshed og åndelige Tillukt- 
hed, drev Veksellererne ud af Tempelgården 
med Svøbeslag, kaldte Herodes, selve Kongen 
„den lovlige Øvrighed 44 , en „Ræv tt ! Og foran 
Ypperstepræsten på Dommersædet sagde han 
til den, der slog ham på Munden: „talte jeg 
ilde, da bevis det, men talte jeg ret, hvorfor 
slå'r du mig da? u 

Hvor er då Løsningen at finde på den Knude, 
der for vore svage Øjne tit synes at slynge 
sig sammen af Kærlighedens og Retfærdighe- 
dens Krav, der er lige ueftergivelige? 

Løsningen ligger i det lille Ord i det store 
Bud: dig selv! 

„Jeg selv" — hvad er jeg selv? — egentlig 
og grundvæsentligt? 

Jesus har taget Sigte derpå i al sin Tale, i 
al sin Gærning, som netop gik ud paa dette, 
at få Mennesket selv frem, få Mennesket til 
at „gå i sig selv." Men særligt kan vi mindes 
Ord som dette: hvad kan et Menneske give i 
Vederlag for sin Sjæl? I vort Sprog er Sjæl 
og Selv ét Ord; lidt forskellig Dragt ligesom 

på Græsk Sjæl og Liv udtrykkes ved samme 
Ord. Det er her som dér, det inderste i Men- 
nesket. I Modsætning dertil taler Jesus om at 
„hade sin egen Sjæl a (eller. Liv). Det er Vil- 
kåret for den, der vil være hans Discipel. Det 
er den samme Modsætning, som betegnes ved 
„Aand" og „Kød", der „begærer mod hinan- 
den". Vi kender alle noget til denne Dobbelt- 
hed og Delthed i vort Væsen. Den indre Sjæl 
ligger ligesom i Fængsel, bunden af den ydre. 
Det er denne Splid Paulus taler så gribende 
om under Forestillingen om Aandens Lov og 
Lemmernes Lov. Vi elsker og må elske vort 
sande inderste Selv, og hade det falske Ydre. 

Her er det, vi skal begynde, ud fra vor egen 
Erfaring, hvis vi skal opfylde Kærlighedsbu- 
det på rette Måde og få løst den Knude, der 
ellers bliver uløselig, når Kærligheds- og Ret- 
færdighedskravet støder sammen for os på vor 
Livsgang. 

Thi „hvad vi vil, at andre skal gøre mod 
os, skal også vi gøre mod dem" — og vi me- 
ner at turde kræve, at de trods alle vore 
Skrøbeligheder, Fejl og Fald skal kunne be- 
vise os Kærlighed og bevare Kærligheden — 
elske vort sande inderste Selv. Så kan vi, som 
dem, der „er af Sandhed", bøje os for det 
tugtende og formanende Ord, hvor lidt det 
end behager „Kød og Blod". 

Selverkendelsen , der bevarer os i Ydmyghed 
for Gud, hjælper os til Selvbeherskelse, så vi 
sætter Vagt ved vore Tanker og vor Mund, og 
holder vor Hånd tilbage fra de Gærninger ; der 
vilde fortrydes, når det var for sent. Vi går 
jo mange Gange og ruger på Bitterheden, så 
vore Modstanderes og Uvenners Træk bliver 

rent fordrejede som i et Troldspejl. Men det 
største, vi kan nå til, er dog Selvfornægtelsen, 
hvor i kan slemme os selv, vort eget, vore 
egne Krænkelser, i den levende Bevidsthed og 
Erindring om, at disse vore Medmennesker er 
stedte i Kampen mod det Onde, mod Selvisk- 
heden, som vi er det for vor Del, og at vi 
netop overfor dem har fået den store Opgave, 
at overvinde det onde med det gode, i Stedet 
for at overvindes af det onde. Livet er ikke 
Spøg og „Vejen" er virkelig „snæver". Thi 
det koster at fornægte sig selv, glemme sit 
eget for andres, — ja, det koster. 

Men det skal dog tilsidst vise sig, tit alle- 
rede under denne Sol, men sikkert „når hver 
Tåge er forsvunden, som her sig sænker over 
Livet ned u , at ethvert selvfornægtende Kær- 
lighedsord, enhvert selvfornægtende Kærlig- 
hedsgerning, hvor ringe det Ord eller den 
Gerning end synes, ikke har været spildt. Der 
skal kendes en Frugt deraf, for os selv og for 
andre ! 

Derfor, som Paulus siger, naar vi gør det 
gode, så lad os ikke blive trætte, thi vi skal 
også i sin Tid høste, når vi ikke taber Modet! 



14de Søndag efter Trinitatis. 

Ved Bethesda Dam. 



Joh. 5, 1 — 15. 

Uen gamle Kirkehistoriker (fra det 4. Aarh.) 
Biskop Eusebius beretter ; at den Lægedoms- 
kilde, der fortælles om x Johannesevangeliet, 



endnu fandtes på hans Tid. Vandet, der kom 
fra en Brønd, som nu er tom, har måske inde- 
holdt mineralske Stoffer — Jærn eller Svovl 
— og har sikkert allerede på Jesu Tid haft 
gammelt Ry. Den lå ved Fåreporten, som var 
i den Mur, der rejstes efter Landflygtigheden, 
i nordostlig Retning. Brønden eller „Dammen" 
var omgiven af Buegange ; og her har så de 
syge holdt til. Navnet betyder „Barmhjærtig- 
hedens Hus u (ligesom på Fransk et Hospital 
hedder „Charité" d. v. s. Barmhjærtighed). 

Englelæren var udviklet til det æventyrlige 
af Rabbinerne. Det er jo en almindelig Fore- 
stilling, denne, at Guddommen har en Hær- 
skare af Sendebud til sin Rådighed. Det er 
Naturkræfterne så vel som de guddommelige 
Egenskaber og de menneskelige Dyder, der 
på den Måde personliggøres. „Han bruger sine 
Engle som Vmde og sine Tjenere som Ilds- 
luer" (Heb. 1,7). Hvert Menneske har sin En- 
gel, forestillede Israeliterne sig, og Jesus bru- 
ger samme Udtryk („de små Børns Engle"). 

Det er da kun naturligt, at denne Sundheds- 
brønd også har haft sin Engel. Det Sagn har 
dannet sig, at når Vandet boblede op på visse 
Tider, skyldtes det en Engel, som steg ned 
fra Himlen. Så gjaldt det om at komme først. 
Troen kan jo udrette de vidunderligste Ting, 
hvad det så er for en Tro, også helbrede visse 
Sygdomme. Det er da ikke det ydre Middel i 
sig selv, som har hjulpet. Et enkelt Bad kunde 
dog vel næppe virke synderligt, men det var 
Troen på den himmelske Kraft. Troen på Læge- 
domskilder var almindelig i Oldtid og Midalder 
(vi har også sådanne Kilder, f . Eks. St. Helenes 
Kilde) og sikkert har der fundet Helbredelser 

Sted på disse Steder; ja i Lourdes (i Pyre- 
næerne) og i Bad Boll (Wurtemberg) foregår 
endnu Ting af den Slags. Det er en hemmelig- 
hedsfuld Naturkraft, der sættes i Bevægelse, 
ligesom udløses ved Troen på Virkningerne. 
Det beror på en Naturlov, men med al sin ubry- 
delige Lovbundethed er jo Naturen tilsidst un- 
derfuld. Forholdet, Vekselvirkningen mellem 
åndeligt og legemligt, er og bliver en uud- 
grundelig Løndom. 

Jesus har sagtens tilegnet sig sin Tids- 
alders Anskuelsesformer og troet på Engle- 
åbenbarelser. 

Men — om der nu i det hele er noget hi- 
storisk i denne Fortælling — han har ikke 
kunnet se med Glæde på alle disse Krøblin- 
gers grimme Kamp for at komme først, og 
heller ikke vi føler os særligt opbyggede ved 
et sådant Syn, — den rå Selviskhed, som 
puffer alle til Side for selv at komme til, „den 
stærkeres Ret u som Betingelsen for den gud- 
dommelige Gave ! 

Der er åbenbart en Selvmodsigelse deri. På 
den Måde — ved at hjælpe dem til at komme 
først — vilde Jesus ikke hjælpe. Han virkede 
med sin mægtige Personlighed, der gav Ordet 
Magt og Myndighed uden noget udvortes Mi- 
rakel. 

Men her, som ved „de bibelske Helbredelses- 
undere" i det hele, er det Sindbilledet, det 
gælder at gribe. Og Vandbadet som Sindbil- 
lede på Renhed og Hellighed er vi alle for- 
trolige med. Også vore hedenske Fædre, så 
vel som Jøderne, kendte Vanddåben. Tvæt- 
ninger og Renselser har alle Vegne hørt med 
til Gudsdyrkelsen. Dåben i den kristne Kirke 

er fremdeles et Vidnesbyrd om dette Sind- 
billedes opbyggelige Kraft, om det end er gået 
dermed, som det altid går med religiøse Sind- 
billeder og sindbilledlige Handlinger, at nemlig 
Udvortesheden overskygger den indre Betyd- 
ning. Den store Flerhed indenfor Kirken, er 
nu en Gang Børn og skal have Lov til at 
være det, selv om de kalder os „vantro". An- 
det er ikke at vente. 

Sådanne Sundhedsbrønde vælder op omkring 
os, når vi har Øjne til åt se med og Hj ærter 
til at føle med. 

Der er selre Naturen, snart i dens Vælde, 
snart i dens hele Skønhed. Digteren har Ret, 
når han synger: 

Du, som har Sorg i Sinde, 
gak ud i Mark og Lund, 
og lad de svale vinde 
dig vifte karsk og sund, 
gak over Bjærg og Dale 
og lyt ved Søens Glar 
til Skovens Alvorstale 
og Kildens muntre Svar. 

Det er en Engel fra det Høje, der sætter 
Naturstemningens Vande i Bevægelse, når vi 
lytter til Skovens Susen og Bølgernes Plasken 
og ser op mod Stjærnehimlen, denne vidunder- 
lige Prædikant, så tavs den hvælver sig over os. 

Og der er Hjemmet, hvis Pris er sunget og 
synges her i Norden som intet andet Sted. 

„Hjem, Hjem, mit kære Hjem, 
nej intet Sted på Jorden 
er kært som du, mit Hjem." 

Det er „de tusind Hjem", der bærer Folk 
og Land. Det er ikke en 40— BO „Overmenne- 

sker u . — „Fager er Lieri u , sagde Gunnar fra 
Hlidarende, da han skolde gå i Landflygtig- 
heden fra sin fattige Fødeø deroppe i Nord- 
havet, og han kunde ikke bære det over sit 
Sind at drage bort, skulde det end koste Li- 
vet. De mange Enkelthjem og det ene Folke- 
hjem er som Sundhedsbrønde, og når vi hæn- 
ger ved disse Hjem, det lille, som er dit eller 
mit, og det store, vi har til fælles, elsker vort 
Modersmål, alle Minder og Håb, så er det en 
Engel, der sætter Vandet i Røre, og der er, 
menneskelig talt, Lægedom deri. 

Og der er Arbejdets Sundhedsbrønd. Hvad 
Lægedom er der dog ikke i dette: at gøre 
Gavns Gærning, at se tilbage på en Dag, hvor 
man har udrettet noget, være sig åndeligt eller 
legemligt. Hvad Velsignelse vilde det dog ikke 
være for en Mængde yngre og ældre Dagdri- 
vere af begge Køn, om de blev sat til, nødte 
til, at tage sig noget andet og bedre for end 
at slide Brostene og gå i Butiker. Arbejdet er 
en Velsignelse og ingen Forbandelse. For- 
bandelsen kommer først da, hvor Arbejdet 
bliver Trælleslid, Udbytning og Udplyndring. 
Arbejdets Engel er en himmelsk god Engel 
og al nyttig Gærning er som en Bethesdakilde 
med Helbredelse for syge Sind. 

Og der er Kunstens, Videnskabens oq Digt- 
ningens Væld, som er udrundne fra det ade- 
ligste i Menneskenaturen og atter virker for- 
ædlende og rensende, hvor Mennesker dukker 
sig i disses Væld. Det er Englevinger, som 
også her sætter Vandene i Strømgang. Ære 
være de Udkårne, som leder os Småfolk ind 
i Skønhedens, Sandhedens og Godhedens Ver- 
den! 

Men alle disse Væld er endnu kun Natur- 
væld. De hører endnu kun Timeligheden til 
og må synke i Jorden tilsidst, hvis de ikke 
blandes med Vande af en anden og højere 
Art med Evighedens Kræfter i sig. Den rette 
Sundhedsbrønd, den, hvori der findes Læge- 
dom mod Døden og Graven, er kun at finde 
i Guds Kærlighed. Så gælder det kun om, at 
Vandene bliver sat i Bevægelse herinde i vort 
Bryst og ud over den hele Jord, at Guds Rige 
må komme. 

Og det var og er og bliver Jesus Kristus, 
som har sat denne Kilde i Strømning, så den 
aldrig vil synke i Jorden, men risle fra Slægt 
til Slægt. Gud vor Fader! vi hans Børn! — 
Vi véd, at der er andre ærlige og fromme 
Sjæle, der ikke kan nøjes med den Tale, som 
vil gøre Bethesdaenglen fra Nasaret til „Guds 
Søn u , Gud selv. Lad enhver tro, hvad han 
kan og må for at finde Fred. Men vi går lige 
til vor Gud og Fader, og anderledes kan vi 
ikke fatte Jesu Evangelium. Og vi har erfaret, 
at deri var Lægedom at finde, en Kilde, som 
rinder til evigt Liv! 



15de Søndag efter Trinitatis. 

Det ene fornødne. 

(Høstpræken.) 

Mtth. 6, 24— ud. 

r orleden var jeg ude på „Bakkehuset", Rah- 
beks og Kammas Bakkehus, der endnu står 
med sine brøstfældige Mure og lavloftede Stuer. 

19 

Der var to Indtryk, der blev levende for 
mig ved dette Besøg. 

Det første var af Forkrænkeligheden. Alt 
vidnede om Forbigangenheden — det gam- 
meldags Bohave, Klaveret med dé spinkle To- 
ner, Husmoderens Silhuet, Brevene med den 
henblegnede Skrift, Husgerådet, hvoriblandt 
Kobbermaskinen og Lysesaksen. Der er en 
sælsom Vemod deri, som kalder både på Smi- 
let og Tåren. Dér stod Sofaen, hvor Husmo- 
deren udåndede for mere end to Menneske- 
aldre siden, idet hun bøjede sig frem mod sin 
Mand, der vilde tage hendes Hånd, og hviskede 
med brudt Stemme : Munden! og kyssede ham 
tre Gange til Farvel. — „Alt Kød er som Hø 
og dets Herlighed som Græssets Blomst." Det 
er, som en af Aandens Store, der tit var Gæst 
dér, sang om „Roserne, da de visnede": 

„Rede Boser, Eders Purpur blegner, 
hvide Roser, Eders Sne blev grå, — 
ak, så falmer, svinder, mattes, segner 
al den Skønhed, fcolen blomstre så!" 

Men det andet Indtryk var af Hjemlivets 
høje Værd. Det var jo et Hjem i mer end sæd- 
vanlig Betydning. Dér samledes vort Lands 
Ypperste og skiftede Ord snart med spillende 
Vid og Lune, snart med dyb Alvor om det, 
der optog dem. Mangt et frugtbart Sædekorn 
er dér bleven lagt eller begyndt at spire. Og 
jeg mindes atter her det lille Vers fra min 
Barndom : 

„Huset ligner en Strængeleg, 
som en Sjæl /kan få ved at røres, 
Stuerne tale, den stille Væg 
giver Genlyd af Livet, der føres. 

Og var det fyldigt og rigt og smukt 
kan, som skælvende 8 trænge, 
Mindet derom, skønt Døren er lukt, 
genlyde længe." 

Genlyden fra -Bakkehuset" er ikke hensovet 
endnu, om end Livet fortsættes i andre 
Former. Det evigt uforgængelige Indhold er 
som Føniksf uglen, der står op af sin egen 
Akse fra Aarhundrede til Aarhundrede. 

Mit Besøg derude i det gamle minderige Hus 
faldt mig på Sinde, da jeg læste de to Søn- 
dagsevangelier til i Dag igennem. Jeg måtte 
stanse ved det, der fører os ind i iBethania- 
huset. Det er sunket i Grus for henved to 
Aartusinder siden og „dets Sted kender det 
ikke mere". Dér har det stået på Oliebjærget 
med sin lille venlige Vingård. Jerusalem med 
Templets og Antoniaborgens Tårne og Tinder 
har ligget udbredt histovre. Dér har Lazarus 
stået med Hænderne over Kors på Brystet og 
hilset sine Gæster „Schalom"! — Fred med 
Eder! og sikkert har hans Velkomst aldrig væ- 
ret hjærteligere, end når Jesus af Nazaret 
trådte ind og gav ham hans Hilsen tilbage. 

Snart to Aartusinder er gåede hen over 
Tomten, hvor Lazarus og hans Søstre havde 
hjemme. Men det var et Hjem og „Mindet 
derom, skønt Døren er lukt, genlyder længe" 
— så længe, der er Mennesker med noget af 
den Broders og de to Søstres Sindelag. Der 
er bleven talt Ord derinde, der har ejet Spire- 
kraft af underfuld Art, Ord, som har lydt 
simple og jævne nok, men med en Højhed og 
en Myndighed, der kom herovenfra. Når Jesus 
af Nazaret talte om „de Ting, der hører til 
Guds Rige", om Israls Minder og Håb, om 

19« 

Gucls Veje til Menneskenes Hjærte, om hans 
forbarmende Nåde og hellige Kærlighed — da 
har det været, som når Kilden klar og ren 
sprudler frem af Jordens dybe Skød og over- 
risler tørstende Marker. Og da har de lyttet, 
ingen så helt betaget som Maria. 

Der er et Ord i Evangeliet til i Dag, jævnt 
og simpelt nok, men dog med denne Højhed 
og Myndighed, som aldrig kan miste sin Magt, 
fordi det er en himmelsk Grundsandhed — 
dette Ord: n Et er fornødent!" Der er gjort 
Forsøg på at udvande dette Ord, som om det 
kun skulde betyde: én Ret er nok! men selv 
om det græske Udtryk kan gengives på den 
Måde og der således er et Ordspil, så kan 
der ikke være Tvivl om, at den dybe Mening 
er den, vi er fortrolig med fra vor Barndom, 
den Mening, som også straks kommer frem, 
når Jesus siger, at Maria -har valgt den gode 
Del". 

Og hvad er så dette „ene fornødne"? Det 
var let, om man kunde hævne et eller andet 
Udtryk for „den saliggørende Tro" med til- 
hørende Læresætninger. De forskellige Kirker 
og kirkelige Partier har hver sit Schibboleth. 
Er der en fælles Trosbekendelse og visse 
Grundbegreber, der har samme Ordlyd, så 
viser det sig dog straks, at Enigheden glipper, 
når der bliver nærmere Tåle om Opfattelsen. 
Romerskkatoliken vil henholde sig til Kirkens, 
o: Pavens Myndighed. Protestanten til „Guds 
Ord", Biblen, og medens indenfor vor Kirke 
én Retning sætter det afgørende i Bod og Om- 
vendelse, er der en anden Retning, der peger 

å Sakramenterne. For nogle er Forsoningen, 
or andre Genfødelsen ét og alt, og der er 

dem, som fra Dag til Dag "venter Jesu Gen- 
komst til Dom. Derfor er det ikke underligt, 
at der er mange, der lader al Tanke på det 
evige fare, hengiver sig til Ligegyldighed og 
vier alle deres Kræfter til de „mange Ting". 

Hvad er så „det ene fornødne", „den gode 
Del? a 

Ja, se på Maria, som hun sidder dér ved 
Jesu Fødder og lytter til ham, som i det be- 
kendte, skønne Maleri af en dansk Kunstner. 

Det er ikke en Skolemester, der gennemgår 
et Stykke Katekismus, og det er ikke en Præst, 
der taler salvelsesfulde Ord om én eller anden 
„kristelig Sandhed". Nej, det er et Menneske, 
som lever sit Liv i Samfund med den levende 
Gud og som har Kildevældet med det „levende 
Vand" springende i sig selv, en Mand, der ta- 
ler af Erfaring, en Mand, hvis Tanker er voks- 
ede frem under store, indre Oplevelser, så der 
er Mættelse deri for et Medmenneske, et Lys 
i Tågen og Mørket i en Menneskesjæl, hvori 
Sandhedstrangen er vågnet og begærer Vejled- 
ning. Han har sagt til hende: således forstår 
Jeg Moses og Profeterne, dette har jeg selv 
prøvet og gennemkæmpet. Således er det at 
fristes og således er det sejre i Fristelsen. 
Den Magt har Kærligheden, Troen og Håbet. 
— Det var jo dette, der gav ham og giver 
alle sanddru Vidner en Myndighed, som er 
større end de Skriftkloges. Det selvlevede gi- 
ver den store, vidtfavnende Medfølelse og For- 
ståelse. Det bragte Folkeskarerne på Bjærget^ 
det bragte Masserne til at lytte. — Så kan vi 
sige: Det ene fornødne, det er hverken mer 
eller mindre end at lukke Øret op for Aandens 
Høst, når den lyder, tilegne sig, hvad der i 

Sandhed kan tilegnes, forarbejde det i sit 
Hjærte og i sin Samvittighed. Der skal et Valg 
til. Det må blive os bevidst, at hvor meget 
vi end har at skaffe her i Verden og hvor vist 
det end er, at vi ikke må sidde med Hænderne 
i Skødet og hensynke i gudelige Stemninger 
og Rørelser, så kræver dog vort åndelige udø- 
delige Væsen først og sidst at fremelskes og ud- 
folde sine Muligheder. Thi det er det, som gør 
os til Mennesker, og det er det, som er Me- 
ningen i vor Liv, som Høsten er Aarets Me- 
ning. 

At lukke Øret op for Aandens Røst, — at 
komme i Drift frem ad imod Sandheden, det 
er „det ene fornødne". Videre kan vi ikke nå 
her i Timeligheden. 

Men da går også Udviklingen sin egen stille 
Gang i det skjulte, som når Sæden vokser gen- 
nem lange Måneder. 

Vi ser det jo netop hos Maria af Bethania, 
hvorledes hun vokser, eller hvorledes Guds 
Rige vokser i hende. Hun bærer Sorgen mildt 
og stille vad Lazarus's Grav, thi hun hviler 
fast i Troen på Opstandelsen og Livet. Og 
hun salver Jesus, forinden han går sin sidste, 
tunge Gang, og bekender ham derved som sin 
Herre og Mester. Sæden er kommen frem og 
lover en fuldmoden Høst. 

Så lad det stå fast: -det ene fornødne" er 
ikke Tilslutning til én eller anden Trosbeken- 
delse £ller Lærebygning — og Tro og Lære 
blandes uundgåeligt sammen, hvor Vedkendel- 
sen af en vis Sum Trossætninger opstilles som 
-Salighedsvilkår" — men Ærbødighed for Sand- 
heden, hvor vi møder den og så vidt vi er- 
kender den. Det er den åndelige Vågenhed. 



— 295 — 

Opladtheden far Aandens Røst, hvor den ly- 
der. Det er at være „af Sandhed". Dermed er 
alt sagt.' Dette er „Salighedsvilkåret", om det 
Ord ellers skal bruges. 

Lad Forkrænkeligheden tage, hvad dens er, 
lad alle menneskelige Former skifte. Den evige 
Sandhed ældes ikke og dør aldrig. Og har vi 
i Oprigtighed stræbt efter den, skal vi „gå ind 
til Livet". Thi „hvad et Menneske sår, skal 
han også høste"! 



16de Søndag efter Trinitatis. 

I Bethania. 



Joh. 11. 

Uet er alene Johannesevangeliet, der for- 
tæller os disse to Tildragelser: Lasarus's Op- 
vækkelse og Marias Kærlighed sgærning. Om 
denne sidste er der ingen Grnnd til at tvivle. 
Johannesevangeliet har sikkert historiske Be- 
standdele, Overleveringer, som dets Forfatter 
med særlig Flid har samlet og nedskrevet i 
sit „Evangelium", der i sin Helhed er en fri 
Digtning over Jesu Liv, en religionsfilosofisk 
og åndfuld Digtning, hvis Sandhed ligger på 
et højere Område end den ydre Histories. Og 
dette mindes vi netop om ved denne vidunder- 
lige Fortælling om Lasarus's Opvækkelse. 

Det Spørgsmål: er Lasarus ole ven opvakt 
af Døden, og det endda efter i tre Dage at 
have hvilet i Graven? — dette hænger for 
mig uopløseligt sammen med min Betragtning 

af den guddommelige Aabenbaring i det hele, 
og dette har jeg så tit og udførligt gjort Rede 
for, at jeg kan indskrænke mig til at sige: at 
kalde Livet tilbage i en virkelig død, hvor den 
sidste Stræng mellem Aand og Legeme var 
bristet, vilde være et Mirakel, men Mirakler 
er Gud uværdige, fordi de strider mod Guds 
Aands Væsen og mod Frihedens kongelige Lov. 
Det vilde være et åndløst Middel til at frem- 
kalde Tro, en åndelig Voldførelse, som ligger 
aldeles uden for Guds Veje til Menneskenes 
Sind. En Tro i Kraft af et sådant Mirakel var 
aldeles ingen Tro i dette Ords høje og velsig- 
nede Betydning. — Derfor er noget sådant al- 
drig sket. 

Men erindrer vi, at det er „Johannes", dér 
fortæller dette, han, som også har fortalt om 
Brylluppet i Kana, så er vi straks ude over 
alle Vanskeligheder. Det er et Sindbillede, der 
føres frem for os, om vi ellers har Øjne til at 
se og Øren til at høre med. Navnet „Lasarus u 
kender vi fra Lukasevangeliet, Lignelsen om 
den rige Mand i Pinestedft og Lasaras i Abra- 
hams Skød. Lignelsen er her bleven Historie, 
til en Undergærning af Jesus. Lasarus er op- 
standen fra de døde og viser sig for de fem 
Brødre", for Jesu Fjender, som endda ikke 
vil tro, men kun forhærdes end mere i deres 
Vantro og pønser på at ombringe Jesus. Evan- 
gelisten, som skrev flere Menneskealdre efter 
Jesu Dage, har benyttet Lignelsen fra Lukas- 
evangeliet, som måtte være ham bekendt, til 
Lasarusnavnet og har på Grundlag af Fortæl- 
lingen, også hos Lukas, om Jesu Besøg, ud- 
ført en digterisk skøn og sjælelig sand Skil- 
dring af Søstrene, Martha med det ærlige, 

varme Hjærte, men med den alt for nøgterne 
Forstand og det bekymrede Sind, og Maria 
med den dybe, inderlige Følelse, den hvilende 
Hengivelse i Mesterens Ord. Det er som Spejl- 
billeder af to Slags Naturer inden for den 
kristne Menigheds Kres. Evangelisten kendte 
dem for 1800 Aar siden, og vi kender dem. 
Her er, siger jeg, en Sandhed af en højere 
Art end den blot ydre. Og hele Sjælemaleriet 
af Søstrenes, Vennernes og Jesu egen Sorg 
ved Lasarus's Båre hører til det ypperste, der 
nogen Sinde er skrevet om Sorgen over Dø- 
den og Trøsten i det evige Livs Håb. Som for 
Aartusinder siden, så nu: Menneskene er i 
Grunden de samme under alle Himmelegne 
og til alle Tider, over alt og så længe dér un- 
der denne Sol elskes og smiles og grædes. 

Der er tre Ord, der vel er de rigeste midt 
i al Rigdommen i den vidunderlige hjærte- 
smæltende Fortælling, tre Ord, hvis Sandhed 
Livserfaringen lægger os på Sinde med sti- 
gende Styrke, og som rummer Sødmen og 
Kraften i denne hele Digtning, ja i hele Jesu 
Evangelium. 

Først nævner jeg Marthas Ord til Maria: 
„Mesteren er her og kalder ad dig!" Så simple 
Ord, Hverdagsord kunde man godt kalde dem, 
og dog med et bølgende Hav under sig! 

„Mesteren er her!" sådan havde de tit i 
Glæde over Jesu Besøg sagt til hinanden. Og 
det har været store Timer. Men nu er det en 
Sorgens Time, og det var den største og frugt- 
bareste. Vi véd vel lidt derom, hvor Sorgen, 
som bøjer, kan løfte — bøje Kød og Blod, løfte 
„det indre Menneske u , og hvor Sorgen kan 
give et Livsindhold. De frodigste Aks sænker 

Hovedet dybest. Lad mig minde om Fru Jo- 
sefine Butler, hende, der har ført Kampen mod 
den største Skændsel i de „kristelige" Lande, 
den offentlig kontrollerede Utugt. Hun var en 
lykkelig Hustru og Moder, — så mistede hun 
sin eneste lille Datter ved et Ulykkestilfælde 
— så' Barnet styrte med knust Hoved ned 
fra Stokværket oven for, da Moderen trådte 
ind ad Døren neden for. Så blev alt tomt og 
øde for hende i lange Tider og hun tvivlede 
om Guds Kærlighed, ja om Guds Tilværelse. Så 
gik hun en Dag til en Kvinde, der nu var for 
gammel til længer at røgte et Hjem, hun havde 
oprettet for en Del unge ulykkelige Piger. Og 
den bedrøvede Moder udøste sit Hjærte for 
hende. Den gamle Kvinde lagde sin tynde, 
skælvende Hånd på hendes Hoved og sagde: 
-hvad om du har mistet dit Barn for at give 
din Moderkærlighed til disse elendige unge 
Kvinder?" — Og da blev Fru Butler indviet 
til sin store Gærning. Mesteren var der og 
kaldte ad hende! Alt kommer an på, hvordan 
vi tager vor Sorg, — om af Guds Hånd eller 
af „den blinde Skæbne". Det sidste er for- 
færdeligt, — det første er livsaligt. Men det 
må erfares. 

Så er der det andet Ord, der dog er ligesom 
dette, Jesu Ord til Martha: „Kan du tro, så 
skal du se Guds Herlighed ! u • 

Det Ord „Tro" er bleven og bliver så sør- 
geligt misbrugt, som om det betød at have en 
hel Del Meninger og Begreber og Antagelser 
om de usynlige Ting, og altid må der derfor 
mindes om, at Tro er hverken mere eller mindre 
end Tillid og Fortrøstning til nogen og noget, og 
i højeste Betydning Tillid og Fortrøstning til 

vor Fader, som er^i Himlen. Det var den Tro, 
Jesus ejede i al dens Fylde og det var den, 
han forkyndte, — ikke en hel Del Katekismus- 
lærdomme om sig selv og sin Persons Forhold 
til Guds Væsen, oven i Købet som Saligheds- 
vilkår. Dette trænger til at siges og siges igen, 
thi ellers kvæles Evangeliet, det glade Bud- 
skab, under alle de velmente, men forvirrede 
og mere og mere forstenede og forbenede Men- 
neskelærdomme. Det [er et JeBusord, tænker 
jeg, som Evangelisten har hørt og som såre 
vel kan være falden ved en Lejlighed som 
denne og er føjet ind i Rammen her med poe- 
tisk Frihed, men fuld Sandhed i sig selv. Thi 
det er jo sandt, — også det har vi alle erfaret 
noget af — at det. at kunne tro på Guds Kær- 
lighed og Almagt, det er en Aabenbarelse af 
Guds Herlighed. Allerede i dét rent menne- 
skelige er den gode Tro, Tilliden, en guddom- 
melig Herlighed, om end kun i det små og 
som en Afglans. At kunne tro på et andet 
Menneskes Kærlighed og Troskab og Oprigtig- 
hed, eller at kunne tro på en Sag, på Sand- 
hedens Sejr! det er som en Lysglans, der 
stråler ud derfra. 

Men at kunne tro på Guds Faderlighed, på 
Liv bag Døden, Livets hele Fylde, som, skal 
vindes og vil blive vunden, og dermed få Me- 
ning og Sammenhæng i Livet og Bod for alle 
Savn! — sandelig: kan vi tro det, så får vi 
Guds Herlighed at se. Og vi kan tro det, thi 
dertil er vi født og bårne og derom vidner en 
Stemme i vort Bryst, som vi føler ikke kan 
fejle, thi den er ikke af os selv, men her oven 
fra, er Guds Røst i os, og den er usvigelig. 

Og så er der endelig Ordet, det mægtige 

Ord: „Jeg er Opstandelsen og Livet, hvo som tror 
på mig, om han end dør. skal han dog leve!" 

Det er som det første og det er som det 
andet af de fremdragne Ord. Det er „Kristus 
i os! a Vi bærer Opstandelsens Menneske, vort 
egentlige Menneske i os selv. Vi skal ikke ved 
nogen udvortes Handling have dette Opstan- 
delsesmenneske nyskabt i os, om end der kan 
tales om en Genfødelse — en Genfødelse, som 
er hele Livets Værk i Troskab mod vor Gud 
og hans Kald. Den Jesus, som vandrede på 
Jorden for 1900 Aar siden, har talt til denne 
„Kristus i os", så det aldrig glemmes. Vi tror 
dette Jesu Vidnesbyrd, fordi det toner sam- 
men med den indre Kristi Vidnesbyrd, og vi 
ejer det evige Livs Håb deri. Hans — Fa- 
derens — Aand, som oprejste Jesus fra. de 
døde, skal også oprejse os! 



17de Søndag efter Trinitatis. 

Gamle Klæder og gamle Flasker. 

Mk. 2., 14.— 22. 

Jjarisæerne havde blandt mange andre Ting 
fundet på at faste om Mandagen og Torsda- 
gen som de Dage, da Moses steg op og atter 
steg ned ad Sinai Bjærg. I Loven er Fasten 
kun befalet på den store Forsoningsfest, men 
med alle deres Vedtægter lavede Farisæerne, 
hvad de kaldte ^et ; Gærde omkring Loven" 
og udmærkede sig selv frem for „den store 
Hob a . Selv Johannes Døberens Disciple holdt 



sig med ængstelig Omhu inden for „Gærdet" 
og forargedes over, at Jesus og hans Følge- 
svende ikke fastede efter farisæisk Skik og 
Brug. 

Da minder Jesus dem først om deres egen 
Mester, Døberens, Vidnesbyrd om sin Frænde 
fra Nazaret, at nemlig han, Jesus, er „Brud- 
gommen, som har Bruden". Det er det høj- 
tidsfuldeste og helligste i enhver god Israelits 
Øren, dette Billede, thi det er under den Lig- 
nelse, Profeterne fra de gamle Dage fremstil- 
ler den levende Guds Pagt med sit Folk. 

Hvor der er Bryllup, er der Glæde, når da 
ellers alt er, som det skal være. Der er ikke 
sorte Miner og blege Kinder som hos de sør- 
gende, der holder Faste. 

At nu Jesus bruger Bryllupsbilledet måtte 
jo være ham så meget naturligere, som han 
jo sad midt i et godt Lag — hvad han kaldte 
for et godt Lag. Det var i Tolderen Levis 
Hus. Levi, den samme som Mathæus, var netop 
bleven hans Discipel, og en hel Mængde „Tol- 
dere og Syndere" strømmede nu til og lå til 
Bords med Jesus og hans Venner. Det var et 
af de, sikkert få, Øjeblikke i Jesu Liv, da han 
følte sig rigtig vel til Mode og da han smagte 
noget af den Lykke, som selv denne stakkels 
Jord har at bringe, — endskønt han ser Skyg- 
gen i Baggrunden, den Dag, da Brudgommen 
skal tages fra Brudesvendene og da der af sig 
selv vil blive Faste. 

Men til den høje, hellige Lignelse knytter 
han nu to andre, som er hentede noget nær 
fra Hverdagslivets laveste Områder — fra 
Skræderiet og. Vintapperiet. 

Maske der endda er en Sammenhæng. En 

Bryllupsgæst tager ikke" gamle, lappede 
Klæder på, men den bedste Dragt, han har. 
Ellers kunde det let gå ham som den gode 
Mand i Lignelsen om Kongesønnens Bryllup. 
Og den ædle Vin, som er bestemt til at funkle 
og dufte i Kanderne på Brudebordet, hældes 
ikke på sprukne Flasker. Så vilde der jo blive 
en stor Forlegenhed som ved Brylluppet i Kana. 

Hvor om alting nu er, så har vi her en af 
disse Tvillinglignelser, som Jesus så tidt op- 
stiller og som er ejendommelige for Østerlæn- 
derne den Dag i Dag. Enhver Bibellæser vil 
i det gamle Testamente snart lægge Mærke til 
den parvise Sammenstilling af Billeder, som 
udsiger den samme Tanke. Davids Salmer, 
Profeterne og Ordsprogene, alle taler de på 
den Måde. 

Også Jesus taler således. Eksempelvis kan 
nævnes den Række Lignelser, hvoraf Mathæus- 
evangeliets 13. Kap. består: de forskellige Slags 
Sædejord og Klinten blandt Hveden; Sennops- 
kornet og Surdejgen; Skatten i Ageren og den 
kostelige Perle. 

Der er i disse Dobbeltlignelser en Stigen 
fra det mere almindelige til det mere særlige, 
en Indtrængen fra Sagen i dens Helhed til 
det personlige, der stiller Spørgsmålet til en- 
hver enkelt. 

Her siger da nu Jesus først, at han er in- 
gen Lappeskræder, der giver sig af med at 
fælde Stumper og Stykker af det ny fri og 
glade Gudsliv ind i den gamle Moselov med 
alle dens Skikke og Vedtægter. Nej, han er 
som Kongen i Lignelsen. Han skænker hver 
af sine Gæster en hel splinterny Højtidsdragt 



— 503 — 

og forlanger kun dette ene, at de* skal tage' 
mod Gaven og bruge den. . 

Nu skulde man tænke, at intet var lettere, 
— men det tænker ingen, som har prøvet dét. 
En stakkels laset Tigger kan vænne sig sådan 
til sine skidne Pjalter, at han ikke er at for- 
må til at tage rene, ny Klæder på. Manden i 
Lignelsen om Brylluppet i Kongeborgen har 
såre mange Brødre, ja vi er nok alle, Gud 
bedre det, mer eller mindre i Familie med ham. 

Viser hele Kirkehistorien ikke, hvor svært 
det har været Kristenheden at tage de skønne 
Bryllupsklæder på? Vi ser det fra Apostelda- 
gene til nu. Trods Jesu egne klare Ord og 
Eksempel, trods Mødet i Jerusalem og Pau- 
lus's ivrige Indsigelse vilde den første Kristen- 
dom beholde sin jødiske Dragt. Selv en Simon 
Peter, der dog havde oplevet Synet i Joppe 
(Apostlenes Gerninger Kap. 10)r var svag nok 
til at trække i de gamle Klæder, der kun var 
lappede med Kristendom. Thi det må man vel 
nak sige, at for den, som lever på gammel- 
jødisk, er Kristentroen kun som Lapper af nyt 
Tøj på det slidte, møre Klædebon. — Og hvad 
er hele den middelalderlige Kristendom andet 
end en sådan gammel Kjortel, lappet sammen 
af Jødedom og Hedenskab? Anderledes kunde 
det sikkert ikke være, thi også Kristendommen 
er under Udviklingens Lov. Det er ingenlunde 
min Mening at nægte, at der er levet inder- 
ligt fromt også under disse åndelige Vilkår. 
Jeg peger kun på Kendsgerningen: at Kato- 
licismen er Jødedommen om igen med sin 
Ypperstepræst, sit Offervæsen, sine Faster og 
Fester, og at den er — og sagtens måtte være 
det — gået på Akkord med Hedenskabet båd© 

hos Grækere, Romere og alle Barbarfolkene 
for at vinde dem. Hedningernes Naturgud- 
domme fik Helgennavne. De kristelige Lære- 
sætninger blev syede på som Lapper. 

Men med alt dette Lappeværk gik det ganske 
rigtigt, som Jesus siger i Lignelsen: det rev 
ud, og Hullerne blev større. Uforligeligheden 
mellem „Trældomsånden atter til Frygt" og 
„den sønlige Udkårelsesånd u blev, mens Ti- 
derne gik, altid kendeligere. Og så kom Re- 
formationen. 

Sådan har det også stået for Luther i hans 
Gærnings første, vårfriske Dage. Det var jo 
Tros- og Gudsdyrkelsesfriheden, han trådte i 
Skranken for i sit Livs store Stund i Worms. 
Men hvordan gik det? jo, det gik således, at 
Statsmagten lagde sin tunge plumpe Hånd på 
Menigheden. Det gamle Lovklædebon blev bø- 
det med nogle ny Lapper — renere „skrift- 
mæssige" Lærdomme om Sakramenterne, om 
Tro og gode Gærninger, det kirkelige Embede 
osv. Men Gudsforholdet som et Samliv i Fri- 
hed mellem hvert enkelt Menneskebarn og 
hans Skaber, som et Bryllup med Højtids- 
glæde, fornægtedes, og det både af den stive 
Rettroenhed og af Pietismen, der hver efter 
sin Tur spillede Mester. Og vore egne Dages 
Opvækkelsesretninger, så vel ude som hjemme, 
frembyder det samme Syn. Ret beset er Grund- 
stoffet det gamle, velkendte hedensk-jødiske 
med kristelige Lapper her og dér, — store og 
smukke Lapper måske, men dog kun Lapper. 
Vi har en Forkyndelse, der driver på med 
Djævel og Helved og „på Knæ for Bibelen". 
Ord som „Gud er Kærlighed", og at Kristen- 
dom er „det glade Budskab" er her ret åben- 

bart tun stakkels kristelige Lapper, syet på 
det jødisk-hedenske Tøj. Vi har en anden For- 
kyndelse, der lyder mild og menneskelig og 
i det mindste søger at gøre Skel mellem Tro 
og Lære. Men også her tales om visse Tros- 
sætninger som „Salighedsvilkår u , og Djævel 
og Helved står dog i Baggrunden som Trus- 
ler for de „vantro", Trældomsånden og Aands- 
tyranniet er dog også dér Grundstoffet og 
Jesu Vidnesbyrd kun som ny Lapper på det 
gamle Klædebon. — Det er ikke Hjærterne 
jeg dømmer, men Aandsretningerne. Der kan; 
leves og der leves et elskeligt, fromt Liv, 
trods stor Uklarhed og mange Fejlgreb. Men 
Sandhed skal være Sandhed og trænger nu til 
at siges, og det så eftertrykkeligt som muligt. 

Det er dette Jesus understreger ved den 
anden Lignelse, den om Læderflaskerne. Det 
er ligesom om han her taget Sigte på de en- 
kelte. Det kan jo synes et dristigt, måske end- 
også plat Billede at betragte Mennesker som 
Læderflasker. Men passer det ikke? Kan et Men- 
neske ikke skrumpe sådan ind i sin Gudsfrygt, 
at han bliver som en gammel, tør Læderflaske, 
der lige frem revner af Forfærdelse, når no- 
gen vil hælde ny Vin på den? Lad ham der- 
for i Fred. Han kan mene det godt, hvor surt 
han så ser til en anden én. 

Men derfor er det lige sandt, at nu er det 
den ny Vins og de ny Lædersflaskers Dag. 
Fri Tro, fri Tanke, fri Forskning, det må nu 
være Løsenet. Dette er Evangeliet, at Gud er 
Frihedens Gud. 

Ingen Jean eller skal tro andet og mere, end 
hvad han trænger til, og som er ham givet. Det 
gælder ikke "om så og så stor en Mængde 

20 

Trossætninger, men om Viljens Grundretning. 
„Ingen kan lægge en Alen til sin Vækst, dm 
han end bekymrer sig derfor u . Og hvaa vor 
Tanke, efter de Love, som vor Skaber selv 
har givet den, erkender for Sandhed, tør vi 
frit vedkende oe. Der er ingen Strid mellem 
Tro og Tanke, thi der kan ikke være det. De 
er Floder fra samme Kilde. Kun ved at for- 
viske Grænserne mellem disse to Områder kan 
et tilsyneladende Sammenstød ske,- men det 
er den menneskelige Uklarheds og hverken 
Troens eller Tankens Skyld. Derfor kan vi 
også uden mindste Frygt tage mod både Na- 
turforskningens og Bibelforskningens Udbytte, 
visse på, at Sandheden kun kan vinde, men 
aldrig lide Skade ved Lyset. 

Det lyder nu til Ungdommen, ikke blot den 
af Aar, men først og fremmest den af Sind: 
vil I gøre Alvor af den Frihed, hvortil Jesus 
i alle Måder har kaldet Eder? vil I lægge den 
gamle, lappede Dragt og iføre Jer Højtidsklæd- 
ningen? vil I lade de gamle, sprukne Flasker 
være, hvad de er, og selv fyldes med den ny, 
ædle Vin på Brudebordet? 



18de Søndag efter Trinitatis. 

Hvis Søn er Kristus? 



Mth. 22, 34— ud. 

i-il de mange rabbinske Skolespørgsmål hørte 
også dette: hvis Søn er Messias? thi de gamle 
Profeter kalder David den forjættede Messias's 

Fader. Men hvorledes var det så videre at for- 
stå? om en ren legemlig Afstamning eller om 
det åndelige Slægtskab? ja derom disputerede 
de lærde Rabbinere. Også Jesus var opøvet i 
den Disputerekunst og i Talmud, denne sæl- 
somme Samling af Overleveringer fra gamle 
Dage, som Jødernes Skriftkloge studerer den 
Dag i Dag. 

Det gjaldt om at kunne „sætte u hinanden, 
omtrent som her hos os i Erasmus Montanus's 
Dage. Tit havde de Skriftkloge søgt at sætte 
Jesus, — nu sætter han dem. 

Den 110. Salme har, som så mange andre 
Salmer, en Overskrift, der i vor almindelige 
Bibeloversættelse gengives ved „af David u . 
David skal da være Forfatter, og Ordene]: 
„Herren sagde til min Herre u , kan da kun be- 
tyde, at Israels Gud har talt til Kong Davids 
Herre, Messias, og forjættet ham Sejr over 
alle Fjender, og Herredømmet over Jorden. 
Der er en anden og langt naturligere Gen- 
givelse af Overskriften: Til David (til Ære for 
David). Forfatteren er så en Salmedigter fra 
Davids Tid, sagtens ved Davids eget Hof, og 
de fornævnte Ord betyder så, at Gud Herren, 
har sagt til Salmedigterens Herre, Kong Da- 
vid, at han, Israels Hersker, også skal regere 
over alle Hedningefolk og få Bugt med alle 
sine Fjender. — Således har også „de 70 Over- 
sættelse" 1 ) forstået det, den egentlige Folke- 
bibel på Græsk, hvorefter Evangelisten ordret 
har anført dette Sted. Men da Overskriften 
er fra en langt senere Tid, kan vi helt se bort 



') En græsk Oversættelse besørget af lærde Jøder 
i Alexandria i Ægypten flere A århundreder f. K. 

20* 



Å 



- 308 — 



fra den og kun agte på Indholdet, der passér 
på Simon Makkabæeren, som var Præst og 
Høvding i én Person (midt i det 2det Aarh. 

før Kr.). 

Men Rabbinerne med deres rene Lære tog det 

på førstnævnte Måde, så det blev en „mes- 
siansk u Spådom. Alting skal jo være „mes- 
siansk" i det gamle Testamente. Men når 
David er Forfatteren og taler om Messias 
(„min Herre u ), så opstår den Vanskelighed, 
der er uløselig især for Østerlændere med de- 
res patriarkalske Begreber, at Sønnen kaldes 
sin Faders Herre. Det er jo helt bagvendt. Og 
det er dette, Jesus griber og gætter" dem 
me( j — sikkert med skarp Ironi over dette 
lærde Pindehuggeri. Det vilde være aldeles 
menneskeligt, og det vilde også være aldeles 
menneskeligt om han betalte dem med deres 
egen Mønt og brugte samme Fægtemåde som 
de. Men jeg mener, at med Troen på, at han 
i den gængse kirkelige Betydning var Guds 
Søn, forliges den Slags Kamp kun dårligt. 

Det være nu som det vil, så er det gamle 
Skolespørgsmål: „Kristus, hvis Søn er han? u 
bleven levende på det sidste og bliver stillet 
med en ganske anderledes Dybde og Kraft 
end i Eabbinernes Hanekampe. Det er fremme, 
det Spørgsmål, i hele den protestantiske Kri- 
stenhed (i Romerkirken kan det naturligvis 
ikke forhandles, dér er det afgjort én Gang 
for alle). Også herhjemme er det på Bane. 
Man hører én Præst rent ud sige, at Jomfru- 
fødslen er en „uværdig Forestilling", der hø- 
rer hjemme i Hedenskabet, og man hører en 
anden kalde det et blot og bart teologisk 
Spørgsmål. Jesus kan jo godt have haft også 

en jordisk Fader. Gud kan endda have grebet 
ind ved hans Fødsel, så den blev uden Synd. 
Kan Fosterspiren ikke på underfuld Vis være 
renset? Leddet om Jesus Undfangelse bliver 
da et ufuldkomment Udtryk for en rigtig 
Tanke. Endelig hører man, at der er dem, 
som under Henvisning til de hedenske Reli- 
gioners Sagn og „de gamle Oldtidsfortællinger 
om Guders eller Aanders Omgang med jor- 
diske Kvinder", holder det for muligt, at Je- 
sus virkelig er undfangen ved en Aand, „Hel- 
liganden" og født af Jomfru Maria (Udtrykket 
„Jomfru" bliver da ganske vist unøjagtigt, men 
Sagen selv lige mulig derfor). 

Herom er og bliver dog kun det at sige, 
at Trosbekendelsens Ord, der atter støtter sig 
til Barndomsfortællingerne hos Mathæus og 
Lukas, aldeles klart går ud fra den alminde- 
lige kirkelige Opfattelse. „Undfangen ved Hel- 
ligånden, født af Jomfru Maria", den Tale er 
klar nok. Vi har fået Sproget, ikke for åt 
skjule vore Tanker, ikke heller for at øve os 
i sindrig Bortfortolkning og Bortforklaring. 
Det er såre misligt, hvor god Meningen så 
er, at gribe til den Slags Udveje for at slå 
Bro mellem sin egen Nutidsforståelse og Old- 
tidens. 

Sandheden er vitterligt nok den, at Jesus 
selv og hans nærmeste Disciple intet vidste 
om „Jomfrufødslen". Barndomsfortællingerne 
er senere hen i Tiden komne frem og ved- 
føjede Evangelierne, hvoraf intet har en Apo- 
stel til Forfatter, og selv i Evangelierne, end- 
også i Johannes, taler Jesus eller hans Discigle 
aldrig om, at nan er født på underfuld Vis. 
Ja, selv Paulus — eller de Breve, som går 

under hans Navn — driver det ikke videre 
end til at sige, at Jesus er født af Davids Sæd 
efter Kødet, og kraftigt bevist at være „Guds 
Søn efter Helligheds Aand a , og til at lade ham 
være -den anden Adam", „Alskabningens Første- 
fødte , men endnu ikke Guds Søn i kirkelig 
Forstand, Gud selv eller „den anden Person". 
Men den sædvanlige Tilbøjelighed hos Oldtids- 
folkene 1 ) og hos barbariske, ja selv kristnede, 
men uvidende Folk den Dag i Dag, 2 ) løftede 
efterhånden den store Profet fra Nasaret op 
til Guddomsrang, så han blev „Gudmennesket , 
— Gud selv, der blev Menneske. Denne Ud- 
vikling kan følges i det ny Testamente og dér 
fortsættes indtil Israels Messias fra de første 
tre Evangelier, Jesus af Nasaret, født til Ver- 
den på sædvanlig Vis, men kåret til det ud- 
valgte Folks Frelser, Davids Søn, som han var, 
bliver den kirkelige Jesus, vi kender fra vor 
Barndom. Lad det altid vel erindres, at Old- 
tidens Kristendom ingenlunde er det samme 
som den oprindelige Kristendom. Der rar en 
Tid, de første Menneskealdre efter Jesu Dage, 
da den Antagelse var den almindelige, at Je- 
sus havde et Menneske til Fader. Den kirke- 
lige Teologi overskyggede efterhånden den en- 
foldige Tro på Gud, Skaberen og Faderen, 
hvis eneste Bud er Kærlighed. Jesus måtte og 
skulde være „Gudmennesket u for at bringe 
Forsoningen i Stand, og det var derfor også 
nødvendigt, at han måtte have en menneske- 



*) Aleksander den store holdtes for Sen af Zeus 
og benyttede sig af denne Overtro. 

2 ) Maria- og Helgendyrkelsen i Romerkirken er for- 
klædt hedensk Flerguderi. 

lig Moder, men Gud selv til Fader o, s. v. 
„Måtte!" som om vor stakkels Teologi kan 
foreskrive Gud den almægtiges, hvad han 
„må u ! 

Men forøvrigt: aldeles uafhængigt af de ny- 
testamentlige Skrifter og deres Fortolkning er 
i mine Tanker hele dette Spørgsmål om „Jom- 
frufødslen 44 afgjort ud fra den Grundbetragt- 
ning, at Mirakelmagen er Gud aldeles uværdigt. 
Tro på Gud er et Samvittigheds og Viljesfor- 
hold til Gud, og Mirakler — guddommelige 
Kunster — har aldeles ikke hjemme på det 
Felt. Troens, Samvittighedens og Viljens Rige, 
er også Frihedens Rige. Jesus selv havde ikke 
store Tanker om, hvad en Tro, der er grundet 
på Mirakler, er værd. Nej, Guds Røst i Hjær- 
tets Dyb, der taler om Synd og Nåde, og 
imødekommer Længslen efter Fred og Frelse 
og Håbet om evigt Liv, den gælder det om 
at vække, og derfor er Vidnesbyrdet og selve 
Livsførelsen hos Forkynderen det eneste vær- 
dige Middel. Vist nok, hele Tilværelsen er et 
Under, men et lovbundet Under. Og dersom 
Mirakler nogen Sinde har været fornødne, så 
er de det også nu, deri har Romerkirken Ret 
med sine evindelige Mirakler i Lourdes. Og 
den store nordiske Digter har Ret i, at . det er 
ikke Trangen og Ævneh til Tro, der fattes, 
for at Kirketroen kan blive levende igen, men 
det er Miraklet. Den protestantiske Kirketro 
vil derfor ikke i Længden kunne modstå Tviv- 
len, thi den vil jo ikke vide af Nutids-, men 
kun af Oldtidsmirakler, skønt det ligger så 
lige for, at vore Dage trænger lige så fuldt 
til Mirakler som Jesu Dage. Har Mirakler no- 
gen Sinde været nødvendige, så er de altid 

nødvendige, thi gamle Skrifter har vi nok af. 

„Jomfrufødslen 14 kan have sin poetiske Sand- 
hed, men også kun det, ganske simpelt kun 
fordi den store Flerhed ikke kan tro på „ Jom- 
frufødslen u og ikke kan: forlige de to Ting, at 
Jesus er undfangen ved Helligånden og dog 
(gennem Josef) nedstammer fra David. Poetisk 
sandt kan det siges, at Jomfru Maria betyder 
Israels Folk i sin ædleste Skikkelse, „de stille 
i Landet", og at Jesu Undfangelse ved Hellig- 
ånden betyder, at han var fyldt af Aandens 
Kraft som ingen anden Profe't. Men så skal 
det siges rent ud, at man forstår det således. 

Man skal ikke lege med det hellige og tage 
alskens Forbehold med Trosbekendelsens Ord. 
Og man skal ikke trQ, at Sandhedens Sag gav- 
nes ved at holde på den gamle, ærværdige Be- 
kendelses*Ordlyd, når man idelig søger at komme 
bort derfra. 

Jeg gentager, hvad jeg så tit har sagt, netop 
fordi Jesus var „Menneskenes Søn u , uden no- 
gen Slags Forbehold, født til Verden som du 
og jeg, med Kamp mod det onde, også i sig 
selv, og Sejr derover i Guds Aands Kraft, 
netop derfor, alene derfor er han det for os, 
som han er, det trofaste "Vidne om Gud vor 
Faders Sandhed og Nåde! 



19de Søndag efter Trinitatis. 

Godt fra Nasaret? 



Joh. 1, 35— ud. 

„.DLan der komme noget godt fra Nasaret ? u 
spørger Natanael. Det havde han ikke fra sig 

selv. Nasaret var en ubetydelig By i Galilæa; 
og da Nikodemus tog Jesus i Forsvar overfor 
Farisæerne, sagde de til ham: „randsag og se, 
at ingen Profet er opstået i Galilæa." Galilæa 
var så ringeagtet af de „rigtige" Jøder, som 
Molbolandet i gamle Dage var foragtet af en 
Københavner. 

Og dog tog Farisæerne fejl, for der var flere 
Profeter i gamle Dage fra Galilæa. De glemte 
det bare i deres Harme. Men det er ikke un- 
derligt, at Natanael kunde sige dette om Na- 
saret, når Folkets Lærere førte den Slags 
Tale. 

Med lidt Kendskab til Verdenshistorien véd 
vi, at som der „tit ligger rigt Barn i fattig 
Kones Skød," så er mangfoldige af Historiens 
store Mænd og Kvinder komne fra en eller 
anden Afkrog, et eller andet lille overset og 
ringeagtet Nasaret, hvis Navn derved er ble- 
vet berømt. Også vort eget Folks Historie af- 
lægger talrige Vidnesbyrd derom. Ja, det er 
næsten som om de banebrydende Skikkelser 
fortrinsvis kommer fra „Ravnekrogene". Det 
hænger sikkert sammen med, at Oprindelig- 
heden („Genialiteten") har de bedsce Vokse- . 
steder på jomfruelig Jord, hvor Personligheden 
ikke slibes glat af Kulturen, men beholder sine 
kraftige Kanter. Det er det friske Blod i det 
gamle Samfunds Aarer. 

Og ser vi særligt på Kirkens Historie, finder 
det sin fulde Bekræftelse. Kristendommen var 
jo selv oprunden i det Nasaret, som hedder 
Israel, den lille Afkrog inderst ved Middel- 
havets Østkyst. „Kan noget godt komme der- 
fra?" spurgte de dannede Hedninger spottende, 
som vi især hører det hos Kejser Julian „den 

frafaldne", der aldrig kalder Jesus andet end 
„Galilæeren 44 og de Kristne for „Galilæerne". 
— Og siden, inden for Kirken selv, ikke blot 
i rent udvortes Forstand, at mange af Kirkens 
største Mænd har været af simpel Byrd, men 
også således, at Eetninger og Bevægelser, der 
til en Begyndelse syntes helt ringe og betyd- 
ningsløse viste sig at sidde inde med en mæg- 
tig Fremtid. Således Munkevæsenet, der stam- 
mer fra den libyske Ørken i Ægypten; således 
Korstogsrøret, hvor Valter Pengeløs og hans 
elendige sammenløbne Hobe gik i Spidsen; 
senere Lægmandsopvækkelsen (Valdenserne) 
og endelig Reformationen, der i alle Hen- 
seender „kom fra Nasaret" med en fattig Au- 
gustinermunk til Bannerfører og fra en lille, 
hidtil ukendt, saksisk By. At der kom noget 
godt fra Wittenberg med Morten Luther vil 
vel alle de være enige om, som — hvad Tro 
de ellers har — priser Menneskeåndens Fri- 
gørelse fra det romerske Formynderskab, og 
som sander, at enhver må tage sit personlige 
Ansvar overfor de store Livsspørgsmål, thi 
dette er Kærnen i Reformationen, ikke den 
særlige Reformationsteologi. 

Og når vi på Protestantismens Grund tager 
Spørgsmålet op: Kan noget godt komme fra 
Nasaret — fra Folkets brede Lag? da får vi 
samme Svar. Pietismen'jvar en fuldt berettiget 
Indsigelse mod den stive Rettroenhed. Den 
gjorde den fromme Følelses Ret og Livsførel- 
sens Ret gældende overfor Læretvangen. Men 
da den udartede til usundt Føleri, kom Ra- 
tionalismen i Oplysningstiden som en lige så 
nødvendig Indsigelse. Det var den sunde Sans 
og Trangen til Klarhed, der mældte sig med 

uimodståelig Magt. Også da kom der noget 
godt fra Nasaret, hvor meget det end er glemt 
og hvor ringeagtende og uforstående vore Da- 
ges Opvækkelse end taler derom. Men også 
den havde sin Tid og blev vandet og flad. 
Herhjemme kom Tilbageslaget først som den 
gamle Lutherdom, men den lod sig ikke så- 
ledes genoplive. Det blev Sakramenterne og 
først og sidst „den apostoliske Trosbekendelse , 
som blev Løsenet for dem, der trængte til no- 
get andet og mere end „Fornuftkristendom- 
men" kunde give, og derom er i Virkeligheden 
„Retningerne" enige. 

Det var Simpelgørelsen af det at være Kri- 
sten, som derved vandtes eller som Foregangs- 
mændene vilde vinde, — Frigørelse fra Aands- 
tyranniet og Skrifttrældommen. Vi véd alle, 
hvorledes denne Opvækkelse blev til, hvad 
Modstanderne spotvis kaldte „den glade Kri- 
stendom". Der kom noget godt fra Nasaret, 
fra Landsbypræstegården hernede i Sydsjæl- 
land og fra Henvisningen til den gamle Be- 
kendelse som det simple Udtryk for, hvad 
Kristentro er, og frem for alt, — og i nøje 
Sammenhæng hermed — .fra Talen om „det 
menneskelige" . Det skal nok vise sig, at denne 
Tale, som rigtignok er alt andet end luthersk, 
når „Bekendelsesskrifternes" Bogstav skal gælde, 
er det, som har bundfældet dybest i vort Folks 
Menighed, vise sig, at det er det bedste, som 
kom fra det Nasaret. Thi det er gået den „kir- 
kelige Anskuelse" som det er gået og sagtens 
må gå med enhver Fastslåen af Trossætninger 
som „Salighedsvilkår", at den er selv bleven 
et Stykke Teologi, skønt den begyndte som 
en Indsigelse mod Teologien og dens Anmas- 

selser. „Det menneskelige 11 — det er sandelig 
noget godt fra det Nasaret, hvorfra det forrige 
Aarhundredredes største nordiske Kirkemand 
gik ud. 

Det hører til de bestandig gentagne Erfa- 
ringer, at en åndelig Retning, der i sin Kamp- 
tid har råbt på Frihed og Tålsomhed, siden 
hen, når den kommer til Magten, selv giver 
sig til at herske over Samvittighederne og 
overfor ethvert nyt Skridt i Udviklingen siger : 
kan noget godt komme fra Nasaret? 

Det er dette, vi nu oplever og bør mærke 
os og tage Lære af. 

Vi vil gøre Kristendommen så simpel og 
enfoldig, som den alleroprindeligst var og må 
være for at kunne nå Nutidsmenneskenes Hjær- 
ter. Vi er vendte tilbage til den Simpelhed og 
Enfold, hvormed Evangeliet forkyndtes af Je- 
sus selv og hans første Apostle, — fra alle 
Paver og Kirkefædre, Kirkemøder og Skrift- 
fortolkere. Vi mener, at vi har fundet tilbage 
til det første Nasaret og at der er kommen og 
kommer noget godt, det allerbedste derfra: „Gud 
vor Fader og vi hans Børn! u Gud er Kærlig- 
hed og har nedlagt det evige Liv som en Spire 
i os og opdrager os dertil gennem Jordelivets 
Førelser. Det er Sindelaget, ikke Tros- og 
Lærebekendelser, det kommer an på. Vi vil 
forene Hjærtets dybe Følelse med klare Tan- 
ker og tage Nutidens Erkendelse og Viden op 
i vor kristne Livsanskuelse. Ti vi vil være 
Dagens og Lysets Børn. Det er i Sandhed 
„noget godt fra Nasaret", at vi ikke er bundne 
til Menneskelærdomme, men tør tænke og tale 
frit og forme vor Gudsdyrkelse, som det fal^ 

der os naturligst. Thi Gud er Sandhedens og 
Frihedens Gud. 

Men den blinde, skønt velmente Nidkærhed 
kan ikke fatte, at der fra denne „fattige" Tro, 
som med et Skuldertræk kaldes „ Gudfadertro u , 
skulde kunne komme noget godt. 

Men vi har erfaret det, og der er altid flere, 
der erfarer det. For os var det noget godt, 
noget så godt, at vi ikke kan udsige det i Ord. 
„Hvor bo'r du, Mester? a spurgte de to Disciple, 
der først kom fra Døberen til Johannes. Og 
han sagde til dem: kom og se! og de blev hos 
ham Dagen ud. Og Natanael kom også og så 7 
Jesus i hans Hjem, og Jesus så' . ham ind i 
Hjærtet, så' et syndigt Menneske, men også 
„en Israelit uden Svig, u der kendte Omgangen 
med den levende Gud i Bønnen. 

Jesus bor i Menneskeheden og i Menneske- 
ligheden, i Menneskesindet. Det er Nasaret. 
Der er en Hendragelse mod ham, bevidst eller 
ubevidst hos alle, som er af Sandhed. Det var 
der, vi fandt ham og det er dér, den Slægt, 
som nu lever, må og vil finde ham, for ved 
ham at finde Faderen, som er i Himlene. 

Jesus tro'de på Gud, deri havde han sit 
hele Liv. Det fyldte hans hele Sjæl og Sind. 
Han kæmpede sin Kamp fra Ørkenen til Gol- 
gata, for at holde fast på denne Tro, styrkes 
og vokse i den. Der var intet andet og højere 
for ham.' Hvem mægter mere og hvem vil be- 
gære mere og hvad mere er jornødent ? At tro 
Så Guds Rige i vort eget Menneskehjærte, i 
en kristne Menighed, i hele Menneskeslægten 
— deri ligger alt, hvad vi trænger til for Tid 
og Evighed, og dette var og er Jesu Evan- 
gelium. 

Dette „gode fra Nasaret tt vil vi holde fast 
på og bringe alle, som trænger dertil, så vidt, 
vi ævner. Vi vil ikke tage noget fra nogen. 
Men dette er Kristendommen i dens enfoldigste 
Enfold og simpleste Simpelhed. 

Det er endnu kun små Ting r vi har set, 
hvor velsignet det end har været for os. Men 
vi „skal se større Ting end disse a — Himlen 
åben — Guds Fadernåde troet af Menneskenes 
Børn, — og Guds Engle fare op og ned over 
Menneskenes Søn — over hele Slægten med 
dens gudgivne Menneskelighed! 



20de Søndag etter Trinitatis. , 

Det lille og det store Havebrug. 

Mth. 21, 28—44. 

-Hvem der var Gartner! — at sige, dersom 
da Gartneriet kunde give et retskaffent Ud- 
bytte uden at gøre sin Mand til et Trældyr. 
Bonden har en hel Ager, Gartneren har kun 
et lille Stykke at råde over. Men til Gengæld 
kender han så sin Have ud og ind, sådan som 
Jordbrugeren ikke kan kende sin Mark. Det 
er ikke med Ploven og Harven, men med Spa- 
den og Hakken, han røgter sit Arbejde. Bon- 
den må tage det mere i det store og kan 
umuligt komme ethvert Ukrudt eller enhver 
Plantesygdom til Livs, og han kan ikke så- 
ledes bøde på den Skade, som den tærende 
Tørke eller overstrømmende Regn volder. Gart- 
neren går omkring med sin Saks og sin Kniv 

og holder Øje med hvert Træ, hver Busk, hvet 
Prydblomst og Køkkenurt. Han kan skærme 
de ømtåligste Planter ved at dække dem i 
Vinterkulden, og han kan vande dem, der li- 
der ilde i en langvarig regnløs Tid. Derfor 
kommer han så at sige i et personligt Forhold 
til alt, hvad der vokser i hans Have. Hver 
eneste Plet behandles med Omhu og bliver 
udnyttet på bedste Måde. Der er intet, som 
en dygtig Gartner lader gå til Spilde. 

Det „idylliske" Liv bliver snart fredløst på 
Jorden med alle dens kunstige Opfindelser og 
al dens oprivende Kamp for Tilværelsen. Fa- 
briksskorstenen ryger og Dampfløjterne hviner 
omkap, Hjulene snurrer og klaprer og Stempel- 
slagene buldrer ustandseligt. Selv i Jordbruget 
trænger Maskinerne sig ind, og snart vil sag- 
tens en gammeldags Kornhøst høre til det Dan- 
mark, der forsvinder. I Stedet for den lange 
Række skjorteærmede Høstkarle med blinkende 
og klingende Leer, farer et sort røgspyende 
Uhyre hen over Marken og besørger både Mej- 
ning og Opbinding. Der er ikke længere Brug 
for muntre Piger med Solhat og Forklædesmæk. 
— Men i Haverne vil det dog vel vare en god 
Stund endnu, inden Menneskearbejdet fortræn- 
ges af Maskinkraften. Dér er endnu Moder 
Naturs friske Hjærteslag at fornemme. Hvor 
vederkvægende må det ikke være for Fabriks- 
arbejderen, som har sig en lille Haveplet at 
sysle med i sin Fritid, hjulpet af Mo'r og Bør- 
nene, når Kartofler og Ærter skal lægges eller 
høstes ind. Selv de mindste små Stumper har 
travlt med at „hjælpe Fa'r", sådan som nu 
den Hjælp er bevendt, Bare, det at færdes i 
den friske Luft under Guds Himmel og at 

kunne lade sit Blik hvile på al den grønne 
Herlighed, vel også på et lille broget Blom- 
sterbed, det er en Hvile for Sjæl og Legeme. 
Det er noget andet end at være fængslet til 
den grimme Stenhob, som hedder Fabrikken, 
med al dens Kvalme, Os og øredøvende Spek- 
takel. 

Gid jeg var Gartner, når jeg da ellers for- 
stod mine Ting nogenlunde og kunde få Brø- 
det derved til mig og mine, så at der blev 
Tid og Råd til at sørge for det indre Menne- 
ske^ dyrke det lille Stykke Muldjord, som er 
herinde, — og til efter fattig Lejlighed at være 
med i Arbejdet for Folk og Fædreland. 

De to Lignelser i denne Søndags Tekst brin- 
ger netop Tanken ind på dette Spor. Vi kan 
jo ikke alle løse Borgerskab som Gartnere. 
Der må nu én Gang være mange Slags Be- 
stillinger og Håndteringer. Og dog, så vist 
som Mennesket lever ikke af Brød alene, så 
må vi have vort eget lille allerprivateste Have- 
brug i vor usynlige Del. Og fremdeles, så vist 
som vi er bestemte til at være hverandres 
Brødre og Søstre, så er vi også, enhver især, 
kaldede til at tage en ærlig Hånd i med, for 
at den fælles Have ved Sund og Bælt må 
blomstre og give sin Grøde. Det er både en 
Betingelse for og en Frugt af vor åndelige 
Sundhed. 

Der er nu først Lignelsen om de to Brødre, 
Den ene siger ja, men gør det ikke, den an- 
den siger nej, men gør det. Meningen er jo 
den samm« som i Jesu Ord, at der skal mere 
til at komme ind i Himmeriges Bige end at 
sige „Herre! Herre!" Den himmelske Fader 
vil have sin Vilje gjort. 

Men det er da først den himmelske Faders 
Vilje, at vi skal dyrke* den „Muldjord i Bryst tt , 
han har givet enhver af os fra Moders Liv, 
„dyrke og vogte den", som det hedder i det 
gamle, dejlige Paradissagn. Alle ædle Frøkorn, 
alle gode Plantninger har vi Skaberens kær- 
lige Hånd at takke for. Der er vel nok af 
Ukrudt og Tjørne og Tidsler, og vi bliver ikke 
gamle i Verden, før Slangen hvisler for vort 
Øre. Men når vi må sande dette og klage over, 
at det kun går småt med os, da skal det dog 
ikke være for modløst at lade Hænderne synke 
i Skødet, men netop for ret at tage fat på 
dette indre Havebrug. Den åndelige Dovenskab 
kommer tit i gudelig Dragt og med hængende 
Hoved og siger, at vi kan i ingen Henseende 
gøre noget, men må lade Guds Nåde om al 
Ting. Det er bare en finere Måde „at sige ja, 
og dog ikke gå hen. u Jesus vil, at vi skal gøre 
noget, og Paulus siger vel, at det er Gud Fa- 
der, som giver os „både at ville og udrette," 
men det er så just Guds Krav til* os, at vi skal 
bruge denne Ævne til at ville og udrette. Det 
er Gartnerens Gærning, der er os givet, og 
som vi har Ansvaret for: at skaffe de him- 
melske Frøkorn og Plantninger de bedst mu- 
lige Vilkår at vokse under, 

„at Aandens livsalige Frugter må stå 
i dejligste Grøde 
og dagligen døde 
den onde Attrå." 

Der har måske været en Tid i vort Liv, da 
vi sagde nej, men der kom en Stund, være sig 
brat og pludselig eller lidt efter lidt, da „det 
angrede os u , og vi „gik hen og gravede i Ha- 
ven", gik til Bunds i os selv og forstod, at 

Haven ikke er vor, men vor Skabers og Faders, 
og forstod, at han har Ret til at kræve Frugt, 
hvor fattig og ringe den så er. Og Aandens 
Frugt, siger Paulus, er Kærlighed, Glæde, Fred, 
Langmodighed, Mildhed, Godhed, Trofasthed, 
Sagtmodighed, Afholdenhed. — Det er skønt 
i Efteråret at se ud over en Abildgård. Træer- 
nes Blade er faldne, eller de hænger falmede 
Eå Grenene og er Vidner om Forkrænkelig- 
eden, varsler om Yinterdøden. Men Frugterne 
lyser og rødmer i Høstsolen og forkynder Livet, 
som overvinder Døden. Det er Guds Gærning 
i os, men det er visselig også vor Gærning i 
Gud. Thi, ret forstået, skal der altid „Hjælp 
til Guds Hjælp«. 

Med dette lille, lønlige Havebrug må der 
begyndes, og dermed må der fortsættes, og 
det må aldrig vanskøttes. 

Og dette ikke blot for vor egen Skyld. Der 
er en gudelig Egenkærlighed, som ruger over 
sin Skat som Dragen over Guldet. Den er 
ikke af det gode. Og der er en gudelig Trang- 
synethed, som ikke skønner, at der er natur- 
lige Betingelser for Menneskelivets Kristning 
i vort Folk, lige som Lys og Luft, Varme og 
Væde, for at Jorden kan give sin Afgrøde. Vi 
er Guds Medarbejdere her i Verden, lad os 
aldrig glemme det! Vi må erkende og vi må 
lyde de Love, han har sat i sin Skabning. 

Selviskheden, som lader „Verden" og „Ver- 
dens Børn u gå deres egen Gang og gotter sig 
ved Tanken om de mange Fordømtes evige 
Helvedespine, træffes både her og der, men 
den skammer sig dog gærne over sig selv og 
vil ikke være sit Navn bekendt. Derimod er 
der mangfoldige kristentroende, som ikke skam- 



mer sig ved at lade hånt om Arbejdet for det 
borgerlige Fremskridt, ja, som endogså mener 
at vise Gud en Dyrkelse ved at nægte de 
Kristnes og Kristenmenighedens Kald til dette 
Arbejde. 

I den anden Lignelse i denne Dags Evan- 
gelium kan vi nu se det store, ydre Havebrug 
afbildet som et Sidestykke til det indre lille. 
Det er vort Folk og Fædreland, som stilles os 
for Øje i Vingården, der var udlejet til Vin- 
gårdsmændene. 

Vingården beskrives aldeles som hos Jesaja 
(5, 1 — 7). Den anlægges på Bjærgskråningens 
frugtbare Muldlag. Stene og Klippeblokke ryd- 
des bort og bruges til en stærk, skærmende 
Klippemur på Terrasseafsatserne. Af Markens 
Stene, som olot ved deres egen Vægt er sam- 
menføjede, bygges dernæst et Tårn, hvor Ejeren 
eller Lejeren tilbringer Druetiden tilligemed 
sin Familie. Derfra holdes der Udkig med Tyve 
og Røvere, Ræve og Schakaler. Endelig graves 
der en Perse o: en Uddybning, hvori Druerne 
stampes med de bare Fødder. Gennem en lille 
Kanal med et Gitter foran løber Saften ned i 
Cisternen neden for Persen. Bærskallerne hol- 
des tilbage af Gitteret. — Druehøsten var den 
store Glædestid. Da klang Harper, Tamburiner 
og Triangler, mens Druerne trådtes i Dans til 
jublende Korsange, og Salten sprøjtede op og 
stænkede de opkiltrede Klæder. 

Også vi heroppe i det høje Nord har en Vin- 
gård, en „dejligst Vang og Vænge, lukt med 
Bølgen blå u . Folket selv er Vinstokkene. Tår- 
net, der ligger højt, og hvorfra der er vid Ud- 
sigt, det er eller skulde dog være vor over- 
ordnede Styrelse, og ved Persen og Cisternen 

kan vi tænke på alle de Indretninger og Ord- 
ninger, hvorved Folkets Ævner og Kræfter 
udnyttes og kommer til deres Ret. 

Fra Tårnene i det gamle Israels Vingårde 
vogtedes der omhyggeligt på Druetyvene, både 
dem på to og dem på fire. Det er jo det samme, 
vor høje Regering med samt Rigsdagen skulde 
gøre. Og er det en Regering og Rigsdag, som 
ved at -beskytte Kirken" og sørge for dens 
Underhold, vedkender sig Kristendommens 
store, sædelige Grundbud og erkender disse 
Bud for Samfundslivets bærende Underlag, 
med guddommelig Myndighed, da både kan og 
skal det forlanges af Magthaverne og Lov- 
giverne, at Tyve og Røvere skal holdes i Ave. 
De må ikke have frit Spil i Vingården. 

Tør det siges, at de kære Mænd i Tårnet 
røgter deres Dont med Samvittighedsfuldhed, 
med den rette Følelse af deres Ansvar? 

Vistnok, vi har fuldt op af Øvrighed, Dom- 
mere, Politi ag Arrester. Der kunde måske 
snarere siges at være for stor end for lille 
Nidkærhed med at anklage, forhøre og putte 
Folk i Fængsel for et godt Ord. Men — er 
der ikke for meget, der minder om Ordet: at 
afsi Myggen og nedsluge Kamelen? og om at 
hænge de små Gravtyve og lade de store gå? 

Der er så mange tobenede Tyve, Røvere, 
Ræve og Schakaler, Kristenhedens Folk har 
at trækkes med. Lad det være sagt til Und- 
skyldning for de fleste af dem, at de véd ikke, 
hvad de gør. Selve den forvendte Samfunds- 
orden, der er den størst tænkelige Uorden, 
undskylder dem. Den Stærkeres Ret er i Vir- 
keligheden den, der gælder, trods alle pæne 
Talemåder. Pengevælden % plyndrer og ud- 

suger Nutidens Kristenhed, også vort Folk. 
Og vi er så vante dertil fra Barnsben, at de 
fleste af os ikke tænker på, at det kunde og 
skulde være anderledes. Og så er der — og 
deri ser jeg for min Del Grundondet — den 
private Jordejendom. I véd, jeg er Henry 
Georges Discipel med Liv og Sjæl. De kære 
jordejende Landsmænd i al Ære! de er for så 
vic^t sagesløse. Det er den historiske Udvik- 
ling, der har medført, hos os som alle Vegne, 
denne uhyre Uret. Men at det er Uret skal og 
må siges — til det høres! 

Og lad os nu huske på, hvad alt dette be- 
tyder. Det betyder hverken mere eller mindre, 
end at den levende, almægtige Gud ikke får sin 
tilbørlige Frugt af Vingården. Som Menneskene 
nu er flest, så vil hårdt Slid og Slæb under 
Bekymring for Udkommet, uhyggelige Boliger 
med fordærvet Luft, dårlig Føde og dårlige 
Klæder, sige det samme som åndelig Forhær- 
delse eller Forkuelse, Sløvhed og Ligegyldig- 
hed for alt, hvad der ligger højere, Råhed med 
Drukkenskab, Utugt og alle Udskejelser. 

Men Gud Herren kræver sin Frugt! Og den 
Regering og Rigsdag, der med Kristeligheden 
i Munden træder Guds Bud under Fødder, 
være sig ved ligefremme Overgreb eller ved 
Forsømmelse, det er en ukristelig Regering og 
Rigsdag, og så meget desto foragteligere, som 
de dog stadig vil bevare Skinnet af at „be- 
skytte u Kirke og Kristendom! 

Derfor kan vi 9 der vil, at Folkenes Gud også 
skal have sin tilbørlige Afgift i vort Fædre- 
land — have alle de Hjærter, som kunde og 
vilde søge ham som deres Skaber og Fader, 
og bøje Knæ for ham — derfor kan og må vi 

ikke tie stille. Vi må tale til de Godtfolk der- 
oppe i Tårnet så længe, til de hører det. Vi 
må råbe op til dem: L hvad sidder I dér for? 
Er det mon ikke for at værge Vingården mod 
alskens tobenede Bæve og Schakaler? Er det 
mon ikke for at skaffe de store, hellige Grund- 
trød Respekt, siden I dog bekender dem med 
Munden? Og er der ikke Tusinde Ting at tage 
fat på lige straks, for nu at gøre godt, hvad 
der så længe er bleven gjort ondt? I udsår 
ikke blot ligegyldighed, men også Foragt for 
Eders „beskyttede" Kirke og Kristendom! 
Vend om, før det er for sent! 

Hvad siger gamle Jesaja? „Herren vil gå 
til Doms over de Ældste i sit Folk og over 
dets Fyrster! I har fortæret Vingården, Rov 
fra Fattigmanden er i Eders Huse. Hvi ned- 
træder I mit Folk og søndertræder den Elen- 
dige?" (Jes. 3, 14—15). 

Sådan skal vi hjælpe dem i Tårnet, og ar- 
bejde med selv. Og det er nu min Tro, at 
mange af Tyvene og Røverne, dem, der ved 
den frygtelige Samfundsuorden er blevne Ræve 
eller Schakaler, skal „fatte et andet Sind u og 
finde deres Hjærte og Samvittighed. Noget så- 
dant er før sket herhjemme, og det kan sikkert 
ske igen. 

Vort Folk må ikke blive afkristnet, må ikke 
støde Vingårdsejerens Søn udenfor og stene 
ham, når han kommer i Forkyndelsens Ord og 
kræver Frugt til sin og vor Fader. Sker det, 
da har du og jeg vor store Part af Skylden. 
Lad det ikke ske, thi det er vort Folks Liv 
og Fremtid om at gøre! 

Derfor, I Venner, som kalder Eder og gærne 

vil være Jesu Kristi Disciple, lad det store 
Havebrug gå Hånd i Hånd med det lille, og 
det ene vil give det andet sin Velsignelse. 



Allehelgensdag. 

Salige er de, som sørger! 



Mth. 5., 1.-12. 

Det er ikke bare Guds Navn, vi skal vogte 
os for at „tage forfængeligt". Der er også 
andre „Navne", Navne på, hvad der bør være 
os helligt, vi ikke burde omgås letsindigt, Ord, 
der har et så dybt Indhold, at de skulde hol- 
des i Ære. Jeg har før talt om Ord som „Tro" 
og „Kærlighed". Det er hellige Ord og de må 
ikke forjaskes. Men således da også med Nav- 
net på en af de inderste, sjæle- og sindsbe- 
vægende Magter, — det Ord Sorg. 

Vi høre Jesus bruge det her ved den vid- 
underlige Indgang til sin Bjærgprædiken. Han 
siger: „Salige er de som sørger, thi de skal hu- 
svales!" Og vi forstår, at dermed mener han 
det samme som han straks derpå udtrykker i 
Saligprisningen af dem, der hungrer og tørster 
efter Retfærdighed, og som skal vederkvæges. 

Det er Sorgen i allerdybeste Forstand, Sor- 
gen, der vælder op fra det inderste, lønligste 
Kildevæld i et Menneskehjærte, og som kun 
kendes af En, af den Gud, „som ser i Løndom 
og betaler åbenbare." Det er alene til denne 
Sorg, Forjættelsen er knyttet om Husvalelse 
og Mættelse. 

Der er en letfærdig Brug af dette hellige 
Ord. Med bidende Lune har Ordsproget revset 
denne Brug, når det siger: „Den ene Sorg 
slukker den anden. I Går døde min Mand, i 
Dag knækkede min Synål. u De ædlere og finere 
Aander kan erfare, at også rent menneskeligt 
er Sorgen en adlende og fornyende Magt. Det 
er dette, den norske Digter lader en af sine 
Skikkelser, en Skjald i en nordisk Kongsgård 
sige, da han skal forklare, hvordan det gik til, 
at han blev Skjald. Han mistede sin Fæstemø, 
som hans egen Broder svigefuldt fravendte 
ham. „Jeg fik Sorgens Gave, og så blev jeg 
Skjald. u Ja, dér er det — „Sorgens Grave!" 
Det lyder så rent selvmodsigende for dem, 
som ikke har oplevet noget af den Art og 
derfor heller ikke skønner, hvad den danske 
Digter mener, når han synger til Sorgen: 

„Ja, jeg elsker, skønt jeg frvgter dig, 
du min Sjæls tungsindige Veninde." 

Bekymringer, Skuffelser, allehånde bitre Be- 
vægelser i Sindet er endnu ikke Sorg i den 
Mening, hvori Jesus taler derom, ti den Sorg 
gør Hjærtet stort. Derom har en anden norsk 
Digter sunget, om den gamle Pige med sit 
fattige Arvegods fra Fa'r og Mo'r, „den lille 
Hue af farvet Uld." Hun kom aldrig til at 
bære den for Altret og tilsidst går hun hen 
at tage den i Kisten. „Hjærtet var så stort der- 
ved" — meu „der var ikke Tråden igen. u Det 
er Troskaben mod Mindet, det er Sorgens og 
Savnets adlende Magt, der ligger i de skønne 
Linier. En sådan Erfaring gjorde også en af 
vor Kirkes Stormænd fra forrige Aarhundrede. 
Han fortæller selv, hvordan det kom til det 

mægtige, åndelig© Gennembrud i ham. Han 
blev „rørt på det ømme Sted, hvorved alt det 
dybeste kommer op, u fristede en stor Hjærte- 
sorg, og fandt sig selv og sin Gud derigennem 
og kunde synge til sin Fader og Skaber: 

„Tak, at du såred mit Hjærte, 
Tak, at du sendte mig Smærte. u 

. Bekymringerne og Skuffelserne og Ærgrel- 
serne er som Nålestik. Derved bliver Sindet 
småligt og indskrumpet. Sorgen er som en 
Bølge, der løfter et Menneske (højt over det 
smålige, lave og usle, så han kommer ud på 
de dybe Vande, og den Bøn drives frem af 
hans Væsens hemmeligste Gemme, ^ hvor han 
måske aldrig før selv havde været inde eller 
en Gang vidste fandtes i ham: „Frels mig 
Herre, jeg Jorgår /" 

Men det var det, Jesus havde erfaret alle- 
rede, da han holdt sin Bjærgprædiken. Han 
taler her ud af sin egen rige Livserfaring, ud 
af sit eget Gudsforhold om Sorgen, — Sorgen 
i allerdybeste Forstand. Han kendtejselv denne 
Sorg. Det forstår vi af denTsælsomme, men 
inderligt sande Skildring af (Fristelsen i Ør- 
kenen, som var gået lige forud for hans Frem- 
træden som en Profet for Folket. Hvad er der 
ikke gået igennem hans Sjæl, før han fandt 
Hvile i den højeste Forvisning, som et Men- 
neske kan nå til, at Guds Rige Ifer^ikkefaf 
denne Verden, — og så gav Afkald på alt det, 
der som i blændende Gøglebilleder gled forbi 
hans indre Blik. Hæder og Ære som sit Folks 
jordiske Messias, om en Verdenshersker, hvem 
selve Kejserkronen vinkede. Thi mærk det 
vel: denne Jesus, som endnu henved 2000 

Aar efter sit Liv i Verden ejer Navnet over 
alle Navne, han kunde visselig have opnået, 
hvad så mangen Statsmand eller Kriger op- 
nåede i hine Tider ved List eller Vold. Men 
han gav Afkald på det altsammen. Og dette 
var ikke det tungeste at bære; det var hans 
Folks åndelige Tilstand. „Han ynkedes inder- 
lig over Folket, fordi de var som- Får uden 
Hyrder," i den nationale Snæversynetheds og 
Selvgodheds Bånd og med Bogstavens Træl- 
domsåg på sine Skuldre. „Jerusalem, Jerusa- 
lem! hvor tit vilde jeg ikke forsamle dine 
Børn, som Hønen samler Kyllingerne under 
sine Vinger, og I vilde ikke! u D?t var hans 
Sorg fremfor alt andet, at det syntes forgæves 
at bryde den Mur af åndelig Uforstand, som 
omgav Folket og finde Jordbund for den For- 
kyndelse, han tog op efter de gamle Profeter: 
„ikke ved Hære og ikke ved Magt, men ved 
min Aand, siger Hærskarenes Herre". — Guds 
Rige er inden i Eder, er Surdeigen og Sen- 
nopskornet, ikke et Verdensrige med Magt og 
Vælde. Hvor svært havde ikke selv hans ud- 
kårne Disciple ved at frigøre sig fra di&se 
Drømme om et håndgribeligt Israelsrige med 
ham selv som Konge. Han måtte gennem Dø- 
den for at sejre og blive Konge paa Jorden 
i det Sandhedsrige, hvorom han taler i Or- 
det: „Enhver, som er af Sandhed, hører min 
Røst. u 

Men netop fordi hans Sorg gik så dybt, om- 
fattede det evige, det uudsigelige, Guds Rige 
i al dets Herlighed, og netop fordi han så' helt 
bort fra sig selv og sit eget og kun spurgte 
om den himmelske Faders Vilje, med al den 
Smærte, den lagde på ham, — netop derfor fik 

han den Forvisning, som ånder igennem disse 
underfulde Ord: „Salige ere de, som sørger, 
thi de skal husvales!" Det er, som det hed- 
der i Ordsproget: Når én Dør lukkes hårdt i, 
springer en anden Dør op. Den jordiske Dør, 
alle jordiske Døre, lukkes så hårdt i, at 
Hjærtet bæver derved, — men så springer en 
anden Dør, den himmelske Dør, op, og der er 
Bod for alle Savn. Ja, dette oplevede og er- 
farede Jesus som ingen anden; thi han tog det 
altsammen op i sit Gudsforhold. 

Men hvad han erfarede i det store, i sin 
verdensforløsende Gærning som Banebryderen 
og Foregangsmanden for os, det kan også vi 
og det må vi om end i det små, erfare noget 
af. Vi har alle vore Modgange, vore Bedrø- 
velser og hemmelige Savn, — hvad vi plejer 
at kalde „Sorger". Men Spørgsmålet er dette: 
er alle disse mange „Sorger" tagne op i vort 
Gudsforhold som Floderne i det store Hav? 
har vi lært under Sorgerne at vende Øjet op- 
ad, at gå ind ad den Dør, som altid springer 
op for dem, der „af Dybsens Nød u råber til 
deres Gud, den Gud, som sendte Jesus Engle- 
trøst i Getsemane og gav ham Styrke til at 
drikke den bitre Kalk? er vore Sorger løftede 
op til at blive den ene, store Sorg, til „Be- 
drøvelsen efter Gud u , til „Hunger og Tørst 
efter Retfærdighed", efter at være og blive 
Guds Børn, have ham til Fader, som kun 
bøjer os for at oprejse os? 

Har vi oplevet noget af dette, da er vi i 
Forståelse med Jesus Kristus; da er vi med 
vore Sorger komne ind under den store For- 
vandlingens Lov, og vi kan eftersige den 
fromme Kong Esekias's Ord, da han havde 

rejst sig fra Sygdommen til Døden : „til Fred 
blev mig Bitterhed, ja Bitterhed!" Og så gæl- 
der Forjættelsen også os: „salige er de, som 
sørger, thi de skal husvales!" 



Li 



22de Søndag efter Trinitatis. 

Betinget Benådning. 

Mth. 18, 23— ud. 

gnelsen fører -os først til Højsalen, hvor 
Kongen sidder på sin Trone i al sin Magt og 
Glans. Det er Regnskabsdagen, da han holder 
Opgør med sine betroede Mænd. De skal gøre 
Rede og Rigtighed for de kongelige Skatter 
og Oppebørsler. Og så kommer denne usalige 
Mand og har et Underskud på 1000 Talenter 
— tolv Millioner Kroner eller så. Deraf kan 
vi slutte, at han har været „sat over meget a , 
og at han har været en Ødeland i stor Stil, 
eller måske en Projektmager, ikke uden Ge- 
nialitet, men letsindig i Omgang med Statens 
Midler og uden ædruelig Selvbegrænsning og 
Selvvurdering. Der er intet nyt under Solen, 
og de f jærne Oltidsdage havde også deres Pa- 
namaskandaler og Humbertprocesser. Efter 
Moseloven havde en Kreditor Ret til at sælge 
Skyldneren og*hele hans Familie til Trældom 
(indtil „Frydeåret", hvert BO. Aar). Men han 
får al sin Skyld eftergivet på sin angstfulde 
Bøn. Kongen tager hans Forsikring for god, 
at han „vil betale det altsammen," Kun at der 
forundes ham Tid. Det er Forudsætningen, at 



- 333 - 

Viljen efter den rystende Stund derinde for 
Kongens Aasyn spænder alle Kræfter, hvor 
lidt eller meget den så kan udrette. Det er, 
som det viser sig, en ^betinget Benådning 66 . 

Nu har vi alle fået noget betroet af vor 
Skaber, al Himlens og Jordens Konge. Vi har 
fået vore Ævner og Gaver, vore Opgaver og 
Pligter. Det er vel sandt, at timeligt set er 
Forskellen uhyre, Hindringerne og Betingel- 
serne, de udvortes og de indvortes, er så helt 
anderledes for den ene end for den anden. 
Og dog, væsenlig set, set her oven fra og målt 
med den evige Målestok, er Vilkårene ens. 
Så sandt Gud er retfærdig, forlanger han. kun, 
hvad han seh har givet og kun, hvad der er 
muligt under de givne Vilkår. Af „den rige 
Yngling" forlanger han alt, hvad han ejer og 
har, — men Enken med den fattige Skærv 
har givet mere end alle de rige, thi det var 
hele hendes Ejendom. Og så giver de begge 
lige meget, thi hvad er mere end alt? — Det 
er Viljen, Hjærtelaget^ hvorom det gælder, Sin- 
dets Grundretning. Tanken derom skal gøre 
dem med de store Kræfter ydmyge og dem 
med de små Kræfter frimodige og gøre An- 
svaret levende for os alle, Ansvaret for det 
betroede Gods, at vi må være „tro Hushol- 
dere tt . Og har vi ikke til Tider følt det og 
føler det altid stærkere, jo længere Skyggerne 
falder på vor Vej og det lider mod Aften, at 
der er én, som holder Regnskab med sine Tje- 
nere og Tjenerinder? „Jeg synes, jeg har fået 
udrettet så lidt," står der i et Brev fra en af 
Nordens åndelige Stormænd i vore Dage, en 
Mand, som vel stemples som „vantro", men 
dog måske er mere troende end de fleste, der 

mere højrøstet forer Troen i Munden. I et- 
hvert sanddru og oprigtigt Hjærte er der no- 
get af denne Bøn. om end måske en Bøn uden 
Ord, kun som et uudsigeligt Suk til Livets 
Gud: vær langmodig med mig! så vil jeg be- 
tale det altsammen, både den Gæld, der er 
pådraget ved Overtrædelse og den, der skri- 
ver sig fra Forsømmelse. Hver Gang dette 
Suk stiger op fra Hjærtedybet står vi i Konge- 
salen for den hellige Dommer. Og ser han da 
en ærlig Vilje, så eftergiver han Skylden, la- 
der Nåde gå for Ret, dog visselig kun således, 
at får vi ikke betalt Skylden under denne Sol, 
ikke udfoldet vore givne Muligheder og Anlæg 
her, så skal det ske under en anden Sol og un- 
der Vilkår, hvorom vi nu intet véd, men i det 
højeste kan have vore Anelser, thi netop dette 
vil den guddommelige Faderkærlighed, at vi 
skal blive til det, vi er anlagte til, og det kan 
vi umuligt uden at alle vore Kræfter tages i 
Brug. Guds Kærlighed er ikke af den blød- 
sødne Slags, thi den vil opdrage os. Derfor er 
hans Hånd ikke blot blød, men også fast og 
lader os ikke slippe for de smærtelige Følger 
af vor Dårskab, ligesom den gældbundne kon- 
gelige Embedsmand i Lignelsen erfarede det. 
Han går ud fra Kongens Aasyn, ud i Slots- 
gården, hvor andre af de kongelige Tjenere 
kommer og går, og dér er det, han får Øje på 
en, som skylder ham lOODenarer (ca. 75 Kr.). 
Nu skulde man jo tro, at hans første Tanke 
var at stryge den Post eller dog lade det gå, 
som det kunde bedst. Men her viser det lave 
Sindelag sig. Thi det er Tegn på Lavhed i 
Sindet at krumme Ryg opad til og tage på 
Vej nedad til. Det forstår vi alle godt. Her 



skal det prøves, om vi er den guddommelige 
Langmodighed værd i denne Nådes og Lang- 
modigheds Tid — om det ædle Malm klinger 
og glimter derunder, eller er dækket — endnu 
— af Slakker og Grus. Thi det er io derpå, 
den guddommelif e, alvorskærlige, banhhjærtfg- 
strænge Opdragelse går ud. „Hvad et Menne- 
ske sår — det skal han også høste. 44 Som 
Hjærtet er, så har jeg det, som Hjærtet er, 
så får jeg det 44 , står der under gamle Peter 
Eørdams Billede, og det er sandt. Stræng mod 
sig selv, mild mod andre — så mild, som døt 
kan forenes med Sandheden, det er en gylden 
Leveregel. Men det véd vi alle nok, at det 
koster Kamp. Det går kun altfor let på den 
omvendte Måde: mild mod sig selv, på Sand- 
hedens Bekostning, stræng mod andre, både 
på Sandhedens og Kærlighedens Bekostning. 
Vi forlanger både det og det af andre, venter 
os det og det af dem, „kan ikke forstå 44 , at de 
kommer til kort både i det ene og det andet 
Stykke. Og det er som at „gribe dem i Hal- 
sen og kvæle dem 44 . Det kvæler Modet, Til- 
liden og kvæler det bløde og milde i dem, så 
Forhærdelsen hos én selv vækker Forhærdelse 
hos andre. Mon det ikke skulde være en Hoved- 
forklaring på, at der midt i det såkaldte kri- 
stelige Samfund findes Menneskeudskud af en 
Forvorpenhed, så vi må grue — vi behøver 
blot at tænke på vor egen store By. En hård- 
hjærtet Samfundsorden har mødt så mange af 
dem, der var anlagte til noget langt bedre, 
har grebet dem i Struben og krævet, hvad de 
ikke kunde yde af Skyldighed mod Samfun- 
det. Og så kastes de i Fængsel. Således under 
mange Former i vor daglige Omgang, i fine 

og aller fineste Former. Det er en Tanke, som 
helt må gribe os, når vi ser nd over en stor 
Verdensstad med Kirke ved Kirke, hvis Tårne 
og Tinder peger mod Sky. Det er som Minde- 
stenen over Kristendommen : her ligger Kristen- 
dommen begravet! Mere har det store Nådes- 
budskab ved Jesus Kristus ikke kunnet udrette 
for vore Hjærters Hårdheds Skyld! Vi kan 
sige: „Bødlerne" var allerede i Færd med at 
tage fat på den ubarmhjærtige Tjener, da han 
fo'r således frem mod sin Medtjener, han for- 
stod det ikke i det Øjeblik, men han kom til 
at forstå det. 

„Nådeles Barm er skilt fra Gud," 

sang vi nys, og der er intet sandere. Den „nåde- 
løse" Barm er i Bøddelvold, selv i al sin Magt- 
følelse og Tryghed. Lænkerne er allerede lagt 
om Hånd og Fod. „Hvo som har Øren at høre 
med, han høre! u Lad det kendes ude i „Slots- 
gården," i Samfundslivet, at vi har stået for 
den store Konges Aasyn og hørt Langmodig- 
hedens Ord! 

Thi Lignelsen fører os endnu et Sted hen 
— til Fængslet, „Bødlerne". Her er der jo en 
rig Anledning, som heller ikke bliver forsømt, 
„til at gøre Helvede hedt" og true med evig 
Pine. Men Ordene peger klart nok en helt an- 
den Vej, hvad vi også på Forhånd måtte vide, 
thi Jesus vidste nok, hvad Guds Kærlighed og 
Guds Retfærdighed er, disse to Sider af Guds 
Væsen, som er så nøje forenede som Flammen 
og Lysglansen. Hvad der skete med den „nåde- 
løse Barm" var ene og alene det, at de „Bød- 
ler", han selv havde givet sig i Vold indvendig 
fra uden endnu at vide det, nu træder til i det 

åbenbare. Gud pålægger ingen ydre. vilkårlig 
Straf, men lader sin alvorskærlige, oarmhjær- 
tig-strænge Opdragerlov virke. Det er denne 
Lov, vi helt vel kan erfare allerede her. Det 
er dette, der er Sandheden i Romerkirkens 
Skærsildslære. „Den sidste Hvid u skal betales 
— det står urokkelig fast som Klippens Grund, 
men den vil og kan også blive betalt, ikke ved 
en andens, men ved vor egen Lidelse — når 
det store Frydeår er oprundet. Sygdomsstoffet 
skal og må udrenses af vort Blod. Det er over 
al Måde strængt, som den rige Mand siger i 
Pinestedet: jeg pines svarlig i denne Lue — 
og det er over al Måde barmhjærtigt, thi den 
Lue fortærer Slakkerne og Gruset, så det pure 
guddommelige Guld, renset og lutret, stråler 
frem og Gud vinder Sejr og får smæltet selv 
den mest forhærdede Barm. Men helst skåner 
han os derfor, og det maner os til et alvorligt 
Selvarbejde. 

Så lad os tage den Bøn fra vort Fadervor 
op fuldt og varmt i vort hele Liv i denne 
Nådes Tid: 

Forlad os vor Skyld, som også vi Jorlader vore 
Skyldnere ! 

